PREFAŢĂ 


Se spune că trăim într-o lume de simboluri. Ar fi nimerit să spunem că o lume 
de simboluri trăieşte în noi. Viitorul este semn și orice semn este purtător de sensuri. 
Simbolul e singurul mod de a spune ceea ce nu poate fi exprimat prin alte mijloace. 
Omul are nevoie de simboluri pentru a aduce incomprehensibilul în sfera tangibilu- 
lui. Simbolismul este cheia înţelegerii universului spiritual. 

Simbolul (gr. „symbolon” — serân de recunoaștere) este o imagine bogată în 
semnificaţii, un semn încărcat cu polivalenţa inepuizabilă a imaginii. Structura sim- 
bolului presupune două componente: imaginea (obiectul, fiinţa, fenomenul, eveni- 
mentul ş.a.) şi sensul acesteia, fără de care el, simbolul, nu poate exista. Dacă meta- 
fora poate fi smulsă din context, simbolul poate fi conceput numai într-un context 
ce dinamizează un anumit aspect al imaginii simbolice. Poeţii simbolişti se află în 
căutarea unităţii lumii prin stabilirea analogiilor şi „corespondenţelor” dintre lumea 
obiectivă şi cea subiectivă. Folosind un sistem de simboluri enigmatice, ei pătrund în 
adincurile emoţionale ale sufletului uman, pentru a afirma ideile şi adevărurile „veş- 
nice”, esenţa existenţei „transcendentale”. Simbolul e folosit pentru comunicarea 
unui mesaj general-uman important, fiind o modalitate de exprimare concentrată, 
sintetică şi plastică a vieţii. 

Specificul simbolului rezidă în forţa extraordinară de generare, relevare şi 
plasticizare, în expresivitatea emotivă pregnantă. Prin însăși natura lui, simbolul tin- 
de să desființeze limitele stabilite şi să reunească punctele extreme în aceeaşi viziune, 
asemănîndu-se cu săgeata care zboară fără să se clintească din loc. 

Descifrarea unui simbol presupune o reconstituire a evoluţiei gindului care 
aspiră, nădăjduieşte, se teme, suferă sau se bucură imaginîndu-şi. I. Chevalier crede 
că „prima funcţie a simbolului este cea de a explora”. Semnificaţia simbolului diferă 
adesea în funcţie de persoană, precum şi de situaţia acesteia la momentul dat. 

Dicţionarul reprezintă doar începutul unei investigaţii enciclopedice aflată, 
în momentul de faţă, în contextul literaturii române, în special a celeia din partea 
stingă a Prutului, la început. S-a încercat o hermeneutică la îmbogățirea căreia sunt 


invitați să participe toți cititorii. Dicţionarul sugerează doar, nu impune. Nădăjduim 
că lectura lui va incita cititorii să cugete pe seama simbolurilor. Articolele dicţiona- 
rului nu conţin toate dimensiunile vreunui simbol, deoarece simbolul o ia la goană 
«find gîndeşti că l-ai prins; pe măsură ce se limpezeşte îşi ascunde faţa, căci, aşa cum 
spune Georges Gurvitch, „simbolurile revelează voalînd şi voalează revelind”. 

Am selecționat interpretările considerate capabile de a permite cititorului 
să descopere sau să intuiască el însuşi semnificaţii. Modelele oferite vor sugera, în 
special elevilor, perceperea personalizată a literaturii. Uneori, am expus şi unele in- 
terpretări care aparţin acestora. Așadar fiecare paragraf rămîne deschis cercului larg 
de cititori care caută să ştie mai mult despre modul în care au fost trăite imaginile 

artistice şi semnificaţia transmisă. Cei dotați cu imaginaţie vor găsi, la drept vorbind, 
mai degrabă invitaţiile la interpretare decit cunoştinţe. Or, perceperea simbolurilor 
este, în primul rînd, personală. Cititorul poate da curs liber intuiţiei sale. 

Adam/ Cădere adamică 


Adam și Eva sînt „simbolul cuplului 
primordial, care marchează începutul 
omenirii, în mitologia mai multor po- 
poare și culturi”. În Biblie se pomeneşte 


de cutezanţa cuplului primordial care 


a nesocotit tabu-ul lui Dumnezeu şi a 
mîncat fructul interzis din Pomul Cu- 
noştinţei binelui și răului, ispitiţi fiind 
de un şarpe. Din cauza păcătuirii prin 
nesocotirea'voii lui Dumnezeu, acest cu- 
plu avea nevoie de mintuire. 

Conform evangheliei lui Nicodim, 
după înmormintarea Mîntuitorului, la 
coborirea acestuia în „împărăţia morţii”, 
acesta a rupt gratiile temniţei celor închi- 
şi în Infern și, la învierea Sa, i-a condus 
pe Adam şi Eva sus, afară din întunericul 


de mormînt. Adam simbolizează primul-- 


om şi imaginea lui Dumnezeu. Primul 
înseamnă aici mai mult decit întîietatea 
în plan temporal. Adam este primul în 
ordinea naturii, este culmea creaţiei te- 
restre, ființa supremă întru umanitate. 
Sensul pierderii paradisului a preo- 
cupat în. diverse epoci pe mai mulţi 
cărturari români, iar în literatură apare 
concomitent ca temă şi ca simbol. D. 
Cantemir, în „Metafizică”, afirmă că pă- 
catul originar are rădăcini în logică. Eva 
a încălcat interdicţia pentru că nu cu- 
noştea porunca; ea a intrat pe calea mor- 
ţii corporale şi, imediat ce fructul inter- 
zis a fost cules, Adam a fost contaminat 
de corupţia simţurilor. Adam n-a voit să 
fie Iisus, n-a voit să fie biruitor, dar, după 
cădere, el primeşte dreptul la pocăință și 
e predestinat să regenereze. În „Istoria 
Ieroglifică” de același autor, se face de 
cîteva ori distincţia dintre „mîncare” şi 


„hrană”, ca ispită ce duce la păcat. I. He- 
liade-Rădulescu pune păcatul originar 
pe seama lui Lucifer, care, alungat din 
Paradis, îşi face o pereche feminină: din 
capul lui se naște Păcătuirea. Şi la Emi- 
nescu apare această motivaţie a căderii 
adamice. În nuvela „Sărmanul Dionis”, 
Zoroastru/ Dan/ Dionis nu-și descope- 
ră limitele, doreşte să fie Dumnezeu şi 
trăieşte de mai multe ori experienţa că- 
derii, deoarece el este iniţiat cu intenţie 
de însuşi Lucifer (Ruben/ Riven), înge- 
rul alungat din rai. În întruparea sa de 
călugăr pe nume Dan, eroul repetă ex- 
perienţa luciferică și destinul lui Adam, 
pierde paradisul şi este condamnat s-o 
ia de la capăt. 

M. Eliade interpretează întîlnirea pa- 
radiziacă dintre Ieronim și Cezara, din 
nuvela eminesciană „Cezara”, ca pe o eli- 
berare de sub timp, căci starea adamică 
de dinainte de cădere este lipsită de eveni- 
ment, durată şi istorie. În insula transcen- 
dentă ajung doar fiinţele care şi-au depășit 
condiţia umană. Insula lui Euthanasius 
este un simbol al eternității reflectată în 
moarte şi iubire paradiziacă. 

Profesorul lui M. Eliade, Nae Io- 
nescu, afirma că omul a dorit să devină 
Dumnezeu, adică să creeze, ceea ce a şi 
devenit, dar creaţia sa se face prin con- 
sum de substanţă, cu suferinţă și muncă; 
el a devenit un Dumnezeu după puterile 
sale. Consecinţă a căderii, dorul pentru 
paradisul pierdut devine impulsul fun- 
damental al plăsmuirilor omeneşti. În 
romanul „Enigma Otiliei” de G. Căli- 
nescu, Felix și Otilia alcătuiesc „cuplul 
adamic” căzut într-o lume care şi-a 
pierdut irecuperabil esenţa paradiziacă. 
În această lume, fluviul heraclitic antre- 

nează doar noroaiele şi murdăria, adu- 
cînd, prin moartea lui Costache Giurgi- 
uveanu, sfârşitul iubirii celor doi tineri. 
În continuare, sintem martorii trecerii 
grăbite a timpului profan, Felix împăr- 
tăşind destinul de înger căzut. Nici că- 
sătoria (reuşită doar pe plan social) nu-l 
va reîncadra în armonia cosmică. După 
„izgonirea din paradis” a lui Felix, noua 
pereche se încadrează într-o ternă pro- 
fanitate, incapabilă fiind să participe la 
Facerea Lumii. Romanul „Maitreyi” de 
M. Eliade reia motivul căderii adamice. 
Or, iubirea interzisă constituie un păcat 
de care Allan nu poate fi izbăvit nici prin 
ritualul logodnei mistice, şi izgonirea din 
timpul sacru îi provoacă tînărului senti- 
mentul prăbuşirii totale. Astfel, Allan va 
repeta destinul luciferic al „căderii” din 
rai: în noua lui casă tînărul inginer este 
terorizat de amintiri şi trăieşte o suferin- 
tă hohotitoare. 


Alb/ Dalb 


„Întocmai culorii sale opuse, negrul, 
albul se poate situa la cele două extremi- 
tăţi ale gamei cromatice”2. El semnifică 
fie absenţa, fie suma culorilor. Pictorul 
Kandinsky s-a exprimat, în această pri- 
vinţă, mai bine decit oricine: „Albul, 
care adesea este considerat o non-cu- 
loare, constutuie un simbol al unei lumi 
în care toate culorile s-au evaporat... 
Este nimicul dinaintea începutului...”. 
Din acestă pricină, la început, albul a 
fost culoarea morţii și a doliului; albă e 
culoarea giulgiului, a strigoilor, năluci- 
lor. Astfel, primul om alb care s-a arătat 
negrilor a înspăimîntat şi a pus pe fugă 
toate populaţiile. Condamnatul era obli- 
gat să poarte o cămaşă albă, care este o 


cămașă a supunerii. La origini, albul nu 
reprezintă o culoare pozitivă, ci neutră, 
pasivă, arătînd doar că nimic încă nu a 
fost împlinit. De aceea copiii, în cadrul 
ritualului creștin, sînt conduşi spre în- 
humare într-un linţoliu alb, decorat cu 
flori albe. Din acelaşi motiv, este alb veş- 
mântul celor care se îndreaptă spre îm- 
părtăşanie şi cel al logodnicei mergînd la 
ceremonia căsătoriei. Albul mai este cu- 
loarea candidatului, adică a celui care își 
va schimba condiţia; candidaţii la func- 
tiile publice se îmbrăcau în alb. 
Considerată astăzi culoare a luminii 
şi a strălucirii, albul este de bun augur. 
O virtute magică îi este atribuită lapte- 
lui, în bună parte datorită culorii sale. La 
ţară, la nuntă, mireasa este stropită cu 
lapte. Făina, lina, ouăle albe sînt semne 
bune. La fel.şi albul argintului. Cînd o 
persoană este bolnavă şi i se citeşte un 
descîntec sau i se face o vrajă, ea trebuie 
să-i dea medicului ceva alb. În poemul 
„Dan, căpitan de plai” de V. Alecsandri, 
culoarea semnifică cărunteţea ca indiciu 
fizic al îmbătrînirii, dar şi puritatea mo- 
rală, măreţia lui Dan: „lar munții, albi 
ca dinsul, se-nchină-n depărtare”. Al- 
bul reprezintă crezul şi modul de viaţă 
al personajului: „Alb am trăit un secul 
pe plaiul strămoșesc/ Și vreau cu fața 
albă senin să mă sfirșesc,/ Ca după-o 
viață lungă, ferită de ruşine,/ Mormiîntul 
meu să fie curat și alb ca mine”. Motivul 
este reluat prin termenul „dalb”: „Deci 
îi plăcea să-nfrunte cu dalba-i vitejie/ 
Pe cei care prin lume purtau bici de ur- 
gie”. Acest cuvînt are rezonanţe arhaice 
şi nuanţă sacră, fiind folosit, frecvent, în 
colinde. Printr-o alăturare neobişnuită, 
autorul reuneşte sensurile de vechime și 

puritate, vitejia lui Dan căpătînd aureola 
neprihănirii. 

Sadoveanu atribuie culorii albe sen- 
suri pozitive. Calul alb este simbolul 
puterii politice, iar bourul alb este pri- 
mordial, fiind o metaforă a vechimii, 
a timpului. Izvorul alb este o metaforă 
a curgerii tuturor lucrurilor, sugerind 
existența universală. Izvorul Alb spre 
care călătorește Ştefan cel Mare, perso- 
najul romanului „Fraţii Jderi” de M. Sa- 
doveanu, poartă semnul contactului cu 
înţelepciunea străveche, mitică, magică, 
or, Ştefan cel Mare urmăreşte bourul alb 
nu pentru a-l ucide, ci pentru a descope- 
ri chilia unui vechi sihastru care preves- 
tea viitorul. 

Calificativul „Alb” atribuit perso- 
najului Harap-Alb din povestea lùi I. 
Creangă face aluzie la nemurire, în une- 
le tradiţii Insula Albă fiind un sălaș al 
nemuririi. Acest termen ar mai putea 
avea semnificaţia de „cel care răspîndeș- 
te lumina”. În grădina craiului, ea i se 
adresează tinărului, în mod repetat, cu 
apelativul „luminate crăișor”. Ideea e ac- 
centuată în momentul în care personajul 
aduce capul cerbului ucis: „se părea că 
Harap-Alb soarele cu el ducea”. În versu- 
rile „Neguri albe, strălucite”, din poezia 
„Crăiasa din poveşti” de M. Eminescu, 
albul sugerează feericul, conferind negu- 
rilor o strălucire de sidef. Acelaşi motiv 
reluat în versul „Îi foșnea uscat pe frunze 
poala lungă-a albei rochii” face aluzie la 
candoarea miresei. În „Nunta Zamfirei” 
de G. Coşbuc „dalbul” iatac și brîul de 
argint au acceaşi semnificaţie. Motivul 
„dalb” este prezent în pastelul „Iarna” 
de V. Alecsandri, sugerînd frumuseţea 
patriei: „Fulgii zbor, plutesc în aer ca un 


roi de fluturi albi,/ Răspîndind fiori de 
gheață pe ai ţării umeri dalbi”. 

Albul din nuvela „Sania” de I. Druţă 
face aluzie la inepuizabilul izvor al crear 
torului, filozofia vieții şi a creației ne- 
împlinite. Terminînd sania, bătrînul își 
dă seama că ceea ce era atît de perfect 
în visurile sale nu s-a realizat pe deplin: 
iarăşi îi apare în fața ochilor „ceva alb, 
sprinten și frumos, acea învăluire voini- 
cească”, motivul rămînînd să semnifice 
idealul neatins. | 

„Chipul alb” al lui Christos-omul din 
poezia „În grădina Ghetsemani” de V. 
Voiculescu simbolizează puritatea, sa- 
crul ceresc, în antiteză cu sîngele ~ sim- 
bol al suferinţei umane: „Curgeau sudori 
de sînge pe chipu-i alb ca varul”. 

„Alba vilvătaie”, adică părul mamei 
din balada „Mioriţa” de N. Labiş ne tri- 
mite cu gîndul la pana albită a păsării din 
poezia „Pasărea” de G. Vieru, care sem- 
nifică durata căutării fiului pierdut. În 
poezia „Ars poetica” de G. Vieru, culoa- 
rea denotă trecerea generaţiilor: „Merg 
eu dimineaţa, în frunte,/ Cu spicele albe 
în brațe/ Ale părului mamei”. Înălbit de 
trecerea timpului, părul mamei ar putea 
semnifica curgerea timpului: a îmbătri- 
nit mama, va îmbătrini şi fiul, iubita şi 
toţi ce vin din ei, într-un neostoit ritual 
al omenirii. Dar nu este o simplă trecere: 
părul mamei devine strună pentru vioa- 
ră. Altădată, poetul atribuie albului o co- 
notație de corolar al cunoaşterii: „Și zic: 
lar ochii mamei,/ Copil, să-i vezi oricînd 
-/ În ram, în rîu, în toate./ Ah, cine vede 
albeste/ Și eu ce alb mai sînt”. 

În „Psalm” de T. Arghezi, motivul 
sugerează priveliștea sacrului, limpede 
şi eliberatoare, puritatea luminii divi- 

ne purtate de înger: „Trimite, Doamne, 
semnul depărtării,/ Din cînd în cînd, cite 
un pui de înger,/ Să bată alb din aripă la 
lună,/ Să-mi dea din nou povața Ta mai 
bună”. Îngerul e proiectat într-o feerie 
mistică prin contopirea suavităţii sele- 
nare cu albul angelic. 

La G. Bacovia, în poezia „Decem- 
bre”, albul sugerează indiferența, iar în 
textul „Decor” albul e culoarea zăpezii 
ce „cade rar”, ca şi cînd s-ar transforma 
în plumb, afundînd parcul în pămîntul- 
mormânt. 


Albastru 


Dintre culori, albastrul este cea mai 
adîncă: privirea pătrunde într-însa fără 
să întîlnească nici un obstacol şi se ră- 
tăcește în nemărginire. Natura nu o în- 
făţișează decît alcătuită din transparen- 
tă, adică un vid al aerului, al apei, vid al 
cristalului şi al diamantului. Albastrul 
este cea mai rece dintre culori şi, în va- 
loarea ei absolută, cea mai pură. Această 
culoare mai este un drum al infinitului, 
în care realul se transformă în imaginar. 
Albastrul ceresc reprezintă şi pragul ce 
desparte pe om de lumea de dincolo şi 
de soarta sa. Blazonul de azur cu trei 
flori de crin de aur al casei regale fran- 
ceze proclama astfel originea teologică, 
supraterestră a Regilor Preacreştini. 
© Ochii albaștri ai crăiesei din poezia 
” „Crăiasa din poveşti” de M. Emines- 
cu sugerează fantasticul:"Ea se uită... 
Păru-i galben,/ Faţa ei lucesc în lună,/ 
Iar în ochii ei albaştri/ Toate basmele s- 
adună”. „Florile albastre” din imaginea 
„flori albastre tremur ude în văzduhul 
tămtiet”(„Călin (file din poveste)” de 
M. Eminescu) amintesc de cunoscutul 


motiv literar al florii albastre, semnifi- 
cînd dorul de dragoste şi neuitarea. Pre- 
zenţa florilor albastre în spaţiul nunţii 
încadrează acest eveniment în timpul 
etern al basmelor. Acestui albastru al te- 
restrului îi corespunde alt albastru — al 
văzduhului („mii de fluturi mici albaş- 
tri”), transpunînd cadrul nupţial într-o 
atmosferă de vis. Motivul este reluat în 
aceeaşi operă în versul „Flori albastre 
are-n păru-i şi o stea în frunte poartă”, 
semnificînd dorul nemărginit, nostal- 
gia, iubirea care nu moare niciodată. 
În popor, unei flori de culoare albastră 
i s-a dat numele de „floarea de nu-mă- 
uita”. Astfel, persistenţa iubirii dincolo 
de trecerea timpului reprezintă prima 
semnificaţie a florilor albastre pe care le 
poartă mireasa. În altă accepţiune, mirii 
din poem reprezintă perechea eternă. 


Albină 

‘Moris Meterling, în celebrul său eseu 
asupra vieţii albinelor, vedea concentra- 
tă în istoria unui stup de albini marea 
istorie a omenirii. Însufleţitoare a între- 
gului univers, sămînţă a înţelepciunii şi 
materializare a spiritului, albina poartă 
mesajul divin, fiind deseori asociată cu- 
noaşterii şi iniţierii. În mitologia româ- 
nească, ea rămîne mesagerul învestit cu 
puteri magice, căci „Albina face miere/ 
Mierea se face ceară/ Ceara se face fă- 
clie/ Făclia se aprinde/ Raiul se deschi- 
de/ Maica Domnului în brațe/ Pe toţi ne 
cuprinde”, după cum se spune într-un 
text popular. În multe legende, poveşti 
sau colinde, albinele sînt legate de crea- 
rea lumii, ele apar ca ajutoare constante 
ale Creatorului. Simbol solar, albina s-a 
născut din lacrimile Maicii Domnului şi 

este ocrotită de Sinziene sau de alte făp- 
turi miraculoase, dar tot ea este conside- 
rată un semn nefast, căci i-a fost sortit 
acul înveninat, aducător de moarte. 

În „Povestea lui Harap-Alb” de Ion 
Creangă, după ce eroul face urdiniș al- 
binelor, ca şi în alte basme populare, cră- 
iasa lor îi dă o aripă miraculoasă, apoi 
îl ajută să treacă ultima probă la care îl 
supuse Împăratul Roş: s-o deosebeăscă 
pe prinţesă de sora sa geamănă. Aici al- 
bina devine un motiv literar frecvent în 
basmele populare, cel al animalelor be- 
nefice, salvatoare pentru erou. 

Sugerînd atmosfera de belşug și feri- 
cire bucolică, motivul este reluat de M. 
Sadoveanu în romanul „Fraţii Jderi”: al- 
binele fac miere densă, iar spicul de grîu 
este mare „cît degetul mijlociu al unui 
bărbat plugar”. 

În poezia „Albina”, G. Vieru aseamă- 
nă procesul creator cu lucrările albinei. 
Poetul învaţă de la ea „viețuirea curată”: 
„nimeni, nimeni nu-i în stare/ Aripa a- 
fi încătuşa”, „Aş vrea pe drumul cel din 
urmă/ Să mă petreacă roiul tău”, 


Amurg 


Moment intermediar între zi şi 
noapte, urmînd imediat după coborirea 
soarelui, amurgul reprezintă un timp 
situat înainte de înfăptuirea unui mira- 
col şi anunță marea călătorie, adeseori 
moartea. „Amurg” este un cuvînt vechi, 
format pe terenul limbii române din pre- 
poziţia latinească ad şi adjectivul murg 
considerat de origine tracică, desemnind 
o culoare întunecată, cu reflexe roşieti- 
ce. Sensurile etimologice ale cuvîntului 
sugerează dispariţia luminii sîngerînde 
a soarelui care moare în negura nopții. 

Totodată, această moarte a unui timp şi 
a unui spaţiu vestește alt timp și alt spa- 
tiu ce vor lua locul celor vechi. A merge 
spre vest înseamnă a merge spre viitor, 
dar printr-o serie de transformări obs- 
cure. Dincolo de noapte se află nădejdea 
în zorii noi. Amurgul mai simbolizează 
şi frumuseţea nostalgică a declinului şi 
trecutului. E] este imaginea şi ceasul me- 
lancoliei şi nostalgiei. _ 

Moartea păstorului din „Mioriţa” 
este fixată la asfinţitul soarelui, „la apus 
de soare”, iar cerbul vrăjit din „Povestea 
lui Harap-Alb” de Ion Creangă își pu. 
de puterea magică în amurgul zilei. 

Scriitorul M. Sadoveanu reia sen- 
surile simbolice ale amurgului mioritic 
în romanul „Baltagul”. Vitoria visează 
că Lipan se depărtează de casă, trecînd 
apa neagră a morţii la apusul soarelui: 
„Încerca să-l oprească pe Lipan şi să-i în- 
toarcă spre ea-obrazul, ca să i-l cetească. 
El era însă tot mai în fund. Peste el se 
revărsau ape de primăvară”. Obrazul în- 
tors către apus sugerează moartea. Cri- 
ma şi pedepsirea vinovaţilor au loc în 
amurg. Ritualul praznicului, de aseme- 
nea, se desfășoară sub lumina soarelui 
în asfinţit, încheind moartea mioritică și 
lungul drum al femeii. 

Determinarea temporală din titlul 
poeziei „Sara pe deal” de M. Emines- 
cu semnifică oprirea clipei. Atunci se 
produce imperceptibila trecere spre 
miracolul nopții, blinda lunecare spre 
cer. Termenul „sara” este unul vag, dar 
proiectat în eternitate, conținînd ideea 
prelungirii în timp. 

În poemul „Dan, căpitan de plai” 
de V. Alecsandri, motivul sugerează vi- 
gurozitatea personajului, în pofida vir- 

stei sale:"Și cine-l vede falnic, aprins, cu 
fruntea sus,/ li pare că alt soare se-nalţă 
din apus”. 

” Părintele Ioil din romanul „Fraţii 
Jderi” de M. Sadoveanu, spune, în spa- 
tiul binecuvîntat al mănăstirii, povestea 
bourului alb și a schivnicului, poveste 
care pare o rostire de taină sub impresia 
amurgului: „În umbra pictată de cîteva 
făclioare şi candele, părea că stă în tăcere 
duhul lui Dumnezeu şi al muntelui.” 

B. Ş. Delavrancea, în „Apus de soa- 
re”, atribuie simbolului conotaţii noi: 
apusul sugerează moartea domnitorului 
Moldovei. 

Imaginea amurgurilor răvăşitoare de 
toamnă din poezia bacoviană se asocia- 
ză dizolvării universale. Amurgul apare 
ca simbol al morţii violente: însînge- 
rat, apusul face ca frunzele care cad să 
pară lacrimi mari de singe: „Amurg de 
toamnă pustiu, de humă,/ Pe cîmp sini- 
stre șoapte trec pe vint -/ Departe plopii 
s-apleacă la pămint/ În larg balans lene- 
vos, de gumă”.(„Amurg de toamnă”). 

În textul blagian „Bătrînul călugăr 
îmi şopteşte din prag”, apusul comportă 
sensul reintegrării cosmice: „Tinere care 
mergi prin iarba schitului meu,/ mai este 
mult pîn-apune soarele?/ Vrea să-mi dau 
sufletul...” 

Poezia lui Vasile Voiculescu pro- 
pune, poate, cele mai plastice și variate 
imagini ale amurgului. Pentru poet, 
simbolul asfinţitului se rezumă la clipa 
declanşatoare de reverii: deasupra stu- 
fului, amurgul pare „de tutun” („Toam- 
na la baltă”), iar în peisajul de pe deal, 
„vast chihlimbar, amurgul a prins în el 
colina” („Elegie în amurg”). Momentul 
asfinţitului întristează fiinţa, îi crează 


o predispoziţie specială de jale şi nos- 
talgie, venită din sentimentul pierderii 
iremediabile. În sonetul „În grădina 
Ghetsemani” de același autor, lăsarea 
serii anunţă noaptea cea mare a supli- 
ciului şi morţii: îl aflăm pe lisus, pe om 
în general, cu desăvirșire singur în faţa 
cumplitelor chinuri prin care trebuie să 
treacă. Poetul alege clipa de singurătate 
Gmenească a lui lisus, clipa ivirii sudorii 
de sînge în pustietatea grădinii. 

Acest efect al stingerii este înregistrat 
de Nichita Stănescu în imagini spectacu- 
lare: „O secundă, o secundă/ eu l-am fost 
zărit în undă./ El avea roșcată fundă./ 
Inima încet mi-afundă” („În dulcele stil 
clasic”). Răstimpul de curgere a înserării 
spre seara deplină („dintr-o înserare-n 
seară”) generează durerea grea, evoca- 
toare a morții, dar şi o emoție de îndră- 
gostit. De aceea clipa cea repede prinde 
imagini stranii, care oglindesc fragmen- 
tar observaţia lirică: timpul amurgului 
este ca un „pas de domnişoară”, lin și 
cochet, coborit dintr-un zbor dureros şi 
trist („dintr-o pasăre amară”). 

Prezent în romanul „Moromeţii” de 
M. Preda prin crepusculul familiei de tip 
patriarhal, motivul semnifică declinul 
unui mod de existenţă. Acelaşi motiv, pen- 
tru copilul Niculae, reprezintă integrarea 
în universul nemuritor: „Simțeam că soa- 
rele e al meu, pentru totdeauna...Dar nu 
numai soarele, ci tot, norii, care năvăleau 
pașnici din urmă şi soarele parcă le dădea 
foc, cîmpia care își închidea încet geana ei 
uriașă, odată cu stingerea apusului...”, Si- 
mina, soţia lui Niculae, asociază sfirşitu-i, 
de asemenea, cu asfinţitul: „Uită-te la soa- 
re cînd coboară și adu-ţi aminte de mine... 
Voi asfinţi și eu...” 


Da i NO II 

În textul „Pădure, verde pădure” de 
G. Vieru, „amurgul greu de stînci” evocă 
greutatea apăsătoare a pietrei de mor- 
mînt. 

Poezia „În dulcele stil clasic” de N. 
Stănescu redă atmosfera de blindă me- 
lancolie a unui univers delicat crepuscu- 
lar, subţiat de retragerea imperceptibilă 
a luminii: „dintr-o înserare-n seară”, 

În creaţia lui D. Matcovschi, moartea 
părinților este un dezastru cosmic pen- 
tru copiii care rămîn singuri: „Și răsări- 
tul curge-n asfințit”. 


Apă/ Apă vie/ 
Apă moartă 

Semnificațiile simbolice ale apei pot 
fi reduse la trei teme dominante: origine 
a vieţii, mijloc de purificare, centru de 
regenescenţă. Ea reprezintă infinitatea 
posibilităţilor, simbolul fertilităţii, înţe- 
lepciunii, harului şi virtuţii: E simbolul 
universal de fecunditate. Dacă muntele 
indică gîndirea ascensională, apoi apa 
semnifică gindirea orizontală. Ca masă 
nediferenţiată, ea conţine sămînţa pri- 
mordială, toate semnele unei dezvoltări 
viitoare, dar şi toate amenințările de re- 
sorbţie. Ca toate simbolurile, apa com- 
portă sensuri diametral opuse: ea este 
generatoare de viață şi generatoare de 
moarte, creatoare și distrugătoare. 

În tradiţiile creştine, apa simbolizea- 
ză originea creaţiei, e generatoarea vieţii 
şi a morţii. Orientalii au considerat apa 
simbol al binecuvintării. Apele liniștite 
semnifică pacea şi ordinea. Apele amare 
reprezintă amărăciunea vieţii. Datorită 
funcţiilor ei germinative şi purificatoa- 
re, apa sintetizează sensul începutului. 
În basmul popular „Greuceanu” „picătu- 


ra de apă vie pe care i-o dă corbul îi va 
dărui viață veșnică. În mitologia noastră 
se spune că, înainte ca Dumnezeu să fi 
creat lumea, nu era decît apă nesfirşită. 
Viziunea apare şi la Eminescu, în „Scri- 
soarea I”. Secvența „noian întins de ape”. 
şi sfîrşitul lumii se leagă de simbolistica 
apei, tema potopului apocaliptic apărind 
obsesiv în basmele şi religiile mai multor 
popoare. 

După Mircea Eliade, apele simbo- 
lizează substanța primordială, din care 
toate formele se nasc şi în care toate se 
reîntorc. În nuvela „La ţigănci”, apele 
simbolizează cunoaşterea vieţii, care, în 
viziunea autorului, este un labirint din 
care se poate ieși doar prin moarte. 

M. Sadoveanu, fascinat de solemni- 
tatea apelor, subliniază adeseori funcţia 
lor de a inocula o stare contemplativă: 
„Apele acelea nesfirșite, care domneau pre- 
tutindeni, într-un ținut întreg, alcătuiau 
o stăpînire a necunoscutului şi a tainei” 
(„Taine”). În romanul „Baltagul” apa 
neagră sugerează moartea lui Nechifor 
Lipan: „L-am visat rău, trecând călare o 
apă neagră”. Avînd virtuţi sacre, apa în- 
tinereşte, vindecă miraculos, iluminează 
fiinţa. În folclor există motivul apei ne- 
gre, hotar între lumi, motiv reluat de Sa- 
doveanu în romanul „Baltagul”. 

Ion Creangă reia ideea în „Poves- 
tea lui Harap-Alb”, în care eroul titular 
moare şi este înviat printr-un ritual „cu 
apă vie şi apă moartă, cu trei smicele de 
măr” sugerind regenerarea. 

Identificăm motivul şi în „Tigania- 
da” de Ion Budai-Deleanu: în pădurea 
blestemată, în care se rătăceşte Parpan- 
gel, sînt două izvoare gemene, care curg 
în direcţii opuse; cel din dreapta este bi- 

necuvîntat și cine va bea din el se spiri- 
tualizează şi devine un „viteaz neînvins 
și leu înimos”, cel din stînga „face mintea 
tîmpă şi nătîngă.” 

În nuvela „Dincolo de nisipuri” de F. 
Neagu, apa, atît pentru săteni, cît şi pen- 
tru Şuşteru, constituie idealul rivnit cu 
înfrigurare; nici drumul anevoios nu-i 
opreşte pe căutători, dar, de fiecare dată 
cînd par a se apropia de ideal, acesta se 
îndepărtează. Şuşteru este singurul om 
căruia i se vesteşte sosirea apelor şi tot 
el o aude sub pămînt. În final, am putea 
crede că la a treia încercare (ca în bas- 
me) ei a descoperit-o simțind în faţă „ră- 
coarea apelor”. 

În poemul „Paradis în destrămare” 
de L. Blaga, descinşi în fluviul heraclitic, 
„îngerii” „însetează” după Adevărul ultim 
echivalent cu viața. Apa din fîntîni însă 
(simbol al eternității, „mumă”) „refuză 


gălețile lor” ca semn al pierderii capacităţii . 


genetice: este „apa vie” umplută de „păian- 
jeni mulți”, saturată de Răul universal. 

La Bacovia, apa reprezintă o adevă- 
rată prezenţă obsedantă. Ea apare nu 
doar sub formă de ploaie, lacrimi, burni- 
tă, ci şi de gheaţă şi ninsoare. Universul 
poetic al lui Bacovia stă sub semnul apei 
care cade vertical. Poetul aduce viziu- 
nea înecului colectiv, ca proiecție a fricii 
existenţiale. În poezia „Lacustră”, ploaia 
nesfirşită evocă dramatismul materiei 
care se descompune, iar în poezia „Rar” 
ea determină alienarea fiinţei:” Plouă, 
plouă, plouă,/ Vreme de beție-/ Și s-as- 
culți pustiul,/ Ce melancolie”. 


Apocalipsă 
Apocalipsa este simbolul ultimelor 
zile ale lumii, ce vor fi marcate de feno- 


mene înfricoşătoare (uriașe învolburări 
ale mărilor, prăbușşiri de munţi, despică- 
ri ale pămîntului, aprinderea văzduhului 
şi a cerului, confuzia anotimpurilor, 
corupţia oamenilor,decadenţa claselor 
sociale, răutatea, decăderea moravuri- 
lor...). M. Eliade, în „Istoria credințelor 
şi ideilor religioase”, vorbeşte de Sfirşitul 
Lumii ca mit universal, în care urma de 
viaţă dispare, întreg Pământul este înghi- 
tit de ocean. 

Stingerea Universului din „Scrisoa- 
rea I’ de M. Eminescu e sfirşitul lumii, 
apocalipsa, extincţia, escatologia — mo- 
tiv mitic fundamental ce apare la poet 
într-o proiectare succesivă fabuloasă: 
mai întîi ca o moarte termică a sistemu- 
lui solar („soarele ce azi e mîndru el îl 
vede trist şi roş/ cum se-nchide ca o rană 
printre nori întunecoși”), urmată de un 
colaps gravitațional, de o prăbuşire a 
„planeților” scăpaţi din „frînele luminii” 
şi apoi de dispariţia stelelor („ca și frun- 
zele de toamnă toate stelele-au pierit”), 
de întunecimea orizonturilor cosmice 
(„iar catapeteasma lumii în adînc s-au 
înnegrit”), de oprirea timpului „mort” şi 
de recăderea celor ce au fost pînă atun- 
ci în mișcare, pentru a începe „eterna 
pace”, haosul primordial. În „Memento 
mori”, poetul prevesteşte Apocalipsa: „E 
apus de Zeitate, ș-asfinţire de idei.” În 
„Împărat şi proletar”, viaţa e definită ca 
un vis ce se încheie în mormint, lumile 
dispar. Şi în „Egipetul” magul descifrea- 
ză Apocalipsa care îneacă civilizaţia în 
nisipuri: „Și-atunci vîntul ridicat-a tot 
nisipul din pustiuri,/ Astupînd cu el ora- 
şe, ca gigantice sicriuri/ Unei ginți ce fără 
viață-ngreuia pămîntul stors”. 

La Arghezi, teama de moarte transfor- 

mă universul cunoscut în imagine apoca- 
liptică: „Ce noapte groasă, ce noapte grea!/ 
A bătut în fundul lumii cineva.” 

În volumul „Laudă somnului” de L. 
Blaga, imaginile conţin sugestia unui 
„apocalips blînd şi rustic” (Călinescu), 
în care potecile se retrag în pădure şi 
în peşteri, bufniţele se așază pe brazi, 
iar portarul raiului, despuiat de atribu- 
tii, ţine în mînă „un cotor de spadă fără 
de flăcări”; noaptea, în lumina siderală 
a unui alt ev, ciobanii pun pămînt peste 
„mieii uciși de puterile codrului”, în timp 
ce „fetele stînilor” trec pe sub lună; căzuţi 
într-un „paradis în destrămare”, îngerii 
caută pe pămînt fîntînile adevărului, dar 
acestea „refuză gălețile lor”. Poetul ex- 
primă spaima (de sorginte expresionis- 
tă) în faţa disoluţiei universale, a unor 
„catastrofice pustiiri” care vor distruge 
totul. 


Apostol 


Apostol e numele dat fiecărui din- 
tre cei doisprezece discipoli ai lu lisus 
Christos, misionar creştin, adept şi pro- 
pagator al doctrinei creştine 

În „Pădurea spînzuraţilor” de L. Re- 
breanu, prenumele personajului relevă 
esenţa sa: discipol al lui lisus, care repetă 
jertfa Mintuitorului, întru izbăvirea ne- 
amului său. El este simbol al dragostei 
de patrie şi popor, de adevăr şi frumos. 
Iubirea protagonistului e un zbor frânt, 
dar admirabil şi înalt, de aceea erosul 
romanului e proiectat pînă la spiritua- 
lizare. Apostol, în faţa morţii, rămîne 
doar esenţă: discipol al lui lisus care re- 
petă jertfa Mîntuitorului întru izbăvirea 
neamului său. Şi în alt scene, precum în 
dimineaţa execuţiei, preotul îi cere lui 


Apostol să fie tare, „precum a fost Dom- 
nul Mîntuitorul nostru lisus Christos”. 
În ultimul episod, Apostol înţelege că 
Dumnezeu e iubire, simţindu-şi sufle- 
tul năpădit de acest sentiment: „Atunci 
Apostol fu împresurat de un val de iubire 
izvorită parcă din rărunchii pămîntului. 
Ridică ochii spre cerul țintuit cu puţinele 
stele întirziate...Privirile îi zburau spre 
strălucirea cerească, în vreme ce în urechi ` 
i se stingea glasul preotului: - Primește, ° 
Doamne, sufletul robului tău Apostol... 
Apostol... Apostol...” 


Aramă 


Metal sacru, arama a fost folosită la 
fabricarea instrumentelor de cult, din 
antichitate și pînă în creștinism. Din 
aramă erau şi vasele al căror zăngănit se 
auzea în bătaia vîntului în pădurile sa- 
cre ale lui Zeus. Acest metal era simbo- 
lul nealterării şi al nemuririi, precum și” 
al dreptăţii neinduplecate. Dual, şi deci 
ambivalent, este şi simbolul cuprins în 
legenda căprioarei cu picioare de ara- 
mă. El poate însemna atit despărţirea 
de pămîntul corupt, graţie acestui metal 
dur și sacru, cît și îngreunarea căprioa- 
rei, uşoară şi pură de felul ei, sub povara ` 
dorințelor pămînteşti. Altfel spus, arama 
sugerează fuga disperată a căprioarei ne- 
obosite, care încearcă să scape de urmă- 
rirea vinătorilor: cursă perpetuă şi sacră 
a fecioarei sălbatice. 

Simbol asociat cu prima vîrstă a fiin- 
tei, arama sugerează puterea, violenţa şi 
răbufnirea. Arama constituie materialul 
instrumentelor muzicale şi al obiectelor 
folosite în ritual. În literatură, în bas- 
me dezvoltă sensul celei dintii rătăciri 
a eroului, care trebuie să treacă cele trei 

păduri (de aramă, de argint şi de aur). 
„Codrii de aramă” din poemul „Călin 
(file din poveste)” de M. Eminescu (cel 
mai frumos pastel din literatura română 
ce prezintă un spaţiu mirific și fabulos) 
separă lumea reală de spaţiul în care fe- 
ricirea mirilor avea să devină realitate. 
Arama sugerează nu doar coloritul su- 
perb al naturii, ci și foşnetul metalic al 
frunzelor ori .lucirea stinsă a trunchiu- 
rilor. 

În „Scrisoarea III” de M. Eminescu, 
motivul sugerează forţa distrugătoare a 
atacului, duritatea loviturilor de arme, 
ecourile acestor lovituri auzindu-se în 
văzduh, ca un uriaş gong cosmic:”Și ca 
nouri de aramă, şi ca ropotul de grinde- 
ni/ Orizontu-ntunecîndu-l, vin săgeți de 
pretutindeni,/ Vîjiind ca vijelia şi ca ples- 
netul de ploaie...” 

Arama mai simbolizează şi schim- 
barea, reclădirea lumii, așa ca în poezia 
lui O. Goga. Poetul pătimirii naţionale 
îşi exprimă dorinţa de a deveni un lup- 
tător al cărui cînt să devină „glasul de 
aramă” al muceniciei celor mulţi: „În 
suflet seamănă-mi furtună, / Să-l simt 
în matca-i cum se zbate,/ Cum tot ama- 
rul se revarsă/ Pe strunele înfiorate;/ Și 
cum sub bolta lui aprinsă,/ În smalţ de 
fulgere albastre,/ Încheagă-și glasul de 
aramă:/ Cîntarea pătimirii noastre.” 
(„Rugăciune”). 


Argint 

În sistemul de corespondenţă al me- 
talelor şi al planetelor, argintul este ra- 
portat la Lună. Prin contrast cu aurul, 
care este principiul activ, masculin, solar, 
diurn, produs de foc, argintul este prin- 
cipiul pasiv, feminin, lunar, apos, rece. 


Alb şi luminos, argintul simbolizează, 
de asemenea, puritatea. El este lumina 
pură, aşa cum este ea primită şi redată 
de transparenţa cristalului, de limpezi- 
mea apei, de strălucirea diamantului. În 
simbolistica creştină, el reprezintă în- 
țelepciunea divină, așa cum aurul evo- 
că înțelepciunea divină pentru oameni. 
Eroul multor poveşti tradiţionale ştie că 
este ameninţat cu moartea atunci cînd 
cutia cu tutun, furculița sau vreun alt 
obiect familiar începe să se înnegrească. 
Însă argintul, pe planul eticii, simboli- 
zează obiectul lăcomiei, degradarea con- 
ştiinţei. Astfel, pervertirea valorii sale 
este aspectul său negativ. 

Pentru români, argintul este un me- 
tal utilizat în ritualurile de purificare, 
invocat în descîntece şi purtat pentru 
funcţiile lui protectoare. Argintul lim- 
pezeşte și desface soarta omului; într-un 
descîntec de alungare a spiritelor rele, 
alături de mătasea roşie, pana de păun 
şi busuioc, se leagă și o bucată de argint; 
obiectele se înmoaie în apă neîncepută, 
iar descîntecul se rosteşte în vatra focu- 
lui. 

În general, în poezia lui Eminescu, 
lumina de lună este argintie, aflată în 
starea ei pură, deoarece apare ca ele- 
ment definitoriu pentru universul feeric, 
epurat de orice influenţă a lumii reale. 
Imaginea unei nopţi feerice, străbătute 
de irizări diamantine, ca într-un vis, este 
redată în „Călin (file din poveste)” de 
M. Eminescu: „. ~ prin mîndrul întuneric 
al pădurii de argint” . În „Mistreţul cu 
colți de argint” de Şt. A. Doinaș, argin- 
tul simbolizează idealul superior al unui 
căutător deosebit. Pentru găsirea lui, se 
purcede la vînătoarea ritualică. 

Aripi 

Aripile sint, în primul rînd, simbo- 
lul avîntului, adică al despovărării, al 
dematerializării, al eliberării sufletu- 
lui sau spiritului, al descătușării de sub 
povara terestră. În orice tradiţie, aripile 
se cuceresc, cu preţul unei educaţii ini- 
țiatice şi purificatoare, adeseori lungă şi 
primejdioasă. Avîntul în zbor se referă 


întotdeauna la aspiraţia sufletului către 


o stare supraindividuală. Aripile mai in- 
dică și facultatea cunoaşterii: acela care 
înţelege are aripi („Inteligența este cea 
mai iute pasăre”). În Biblie, ele sînt un 
simbol constant al spiritualizării făptu- 
rilor care le deţin. Sufletul are aripi de 
porumbel. Dacă Dumnezeu, ca arhetip, 
are aripi, sufletul creat după chipul său 
are propriile sale aripi. Dacă omul se 
îndepărtează de Dumnezeu, își pierde 
aripile; dacă se apropie, le recapătă. Ase- 
meni roții, aripa este simbolul deplasării; 
al eliberării de condiţia de loc și spaţiu. 
În general, aripile vor exprima elevația 
pentru sublim, elanul de a depăși con- 
diția umană. 

Aripa, amplificată prin detaliul creş- 
terii într-un peisaj halucinant, semn al 
înălțării, imprimă semnificaţii magice și 
evocă, în poemul eminescian „Povestea 
magului călător în stele”, imaginea în- 
gerilor care plutesc în univers: „Și răs- 
firați în spaţiu îngerii duceau în poale/ 
A luminilor adince şi blinde rugăciuni”. 
Magul „zboară ca gindul” spre viitor, 
dus de o stea înaripată: „Se suie-n virf de 
munte, o stea din cer coboară -/ O stea, 
vultur de aur, cu aripe de foc,/ În infi- 
nit el zboară,/ Stelele sclipeau sfinte şi-n 
cale-i făceau loc”. 

În poezia „Albatrosul” de Charles 


Baudelaire, motivul sugerează situaţia 
apăsătoare a artistului în lumea vulga- 
ră, meschină şi plictisitoare: „Și-aripile 
lor albe şi mari le lasă: blegi,/ Ca niște! 
visle grele s-atirne caraghioase”. În poe- 
zia „Emoţie de toamnă” de N. Stănescu, 
„aripile ascuţite până la nori” semnifică 
durerea profundă, de care poetul vrea să 
se elibereze prin zbor. La N. Labiş, ari- 
pa simbolizează spiritul lăuntric dornic: 
să se afirme: „Aripa mea se izbește me- 
reu de zăbrelele nămărginirii”. În poe- 
zia „Plumb” de G. Bacovia, „aripele de 
plumb” sugerează disperarea, sentimen- 
tul apăsător de izolare şi singurătate: 
„Stam singur lingă mort...şi era frig.../ 
Şi-i atîrnau aripele de plumb”. 


Artist/ Creator 


Fiinţă duală, sfişiată între desti- 
nul istoric. și cel etern, artistul capătă 
numeroase sensuri în literatură. Între 
arte, poezia ocupă un loc privilegiat, 
este un reflex al îndumnezeirii. Pentru 
romantici, poetul e un damnat, „trăsnit 
de soartă”, zice Macedonski, trăieşte cu 
dramatism nebunia-i. În poemul sati- 
ric „Icoană și privaz”, Eminescu scrie 
despre firea poetului, care nu este decît 
un „năuc”. Aceeași viziune propune şi 
poezia argheziană „Nehotărire”, în care 
poetul trăieşte două vieţi, una de cum- 
plite umilinţe în planul realităţii sociale, 
şi alta de înălțare sublimă, prin interme- 
diul creaţiei. O. Goga identifică destinul 
poetului cu cel al preotului, dator să de- 
vină un „apostol” al neamului. 

Manole din „Meşterul Manole” de 
L. Blaga reprezintă Creatorul de pre- 
tutindeni și dintotdeauna. Zidarul şi-a 
iubit, mai presus de toate, tinăra soție 

frumoasă ca o floare, însă destinul lui de 


Creator a prefăcut-o în biserică la care ___ 


să se închine toţi muritorii. Numai prin 
moartea Mirei, soarta Creatorului se va 
împlini. Destinul lui Manole este cel al 
tuturor creatorilor: de a-şi realiza opera 
prin zbucium şi suferinţă și de a fi ucis 
chiar de acest ideal. 

Şi Ştefan Gheorghidiu, personaj cen- 
„tral al romanului „Ultima noapte de 
dragoste, întiia noapte de război” de C. 

Petrescu, trăiește drama creatorului. El 
reface mitul lui Pigmalion, sculptorul 
care s-a îndrăgostit de statuia Galateei, 
pe care el însuși o făcuse. Ceea ce iubeşte 
tînărul nu este femeia reală, ci propria sa 
ficţiune. De aici începe drama: mai tirziu, 
pe măsură ce iubirea se spulberă, tînărul 
va trăi suferinţa creatorului căruia îi este 
negată capacitatea de a zămisli. Ideea ar 
fi că omul cu conştiinţă, fiind creatorul 
lumii ca reprezentare, are libertatea de a 
alege o altă conştiinţă pe care o conside- 
ră egală cu a lui; or, de data aceasta, ale- 
gerea fiind greşită, libertatea interioară îi 
este contrazisă. 

În concepţia omului de creaţie, arta 
înseamnă generozitate și dăruire dusă 
pînă la sacrificiu, înseamnă dorinţa de 
a face bine oamenilor prin înseninarea 
sufletului lor. Ea mai constă într-o per- 
manentă năzuinţă spre perfecțiune, în 
veşnica sete de ideal. La tipul creatorului 
se referă și moş Mihail din nuvela „Sa- 
nia” de I. Druţă, cu spiritu-i blind și visă- 
tor: „Pentru că iar îi apare în fața ochilor 
ceva alb, sprinten și frumos”, „acea învă- 
luire voinicească”, „iar vine acel fior ce-i 
scutură umerii”. 

La G. Meniuc, condiţia creatorului- 
poet, într-o societate neprielnică lui, 


este una ingrată: „Hei, nimeni nu ghiceş- 
te cînd string pumnii mei,/ Răzvrătirea 
mă-năbușă sau tremur de frg./ În țara 
asta eu umblu pribeag și străin,/ Tovarăş 
cîmpurilor şi celor fără cămin./ Ce-i dacă 
mi-i sufletul din foc și azur?/ Ce-nseam- 
nä azi o viaţă de trubadur?”. 


Ascet/ Eremit 


Fiinţă iluminată, ascetul este cel care 
a părăsit lumea și deşărtăciunile ei pen- 
tru rugăciune şi comunicarea cu Dum- 
nezeu. Prin izolarea sa ascetică de cele 
lumeşti, poate dobindi harul vizionar şi 
pe cel al binecuvintării celor ce caută un 
sfat. Desprins de lume şi de patimile ei, 
el este filozoful ermetic prin excelenţă. 
Temeiurile ascetului sînt renunţarea la 
comunicare și năzuinţa de „a fi singur 
cu Domnul”. Refuzînd să-şi accepte 
condiţia umană, cel ce a ales calea izolă- 
rii îşi refuză propriile limite, căutîndu-şi 
mâîntuirea dincolo de ordinea profană. 
Ca formă a vieţii monastice (gr. „mo- 
nos”- singur), sihăstria a fost practicată 
mai întîi de egiptenii creştini, care își 
duceau viața în deşert, în grote săpate în 
stîncă, în timp ce în Europa eremiţii își 
construiau chiliile în pădure. 

Un asemenea personaj este schiv- 
nicul din povestea lui Ioil din romanul 
„Fraţii Jderi” de M. Sadoveanu: „un om 
schilav şi bătrîn”, care avea „canon sin- 
gurătatea şi muțenia”; acesta îşi pără- 
seşte peştera doar în dimineaţa de după 
Înviere, la răsăritul soarelui, pentru a 
asculta „glasul pămîntului”. La acest om 
sfint vine voievodul Ştefan cel Mare, ca 
să primească prin el un semn divin, o 
dezlegare, pentru a porni război împo- 
triva turcilor. 

Simbolul apare şi în lirica lui Mace- 
donski. Emirul din poezia „Noapte de 
decemvrie”, se îndreaptă spre cetatea 
sfintă Mekka, supunîndu-se probei ca- 
pitale de asceză ce constă în traversarea 
pustiei: „Și foamea se face mai mare-mai 
mare,/ Și, zilnic, tot cerul s-aprinde mai 
tare.../ Bat timplele...- ochii sînt demoni 
cumpliți.../ Cutremur e setea, ș-a foamei 
simţire/ E şarpe, ducîndu-și a ei zvirco- 
lire/ În pintec, în sînge, în nervii-ndirji- 
ti.” 

Şi hagiul Tudose, personajul lui De- 
lavrancea, săvîrşeşte un act ascetic prin 
pelerinajul la Sfintul Munte; duce o via- 
tă absistentă şi își capătă numele de om 
sfint, dar renunţările lui sînt o consecin- 
tă a zgirceniei maladive. 


Aşteptare 

Aşteptarea se impune, în special, 
prin poezia lui G. Bacovia. Aşteptarea 
anihilează libertatea, degradează fiinţa, 
distruge sensul realităţii, generează un 
sentiment de nesiguranţă şi de teamă. În 
poezia „Plumb”, aşteptarea se asociază 
cu un priveghi: „Dormea întors amorul 
meu de plumb/ Pe flori de plumb, şi-am 
început să-l strig —/ Stam singur lingă 
mort... şi era frig.../ Şi-i atîrnau aripele 
de plumb”. Viziunea din poezia „Lacu- 
stră” aşază așteptarea în contextul unui 
univers labil, ameninţat de potopul apo- 
caliptic. Tot tresărind şi aşteptînd, izolat 
într-o casă lacustră, poetul resimte te- 
roarea timpului şi a lumii. 

Pentru personajul lui Caragiale din 
nuvela „În vreme de război”, așteptarea 
se transformă într-un coșmar, care îl stă- 
pîneşte și îl distruge. Pentru Stavrache, 
momentul așteptat, în loc să elibereze, 


devastează: ambele personaje înnebu- 
nesc. 

Tema vieții ca aşteptare şi pregăti- 
re pentru Marea Trecere apare la Bla- 
ga: „Aştept în prag răcoarea sfirşitului./ 
Mai este mult? Vino, tinere,/ ia ţărnă în 
pumn/ şi mi-o presară pe cap în loc de 
apă şi vin./ Botează-mă cu pămînt” 

(„Călugărul bătrîn îmi şopteşte din 
prag”). În poezia „Gorunul”, poetul afir- 
mă că fiecare clipă trecătoare scurtează 
aşteptarea sfirşitului: „O simt cum frun- 
za ta mi-o picură în suflet/ și mut/ ascult 
cum creşte-n trupul tău sicriul,/ sicriul 
meu,/ cu fiecare clipă care trece/ goru- 
nule de margine de codru” 

În poezia eminesciană, așteptarea 
accentuează sentimentul solitudinii şi 
amplifică sensul contemplaţiei („Sara pe 
deal”), iar uneori întristează („Lacul”). 

Şi în poezia lui I. Pilat momentul aş- 
teptării, situat între zi şi noapte, declan- 
şează reverii şi meditații profunde („Aici 
sosi pe vremuri”). 

În povestirea lui Fănuş Neagu „Din- 
colo de nisipuri”, oamenii așteaptă ve- 
nirea apei pe vreme de secetă cumplită. 
Epuizaţi de aşteptare, se pornesc în în- 
tîmpinarea apei, în susul albiei uscate, 
dar speranţele nu le sînt confirmate și, 
pradă nebuniei generale, ei încearcă să 
sfideze așteptarea prin călătoria care nu 
duce nicăieri. 


Aur 


Considerat prin tradiţie cel mai pre- 
țios dintre metale, aurul este metalul 
perfect. El are strălucirea luminii. Este 
definit ca un produs al focului solar, re- 
gal, ba chiar divin. Simbol al perfecţiu- 
nii, luminii, cunoaşterii, imortalităţii. E 

considerat de alchimişti secret al pămiîn- 
tului. În tradiţia greacă, e simbol solar 
ce evocă fecunditatea, căldura, bogăţia, 
iubirea. Element al vieţii depline, semn 
al absolutului, aurul este asociat soare- 
lui, raţiunii şi cunoaşterii. Este definit ca 
un produs al focului solar, regal, ba chiar 
divin. Imaginile lui Buddha sînt aurite 
— semn al perfecțiunii absolute. Fun- 
dalul icoanelor bizantine, de asemenea, 
e aurit. În Extremul Orient se crede că 
aurul se naşte din pămînt, fiind copilul 
dorințelor pe care le are natura. Metal 
preţios prin excelenţă, reprezintă taina 
cea mai adincă a pămîntului, găsindu- 
se sub unsprezece straturi de pămînt și 
de minerale diferite. Aurul nu putre- 
zeşte, nu rugineşte; este singurul metal 
care devine bumbac, fără să înceteze să 
fie fier. Cu un gram de aur se poate face 
un fir subţire ca firul de păr, care să în- 
conjoare tot satul. Metal ambiguu, aurul 
prezintă dualismul originar: este o cheie 
ce poate deschide multe uşi, dar şi po- 
vară putînd să-ţi frîngă oasele şi gâtul. 
E tot atît de greu să-l utilizezi cum tre- 
buie, pe cît este de dificil să ţi-l procu- 
ri. Find simbolul bogăției materiale, e şi 
principiu simbolic al bogăției spirituale. 
Numai că aurul este o comoară ambiva- 
lentă. Dacă aurul-culoare și aurul-metal 
pur sînt simboluri solare, aurul — mone- 
dă reprezintă un simbol al pervertirii și 
exaltării impure a dorințelor. „Trebuie 
să ne amintim, în legătură cu aceasta, de 
caracterul primar al vîrstei de aur, căci 
virstele ce urmează (de argint, de bronz, 
de fier) marchează etapele descendente 
ale ciclului”? Aurul-lumină reprezintă 
simbolul cunoaşterii. 

În literatură, apare mai ales ca deno- 


tativ simbolic; ca şi folclorul, creaţia ro- 
mantică îl învesteşte cu funcţii absoluti- 
zatoare; ființa angelică are „păr de aur”, 
paradisul este poleit, soarele devine „co- 
pilul de aur” al mării, iar trecerile fericite 
se petrec peste un pod de aur. 

În „Rondelul rozelor de aur” de A. 
Macedonski, aurul simbolizează pîinea, 
grinele, bogăţia, iubirea şi căldura: „Căl- 
dură de aur topit/ Și pulbere de aur pe 
grine,/ Ciobani şi oi de aur la stine,/ Şi 
aur pe flori risipit”. 

În contextul poemului „Noapte de 
decemvrie” de A. Macedonski, motivul 
aurului, împreună cu cel al argintului, 
întregește tabloul strălucitor al bogății- 
lor emirului („Și el e emirul, și are-n te- 
zaur/ Movile înalte de argint și de aur,/ 
Şi jaruri de pietre cu flăcări de sori”), în 
opoziţie cu neînduplecata sete de ideal. 


Balaur/ Dragon 


Balaurul este străjerul comorilor as- 
cunse și reprezintă, în această calitate, 
adversarul care trebuie înfrînt pentru a 
le poseda. În Occident, el păzeşte Lîna 
de Aur, iar în China - Perla. Dragonul 
din Legenda lui Siegfried supraveghea- 
ză şi el o comoară care nu este altceva 
decît nemurirea. Sfintul Gheorghe sau 
Arhanghelul Mihail şi dragonul, a căror 
luptă a fost adesea reprezentată de artiş- 
ti, ilustrează nesfirşita înfruntare dintre 
bine şi rău. Balaurul este şi un simbol al 
timpului distructiv, el anunţă prăbușirea 
lumii înapoi, în tenebrele începutului. 
În tradiţiile populare, balaurul e pus în 
legătură cu furtunile pe care are puterea 
să le declanşeze. În povestirea „Balau- 
rul” de M. Sadoveanu, monstrul aduce 
o furtună care învăluie trăsura celor doi 

fugari. Uneori, balaurii îi pedepsesc pe 
diavoli, alteori chinuie sufletul omului. 
De asemenea, balaurul se strecoară în 
case şi îi pedepseşte pe cei îndrăgostiți. 
De aici provine şi imaginea creată de I. 
H. Rădulescu, în poemul „Zburătorul”, 
în care balaurul e fiinţa misterioasă, por- 
tretizată în linii nebuloase, ce torturea- 
ză tînăra fată, simbolizind astfel erotica 
pubertăţii: „Balaur de lumină cu coada- 
nflăcărată,/ Și pietre nestemate lucea pe 
el ca foc./ Spun, soro, c-ar fi june cu dra- 
goste curată;/ Dar lipsă d-a lui dragosti! 
departe de ăst loc”. 

În romanul „Fraţii Jderi” de M. Sa- 
doveanu, imaginea oștirii otomane este 
substituită de imaginea unui balaur cu 
multe capete şi labe, atras în mlaștină 
de trimbiţele moldovenilor, ca într-un 
tablou apocaliptic: „Aşa de tari au fost 
acele lovituri şi atît de neînduplecate, cu 
mare pieire şi jertfă din partea răzăşimii, 
încît trupul balaurului a fost curmat în 
două. Jder şi Nicoară au prins a bate şi a 
mîna înapoi coada, prăvălind-o spre că- 
ruţele şi săivanele hadimbului...” În plan 
fabulos, metafora „trupul balaurului”, 
desemnînd oastea otomană, sugerează 
Răul. 


Baltag/ Secure 


Baltagul este un topor cu tăişurile 
plasate simetric, de-o parte şi de alta a 
cozii. E deopotrivă distrugător şi oblă- 
duitor. Interpretările cu privire la cele 
două tăişuri fac din baltag un simbol 
binar cu trimitere la „cele două tăişuri” 
ale oricărei puteri. Simbolismul acestuia 
ține de dualitatea moarte — viaţă, repre- 
zentînd, posibil, și cele două naturi ale 
lui Christos, reunite în aceeași persoană. 


Baltagul loveşte şi taie, iute ca fulgerul, 
zgomotos şi stirnind scîntei. În multe le- 
gende, el reprezintă o emblemă a forţei. 
El crapă scoarța copacului, fiind un sim- 
bol al pătrunderii spirituale, precum şi 
un instrument de eliberare. Întiia armă a 
omului, baltagul e un centru de integra- 
re, expresia unei permanenţe, un fulger 
acumulat. Înfipt în virful unei piramide 
sau al unei pietre cubice, ar putea fi în- 
teles ca act suprem de iniţiere, act ce se 
confundă cu iluminarea. 

Motivul este reluat de M. Sadovea- 
nu. În ultima parte a romanului cu ace- 
lași titlu, Gheorghiţă îl loveşte pe Bogza 
cu baltagul său devenit „creangă de aur”, 
pentru a prelua ceea ce ucigașul luase de 
la Nechifor, folosind un alt baltag, cu 
aceeaşi funcţie. Fiul îşi recuperează nu 
doar oile, ci şi locul pe care Nechifor îl 
avusese în lume şi pe care i-l luase uci- 
gaşul. În context, motivul comportă mai 
multe semnificaţii. El este unealta hotă- 
rîtoare în destinul munteanului căruia 
i-a fost hărăzit „să-și cîştige piinea cea 
de toate zilele cu toporul şi cu cața”. De 
asemenea, baltagul poate fi considerat 
armă a crimei şi instrument al sorții lui 
Nechifor: „Oase risipite albeau țărina... 
Căpăţina era spartă de baltag”. În ter- 
menii mitului crengii de aur, baltagul 
înlocuieşte arma prin care conducătorul 
tribului este ucis, pentru ca învingătorul 
să-i ia locul. În roman, baltagul este tot o 
„creangă de aur”: momentul în care fiul 
mortului îl lovește pe Bogza cu baltagul 
în frunte simbolizează preluarea de către 
tînărul iniţiat a locului pe care tatăl său 
îl ocupase în lume. În esenţă, baltagul 
simbolizează viaţa, moartea şi neistovita 
curgere a generaţiilor. 





20 





Ban 


Monedă rotundă, metalică, zimţată 
adeseori, dincolo de valoarea ei econo- 
mică, este învestită şi cu funcţii magice; 
utilizat în vrăji, ca sugestie a cercului, sau 
în ritualuri pentru dobîndirea puterii, 
banul închide în el o forță diabolică; cu 
un ban de argint se retează capul şarpe- 
lui găsit în ziua de Sf. Gheorghe. În vră- 
jile de dezlegare, banul sugerează aura 
protectoare a celui părăsit de noroc. În 
multe povești vechi, se vorbeşte despre 
un ban-spiriduș, născut dintr-un ou mic; 
el este vrăjit să aducă celui care îl deţine 
alţi bani, necuraţi. Replică diabolizată a 
soarelui, banul mai sugerează şi durata, 
în special prin sugestiile acelui galben 
care este sămînţa oului. Dacă soarele 
este considerat ochiul lui Dumnezeu, 
„banul este ochiul dracului”; acest afo- 
rism popular rezumă semnificaţiile do- 
minante ale banului. 

Banul e prezent în majoritatea ope- 
relor care tratează tema avariţiei şi ra- 
portul distructiv dintre om și ban. I. 
Slavici dezvoltă această teză în mai mul- 
te opere. În nuvela „Moara cu noroc”, 
drama personajului Ghiţă descinde, în 
principal, din neputinţa de-a rezista is- 
pitei banului: „Se gîndea la cîștigul pe 
care l-ar putea face în tovărășie cu Lică, 
vedea banii grămadă înaintea sa și i se 
împăinjeneau parcă ochii: de dragul 
acestui cîştig ar fi fost gata să-și pună pe 
un an, doi capul în primejdie”. Persona- 
jul Mara din romanul omonim trăiește 
fascinația banilor păstraţi în cei trei cio- 
rapi; zgîrcenia îi alterează simţul moral, 
dar îi dă un sentiment de atotputernicie. 
Banul domină sufletul Marei, ea spune: 
„Banul, dragii mamei, e mare putere, el 


deschide toate ușile şi strică toate legile”. 
Ultimile cuvinte ale lui Costache Giur- 
giuveanu din romanul „Enigma Otiliei” 
de G. Călinescu se referă, de asemenea, 
la ban și trădează avariţia proprietarului: 
„Banii, ba-nii, pu-pungașule!”. 


Biserică 

Lăcaș al reculegerii şi rugăciunii, al 
comunicării cu Dumnezeu, biserica se 
află aşezată în centrul lumii, ascunzînd 
în sine taina capitală, ceea ce face ca 
fiinţa să dobindească intuiţia sacrului, 
în atmosfera sa de stranie linişte. Ca 
orice centru, conţine semnificaţia Ge- 
nezei şi valoarea începutului. Biserica 
mai este simbolizată şi de o viţă de vie, 
o carabie sau un turn. Adesea compara- 
tă cu Fecioara Maria, Biserica mai este 
numită Mireasa lui Christos ori mama 
creştinilor. Din acest punct de vedere, i 
se potriveşte întreg simbolismul mamei. 
Arhitectura bisericii, aceasta fiind chipul 
şi locul lui Christos, reproduce o sinteză 
de simboluri: „Eu sînt calea, adevărul și 
viața...”, spune Christos. 

Simbolul se regăseşte în balada po- 
pulară „Monastirea Argeșului”. Cînd 
Manole se pregăteşte să se arunce în 
văzduh, glasul Anei îl face să cadă mort, 
pentru că numai astfel Manole se conto- 
peşte cu biserica și reface, în eternitate, 
căsnicia cu Ana. Simbolul este reluat de 
Blaga în drama „Meşterul Manole”, în 
care zidirea Mirei nu mai reprezintă o 
jertfă sacramentală, ci o însufleţire a lă- 
cașului, o legătură între creatorul lumesc 
şi cel divin: „lăcașul e ceea ce unuia sin- 
gur îi e dat să înfăptuiască pătruns de 
cea mai înaltă taină cerească”, Biserica 
devine simbol al valorii estetice eterne, 

al vocației creatoare. Or, biserica şi Mira 
sînt cele două jumătăţi ale personalităţii 
lui Manole. Acesta dobîndește dreptul la 
taină pentru a închide în zidurile biseri- 
cii semnul etern şi fertilizator al lumii. 
Deşi Manole vrea să-i distrugă zidurile 
pentru a-și elibera soţia, este împiedicat 
de meşteri, fiindcă biserica nu mai apar- 
ține unui individ, ci eternității. Biserica 
înălţată de el din pămînt şi apă, din lu- 
mină şi vînt constituie o copie micşorată 
a Cosmosului sacralizat prin jertfă. 

Biserica reprezintă şi un spaţiu pe- 
depsitor. Alexandru Lăpuşneanu din 
nuvela lui Negruzzi, venit cu gînduri 
criminale în biserică, se îngălbeneşte şi 
face să se cutremure'sfintele moaşte. 

În nuvela lui Slavici „Moara cu no- 
roc”, biserica inoculează în mintea să- 
mădăului germenii căinţei; Lică, urmărit 
de poteră, se refugiază într-o biserică, 
ceea ce îi declanşează acestuia o teamă 
nelămurită: „Fulgerele luminau într-una 
chipurile sfinţilor, ce priveau țintă cu 
ochii lor nemișcaţi la omul abătut din 
cale, care venise să tulbure liniştea sfin- 
tului lăcaș. Lică nu auzea și nu vedea 
nimic”. Profanarea bisericii (Lică rupea 
perdeaua altarului) îi dă un sentiment 
de adincă vinovăţie: „Înspăimîntat, el 
singur nu ştia de ce, făcu un pas înapoi... 
Îi venea să-și scoată inima din piept, îi 
venea să se repeadă cu capul în zid, ca să 
rămiie sfărămat la treptele altarului”. 

Motivul este prezent aproape în toa- 
te povestirile din „Hanul Ancuţei” de 
M. Sadoveanu: căpitanul Nicolae Isac 
ascultă „clopotele de la Tupilați”, Năsta- 
se Bolomir „s-a cununat chiar la Sfinta 
Mitropolie”, comisul Ioniță trage la han, 
lîngă biserica lui Lozonschi, Toderică 


Catană este închis în turn la Golia, jupîn 
Damian are un dar pentru „Sfinta noa- 
stră Maica Parascovia”. 

Reluat de O. Goga în poezia „Biseri- 
cuța din Albac”, motivul sugerează ideea 
de suferinţă: „Bisericuţă din Albac,/ Tu 
eşti al vremurilor semn,/ Tot bietul no- 
stru plins sărac/ E-nchis în trupul tău de 
lemn.” 

În finalul nuvelei „Sultănica” de B. Şt. 
Delavrancea, motivul bisericii e evocat 
în scena finală, ca o revenire la cele sfin- 
te: „Sultănica ajunsese în virful dealului... 
Privi lung la turla bisericii din sat...” 


Brad 


Considerat pomul vieţii, bradul are 
funcţii în ritualele legate de toate cele 
trei evenimente ale vieţii: naştere, nuntă 
şi moarte. Însuși cuvîntul care definește 
acest copac pare să fie foarte vechi, moş- 
tenit din fondul prelatin. Bradul apare 
în literatura populară, în special, pentru 
desemnarea fălniciei şi a vitalităţii. 

Veşnic verde pe culmile munţilor, 
prin simetria excepțională, el inoculează 
sensul perfecțiunii şi adeseori în poezia 
cultă apare ca element al peisajului so- 
lemn sau ca reper în lumea trecătoare. 
În poezia „Bradul” de B. P. Hasdeu, po- 
mul sugerează statornicia, rezistenţa şi 
frumuseţea, forţa şi vitalitatea poporu- 
lui: „Cînd arde soarele de mai,/ Cînd vîn- 
tul iernii geme,/ Mărețul brad pe-naltul 
plai/ Stă verde-n orice vreme!” Aceeaşi 
semnificaţie o identificăm și în pastelul 
„Bradul” de V. Alecsandri: „În zădar 
tu, vrăjitoare,/ Aduci viforul pe-aice,/ În 
zădar îmi pui povară/ De zăpadă și de 
gheaţă./ Fie iarnă, fie vară,/ Eu păstrez a 
mea verdeață”. 

Blaga îl consideră o legătură eternă 
între cer şi pămînt: „Stă între zodii și fară 
și un brad („Cîntecul bradului”), iar Sa- 
doveanu îi conferă valoare de emblemă 
a spiritualităţii noastre, căci oamenii din 
„Baltagul” sînt oameni „de sub brad”. 


Busuioc 


Plantă protectoare, cu atribute puri- 
ficatoare și simbol al iubirii statornice, 
busuiocul se află în strînsă legătură cu 
semnificaţiile botezului și ale apei sfin- 
ţite. Frunzele de busuioc sînt utilizate la 
prepararea apei roşii de leac, despre care 
se crede că deţine puteri magice. Florile 
de busuioc răspîndesc un miros pătrun- 
zător. În Congo, frunzele de busuioc sînt 
utilizate pentru dezlegarea farmecelor 
şi pentru alungarea duhurilor rele. Ele 
sint bune pentru vindecarea rănilor şi 
a contuziilor. Alături de un ou luat de 
la o găină neagră, busuiocul este folosit 
şi în descîntecele de îndepărtare a stri- 
goiului. 

Literatura a făcut din el un simbol 
al iubirii împătimite şi un element de- 
finitoriu pentru atmosfera tihnită și 
cuprinsă de o vrajă solară a satului ro- 
mânesc. La Goga, este un fel de recipient 
al emoţiilor lumii: în poezia „Reîntors”, 
„trei fire de busuioc” devin martore ale 
jurămîntului său, iar în „Singur”, busu- 
iocul piere otrăvit de nefericirea poetu- 
lui: „Bolnăvit de doruri multe,/ Moare-n 
geam azi busuiocul./ Ni s-a dus în altă 
țară/ Amîndurora norocul”. Busuiocul 
sfinţit îi inoculează un sentiment de si- 
guranţă: „Adormitor m-alină busuiocul/ 
Îngălbenit sub candela de pază” („Lăcaş 
străbun”). 

Floare a dragostei, busuiocul e aso- 


ciat albului șervetelor sau păretarelor. 
El readuce, în plan simbolic, preaplinul 
verii, care, împreună cu focul din vatră 
şi culorile somptuoase ale covoarelor, 
prelungește frumuseţea şi intensitatea 
solară a verii. Motivul e prezent în poe- 
zia „Harta” de G. Vieru cu semnificaţia 
de valoare spirituală: „Iată că la răsărit/ 
pămîntul nostru/ se mărginește/ cu por- 
tretul marelui Eminescu, la asfințit — cu 
cel al marelui Creangă, la miază-noapte 
— cu smicele vechi de busuioc, la miază- 
zi — cu pătucul băiatului meu”. 

În poezia „Busuioc” de V. Roman- 
ciuc, planta ţine de ritualul creștin, are 
puterea magică de ocrotire: „Busuioc la 
naștere,/ Busuioc |a moarte,/ Floare de 
tristeţe,/ Floare de noroc,/ Viaţa noastră 
toată,/ Doamne, cum încape/ Între două 
fire/ Mici de busuioc!”. 


Cal 


Este o tradiţie, se pare, potrivit că- 
reia, la origine, calul ţișneşte, galopînd 
ca sîngele în vine, din bezna adîncuri- 
lor, fie din măruntaiele pămîntului, fie 
din adîncurile mării. Acest cal arhetipal 
este purtătorul deopotrivă al vieţii și al 
morţii, fiind legat atit de focul ce nimi- 
ceşte şi triumfă, cît şi de apa ce hrăneşte 
şi îneacă. Mulţi consideră calul simbol al 
inconştientului, al dorinţei nestăvilite. 
Dar după noapte vine ziua și se întîmplă . 
calul să-și părăsească aripile întunecate, 
înălțindu-se la ceruri, în plină lumină. 
Atunci el apare într-un alb veşmînt de 
slavă, reprezentind instinctul stăvilit, 
sublimat. Între om şi cal intervine o 
dialectică specifică: sub soarele amiezii, 
purtat de năvalnica-i goană, calul galo- 
pează orbește, iar călăreţul, cu ochii mari 

deschişi, îi alungă spaimele şi îl îndreap- 
tă spre ţinta pe care şi-a propus-o; dar 
noaptea, cînd, la rîndu-i, călăreţul este 
orb, calul devine călăuză clarvăzătoare. 
Deşi este erou, stăpînul trebuie să renun- 
te întrucîtva la propria-i personalitate şi 
să se lase pe seama puterilor supranatu- 
rale ale calului: „Călare pe Vizir și îm- 
presurăt de curteni, Măria sa a făcut în 
pas ocolul bătăliei; apoi s-a oprit în locul 
unde morții moldoveni fuseseră aduna- 
ți. Se oprea ici colo căutînd cu privirile, 
pînă ce deodată a simţit la harmăsarul 
său o neliniște. Măria sa a descălecat şi 
a cunoscut la cîțiva pași. pe comişii săi, şi 
mai încolo pe bătrinul Căliman, staroste- 
le” („Fraţii Jderi” de M. Sadoveanu). 

În măsura în care călăreţul îl con- 
duce spre o cale greșită, el descoperă 
umbrele, fantomele. Dar calul poate fi 
oricînd un aliat al demonului. Însoțito- 
rul şi sfătuitorul eroului, este totuși, de 
cele mai multe ori, animalul benefic. În 
timpuri îndepărtate, e posibil ca el să fi 
fost animal de cult. Emblemă a eroicu- 
lui, sporeşte prestigiul războinicului și 
de aceea călăreţul apare ca erou iniţiat în 
cultul Cavalerului prin cele trei trepte: 
jertfă, luptă şi izbîndă. Din acest punct 
de vedere, calul supus, adică învins și 
imblînzit reprezintă un simbol al trium- 
fului. Caii înaripaţi, strălucitori și bene- 
fici, sînt adeseori mesagerii divini şi pro- 
tectori ai luptătorilor. În spaţiul Daciei 
fericite, „caii albi ai zînei Dochii” devin 
simbol al armoniei generale. Ca ființă 
inaripată, în basme, el poate pătrunde 
pe celălalt tărim, zboară ca gîndul, se 
revitalizează periodic, hrănindu-se cu 
jăratic, și cunoaște toate vicleniile lumii. 
În ritualurile funerare, conduce sufletul 


mortului, călăuzindu-l spre lumea de 
dincolo. Caul alb, dar de un alb străluci- 
tor, este solar, luminos și reprezintă mă- 
reţia; calul negru este, de obicei, bidiviul 
morţii, deşi în unele texte ruseşti acesta 
devine simbol al tinereţii şi al vieţii tri- 
umfătoare. 

În balada „Toma Alimoş”, ca și păs- 
torul hărăzit morţii din „Mioriţa”, hai- 
ducul îi cere animalului-prieten să-i 
oficieze ritualul întoarcerii în natură: 
groapa să-i fie săpată în codru, florile de 
pe mormiînt să-i amintească „mândrei” 
de cel dispărut, finul aşternut în noul 
„pat” să-i înmiresmeze somnul. Manea 
apare pe un cal negru - simbol al des- 
tinului malefic. 

Calul poate fi şi un depozit de ne- 
mulțumire, un perfid şi un 'nărăvaş pe 
care doar eroul îl poate îmblinzi. Nesu- 
pus omului, el este un perical, dar şi un 
animal care impune teamă și, sub acest 
aspect, poate intrupa ameninţarea. Ca 
animal învins de erou, calul se trans- 
formă în aliat şi călăuzitor. În basmul 
„Tinerețe fără bătrîneţe şi viaţă fără de 
moarte”, calul se vitalizează, pentru ca 
apoi să poată fi călăuză spirituală şi re- 
flex al conștiinței eroului; în final, calul 
face „tocmeală” cu prinţul pentru a-l 
însoţi pe ultimul drum și, odată intrați 
în timpul profan, nu-i mai cere acestuia 
să-şi respecte promisiunea, ci „îi sărută 
mîna” şi pleacă. Este vorba, aşadar, de ca- 
lul însoțitor al morţilor şi de aceea este, 
în primul rînd, călăuzitor. În „Povestea 
lui Harap-Alb”, calul îl ucide pe Spin, în 
momentul în care toate probele sînt de- 
păşite; gestul său pregăteşte întoarcerea 
lui Harap-Alb din moarte. 


a RI N N O 

Carte 


Cartea este simbolul universului. 
Cartea vieţii din „Apocalipsă” se află 
în centrul Paradisului şi se identifică cu 
Pomul vieţii: frunzele pomului, întocmai 
caracterelor cărţii, reprezintă totalitatea 
fiinţelor, dar și totalitatea legilor divine. 
Cărţile sublime erau consultate de ro- 


mani în împrejurări ieşite din comun; ei 


credeau că, prin răspunsurile divine ce le 
aflau într-însele, își pot izbăvi neliniştile. 
În Egipt, Cartea morţilor era o culege- 
re de formule sacre, închise în mormînt 
împreună cu cel dispărut, menite să ple- 
deze în favoarea lor la judecata finală şi 
să-i implore pe zei să le înlesnească stră- 
baterea infernului şi accesul la lumina 
soarelui veșnic. Cartea apare ca simbol 
al tainei divine, care nu este dezvăluită 
decit iniţiatului. Dacă este închisă, car- 
tea își păstrează taina. Odată deschisă, 
îşi lasă înţeles conţinutul de către cel 
care o priveşte. 

În textul „Minunea cărţii” de N. Da- 
bija, cartea semnifică puntea de legătură 
între generaţii, oameni, popoare, depo- 
zit al experienţei umane. Autorul scrie: 
„Cartea, cu ajutorul cuvintelor, fixează 
gîndirea, ideile, întimplările lumii. Ca 
acestea să nu se uite.” 

Semnificațiile motivului în poe- 

„zia „Testament” de T. Arghezi ar fi de 
treaptă în marea „trecere” universală; 
„hrisov” al înnobilării prin muncă; „cu- 
vinte potrivite”; rezultat al sublimării 
uritului și al transformării lui în frumos: 
(„Făcui din zdrenţe, muguri și coroane”); 
convertirea „durerii” adunate în „vecii” 
în creaţie artistică ce izbăveşte și puri- 
fică. În versurile „Cartea mea-i, fiule, o 
treaptă”, motivul exprimă moștenirea 


spirituală transmisă urmaşilor. Moşte- 


` nirea pe care o lasă eul liric este, aparent 


neînsemnată, e doar „un nume adunai 
pe-o carte”. Ideea conținută aici este că 
procesul de realizare a unei opere (cărţi) 
este unul anevoios şi îndelungat („nume 
adunat”), la capătul căruia poetul îşi va 
aduce partea lui de contribuţie la curge- 
rea ascensională a generaţiilor. În poezia 
„Ex-libris” de acelaşi autor, motivul căr- 
ţii comportă semnificaţia unei trepte în 
evoluţia spirituală, unui depozit de valo- 
ri şi spaţiu al cunoaşterii raționale: „Car- 
te frumoasă, cinste cui te-a scris,/ Încet, 
gîndită, gingaş cumpănită;”, iar în „Rugă 
de seară”, cartea face parte din veşnicul 
mit al universului: „Și-nghite-mă întreg, 
în haos,/ Umil, senin şi mulțumit/ Că las 
în urma mea repaos,/ Și-o foaie nouă de 
adaos/ La cartea Veșnicului mit,/ În care 
visul mi-e strivit/ Ca un vlăstar de măr- 
gărit”, 

Simbolul apare şi în nuvela „Sărma- 
nul Dionis” de M. Eminescu. În ambele 
ipostaze (Dan/ Dionis), personajul des- 
coperă în cartea lui Zaroastru un mijloc 
de anulare a timpului şi o cale spre Para- 
dis. În această operă, cartea apare ca un 
obiect magic: „Pe o pagină găsi o mulți- 
me de cercuri ce se tăiau, atit de multe, 
încît părea un ghem de fire roș sau un 
paienjiniş zugrăvit cu sînge”. 

Pentru omul fără cultură, cartea este 
spaţiul iluminat, în care acesta se simte 
opresat şi pierdut. Astfel, reprezentanţii 
dictaturii comuniste din romanul lui M. 
Preda „Cel mai iubit dintre pămînteni” 
înţeleg să lupte cu lumina cărților prin 
arderea lor: „Auzisem îndată după naţi- 
onalizare că niște comisii de inventariere 
a bunurilor moșierilor de prin conace 

socotiseră de pildă cărţile acestora drept 
ceva dăunător, din moment ce le găsiseră 
într-un conac moşieresc, le aruncaseră în 
curte și seara ţăranii făceau cu ele un foc 
paşnic, taifăsuind la lumina lor fizică, în 
timp ce strămoșii lor culturali le scrisese- 
ră pentru lumina lor spirituală”. 

Cartea (scrisoarea) pe care o trimite 
iubitei unul dintre fiii falnicului domn 
la sfîrşitul luptei din „Scrisoarea III”de 
M. Eminescu prezintă, de fapt, o doină 
de cătănie ce sintetizează, în simplitatea 
pură a termenilor, frumuseţea sufleteas- 
că („ochii cu sprîncenele”) şi spaţiul sil- 
vestru („codrul cu poienile”). 

În poezia „Legămînt” de G. Vieru, 
eroul liric întreţine un adevărat cult al 
cărţii lui Eminescu, sub constelația spi- 
rituală a căruia îşi recunoaşte statutul 
plenipotenţiar de poet: „Știu: cîndva, la 
miez de noapte/ Ori la răsărit de Soare/ 
Stnge-mi-s-or ochii mie/ Tot deasupra 
cărţii Sale”. 


Casă 


Ca şi cetatea, templul, casa se află în 
centrul lumii, este imaginea universului. 
Ea este un simbol feminin, cu sensul de 
refugiu, de mamă, de protecţie, de sîn 
matern. Primul nostru colţ de lume, pri- 
mul univers, casa semnifică permanenţa 
unei spiritualităţi, este un punct de ple- 
care, dar şi un punct de convergenţă a 
tuturor drumurilor-întoarceri. În lite- 
ratură, casa nu e doar pereţi de piatră şi 
faţadă, ci catedrală a sufletului. Ea este o 
axă între cer şi pămînt, e lăcașul familiei 
și al dragostei. 

Casa părintească din „Amintiri din 
copilărie” de I. Creangă semnifică un 
Centru al lumii niciodată uitat „către 


care sufletul de copil al autorului se în- 
toarce spre a-și menţine tinereţea aido- 
ma anticului Anteu” (C. Miu). Purtind 
în mînă „creanga de aur” a nemuririi 
sale viitoare, Nică îşi începe „drumul” 
în viaţă în casa părintească ce simboli- 
zează Casa natală universală. Spaţiu al 
jocului (în care Nică şi ceilalţi copii se 
aflau mereu în petrecere) şi loc protejat 
de prezenţa părinţilor, modesta locuin- 
tă devine spaţiu cosmicizat prin soarele 
chemat de copilul cu păr bălai. 

În opera lui I. Druţă, motivul casei se 
asociază cu destinul personajelor: casa 
mare a Vasiluţei, casa dornică de co- 
costîrci a Ruţei, casa-stînă a păstorului, 
casa-clopotniţă a lui Horia, casa-bise- 
rică a Ecaterinei, casa-pămînt a lui Gh. 
Doinaru. La acest autor, casa are cer, 
are pămînt-temelie, are ferestrele des- 
chise cu lăcomie spre lume. Pe Onache 
Cărăbuş din „Povara bunătăţii noastre” 
dorul de casă îl face să înfrunte riscuri- 
le unui rîu în primăvară. Ciobanul din 
„Toiagul păstoriei” revine din fundul 
lumii, durindu-și de fiecare dată casă, 
adică destin. Pentru el, casa e un spaţiu 
al statorniciei şi purității, al siguranţei 
şi retragerii în intimitate. Construită pe 
vîrf de deal, are asemănare cu stîna, este 
o continuare a casei din vis: „Și-a ridi- 
cat deci o căsuţă acolo, în virful dealu- 


- lui, pe un petec de pămînt moștenit de 


la răposata sa maică... numai că prea 
semăna ograda ceea a ocol; portița prin 
ceva amintea de strunga prin care trec 
dimineaţa oile cînd le vine vremea mul- 
sului...” 

Bunelul lui Isai, personaj din roma- 
nul „Zbor frînt” de V. Beşleagă, se în- 
toarce pe jos acasă tocmai din Galiția. 

În războiul anterior, trecuse prin multe 
primejdii, dar „numai dorul de casă l-a 
ajutat”, afirmă I. Ciocanu. 


Motiv prezent în „Hronicul şi cînte- 


cul vîrstelor” de L. Blaga, casa şi locurile 
dimprejurul ei se prezintă ca loc sacru, 
magic, legendar şi mitic: „Aceasta era 
lumea mea: casa, șura, stogul de paie de 
după şură, în care îmi făceam, în fiecare 
vară, un labirint...” 

Ulterior, aflindu-se departe de casa 
părintească, autorul va scrie: „Aveam 
două umbre, o umbră de zi şi-o umbră 
de noapte. Umbra de noapte era a doru- 
lui. Mă chinuia dorul de casă.” | 

Casa de la ţară din poezia argheziană 
devine un spaţiu sacralizat: „Seara stau 
cu Dumnezeu/ De vorbă-n pridvorul 
meu” („Denie”) 

În poezia „Casa părintească” de G. 
Vieru, motivul asigură o centrare cosmi- 
că: ferestrele deschise în univers, fintîni- 
le — sonde adinci în istorie, vîntul curat 
şi mirosul de brazi — oglinda sufletului şi 
chipului, ploaia — ritual, floarea-soarelui 
— faguri de miere: „Acasă Patria mai li- 
niștită este/ Şi mai a mea”, 


Castan 


În străvechea Chină, castanul cores- 
pundea vestului şi toamnei. Era sădit pe 
altarul Pămîntului îndreptat spre acest 
punct cardinal. Tradiţia a făcut din cas- 
tan un simbol al prevederii, fructul său 
servind drept hrană pentru iarnă. 

Uriașul castan din „Hronicul şi cîn- 
tecul virstelor” de L. Blaga copleşeşte cu 
coroana lui toată casa, simbolizind înge- 
rul ocrotitor. Legat printr-un duh ascuns 
de destinul casei și al familiei, acesta se 
stinge odată cu moartea stăpinului. 


Castel 


Castelul este, de obicei, situat pe în- 
ălțimi sau în luminişuri de păduri: este 
o construcţie solidă şi la care se ajunge 
greu. Castelul dă o senzaţie de siguranţă, 
ca și casa, în general, dar în cazul său este 
vorba despre un grad sporit de securita- 
te. Este un simbol al protecţiei. Poziţia 
lui însă îl izolează întrucitva de mijlocul 
cîmpiilor, pădurilor sau colinelor. Ceea 
ce se află înăuntrul său este despărțit 
de restul lumii, capătă un aspect înde- 
părtat, pe cît de greu de căpătat, pe atit 
de rîvnit. Ceea ce ocroteşte castelul este 
transcendenţa spiritualului. Este consi- 
derat adăpostul unei puteri misterioase 
şi imperceptibile. Castelele apar în pă- 
durile şi în munţii vrăjiţi, avînd faima 
unor locuri sacre. Tot în castele se află 
preafrumoasele tinere adormite, ce aş- 
teaptă să fie trezite de drumeţul îndră- 
gostit, sau feţi-frumoșşi sfirșiţi de dor, ce 
aleargă s-o întîmpine pe frumoasa călă- 
toare. Castelul simbolizează conjugarea 
dorințelor. Castelul negru este castelul 
pe veci pierdut, dorința condamnată să 
nu fie vreodată împlinită; este imaginea 
infernului, a destinului încremenit, fără 
speranță de întoarcere sau schimbare; 
este castelul fără punte şi de-a pururi 
pustiu, în care sălășluieşte doar sufletul 
singuratic. Castelul alb este, dimpotri- 
vă, un simbol al împlinirii, al unui des- 
tin desăvirșit, al perfecțiunii spirituale. 
Castelul cu luminile stinse, care nu este 
neapărat castelul negru, simbolizează 
inconștientul, memoria confuză, dorința 
nedefinită; castelul luminat, care nici el 
nu este castelul alb sau de lumină, sim- 
bolizează conştiinţa, dorinţa aprinsă, 
proiectul realizat. 

Castelul din poemul „Luceafărul” 
de M. Eminescu, în care trăiește fata 
de împărat, simbolizează inconştientul, 
dorința imprecisă, condamnată a nu se 
realiza vreodată, ba chiar pămîntescul 
din firea eroinei, în opoziţie cu lumea 
strălucitoare a Luceafărului nemuritor: 
„Și cît de viu s-aprinde el/ În fiecare sea- 
ră,/ Spre umbra negrului castel, Cînd ea 
o să-i apară”. 


Cavou 


Cavoul, în contextul poeziei bacovie- 
ne, este un spaţiu al somnului vecin cu 
moartea, o anticameră a Neantului, căci 
intregul sens al poeziei bacoviene este 
prăbuşirea lentă în moarte, sub apăsarea 
plumbului. Motivul este dominant în 
poezia simbolistă, care cultivă echivocul 
şi vagul, şi comportă diverse accepţii. 
Cavoul ar putea fi camera poetului „cu 
briie negre zugrăvită” („Singur”) — cel 
mai mic cerc al solitudinii sale. Cavoul 
ar mai putea să reprezinte orașul care, 
intr-o zi de ninsoare uriaşă, devine un 
intins cimitir: „Și ninge ca într-un cimi- 
tir („Nevroză”) — al doilea cerc al singu- 
rătăţii bacoviene. Prin extensie, „cavoul” 
ar mai putea simboliza planeta: „Întreg 
pămîntul pare un mormînt” sau chiar 
intreg Universul: „Pe zări argintii, în 
imensul cavou” ultimul cerc spaţial al 
solitudinii și agoniei bacoviene. 

Prins între aceste cercuri concen- 
trice ale Nefiinţei, poetul devine prizo- 
nier al unui spaţiu întunecat, apăsător şi 
rece; singurătatea viului în această lume 
a morţii ar putea sugera implacabila lu- 
necare în Neant, prin includerea tuturor 
în același destin. 

În poezia „Plumb” de G. Bacovia, ca- 


voul simbolizează imposibilitatea ieșirii 
din spaţiul unei lumi, în care ți se refuză 
împlinirea aspirațiilor: „Stam singur în 
cavou...și era vînt.../ Și scîrțiiau coroane- 
le de plumb”. Verbele la imperfect pre- 
lungesc această stare, plasînd eroul liric 
într-o nemișcare încremenită parcă pen- 
tru vecie: „dormeau”, „stam”, „scîrțiiau”. 


Călătorie 

Simbolismul călătoriei, extrem de 
bogat, se rezumă totuși la căutarea ade- 
vărului, a păcii, a nemuririi, la descope- 
rirea unui centru spiritual. Căutarea lor 
a dat naştere aventurilor nenumărate. 
Călătoria mai înseamnă seria de încer- 
cări pregătitoare ale iniţierii, ca progres 
spiritual. În măsura în care căutarea 
muntelui central, de exemplu, este o 
înălţare spre axa lumii, urcarea lui este 
egală cu înălțarea la cer. Același lucru se 
poate afirma și despre trecerea poduri- 
lor. Mersul spre centru se mai explică 
prin căutarea Pămîntului Făgăduinţei. 
Călătoria exprimă o dorinţă profundă 
de schimbare interioară, o nevoie de 
noi experienţe; ea este mărturia unor 
nemulțumiri ce împing la căutarea şi 
descoperirea de noi orizonturi. De fapt, 
călătoria nu se împlineşte decit înăun- 
trul fiinţei („Călătorește în tine însuţi. Şi 
acolo, în tine însuţi, vei ajunge la Marea 
Pace”). Călătoria ca fugă în sine nu-şi va 
atinge niciodată scopul. 

În toate literaturile, călătoria simbo- 
lizează o aventură și o cercetare, fie că 
este vorba de o comoară sau de o sim- 
plă dorinţă de cunoaştere, concretă ori 
spirituală. Mereu nemulţumiţi, călătorii 
visează la un necunoscut mai mult sau 
mai puţin accesibil. Dar nu găsesc ni- 

ciodată lucrul de care au vrut să fugă: pe 
ei înşişi. Astfel călătoria devine semnul 
unui perpetuu refuz de sine. 

În basmul popular „Greuceanu”, 
lunga călătorie a personajului este un 
drum al destinului, el fiind un ales. 

Călătoria realizată de Nică din 
„Amintiri din copilărie” de I. Creangă e 
cea de la Humulești la Iași şi reprezintă 
o „coborîre” din universul pur al copilă- 
riei; Nică pierde insula de nemurire, care 
era Humuleştiul şi călătoria îl va condu- 
ce la o adevărată dramă a înstrăinării. 

Pentru Dionis/ Dan, personajul cen- 
tral al nuvelei „Sărmanul Dionis” de M. 
Eminescu, care traversează timpul prin 
întoarcerea în vremea şi spaţiul apus 
prin ascensiunea făcută în lună, călăto- 
ria se dovedeşte o cădere adamică. 

În naraţiunea „Descoperind rîul” de 
F. Neagu, călătoria (reală, imaginară?) 
copilului începe accidental, sărind în al- 
bia bunicii Paraschiva, ce „se rotea goală 
alături de mal”. Pentru Bănică călătoria 
semnifică cunoaşterea primară a lumii, 
a naturii înconjurătoare, cu toate splen- 
dorile ei. 

Călătoria lui Ionuț Jder din romanul 
„Fraţii Jderi” de M. Sadoveanu semni- 
fică iniţierea şi învăţătura personajului. 
La fel ca şi în basme, drumul şi aventuri- 
le reprezintă probe şi încercări, prin care 
Ionuț dobindește experienţa şi înţelep- 
ciunea vieții. 

Motivul călătoriei în „Ultima lună de 
toamnă” de I. Druţă devine probă a valo- 
rilor eterne. Copiii n-au venit la izvorul 
vieţii şi pe bătrîn îl chinuie gîndul: au nu 
cumva şi-au pierdut esenţele culturale 
adunate de veacuri de către neam? 

Imaginea „Rătăcitor, cu ochii tulbu- 


ri,/ Cu trupul istovit de cale” din poemul 
„Rugăciune” de O. Goga sugerează mo- 
mentul de cumpănă pe care îl trăieşte 
tînărul autor aflat la început de drum; 
el este un călător, un căutător care vrea 
să-și găsească rostul său în mijlocul po- 
porului căruia îi aparţine. 

Motivul călătoriei în romanul „Bal- 
tagul” de M. Sadoveanu presupune 
lungul drum al Vitoriei în căutarea ose- 
mintelor lui Nechifor, acesta fiind o re- . 
plică la „marea călătorie” în care a plecat 
„dalbul de pribeag”; şi pentru ca sufletul 
lui să-şi găsească odihna, femeia şi fecio- 
rul ei cutreieră munții, spre a împlini da- 
tina: „Să nu rămiie între lupi; să-l aduc 
între creştini”. 


-Cămaşă 


În tradiţia celtică, de un trup îmbră- 
cat în cămaşă nu se atinge nici o boală, 
cămaşa fiind însemnul ocrotirii. Faptul 
de a nu avea nici cămaşă este semn nu 
numai de deplină sărăcie materială, ci și 
de totală singurătate morală şi de renun- 
tare la lume: nici un loc material, nici un 
om şi nici o iubire nu-ți mai oferă ocro- 
tire. Faptul de a-ţi da și cămașa de pe 
tine este, dimpotrivă, un gest de nețăr- 
murită generozitate. În măsura în care 
cămașa este o a doua piele, ești dispus 
să te dăruieşti pe tine însuți, să-ți împăr- 
tăşeşti intimitatea. Simbolismul cămășii 
este nuanţat de materialul din care este 
făcută şi care se află în contact direct cu 
trupul: cînepă grosolană pentru ţăran 
şi ascet, in fin pentru oamenii de lume, 
mătase de preţ pentru cei bogaţi, orna- 
mente bogate pentru cămaşa purtată la 
diferite ceremonii. 

În poezia „Cămășile” de G. Vieru, 

motivul reprezintă esenţa vieţii mamei, 
o parte din fiinţa celui dus, cămăşile 
constituie obiecte aproape magice, ca şi 
cum, prin spălarea lor, feciorul ar putea 
fi adus acasă. În context, cămășile mai 
sugerează viaţa pașnică: „Și nu le-a îm- 
brăcat de mult feciorul”. 


Căprioară 

Căprioara este în esenţă un simbol 
feminin. Pentru copiii nevinovaţi ea 
poate deveni o mamă-doică. Asemeni 
mielului, ea este simbolul împotrivelii: 
ea se opune agresivităţii dominatoare. 
Frumuseţea sa se datorează strălucirii 
extraordinare a ochilor: privirea îi este 
adeseori comparată cu cea a unei fete ti- 
nere. Căprioara cu picioare de bronz, pe 
care Heracles vrea să o captureze după 
o urmărire îndelungată, simbolizează 
înțelepciunea. În acest punct, simbo- 
lul metalului sacru și cel al căprioarei 
fugare se întîlnesc. În tradiţia celților, 
vinătoarea de căprioare simbolizează 
şi căutarea înţelepciunii care nu se află 
decît sub un măr, pom al cunoaşterii. În 
multe mituri, este simbolul nimfelor şi 
poate avea caracter demonic, cu toate 
că ciuta ni se pare o făptură blajină. În 
unele basme, fetele erau transformate 
în căprioare. O veche legendă chineză 
relatează despre o căprioară care a năs- 
cut o fetiţă. La moarte însă cadavrul ei a 
dispărut, dezvăluindu-şi astfel originea 
supranaturală. 

În poezia „Moartea căprioarei”de N. 
Labiş, simbolul poartă valoarea copilă- 
riei cu care are loc o rupere foarte dure- 
roasă, căprioara constituind o pierdere 
esențială. Din perspectiva unei herme- 
neutici a simbolurilor, despre „Moartea 


căprioarei” s-a spus că ea ar reprezenta o 
figurare a pătrunderii într-o nouă treap- 
tă de vîrstă însoțită de pierderea purității 
şi inocenței originare a copilăriei. 


Ceas/ Ceasornic 


Conștient că „ceasul care loveşte” a 
venit, Toma Alimoş din balada populară 
cu același titlu lasă murgului năzdrăvan 
sarcina îngropării. Ideea este că omul e 
muritor, că vine o vreme cînd îi soseşte 
„ceasul” împlinirii destinului omenesc 
(„dar și ceasul mi-a sosit”). 

În „Scrisoarea III” de M. Eminescu, 
ceasornicul care urmează singur „lungă- 
a timpului cărare” simbolizează nu doar 
timpul marelui Univers: lumina, impe- 
rioasă și palidă, este potrivită pentru a 
domina o lume vană şi absurdă, născută 
dintr-un vis al neantului. 


Cenuşă 


Simbolismul cenuşii e determinat, 
mai întîi, de sensul pe care-l comportă 
acest cuvint: ceea ce rămîne după stin- 
gerea focului. Mai presupune cadavrul, 
reziduu al trupului, după ce s-a stins în 
el focul vieţii. În orice viziune, cenușa 
va simboliza lipsa de valoare, nulita- 
tea legată de viaţa omenească, datorită 
precarităţii acesteia. Asceţii creştini își 
amestecă hrana cu cenușă, ca semn al 
renunţării la orice vanitate pămintească. 
Dar acest simbol nu este lipsit de nuanţe 
şi extinderi. La chinezi, viziunea cenuşi- 
lor umede era o prevestire a morţii. Ce- 
nușa de trestii era folosită pentru a opri 
apele potopului. Cenușa stinsă, cu care 
e comparat capul unui înţelept, semni- 
fică oprirea activităţii mentale. Dar tot 

ceea ce este legat de moarte ţine de sim- 
bolismul eternei reîntoarceri. Astfel, în 
mănăstirile creştine, s-a păstrat obiceiul 
de a-i culca pe muribunzi pe pămîntul 
acoperit de o cenuşă așezată în formă de 
cruce, aceasta fiind un simbol universal 
al alternanţei viaţă/moarte. Cenuşa bine- 
cuvântată este utilizată în cadrul sfințirii 
unei noi biserici. La unele triburi, preo- 
ţii invocau ploaia, răspindind cenușă pe 
creasta unui munte. 

În poezia „Întoarcere în țărină” de T. 
Arghezi, motivul comportă semnificaţia 


de ideal naţional păstrat cu sfinţenie: 


„cenușa morţilor din vatră”. 

În finalul nuvelei „Moara cu noroc” 
de I. Slavici, la întoarcere, bătrina nu gă- 
seşte decit zidurile înnegrite de fum ale 
hanului, grămezile de praf și cenuşa din 
care se vedeau oasele celor care fuseseră 
Ghiţă și Ana. Repetarea termenului „ce- 
nuşă” şi imaginea celor cinci cruci care 
se proiectează simbolic, peste întreg ca- 
drul, capătă accente tragice. 

La I. Pillat, motivul sugerează aspec- 
tul rezidual al zilei care a fost: „Pe șesul 
peste care seara cade/ Cenușa şi pustiul 
se întind” („Cocorii”). 

În poezia „Noi şi pămîntul” de L. 
Blaga, motivul exprimă dorinţa de re- 
structurare, de sublimare: „în zori de zi 
aş vrea să fiu şi eu cenușă”. 


Cer 


Este un simbol universal prin care se 
exprimă credinţa într-o fiinţă cerească 
divină, creatoare a universului. Cerul e 
o manifestare directă a transcendenţei, 
a puterii, a perenităţii, a sacralităţii, ceea 
ce nici o fiinţă de pe pămînt nu poate 
atinge. Transcendenţa creştină se rea- 


lizează în inaccesibilitatea, infinitatea, 
eternitatea şi forţa creatoare a cerului 
(ploaia). Cerul a fost considerat tatăl re- 
gilor şi al stăpînilor de pe pămînt. Cerul 
mai este simbolul complex al ordinii sa- 
cre din univers, invizibile, superioare lu- 
mii fizice. Adeseori cerul este reprezen- 
tat printr-un clopot, o cupă răsturnată, 
o cupolă. El este sălaşul Divinităţilor şi 
Preafericiţilor. Cerul mai este considerat 
jumătatea a doua a Oului lumii. Se spune 
că cerul se află înăuntrul sufletului şi nu 
invers. Acesta este motivul pentru care 
omul citeşte în cer lucrurile folositoare. 
Cuvintul este adeseori folosit pentru a 
semnifica absolutul aspirațiilor omului, 
ca plenitudine a căutării, ca loc posibil 
al perfecțiunii spiritului său, ca şi cum 
cerul ar fi spiritul lumii. 

În contextul poemului „Luceafărul” 
de M. Eminescu, motivul sugerează 
principiul patern: „lar cerul este tatăl 
meu/ Şi mumă-mea e marea”. În altă 
parte, cerul semnifică spaţiul sacru, su- 
perior lumii fizice: „O, vin,“ în părul tău 
bălai/ S-anini cununi de stele,/ Pe-a mele 
ceruri să răsai/ Mai mîndră decit ele”. 


Cerb 


Cerbul a fost adeseori asemuit ar- 
borelui vieţii din cauza coarnelor lui 
rămuroase, care se reînnoiesc periodic. 
Este simbolul riturilor creşterii, al renaș- 
terilor. În mai multe cosmologii, cerbul 
lopătar, prin mugetele lui, trezeşte viaţa 
creată; în arta indiană, arborele este ade- 
seori reprezentat răsărind din coarnele 
ramificate ale animalului. De asemenea, 
cerbul este vestitorul luminii şi arată 
drumul spre lumina zilei. În alte civili- 
zaţii, cerbul este conceput ca mediator 

între cer şi pămînt, ca simbol al soarelui 
ce răsare şi urcă spre zenit. Alteori, re- 
prezentat cu o cruce între coarne, cerbul 
devine imaginea lui Christos, simbolul 
harului mistic, al revelaţiei mîntuitoa- 
re. Origene percepe cerbul ca pe un ur- 
măritor al şarpelui, adică al răului. Ca 
şi vulturul ce devorează șerpii, cerbul 
este un semn prin excelenţă favorabil, 
dar bipolar, căci el distruge prin foc se- 
ceta, înăbuşind tot ceea ce trăiește cu 
apă. Cerbul lopătar mai are o trăsătură 
cu totul specifică: calcă cu copitele din 
spate exact pe urma copitelor din faţă, 
astfel. simbolizind modul în care tre- 
buie urmată calea strămoşilor. Nichifor 
Căliman, personajul romanului „Fraţii 
Jderi” de M. Sadoveanu, asociază chipul 
marelui domnitor cu cel al unui cerb, în 
sensul că acesta era pentru moldoveni, 
asemeni cerbului, vestitorul luminii, al 
bucuriei: „...acolo șede Vodă ca un cerb 
frumos cu stea în frunte, iar imprejurul 
cerbului numai jivine” 

În „Povestea lui Harap-Alb” de 1. 
Creangă, uciderea cerbului constituie 
una din probele iniţiatice la care e su- 
pus personajul, iar semnificaţia moti- 
vului este una profundă: ucigînd cerbul, 
Harap-Alb omoară o ipostază a Răului 
etern, instaurînd pacea în lume. 

La L. Blaga, simbolul reprezintă o 
lume „curată”, fără conştiinţa împovăra- 
tă a omului: „Cerbi cu ochii uriași şi blîn- 
zi/ intra-vor în bisericile vechi/ cu porţile 
deschise,/ uitindu- se mirați în jur”. Ace- 
eaşi semnificaţie a simbolului o regăsim 
în rindurile eminesciene: „Și prin vuietul 
de valuri,/ Prin mişcarea 'naltei ierbi,/ Eu 
te fac s-auzi în taină/ Mersul cîrdului de 
cerbi” („Semne”). 


Cerc 


Cercul este figura ciclurilor cerești, 
a revoluțiilor planetare, a ciclului anual 
din zodiac. Mai degrabă decit cercul, 
forma primordială este sfera care figu- 
rează oul lumii, cercul fiind o proiecţie 
sau o secţiune a sferei. Paradisul tere- 
stru era circular. În iconografia creștină, 
motivul cercului sugerează eternitatea; 
trei cercuri sudate evocă Treimea Tatăl, 
Fiul şi Sfintul Duh. Tot ce este rotund 
are un sens universal pe care îl simbo- 
lizează globul. Sfericitatea universului şi 
a capului omului sint indici de perfec- 
țiune. Închis, fără început și fără sfirşit, 
complet desăvirşit, cercul este semnul 
absolutului. Cercul mai simbolizează 
diversele semnificaţii ale cuvîntului: un 
prim cerc simbolizează sensul literal; 
un al doilea sens - sensul alegoric; un 
al treilea sens — sensul mistic. Atunci 
cînd este destinat să protejeze un in- 
divid, cercul devine inel, brățară, colier, 
briu, coroană. Inelul ce se poartă pe de- 
get are funcţia să-l protejeze pe purtător 
în punctele cele mai sensibile - degetele 
miinii, instrumentele naturale de emisie 
şi recepţie a fluidului magic. Cercurile 
aveau menirea de a menţine coeziunea 
dintre suflet şi corp. Iată de ce în anti- 
chitate războinicii purtau atît de multe 
brățări şi de ce inelele şi brăţările nu pu- 
teau rămîne asupra celor, al căror suflet 
trebuia să poată evada, precum morţii. 
Inelui mai inseamnă o legătură sau o dă- 
ruire voitá şi irevocabilă, de aceea călu- 
gărițele poartă verighete. 

În conştitiița românească, 
este asociat soarelui, cerului, lumii şi lui 
Dumnezeu. Cerul include sensurile ar- 
moniei prin comunicare, iar cunoaşterea 


cercul 


i i a d i te 

este raportată la posibilităţile limitate 
ale fiinţei, prin sensurile moştenite din 
latină ale verbului „a încerca”. În poezia 
romantică, apare imaginea cercurilor 
acvatice, oglindă a cercului şi mișcare 
magică a lumii: „Ca să vadă-un chip se 
uită/ Cum aleargă apa-n cercuri,/ Căci 
vrăjit de mult e lacul/ De-un cuvint al 
Sfintei Miercuri”(„Crăiasa din poveşti”, 
M. Eminescu). Lacul, element care nu 
lipseşte din cadrul ideilor romantice, 
simbolizează perfecțiunea: în el se ră- 
sfringe imaginea cercului, a eternității 
coboriîte în lume. 

La Eminescu „cercul strimt” („Lu- 
ceafărul”) se asociază cu universul 
profan, supus norocului şi întîmplării, 
adică doar posibilităţii de a încerca fără 
certitudinea biruinţei. Viaţa se consti- 
tuie în ciclu minimal, este ca o alerga- 
re în cerc sub prigonirea sorții. Lucian 
Blaga defineşte universul lumesc ca pe 
„0 corolă de minuni”, metaforă releva- 
toare, construită pe asocierea imaginii 
unei flori (simbol al regenerării conti- 
me) cu viziunea creştină asupra vieţii 
(moarte şi înviere). În acest cerc, există 
posibilităţi infinite pentru fiinţa care 
evoluează o dată cu el, acceptînd cu- 
noaşterea lui dinăuntru, prin partici- 
pare la misterul vieţii („Eu nu strivesc 
corola de minuni a lumii”). 

Coșbuc transpune simbolul în bala- 
da „Nunta Zamfirei”: „S-adună cerc și 
iar se-ntind/ Și bat pămîntul tropotind/ 
În tact ușor”. Cercul, în acest context, 
este o aluzie la minunatele calităţi fizice 
şi morale ale oamenilor din popor, e o 
expresie a capacităţii acestora de a trăi 
cu intensitate, e un moment de intensă 
bucurie a țărănimii. 


Cetate 


Cetatea este, aproape în mod univer- 
sal, simbolul refugiului interior al omu- 
lui, al adincului inimii, simbolul locului 
unde se produce comunicarea privilegi- 
ată între sufletul omului și Divinitate sau 
Absolut. În „Psalmi”, Dumnezeu însuși 
este comparat cu un „turn de tărie”, iar 
în alt text religios citim rîndurile: „Încer- 
cați a intra în cetatea cea mai din adin- 
cul inimii, în casa lui Christos”,”O cetate 
puternică este Domnul nostru”, „Domnul 
este Sprijinitorul şi Cetatea mea”. Uneo- 
ri, și „dumnezeiescul Ierusalim” era des- 
cris ca prototipul cetăţii, care încă de pe 
atunci îi proteja pe credincioși. 

Imaginea Cetăţii Neamţului des- 
chide şi încheie *nuvela „Sobieski şi 
românii” de C. Negruzzi. Apariţia 
acesteia provoacă orgoliul lui Sobies- 
ki: „zări pe sprînceana dealului, înăl- 
țîndu-se trufașă dinaintea lui, cetăţuia 
Neamţu”. Apărată de ziduri groase şi 
stind neclintită în faţa timpului, ce- 
tatea constituie o imagine micşora- 
tă a pămîntului strămoşesc etern, un 
simbol al demnităţii neamului: „Să 
nu zică leahul c-au intrat într-o cetate 
românească ca într-o ţară pustie”. La 
sfirşitul textului, cetatea devine per- 
sonaj de mit: „iar cetatea, cu porţile 
deschise, purtînd pe zidurile ei urmele 
boambelor dușmănești, rămase singură 
pe culmea înverzită, ca un mare schelet 
de uriaș”. 

Cetatea Hotinului, în care s-a retras 
Lăpușneanu din nuvela cu acelaşi titlu 
de C. Negruzzi, „este mută și pustie, ca 
un mormint de uriaş”, bătută de valuri 
în coastele ei stîncpase și sure. Imaginea 
aparține, după concepţia lui Durand, 

structurilor mistice ale regimului noc- 
turn al imaginarului; în final, Lăpuşnea- 
nu-Demonul se întoarce în spaţiul sim- 
bolic al cetăţii, după ce, întreaga viață, 
spaţiul său sufletesc a stat sub semnul 
tenebrelor. 


Ciocan 


Ciocanul, din multe privinţe, este o 
unealtă a răului, a forței brutale. Este, tot- 
odată, creator și distrugător, instrument 
de viață şi de moarte. Instrument al lui 
Hefaistos, ciocanul reprezintă activita- 
tea formatoare sau demiurgică. Cînd 
loveşte nicovala, el este metoda, voința 
spirituală de cunoaştere. Făurit în mod 
ritual, ciocanul este eficace împoiriva 
adversarilor, hoţilor, joacă un rol de pro- 
tecție activă şi magică. La unele civiliza- 
ţii, un ciocan greu din piatră sau bilă de 
piatră era aşezat pe fruntea muribunzilor 
pentru a le uşura trecerea în neființă. De 
altfel, tradiţia romană cere ca Decanul 
Sfintului Colegiu să-l lovească în frunte 
cu un coican din metal preţios sau din 
fildeș pe Papa, îndată după ce s-a stins 
din viaţă, înainte de a-i proclama dece- 
sul. În Lituania, au fost descoperite ves- 
tigiile unui cult închinat unui ciocan din 
fier de o mărime extraordinară. Acest 
cult își are rădăcinile într-o legendă ve- 
che, care spune că pe vremuri un rege a 
închis soarele într-un turn de necucerit. 
Acesta a fost eliberat de semnele Zodia- 
cului care au distrus turnul cu un ciocan 
mare. Buzduganul din basmul românesc 
„Făt-Frumos și soarele” este şi el simbol 
al forţei şi izbăvirii. 

În contextul poemului „Împărat și 
proletar” de M. Eminescu, ciocanul se 
asociază cu puterea care are menirea să 


lovească pe cei supuşi: „Istoria umană în 
veci se desfăşoară,/ Povestea-i a ciocanu- 
lui ce cade pe ilău”. 


Ciociîrlie 

Datorită felului său de a se înălța ca o 
săgeată spre cer sau, dimpotrivă, de a se 
lăsa brusc să cadă, ciocîrlia simbolizează 
evoluţia sau involuţia Manifestării. Ea 
este un fel de mediatoare: zborul ei de la 
pămînt spre cer și de la cer spre pămînt 
leagă cei doi poli ai existenţei. Asfel, cio- 
cîrlia reprezintă unirea dintre terestru şi 
ceresc. Ea zboară sus şi-şi face cuibul pe 
pămînt, din fire de iarbă uscată. Cînd îşi 
ia zborul în lumina zorilor, ea evocă ar- 
doarea unui elan juvenil, expresia bucu- 
riei de viaţă. Cîntecul ei, spre deosebire 
de cel al privighetorii, este un cîntec de 
bucurie: „Sus, sus, tot mai sus/ Din pă- 
mînt ţișnești,/ Ca un nor de foc;/ Răsco- 
lind adîncul albastru,/ Te înalţi cîntînd 
și cîntînd te înalți” (Shelley). Pentru teo- 
logi, cîntecul ciocrliei înseamnă rugă 
răspicată şi veselă înaintea tronului lui 
Dumnezeu. Din cauza vitezei cu care 
zboară, a înălțimilor pe care le cucerește, 
dar şi din cauza dimensiunilor ei mo- 
deste, ciocîrlia nu poate fi văzută. Iată de 
ce ea devine un simbol al transparenţei, 
al materiei dure, al strigătului. Pasăre sa- 
cră pentru gali, în folclor şi în credinţe 
populare, ciocirlia este o pasăre de bun 
augur. Gheruţele unei ciocîrlii adevărate 
sau simbolice pot fi purtate ca talisman. 
Acesta poate feri de persecuții, asigură 
victoria. 

Zborul ciocîrliei este asociat, în poe- 
zia lui B. P. Hasdeu, cu ascensiunea spre 
eternitate a creatorului: „Se duce ciocîr- 
lia să-i cînte-n depărtare,/ Acolo unde 

vara mai poate străluci.../ Ce mai aștepți, 
poete? E ziua de plecare/ Vei mai cînta o 
dată...dar numai nu aci! („Ciocârlia”). 

În „Legenda ciocîrliei” de V. Alecsan- 
dri este evocată originea acestei păsări: 
o fată de împărat îndrăgostită de soare 
este blestemată de mama soarelui să nu 
ajungă niciodată la acesta: „Iar sufletu-i 
ferice luat-au formă vie/ De-o mică, dră- 
gălașă, duioasă ciocîrlie/ Ce veșnic cătră 
soare se-nalță-n adorare/ Chemîndu-l, 
primăvara, cu dulcea ei cîntare!” 

În piesa „Păsările tinereţii noastre” 
de I. Druţă, ciocîrliile întruchipează se- 
tea de zbor, visurile şi aspiraţiile spre 
înălțimile spiritului: „...mie -mai dragi 
îmi sînt ciocirliile. Ce mai pasăre, sfin- 
-te Dumnezeule! Cîmp arat, semănături 
proaspete, zare largă, cer senin, atita-i 
trebuie ciocîrliei. Se suie, tovarăși, sus 
pînă se topește mai cu totul și, de acolo, 
de sus, o zi întreagă cîntă, seamănă, ară 
și prășește împreună cu ţăranul.” . 


Cireş 

Înflorirea cireşilor este unul dintre 
cele mai atrăgătoare spectacole ale na- 
turii. Floarea de cireş este un simbol al 
purității. La ceremoniile de nuntă din 
Japonia, ceaiul este înlocuit printr-o in- 
fuzie de flori de cireş, care reprezintă, 
în acest caz, un simbol al fericirii. În- 
florirea varietăţii celei mai cunoscute de 
cireş coincide cu solstițiul de primăvară 
şi prefigurează, de fapt, înflorirea grine- 
lor, fiind un indiciu al recoltelor viitoa- 
re. Floarea cireșului, efemeră şi fragilă, 
curînd luată de vint, mai simbolizează 
o moarte ideală, detaşată de bunurile și 
precaritatea acestei lumi. 

În poezia eminesciană „Atit de fra- 


gedă”, motivul evocă candoarea femeii 
iubite: „Atît de fragedă, te-asemeni/ Cu 
floarea albă de cireș,/ Şi ca un înger din- 
tre oameni/ În calea vieţii mele ieşi”. 


Ciuleandra 


Dans (din Muntenia) şi nume de 
cîntec, ciuleandra a constituit motivul 
romanului cu acelaşi nume, scris de Li- 
viu Rebreanu. Caracterul:straniu al dan- 
sului și ritmul sacadat al melodiei redau 
ideea sacrificiului sacramental. Pentru 
personajul lui Rebreanu, ciuleandra 
devine o imagine'a armoniei, iar cînd 
Mădălina este luată din acest univers, ea 
încetează să mai existe, fiind jertfa aleasă 
şi ucisă dintr-un imbold de identificare 
cu victima; în final, Puiu Faranga intră 
în cercul magic al ciuleandrei. 


Cîine 

Prima funcţie mitică a cîinelui este 
aceea de călăuză a omului în întuneri- 
cul morţii, după ce îi va fi fost tovarăș în 
lumina vieţii. Vechii mexicani creșteau 
cîini anume pentru a-i însoţi pe morţi 
în lumea de dincolo. În multe tradiţii, 
împreună cu cadavrul, este îngropat un 
cîine sau cîte unul în fiecare cele patru 
colțuri ale mormîntului. La un popor de 
călăreţi, calul mortului e sacrificat şi car- 
nea lui este împărţită cîinilor şi păsărilor 
care-l vor călăuzi pe răposat spre împă- 
răţiile cerului și infernului. În Persia, 
morţii, bătrînii şi bolnavii erau aruncaţi 
la cîini. Perșii așază lingă muribund un 
cîine astfel încît omul şi animalul să se 
poată privi în ochi. Cînd o femee moare 
la naştere, este nevoie de doi cîini, deoa- 
rece trebuie asigurată călătoria a două 

suflete. Uneori, avind virtuți medicinale, 
cîinele este un erou civilizator, strămoș 
mitic, simbol al vitalităţii. Se spune că, 
dacă un om nu are fraţi, fraţii lui sînt cîi- 
nii. Inima unui cîine este inima stăpînu- 
lui său. Lătratul cîinilor lingă o casă este 
un semn prevestitor de moarte. Totoda- 
tă, el este simbolul avidităţii, al lăcomiei. 
Înrudit cu lupul şi şacalul, cîinele apare 
ca un animal malefic şi impur. Profetul 
ar fi declarat că vasul din care a băut un 
cîine trebuie spălat de șapte ori, prima 
dată cu pămînt. Cine omoară un cîine 
devine necurat; este tot atît de rău să 
ucizi un cîine, cît să omori şapte oameni: 
despre cîine se crede că are șapte vieţi. 

Simbol al fidelității faţă: de om, în 
credinţele populare româneşti, este adu- 
cător de noroc, dacă se pripăşeşte pe la 
casa omului, venit din necunoscut. Cu 
semnificaţia din „Mioriţa”, de paznic de 
taină şi apărător al omului, cîinele apa- 
re în multe legende și balade populare. 
Sfînta Vineri are o căţeluşă cu „dinţii de 
oțel”. În vinătoarea sa ritualică, Dragoş 
este însoțit de un cîine îndrumător, care 
reprezintă viața pusă în slujba omului, 
adeseori nerecunoscător şi trădător, ca 
într-o poveste din „Istoria ieroglifică” 
a lui D. Cantemir: un cîine, care păzea 
o gospodărie săracă, simte apropierea 
lupului și își cheamă stăpînul; acesta ig- 
noră chemarea paznicului său fidel, căci 
„omul, ticălosul, somnului s-au lăsat”. 
Cîinele este ucis de fiara sălbatică, este 
asociat mizeriei şi abandonului în ex- 
presii de felul celei care explică ultimul 
gînd al personajului Ion din romanul lui 
Rebreanu: „mor ca un cîine”. 

În fabula „Doi cîini” de A. Donici, în 
baza alegoriei, motivul sugerează servi- 


lismul omenesc, prin intermediul cățe- 
lului „tărcat/ Ce din ogradă an în curte 
s-au luat” şi fidelitatea în cazul dulăului 
ce rabdă „ploaie, foame, ger”. 

În romanul „Baltagul” de M. Sado- 
veanu, cîinele Lupu rămîne în preajma 
osemintelor lui Nechifor pînă este găsit 
de Vitoria şi fiul Gheorghiţă. Cînd aceș- 
tia se apropie de rămăşiţele stăpinului, 
cîinele este neliniștit, încearcă să opreas- 
că caii, fuge spre o rîpă. Ulterior, cîine- 
le îl recunoaşte pe Bogza ca ucigaș: „se 
năpusti la beregată, mestecînd mormăiri 
sălbatice cu sînge”. 


Cimpie. 


Cimpia este simbolul: spaţiului, alne- 
sfirşitului terestru. Ea poate să reprezin- 
te spaţiul ideal în care pot locui oameni, 
în opoziție cu muntele destinat perso- 
najelor divine. Una din muncile impuse 
unor personaje, în schimbul unui servi- 
ciu sau a unei prestații oarecare, constă 
uneori în a defrișa una sau mai multe 
cimpii. Cimpia Bucuriei era, de aseme- 
nea, un pămînt al tinereţii: reprezenta 
șederea într-un loc elizean, unde secolele 
trec ca minutele, unde locuitorii nu mai 
îmbătrînesc, unde pajiștile sînt acoperite 
de flori veșnice. În mitologia greco-ro- 
mană, morţii a căror psihostazie a fost 
prielnică merg în Cimpiile Elizee, pen- 
tru a gusta bucuriile divine ale veşniciei. 
Antiteză a Infernului, cîmpiile sînt sim- 
bolul Paradisului în care intră cei drepţi 
după moarte. 

„Cimpiile asire” din meditaţia „Floa- 
re albastră” de M. Eminescu sînt simbo- 
lul universului lumii antice babiloniene, 
edenul pămintesc şi sugerează ideea că, 
aşa cum această lume înfloritoare a de- 

venit pustie, tot astfel plecarea iubitei va 
face ca viaţa să-i pară pustie şi lipsită de 
sens. 

În pastelul „Miezul iernei” de V. 
Alecsandri, cîmpia apare ca spaţiu al 
terorii hibernalului, în care „ceva din 
oroarea italică a lui Ovid a trecut şi la 
poetul român” (G. Călinescu). Întinsa 
cîmpie încremenită capătă o solemnita- 
te de început de lume. 

Cîmpia „pustie şi albă” din poemul 
„Noapte de decemvrie” de A. Mace- 
donski fuzionează cu odaia albă, antre- 
nînd frigul cosmic. Acest cadru exterior 
duşmănos (cu viscol albastru şi lupi care 
urlă) constituie proiecţii ale sentimentu- 
lui de frustrare pe care îl trăieşte poetul, 
simbolizează lumea contemporană, în 
interiorul căreia Macedonski s-a simţit 
mereu nedreptăţit: „Dar luna cea rece, ș- 
acea duşmănie/ De lupi care urlă, ş-acea 
sărăcie/ Ce-alunecă zilnic spre ultima 
treaptă,/ Sînt toate pustia din calea cea 
dreaptă...” 


Cînt/ Cintec 


Cîntul este suflul fiinţei care răspun- 
de actului creator. În raport cu muzica, 
cîntul este primordial: muzica, chiar şi 
cea sacră, nu este decit o tehnică ce avea 
să vină mai tirziu. 

În poezia „Dorinţa” de M. Emines- 
cu, clipa iubirii, însoţită de cîntec de ape 
şi de susuri ale vîntului, se integrează în 
marele cînt eminescian al lumii. Faptul 
-este sugerat prin prezenţa unuia din cele 
mai muzicale versuri din creaţia marelui 
poet: „Adormind de armonia”. 

Cîntecul buciumului (alături de ace- 
la al cornului) constituie, de asemenea, 
unul din motivele poeziei eminesciene. 


În poezia „Fiind băiet...” de M. Emines- 
cu, sunetul de bucium redă misterul şi 
farmecul pădurii, sugerează melancolia, 
nostalgia vagă a fericirii trecute, dorul: 
„Un bucium cîntă tainic cu dulceaţă,/ 
Sunînd din ce în ce tot mai aproape”. 

În nuvela „Toiagul păstoriei” de I. 
Druţă, cîntecul păstorului, care adeseo- 
ri ia naștere în preajma focului, se vrea 
auzit de lume, dar lumea nu-l auzea, nu 
putea să audă cîntecul acela trist, care 
transmitea ` bunăvoință, blagoslovire: 
„Avea fluierul cela darul de-a mîngiia, 
de-a îmbărbăta, de-a face sufletul să se 
rupă de pămînt, să zboare, și sătenii, osîn- 
diți de-a se fi tot tîrît ca rîmele, împreună 
cu fluierul cela se rupeau și ei pe-o clipă- 
două de la pămînt, să mai vadă lumea 
din jur”.Motivul cîntecului popular este 
atestat în nuvela „Zilele după Oreste” de 
Vitalie Ciobanu. Acesta dădea bătrinei o 
stare de graţie şi de regăsire a ecourilor 
unei existențe demult apuse. Chiar după 
arderea gheretei, postul de radio local a 
continuat să transmită, la aceleaşi ore, 
concerte de muzică populară. Plingea de 
fiecare dată suferinda mamă, cînd le as- 
culta. Astfel, cîntecul popular reprezintă 
marile valori ale poporului. 

În poezia „Azi sînt îndrăgostit”, 
cîntul devine expresie a sentimentului 
înălțător al dragostei: „Eu curg întreg în 
acest cîntec sfint;/ Eu nu mai sînt, e-un 
cîntec tot ce sînt”. 


Clavir/Vioară 


Clavirul din poezia „Marş funebru” 
de G. Bacovia, este expresia tristeţii, de- 
primării, melancoliei: „Ningea bogat, și 
trist ningea; era tirziu/ Cînd m-a oprit, 
în drum, la geam clavirul;/ Și-am plins 

la geam, şi m-a cuprins delirul--/Amar, 
prin noapte vântul fluiera între pustiu”. 

În piesa „Păsările tinereţii noastre” 
de I. Druţă, vioara semnifică amintire, 
înălţare în lumea frumosului, lirism răs- 
colitor şi duioşie. Cîntecul ei pătrunde 
în toate colţișoarele sufletului omenesc, 
declanşind melodii tainice. 


Clepsidră | 

Ciepsidra simbolizează curgerea im- 
placabilă-a vieții. Dar ea mai înseamnă 
şi o posibilitate de răsturnare a timpu- 

- lui; o întoarcere la origini. Forma clep- 
sidrei, cu cele două compartimente ale 
sale, evocă raportul dintre entitățile 
sus-jos. Chiar dacă trecerea dintre com- 
partimente e doar un gît îngust, rapor: 
tul totuși se poate stabili într-o. mişcare 
continuă. Vidul şi plinul trebuie să se 
succeadă, astfel există o trecere de la re- 
gistrul superior la cel inferior, adică de la 
ceresc la terestru şi apoi, prin răsturnare, 
de la terestru la ceresc. Aceasta pentru că 
cele două rezervoare ale clepsidrei co- 
respund Cerului şi Pămîntului, iar firul 
de nisip care curge invers, atunci cînd 
o răstorni, întruchipează schimburile 
dintre aceste două tărîmuri, manifesta- 
rea posibilităţilor cereşti, reintegrarea 
manifestării în izvorul divin. Gituitura 
mediană este uşa cea îngustă prin care 
au loc schimbările. 

V. Romanciuc, în poezia „Clepsidră”, 
extinde semnificaţia acestui motiv: „Cea 
mai veche clepsidră/ formată/ din cele 
mai vechi recipiente:/ lumea asta, ceea 
lume./ Ni-nisipul! — curgem/ dintr-un 
vas în altul/ exact într-un veac de om”, 

În poezia omonimă, N. Dabija suge- 
rează ideea că sfîrșitul vieţii păminteşti a 


omului prezintă în sine nu altceva decit 
începutul vieţii sale celeste: 


» Vroiam să dobor secunda cu o săgeată. 
Vroiam să măsor cu o iubire vecia. 
Mult prea multă-mi părea Poezia. 

Și-a mea îmi era lumea toată... 
Iarba creştea sub ochii mei, 
teii scoteau flori pe ram 
de mă gindeam la ei 
atunci cînd iubeam, 
ce tînăr 
eram 
o! 
eram 
ce tînăr 
atunci cînd iubeam: 
de mă gindeam la ei, 
teii scoteau flori pe ram; 
iarba creştea sub ochii mei, 
și-a mea îmi era lumea toată... 
Mult prea multă-mi părea Poezia... 
Vroiam să măsor cu o iubire vecia... 
Vroiam să dobor secunda cu o săgeată...” 


Clopot 


Simbol al vestirilor solemne, clopotul 
bisericii reprezintă o măsură a timpului, 
instituie o legătură emoţională cu sacra- 
litatea, consfinţeşte ieşirea din durată, 
precedă un eveniment de interes gene- 
ral. Prin sunetul său grav şi amplu, se 
impune în viaţă ca un semn al legăturii 
dintre un individ şi lume şi inoculează 
o stare meditativă, adeseori de revizui- 
re a poziţiei pe care omul o are în uni- 
vers. Simbolismul clopotului este legat, 
mai degrabă, de perceperea sunetului. 
În India, clopotul simbolizează reflec- 
tarea vibraţiei primordiale, răsfringerea 
Puterii divine în existenţă: perceperea 


“ dangătului clopotului risipeşte limitările 

condiţiei temporale. Muzica produsă de 
clopote este înălțătoare şi, totodată, pre- 
zintă un criteriu al armoniei universale. 
Clinchetul clopotelor sau al clopoțeilor 
are însă pretudindeni putere de puri- 
ficare; alungă duhurile rele sau măcar 
avertizează de apropierea acestora. Ast- 
fel, clopotul devine simbolul chemării 
divine, supunerii față de cuvîntul lui 
Dumnezeu, în orice caz, o comunicare 
între cer şi pămînt. Prin poziţia limbii 
ce loveşte pereţii lui, clopotul evocă lo- 
cul a tot ce este „suspendat” între cer și 
pămînt, stabilind astfel o relaţie între lu- 
cruri. Dar el deţine şi puterea de a intra 
în legătură cu lumea subterană. 

- În literatură, clopotul se consideră 
‘simbol prolific, mai cu seamă în poezie. 
În „Sara pe deal”, Eminescu face din el 
elementul central al pastelului. Clopotul 
armonizează mișcarea sonoră: „Clopo- 
tul vechi împle cu glasul lui sara,/ Sufle- 
tul meu arde-n iubire ca para”. Apogeu 
al vieţii, sunetul clopotului stimulează 
exaltarea erotică şi generează o „sfinţe- 
nie simplă” . În poemul „Împărat și pro- 
letar”, motivul este utilizat pentru a des- 
crie viaţa de apoi, cînd fiinţa se va arăta 
împăcată: „Chiar clopotul n-a plinge cu 
limba lui de spijă/ Pentru acel de care 
norocul avu grijă;/ Nimeni de-a plinge 
n-are, el traiul și-a trăit”. 

Goga asociază freamătul poeziei sale 
cu simbolul clopotului ce exprimă glasul 
durerii colective, întrupată în „rugă” şi 
„chemare”; de asemenea, glasul său este 
ca o binecuvântare şi constituie o legătu- 
ra cu strămoşii: „E clopotul... Copilăria-și 
plinge/ Comoara ei pierdută-n pribegie,/ 
cu limba lui de rugă și chemare/ Strămo- 
şii toți îşi spun mustrarea mie”. 


lon Pilat învesteşte clopotul cu atri- 
bute biblice şi ritualice: „O,clopot trist, 
profetizînd cu glas de Christ”. 

În drama „Meşterul Manole” de L. 
Blaga, motivul clopotului sugerează ide- 
ea că Manole, prin opera sa, rivalizează 
cu Dumnezeu, căci cei veniţi să admire 
biserica nu aduc laude lui, ci meşterului 
care s-a întrecut pe sine: „Auziţi-l cum 
trage clopotul, cumplit şi fără smerenie, 
parcă s-ar certa cu cerul”. Mulțimea 
observă adevărata dimensiune a zidirii, 
acceptind ideea că autorul ei se ridicase, 
prin propria jertfă, deasupra cerului şi a 
semenilor, apreciindu-l ca pe o valoare 
absolută, în jurul căreia se țese un mit. 
`` La începutul romanului „Clopotni- 
ţa” de I. Druţă îl aflăm pe Horia „stînd 
cu faţa la soare, cu ochii închiși, aştep- 
tind să bată clopotul din Piaţa Biruin- 
tei”; clopotul „a oftat încet, domol, o 
singură dată”; vibrează încet peste oraş 
dangătul lui, măsurîndu-i clipele, orele, 
viaţa... Dar mai există clopote altundeva, 
într-acolo îl poartă amintirea şi gindul. 
Clopotnița reprezintă locul care trebuie 
ţinut minte şi cinstit, relicva ce păstrează 
aura de măreție: „A trecut prin viltoarea 
multor secole și această lungă, anevoioa- 
să cale dăinuia deasupra ca o aureolă 
sfintă”. Dangătul clopotului vibrează 
a chemare şi îndemn, a luare-aminte 
şi durere. În romanul „Biserica Albă” 
de același autor, clopotul de la biserica 
sfintului Ioan Bogoslovul avea ceva cu- 
tremurător în dangătul său şi de aceea 
toate bisericile intrau şi ieşeau din slujbă 
la auzul lui. Se vorbea chiar despre pre- 
vestirile făcute de acest clopot: „Tocmai 
atunci cînd întorcea în jale, se mai abă- 
tea cite o năpastă peste oraş; alteori urca 

în slăvi plin de viață, plin de lumină, şi 
chiar că vremurile se înseninau...” 

În poezia „Părinţii” de D. Matcovs- 
chi, motivul sugerează curgerea vremii şi 
a generaţiilor: în curgerea vremii, copiii 
devin oameni maturi, în timp ce bătriînii 
urcă în ceruri, repetînd acelaşi ritual al 
generaţiilor de sute de ani: „Și clopotele 
bat din veşnicii”, | 


Cocor 


În simbolismul oriental, cocorul evo- 
că longevitate, dar, mai ales, fidelitatea 
exemplară. „În China antică, dansul co- 
corilor evocă puterea de a zbura şi, prin 
urmare, de a ajunge în Insulele Nemuri- 
torilor”î. Ca simbol al longevităţii, este 


asociat cu broasca ţestoasă, fiind, toto- 


dată, și un simbol al nemuririi. Japonezii 
cred că cocorii trăiesc mii de ani. Astfel 
bătrinilor li se dăruiesc adesea picturi 
sau gravuri cu cocori, broaște țestoase 
şi pini, toate fiind simboluri ale longe- 
vităţii. De aceea nemuritorii zboară, de 
obicei, călare pe un cocor. Ouăle de co- 
cor servesc la prepararea băuturilor ce 
conferă nemurirea. Întoarcerea ciclică a 
cocorului este simbolul regenerării. Este 
motivul pentru care, asociat cu prunul, 
constituie o emblemă a primăverii. O 
legendă antică spune că cocorul îşi hră- 
neşte tatăl foarte bătrîn, fapt care face 
din el un simbol al dragostei copiilor 
faţă de părinţi. Poziţia sa, cînd stă liniş- 
tit într-un picior, sugerează demnitatea, 
meditaţia şi vigilența, ceea ce a făcut ca 
el să devină prototipul meditaţiei şi con- 
templării. Mai este considerat aducător 
de daruri şi averi sau dătător de viață. 
În piesa „Păsările tinereţii noastre” 

de I. Druţă, cocostârcii constituie un ele- 


ment poetic al vieţii, semnifică viaţa ru- 
rală paşnică şi cuminte, legătura omului 
cu pămîntul ce l-a născut şi crescut. Fără 
cocostîrci, satul e mai sărac și mai banal, 
mai lipsit de poezie sau, cum zice Ruţa, 
mai „fără suflet”: „Doamne, măcar un 
pui de cocostirc să văd în valea satului, 
să închid ochii şi să mor!”. Nu întîmplă- 
tor satul în care îşi duc viaţa personajele 
dramei se numește Valea Cucoarelor. 

` ih 


Cocoş 


Simbol solar, pe care tradiția folclo- 
rică îl învesteşte cu virtuți protectoare, 
izgoneşte demonii nopţii, cheamă soa- 
rele. El este, deopotrivă, semnul luminii 
paradiziace şi al întunericului infernal; 
în credinţele populare, cocoşul negru 
identifică mormîntul strigoiului, iar cel 
alb dăruieşte lumina sufletelor condam- 
nate să rătăcească în întunericul morţii; 
în noaptea de Înviere sînt duși în tinda 
bisericii cocoşi albi, în numele unui om 
care a murit fără luminare, iar dacă în 
zorii zilei cîntă cocoşul, sufletul osîn- 
dit primeşte dreptul la lumina sfintă. 
În basme și poveşti populare, cocoşul 
anunţă zorile, salvind lumea de primej- 
dia duhurilor rele. Precum Mesia, coco- 
şul anunţă ziua care urmează nopții, de 
aceea figurează pe fleşele bisericilor şi 
turnurile catedralelor. Poziţia aceasta în 
vîrful lăcaşelor de cult şi a caselor poa- 
te evoca supremaţia spiritului în viaţa 
omenească, originea divină a iluminării 
izbăvitoare. Pină în secolul trecut, era 
zidit în temelia caselor pentru a proteja 
locuinţa de diavol. În alte tradiţii, coco- 
şul este luat drept imagine a miîniei, a 
dorinţei nestăvilite. Alături de ciine şi 
de cal, cocoşul figurează printre psiho- 

pompii sacrificați morţilor. Cocoşul mai 
este simbolul veghei militare: el scrutea- 
ză zările de pe cele mai înalte crengi. În 
tradiţiile româneşti, cîntatul cocoșului 
prevesteşte venirea oaspeţilor. În „Ulti- 
ma lună de toamnă” de I. Druţă, acest 
cîntec este mai mult o dorință, un dor 
al părinţilor bătrîni de copiii împrăștiați 
prin lume: „În pragul casei stă un cucoș 
obraznic cu creasta sîngerind a bătălie 
proaspătă. Săltă puţin din labe şi cîntă 
biblic de trei ori...” | 

Ca simbol solar, apare şi în povestea 
„Punguţa cu doi bani” de Ion Creangă; 
la un moment dat, pentru a-l convinge 
pe boier să-i înapoieze punguţa, „întinde 
aripile în dreptul soarelui, de întunecă 
de tot casa boierului”. Simbolul apare şi 
în „Istoria ieroglifică” de D. Cantemir: 
Inorogul, scăpat din închisoarea croco- 
dilului, se refugiază în casele Cocoșului 
Evropei, pe care îl preferă pentru că nu 
era implicat în intrigi şi adunări; inoro- 
gul se simte legat de el prin simpatie şi 
îl consideră o întrupare a iubirii protec- 
toare. 

În „Poem” de G. Vieru, cocoşul din 
creasta casei face o alianţă spirituală cu 
păsările călătoare, făcîndu-le semne de 
împlinire duioasă, şi este un simbol cos- 
mic. De la el, ca şi de la briul albastru al 
casei cu care s-a încins poetul plecînd în 
lume, începe cerul: „N-aș putea spune, 
cum spun alții acum/ că toată viața mea, 
de mic,/ Am visat numai la stele/ Dar 
mi-au arătat cerul/ Cocoșul din creasta 
casei noastre,/ Cocorii care vin la noi 
primăvara,/ nucii, stejarii,/ şi-atunci am 
prins dragoste de ele”. 

La L. Blaga, motivul cocoșilor ex- 
primă întunericul infernal: „Cocoși 


apocaliptici tot strigă/ tot strigă din sate 
românești/ Fîntînile nopții deschid ochi 
și-ascultă/  întunecatele veşti” (Peisaj 
transcendent). 


Codru/ Pădure 


Spaţiu misterios, labirint, pădurea 
reprezintă un loc al încercărilor, trezeş- 
te spaimă prin faptul că este un peisaj 
închis şi stăpînit de umbre. Romanti- 
cii îi acordă sensuri simbolice; pentru 
ei, pădurea este locul fericirii absolu- 
te, paradisul terestru în care evadează 
fiinţa romantică. Pădurea verde este un 
simbol al eternității, un spaţiu dobiîn- 
dit dincolo de moarte. Eliade afirmă că 
pădurea este un sanctuar şi un centru, 
un spaţiu originar în care fiinţa îşi re- 
găseşte natura primordială şi pătrunde 
în miezul lumii. Spaţiu mitic, pădurea 
simbolizează dăinuirea eternă a naturii. 
Pădurea constituie un adevărat sanctuar 
în stare naturală. În India, asceţii se re- 
trag în pădure. Acoperemâîntul sau părul 
muntelui reprezintă şi puterea acestuia, 
îngăduindu-i să aducă ploaia, adică bi- 
nefacerile cerului. Pădurile sînt genera- 
toare deopotrivă a stărilor de spaimă şi 
de calm, de apăsare și de simpatie. Sene- 
ca scria: „Cînd ajungi într-o pădure, cu 
copaci peste măsură de înalți, ale căror 
ramuri, acoperindu-se unele pe altele, îţi 
răpesc vederea cerului, atunci înălțimea 
copacilor, taina locului, umbra deasă şi 
nepătrunsă, de care te minunezi, te fac 
să crezi într-o putere divină”. Codrul sau 
pădurea sacră este un centru de viaţă, o 
rezervă de răcoare, de apă şi de căldură, 
asociate între ele câ un soi de matrice. De 
aceea pădurea este şi un simbol matern. 
Ea intervine adesea în visele oamenilor, 

vădind o dorință de securitate şi de în- 
noire. Pădurea poartă simbolismul unui 
imens şi inepuizabil rezervor de viaţă şi 
de cunoaștere misterioasă. 

În literatura populară, pădurea re- 
prezintă un spaţiu ameninţător, Muma- 
Pădurii fiind personificarea spiritului 
ei. Pădurea e simbol-labirint în multe 
basme: Harap-Alb își începe călătoria 
intrînd într-o pădure din care nu poate 
ieşi fără ajutorul Spînului („Povestea lui 
Harap-Alb”); Parpangel, personajul din 
»Țiganiada” lui Ion Budai-Deleanu, ră- 
tăceşte prin pădurea cu năluci şi zîne, în 
care copacii glăsuiesc, din ramurile frîn- 
te picură sînge, iar el trebuie să se lupte 
cu „nebunele schime”. Univers al ideilor 
şi al rătăcirilor inocente, spaţiu al visării 
şi al purificării, pădurea rămîne pentru 
Eminescu un simbol esenţial. Sub lumi- 
na lunii, lingă izvorul tainic, în mijlocul 
pădurii se declanşează reveriile subli- 
me: „Adormind de armonia/ Codrului 
bătut de gînduri/ Flori de tei deasupra 


noastră/ Or să cadă rînduri-rinduri” 


(„Dorinţa”). În poezia „O, rămii” de M. 
Eminescu, pădurea apare drept spaţiu al 
copilăriei, de mit şi legendă, ale cărui re- 
pere sînt lacul, luna, iarba, cerbii. Poetul 
se va întoarce mereu spre acest spațiu- 
timp definitiv pierdut, pădurea mirifică 
simbolizînd timpul magic al copilăriei, 
în antiteză cu cîmpul gol şi sărac simbo- 
lizind maturitatea. Chemarea în codru 
din poezia „Dorinţa” de M. Eminescu 
echivalează cu izolarea într-un spaţiu 
fermecat, sub ocrotirea căruia omul se 
sustrage destinului. În acest sens, ima- 
ginea crengilor „plecate”, care ascund 
„Prispa cea de brazde”, izolează spaţiul 
real aflat sub semnul timpului trecător 


de spaţiul iubirii ce devine insulă de ne- 
murire. „Codrul cu verdeață” este locul 
privilegiat pentru împlinirea erotică rîv- 
nită în „Floare albastră” de M. Emines- 
cu. Imaginea „Cu crengile la pămînt”, cu 
referire la codru, din poezia „Ce te lege- 
ni...” sugerează tristeţea, ca și cînd mîn- 
drul codru ar fi atins de „boala” cosmică 
a toamnei. Analogia om-pom din textul 
„Revedere” de M. Eminescu, prin extin- 
dere, transfigurează simbolul codrului, 
dîndu-i valoarea de neam, ființă naţio- 
nală. Aici codrul este un element mistic, 
învestit cu atributele veşniciei, pentru că 
are putinţa de a auzi necontenitul cînt 
al rotației anotimpurilor: „larna visco- 
lul ascult”, „Vara doina mi-o ascult”. În 
„Scrisoarea III”, comparat cu imaginea 
corturilor (simbol al vieții nomade), co- 
drul semnifică statornicia, forța şi viața 
veşnică a poporului român. În plus, din 
fiecare ghindă va creşte un alt stejar, sim- 
bolizînd viața fără de moarte a pămintu- 
lui străbun. Oştenii lui Mircea se înscriu 
în ordinea cosmică şi în unitatea a „tot ce 
mişcă-n țara asta, rîul, ramul”, ultimul 
termen simbolizind codrul clocotitor 
din care ies miile de „capete pletoase”, ca 
și cînd s-ar fi împărtăşit din puterea lui. 
„Ochiul de pădure” din poezia „Floare 
albastră” devine spaţiu al iubirii şi spa- 
țiu — timp scos în afara rîului heraclitic; 
codrul este numen kantian, care pune 
efemerul sub protecţia eternului. 

Textul „În pădurea Petrişorului” de 
M. Sadoveanu prezintă bătrîna pădure a 
Petrişorului ca fiind monumentală prin 
bolțile ei de frunzişuri, ca nişte bolți de 
catedrală. 

Expresia „codrii în zbucium” din 
poezia „Legămînt” de G. Vieru semni- 

fică clocotul naţional, pe care Eminescu 
l-a surprins excelent în opera sa. În con- 
textul poeziei „Pădure, verde pădure” de 
acelaşi autor, pădurea constituie un sim- 
bol al feminităţii percepute ca neprimi- 
toare de către tînărul bărbat, care trebuie 
mai întîi să o exploreze. 

În romanul „Pădurea spînzuraţilor” 
de L. Rebreanu, motivul sugerează viaţa, 
iar spînzurătoarea - moartea. 

si - S 
Comuniunea om-natură 


În balada populară „Monastirea Ar- 
geșului”, Manole de două ori se roagă 
lui Dumnezeu să dezlănţuie natura, de 
două ori ruga îi este ascultată, dar nici 
potopul şi nici vintul n-o abat pe Ana 
din drum. 

Balada populară „Toma Alimoş” 
prezintă armonia desăvirșită dintre su- 
fletul viteazului haiduc şi codrul-frate: 
„Codrul se cutremura,/ ulmi şi brazi se 
clătina,/ fagi și paltini se pleca,/ fruntea 
de i-o săruta/ și cu freamăt îl plingea”. 

Şi moartea ciobanului moldovean 
din „Mioriţa” poate fi privită ca o jert- 
fă rituală , prin care omul se întoarce în 
Universul din care s-a rupt prin naşte- 
re, reconstituind astfel superba lui inte- 
gritate; de aici, feeria nupţială din final 
- imagine a unui Cosmos răscumpărat 
prin jertfă. Însoţit de sunetele sacre ale 
liturghiei cosmice, sufletul ciobanului se 
întoarce în lumea celestă, completîndu-i 
ființa eternă. 

În „Scrisoarea III” de M. Eminescu, 
natura, ca simbol al dăinuirii veşnice a 
poporului, devine personaj de mit: gla- 
sul i se aude prevestitor al nimicirii, iar 
„poala” codrului ascunde, ca un spaţiu 
protector, miile de „capete pletoase”, 


care formau oastea română. Motivul 
naturii solidare cu românul capătă în 
această operă o memorabilă formulare, 
devenită reper al firescului în exprima- 
rea sentimentului patriotic: „Și de-ace- 
ea tot ce mișcă-n țara asta, rîul, ramul,/ 
Mi-e prieten numai mie, iară ţie duşman 
este”. 

Sentimentul comuniunii cu natura, 
fiorul topirii omului, prin moarte, în 
pămîntul încălzit de soare se conţine în 
poezia „Vara” de G. Coşbuc: „Priveam 
ără de ţintă-n Sus/ Într-o sălbatică 
splendoare,/ Vedeam Ceahlăul la apus,/ 
Departe-n zări albastre dus”. 

_În sonetul „În grădina Ghetsemani” 
de V. Voiculescu, sînt alese numai cîteve 
mişcări ale verticalităţii şi comuniunii 
cosmice: furtuna, zbuciumul măslinilor, 
păsările. Țintuirea trupului în neputin- 
ţa de a bea paharul sub furtuna dezlăn- 
ţuită în clarobscurul sumbru al înserării 
transferă într-un cadru natural stihia 
lăuntrică închisă în trupul care asudă 
sînge, fiind reflectată în dezlănțuirea 
vântului, în vraiştea grădinii. Aşezarea 
cosmică e clătinată de suferinţa celui ne- 
vinovat. 

Interferenţa umanului cu natura e 
reliefată sugestiv în versurile blagiene: 
„Tristeţi nedeslușite-mi vin, dar toată/ 
durerea,/ ce-o simt, n-o simt în mine,/ 
în inimă,/ în piept, ci-n picurii de ploaie 
care curg./ Și altoită pe ființa imensa 
lume/ cu toamna şi cu seara ei/ mă doare 
ca o rană” („Melancolie”, L. Blaga). 

Motivul e prezent în poezia „Goru- 
nul” de L. Blaga prin analogii ca „trun- 
chiul tău”. „sicriul meu”, „frunză”-“su- 
flet” „O simt cum frunza ta mi-o picură 
în suflet”. Lumea morţii se face simțită 





43 





de pe acum, încit „stropi de liniște îmi 
curg prin vine, nu de sînge”. Textul ema- 
nă o tristețe metafizică. 


Copac/ Pom 

Ca simbol al vieţii, copacul poate fi 
considerat o legătură, un intermediar 
între pămîntul în care își înfige rădăci- 
nile şi bolta cerească pe care o atinge cu 
creştetul. | 

Simbol al vieţii în continuă evoluţie, 
în ascensiune, arborele evocă verticali- 
tatea. El înlesneşte comunicarea între 
cele trei niveluri ale cosmosului: cel sub- 
teran, prin rădăcinile ce răscolesc adin- 
curile în care se împlintă; suprafaţa. pă- 
mîntului, prin trunchi și crengile de jos; 
înaltul, prin ramurile dinspre virf, atrase 
de lumina cerului. Avindu-și rădăcinile 
înfipte în pămînt și crengile înălțate spre 
cer, arborele este considerat un simbol 
al raporturilor ce se stabilesc între pă- 
mint şi cer. În acest sens, el are caracte- 
rul unui centru, ceea ce face ca Arborele 
lumii să fie sinonim cu Axa lumii. Așa se 
întîmplă în China cu copacul Qianmou, 
ce se înalță din centrul lumii - dovadă 
este faptul că la picioarele lui nu afli nici 
umbră, nici ecou: cele nouă ramuri şi 
cele nouă rădăcini ale sale ajung la cele 
nouă ceruri şi la cele nouă izvoare, sălaș 
al morţilor. M. Eliade notează că „arbo- 
rele este încărcat cu forțe sacre, deoarece 
este vertical, creşte, îşi pierde şi-şi reca- 
pătă frunzele, şi deci se regenerează: el 
moare și renaşte de nenumărate ori.” 
Există o analogie între arborele-pomul 
vieții şi arborele crucii. Crucea, înălţată 
pe un munte, în centrul lumii, reia în 
totalitate străvechea imagine a arborelui 
Cosmic sau al lumii. Astfel în iconografia 


creştină apare frecvent imaginea crucii 
cu frunze sau a Arborelui-Cruce. 

În Biblie, copacul simbolizează ade- 
sea o persoană evlavioasă, care urmează 
„să crească”, „să înflorească” şi „să deie 
rod”. Se spune despre Orfeu că atunci 
cînd se așeza să cînte, în jurul lui se în- 
ghesuiau o mulţime de copaci: plopul, 
stejarul, fagul, arțarul, bradul, salcia. 

În literatură, simbolismul copaci- 
lor e cu totul specific. Motivul apare în 
primul episod al poemului „Scrisoarea 
II” de M. Eminescu: proiectind istoria 
pe marele ecran al timpului, poetul se 
întoarce la vremea cînd turcii erau încă 
nomazi. Un tînăr sultan (probabil Os- 
man), adormind sub fereastra iubitei, 
visează că luna coboară pe pămînt, luînd. 
chipul unei fecioare; în acel moment, 
din inima sultanului răsare un copac ale 
cărui ramuri vor umbri întreg pămîntul. 
Copacul sugerează creşterea prin vreme 
a Imperiului Otoman, toți sultanii care 
i-au urmat lui Osman, inclusiv Baiazid, 
realizînd visul de mărire al celui dintii. 

Imaginea argheziană ce conţine mo- 
tivul aminteşte de izgonirea din paradis 
— o cîmpie pustie atit de proprie sud- 
ului românesc, pe întinsul căreia cîte un 
copac singuratic se pietrifică în uitare şi 
sălbăticire: „Tare sînt singur, Doamne, și 
pieziş!/ Copac pribeag uitat în cîmpie, Cu 
fruct amar şi cu frunziş/ Tepos şi aspru, 
cu îndirjire vie” („Psalm”). Motivul „co- 
pac pribeag” sugerează dezrădăcinarea 
rostului pe pămînt, neodihna, existența 
ca paradox. În partea a doua a poeziei, 
„Copacul pribeag” devine „nalt cande- 
labru”, „strajă la hotarele” dintre cer şi 
pămînt, căci un slujitor al cerului se află 
între două lumi. Versul „În ramurile- 

ntinse pe altare” suprapune cele două 
viziuni alegorice: om — copac, om — can- 
delabru. 

La G. Vieru, acest motiv e mijloci- 
torul ideal dintre cer și pămînt, rod al 
ciclurilor cosmice, al comuniunii dintre 
cele trei regnuri, axă a lumiii; el este su- 
perior omului: Aţi văzut pom să nu aibă 
rădăcini?/ Pom care să nu înflorească?/ 
Pentru că, vezi bine,/ Are alte griji, mai 
de seamă?/ Aţi văzut pom să răcnească, 
să lehăie din frunze? Să-și sune altfel foi- 
le, cînd vîntul îşi schimbă direcţia? Aţi 
văzut pom să zgirie cu gheara/ Icoana 
soarelui de sus?/ Pom să nu-i sîngere 
frunza/ Cînd vine toamna şi îngheţul?” 

În nuvela „Copacul care ne uneşte” de 
N. Esinencu, pomul de pere din ţintirimul 
satului e cel care nu lasă ca o viţă de sîn- 
ge să rămînă prin străini; este veghea ce-i 
aduce pe toți acasă. La moartea lui Volo- 
ghiţă, un frate de al său spune: „Simt că mă 
înăduș, dar în același timp se luminează 
ceva în mine. Să fie oare copacul care ne 
unește, nu ne lasă să ne pierdem de tot în 
timp?...Aici sînt îngropate foarte multe ne- 
amuri ale noastre...” 


Copilărie 

Copilăria este simbolul inocenţei, 
este starea anterioară căderii în greșeală, 
deci starea edenică, simbolizată în di- 
verse tradiţii prin întoarcerea la starea 
embrionară de care copilăria este apro- 
piată. Copilăria este simbolul simplităţii 
naturale, al spontaneităţii, or, copilul e 
spontan, liniştit, fără premeditare şi gîn- 
duri ascunse. În tradiţia creştină, îngerii 
sînt adesea reprezentaţi sub înfățișarea 
unui copil, ca simbol al nevinovăţiei şi 
curăţiei. 





„Nu ştiu alții cum sînt, dar eu, cînd 
mă gîndesc la locul naşterii mele, la casa 
părintească din Humuleşti... și la alte jo- 
curi și jucării pline de hazuri și farmecul 
copilăresc, parcă-mi saltă şi acum inima 
de bucurie!” (“Amintiri din copilărie”, 
Ion Creangă) 


Corabie 


Corabia evocă ideea de forţă şi secu- 
ritate de-a lungul unei traversări dificile. 
Ea este ca un astru rotitor în jurul unui 
centru (pămîntul) şi dirijat de om. E o 
imagine a vieţii, căreia omul trebuie să-i 
aleagă centrul și să-i asigure direcţia. În 
Egipt și în Roma, exista o sărbătoare a 
corabiei lui Isis, care avea loc în martie; o ` 
navă nouă, acoperită de inscripţii sacre, 
purificată cu ajutorul flăcării unei torţe, 
cu pînze albe, plină de coșuri şi parfu- 
muri, era lansată în mare şi lăsată în voia 
vînturilor. Corabia lui Isis era simbolul 
sacrificiului oferit zeilor, pentru a obți- 
ne salvarea şi protecţia tuturor celorlalte 
corăbii. Corabia-Fantomă simbolizea- 
ză căutarea credinţei eterne în iubire şi 
naufragiul acestui ideal (care se arată a 
nu fi decît o fantomă), visele nobile, dar 
irealizabile, vise legate de idealul impo- 
sibil. Mai mult decit atît: dacă centrul 
unei biserici este o navă, lucrul acesta 
nu se datorează doar formei lui de cocă 
răsturnată, ci pentru că ea simbolizează 
circulaţia vieţii spirituale şi invitaţia la o 
călătorie, cea mare. 

Corabia lansată pe mare semnifică 
însăşi viața, amenințată de valuri şi pe- 
ricole. Biserica creştină de asemenea se 
identifică cu o corabie. Astfel, încăpe- 
rea centrală a unei catedrale gotice este 
numită „navis” (corabie). Arca lui Noe 


reprezintă „modelu!” Bisericii, în afara 
căreia nu există mintuire. 

În poezia „Dintre sute de catarge” 
de Mihai Eminescu, simbolul corabiei 
sugerează diverse aspecte ale existenţei 
umane supuse vicisitudinilor sorții. În 
poemul „Împărat şi proletar”, corabia e 
simbolul perisabilităţii lumii: „Pe undele 
încete îşi mișcă legănate/ Corăbii înve- 
chite scheletele de lemn”. 

Simbolul corăbiilor din meditaţia 
„Romanţa celor trei corăbii” de I. Minu- 
lescu sugerează trei tipuri fundamentale 
de existenţă. Primul e destinul trăit în 
sfera valorilor materiale: „Grămezi de 
aur, chihlimbare/ Smaralde vezi și-opale 
blonde”. Al doilea model de viaţă este cel 
al căutării, al evadării, al culorilor (în- 
ceputul, geneza, albul, puritatea, violetul 
înserării), atunci cînd viaţa are ca sens 
conceptul cunoaşterii: „În golul zărilor 
pătate de violetul înserării/ lar albul pîn- 
zelor întinse iau cenușiul depărtării”. Cel 


de-al treilea model este cel al cunoaşterii 


de sine, sacrificiul de sine sugerat de mi- 
tul creştin. 

În poezia „Pădure, verde pădure” 
de G. Vieru, corabia semnifică viața şi 
dragostea perpetuă, care nu moare și nu 
poate fi strivită în nici un mod:”Și-o co- 
rabie-și cioplise,/ Şi-n amurgul greu, de 
stînci,/ A plecat pe mări s-o uite,/ Clăti- 
nat de ape-adînci”. 


Corb 


Corbul este pasărea neagră a roman- 
ticilor, planînd peste cîmpiile de luptă 
Pentru a se îmbuiba cu hoituri. Apariţia 
corbului în vise este interpretată ca o ne- 
norocire. În „Mahabharata”, corbii sînt 
comparați cu mesagerii morţii. Se consi- 

deră că apa ce a fost spurcată de corbi nu 
mai poate fi folosită în ritual. În China, 
faptul că pasărea corbul îşi hrănește tatăl 
şi mama este interpretat ca o restabilire a 
ordinii sociale. În Japonia, corbul este de 
bun augur: un corb cu trei gheare figu- 
rează în sînul soarelui. El ar fi principiul 
care animă astrul ceresc, cele trei gheare 
corespund unui simbolism al soarelui: 
răsărit, zenit, crepuscul. 

În pastelul „Sfirşit de toamnă” de V. 
Alecsandri, lipsa soarelui şi prezenţa cor- 
bilor (păsări funerare) dau sentimentul 
morţii totale:"Soarele iubit s-ascunde, iar 
pe sub grozavii nori/ Trece-un cîrd de corbi 
iernatici prin văzduh croncănitori”. 


Coroană 


Coroana esre făgăduinţa de viaţă 
nemuritoare, precum cea a zeilor. Ea 
simbolizează o demnitate, o domnie, 
accesul la un rang şi la nişte forțe supe- 
rioare. Atunci cînd se termină în chip de 
cupolă, ea afirmă o suveranitate absolu- 
tă. Coroana a fost odinioară acoperită cu 
vîrfuri care întruchipau, ca și coarnele, 
raze de lumină. Acesta poate fi şi sensul 
simbolic al coroanei cristice. În Yoga, 
coroana de pe cap este punctul prin care 
sufletul scapă din graniţele corporale, 
spre a se înălța la stările supraomeneşti. 
Din cea mai veche antichitate, coroanei 
i s-a atribuit o funcţie protectoare. Ea 
deţinea această valoare de la materia din 
care era făcută (flori, frunze, metale pre- 
țioase) şi de la forma sa circulară, care 
o apropia de simbolismul cerului. În 
Grecia şi Roma, morţii erau împodobiţi 
cu o coroană, ca şi fiinţele vii în împre- 
jurările importante ale vieţii, pentru a 
atrage protecția divină (cununia creşti- 

nă). Coroana de aur a indienilor, aureola 
reprezintă o încercare de identificare cu 
divinitatea solară şi o excepţională pre- 
luare a puterii. În mod firesc, coroana 
semnifică onoarea, măreţia, bucuria, 
victoria, 

În poezia „Plugarii” de O. Goga, ima- 
ginea ţăranilor, pe fruntea cărora Dum- 
nezeu pune „cununa razelor lui sfinte”, 
este una aureolată. 


Crin 

„Legenda spune că crinul ar fi răsărit 
din laptele Herei picurat pe pămînt, în 
același timp luînd naștere și Calea Lacte- 
e”. În creştinism, crinul era simbolul iu- 
birii pure, feciorelnice. Se mai spune că 
sînt flori regale, îndeosebi fiindcă aspec- 
tul crinilor seamănă cu un sceptru. Cri- 
nul este sinonimul albului, al purității, 
inocenţei și fecioriei. În tradiţia biblică, 
crinul este simbolul alegerii, al opririi la 
ființa iubită: „Cum este crinul între spini 
, aşa e draga mea între fete” („Cîntarea 
cîntărilor”). Crinu! mai simbolizează ui- 
tarea de sine în seama voinţei lui Dum- 
nezeu, adică în seama Providenţei, care 
are grijă de nevoile aleșilor săi: „Luaţi 
seama la crinii cîmpului cum cresc; nu se 
ostehesc, nici nu torc” („Evanghelia după 
Matei”). Sugestie a potirului sacru şi a 
soarelui (crinul cu şase petale), imagine 
a roții cerului, simbol al purității, dar 
şi al iubirii interzise, crinul este floarea 
gloriei, dar și a morţii. 

În simbolistica populară, crinul nu 
este numai simbolul purității, ci și al pa- 
lidităţii mortuare. În poezia simbolistă, 
trei crini plantați pe mormînt fac aluzie 
la moarte. El reprezintă abandonul, ui- 
tarea de sine pentru cei aleşi de Dumne- 


zeu, dar şi beatitudinea şi extazul divin. 

În literatură, cu precădere în cea ro- 
mantică, crinul sugerează fragilitatea: 
Pe braţele rotunde și umerii ei plini/ O 
primăvar-ntreagă ninsese flori de crini... 
(„Conrad”, D. Bolintineanu ). La Emi- 
nescu, „potirele crinilor” chiar devin ele- 
mentele unui decor sacru - sînt ca „urne 
de argint”, în universul artificial al zînei 
Dochii („Memento mori”). Simboliştii 
îl transfigurează în imagini olfactive, 
subliniindu-i puterea narcotică, căci „În 
crin e beţia cea rară” (Macedonski). În 
cultura română, „Crinul alb” reprezintă 
noua generaţie, al cărui patron nedecla- 
rat era însuși Eliade, şi exprima suferin- 
ţa 'de a face parte dintr-o cultură mică, 
lipsită de prestigiu european. Mesajul 
general al nuvelei „La umbra unui crin” 
de M. Eliade se referă la posibilitatea 
unui paradis, către care există un drum 
secret şi camuflat, accesibil doar pentru 
cei pregătiţi, iniţiaţi. Acest rai este desti- 
nat tuturor oamenilor, într-un viitor în- 
depărtat; atunci „exilul” general al lumii 
(pedeapsa Căderii) se va sfirşi. 

În creaţia lui N. Labiş, crinul semni- 
fică abisul ca drum firesc al purificării: 
„Împleticit cu alge de lene și de vin/ Neo- 
stoit de nimeni pe neguroasa cale/ Am 
descifrat misterul otravelor de crin”. La T. 
Arghezi, în poezia „Nehotărire”, motivul 
comportă semnificaţia de tinereţe: „Dar 
ziua care trece şi mă răneşte-n treacăt,/ 
Îmi umilește cîrja şi-mi încovoaie crinii,/ 
Și inima urmează s-atirne ca un lacăt/ 
Cu cheile pierdute, la porțile luminii”. 


Cruce . 


Crucea are, pentru creştini, sensul de 
„axis mundi”, pentru că ea este reazemul 

lumii şi scara spre Dumnezeu. Asociată 
cu „pomul vieţii” (considerat crucea cu 
șapte trepte), simbolul propune o ima- 
gine stilizată a lumii, căci cuprinde su- 
gestia celor trei dimensiuni - lungime, 
lăţime şi înălțime. Conform tradiţiei, 
locul în care s-a înălțat crucea lui lisus, 
acelaşi cu cel în care a fost creat Adam, 
reprezintă centrul lumii, marcat de un 
mister arhetipal şi, prin aceasta, punct 
de intersecţie a nivelurilor cosmice. Or, 
mîntuirea este obținută prin legea iubi- 
rii, la ortodocşi aceasta fiind exprimată 
prin cruce, care are patru dimensiuni: 
dragoste faţă de Dumnezeu („Să iubeşti 
pe Domnul Dumnezeul tău”), dragoste 
faţă de neam („Să vă iubiți unii pe al- 
tii”), dragoste faţă de cei căzuţi („Să iu- 
beşti pe aproapele tău ca pe tine însuţi”), 
dragoste faţă de dușmani („Să iubiţi pe 
dușmanii voştri”). 

În „Scrisoarea III” de M. Eminescu, 
motivul desemnează creștinătatea aflată 
sub semnul crucii, a cărei „umbră” re- 
prezintă un spaţiu protector. 

Simbolul a fost aşezat în contexte 
care vorbesc despre suferinţă şi elibe- 
rare. Romanul „lon” de L. Rebreanu 
se deschide și se închide cu o descriere 
amănunţită a drumului care leagă Pri- 
pasul de lume, insistind pe amănuntul 
că în marginea satului se află „o cruce 
strimbă cu un Christos răstignit”. Sub 
egida acestui semn se desfăşoară patima 
personajului, deznădejdea, îndirjirea şi 
iubirea mistuitoare, într-un univers în 
Care nu se schimbă nimic. Alt personaj 
al lui Rebreanu, Apostol Bologa, des- 
coperă eliberarea prin moarte, sugerată 
prin indentificarea personajului cu pa- 
timile Mintuitorului; semnul crucii „îi 


aprinde în suflet lumina încrederii” şi îi 
redă nădejdea în Dumnezeu („Pădurea 
spînzuraţilor”). 

La Blaga, crucea devine un simbol 
al acceptării sensului lumii, căci rugă- 
ciunea presupune pentru el suferință 
şi crucificare fără nădejdea în răsplată: 
„Îngenunchez în vint. Mine oasele/ au 
să-mi cadă de pe cruce/ Înapoi nici un 
drum nu mai duce/ Îngenunchez în vînt/ 
lîngă steaua cea mai tristă” („Epilog”). 

În romanul „Baltagul” de M. Sado- 
veanu, Crucea Talienilor e locul unde a 
fost omorit Nechifor. Aici se opreşte Vi- 
toria ca „să vadă dacă Lipan s-a înălţat 
la soare ori a curs pe o apă”. 

Motivul crucii, în poezia -„Părinţii”- 
de D. Matcovschi, sugerează ideea. dei 
curgere a vieţii şi permanenţa morții: 
»Și gură de izvor cu apă vie/ La rădăcina 
unei cruci de lemn”. În context, motivul 
poate fi interpretat ca o imagine a extre- 
melor (moartea şi eternitatea vieţii), ca 
o sinteză, în care se interpătrund cerul 
şi pămîntul, timpul şi spaţiul, memoria 
anilor şi a oamenilor. 


Culoare 


Cel dintii caracter al simbolismu- 
lui culorilor este universalitatea sa, la 
toate nivelele ființei umane şi ale cu- 
noaşterii: cosmologic, psihologic, mistic 
etc. Cele şapte culori ale curcubeului, 
în care ochiul poate distinge peste 700 
de nuanţe, au drept corespondent cele 
şapte note muzicale, cele şapte ceru- 
ri, cele şapte planete, cele şapte zile ale 
săptămînii. Unele culori simbolizează 
elementele naturii: roșul şi portocaliul — 
focul; galbenul sau albul ~ aerul; verdele 
- apa; negrul sau cafeniul - pămîntul. 


i ai 

În o O N II 


De asemenea, ele simbolizează şi spaţiul: 
albastrul — dimensiunea verticală; roșul 
- dimensiunea orizontală, mai deschis 
la răsărit şi mai închis la asfinţit. Negrul 
simbolizează timpul, albul — atempora- 
lul. De culori e legat tot ce însoţeşte tim- 
pul: alternanţa de întuneric şi lumină, 
slăbiciune şi forţă, somn şi veghe. Cu- 
lorile contrarii, precum albul şi negrul, 
simbolizează dualismul intrinsec al fiin- 
tei umane, conflicte ale unor forţe care 
se manifestă la toate nivelele existenţei. 
Limbajul popular și-a creat propria sa 
modalitate de percepere a simbolisticii 
culorilor: verdele înseamnă speranţă, 
albastrul — fidelitate, galbenul - gelozie, 
roșul - iubire, albul - inocență şi negrul 
ta moarte. 

Culoarea însuflețeşte materialitatea 
lumii, îi dă o strălucire aparte, sensibi- 
lizînd extraordinar privirea şi celelalte 
simţiri. În „Muzicuţe” de G. Vieru, cu- 
loarea e din ce în ce mai frecvent invoca- 
tă cu titlu deziderativ: „Vreau să ploaie 
roșu,/ Vreau să ploaie galben,/ Vreau să 
ploaie-albastru,/ Vreau să ploaie verde”, 
E o dorinţă a eului liric de a urca în cu- 
lori. 


Cupă 

Simbolismul cel mai general al cupei 
vizează Graalul, vasul în care se strînge 
sîngele lui Christos și care conţine atât 
tradiţia pentru moment pierdută, cît şi 
băutura nemuririi. Cind lisus vorbeşte 
despre paharul pe care trebuie să-l bea 
şi atunci cînd îl roagă pe părintele său 
să treacă de la el acest pahar, nu se refe- 
ră numai la moartea lui, ci, în general, la 
destinul pe care Dumnezeu i l-a hărăzit 
şi pe care îl acceptă în cunoștință de cau- 


ză. Cupa conţine sîngele - principiul vi- 
eţii - ea corespunde deci inimii. Schim- 
barea de cupe simbolizează fidelitatea 
şi se practică la cununii. În Biblie, omul 
primeşte destinul din mîna lui Dumne- 
zeu ca pe o cupă. 

„Grozava cupă”, care este întinsă lui 
lisus de „o mînă ne-ndurată”, în contex- 
tul poemului „În grădina Ghetsemani” 
de V. Voiculescu, este simbolul păcate- 
lor omeneşti, pe care şi le asumă fiul lui 
Dumnezeu, pentru a le ispăşi: „O mină 
ne-ndurată, ținînd grozava cupă,/ Se co- 
bora-mbiindu-l şi i-o ducea la gură”, „li- 
sus lupta cu soarta și nu primea paharul/ 
Căzut pe brinci în iarbă, se-mpotrivea 
într-una”. | 

“În poemul lui V. Alecsandri „Dan, 
căpitan de plai”, „cupa mult plină de 
amaruri” semnifică trădarea, ruşinea, 
laşitatea: „Nu-mi trebuie-a ta milă, nu 
vreau a tale daruri,/ Tu îmi întinzi o 
cupă mult plină de amaruri,/ Departe ea 
de mine...” 


Dascăl 


Trezeșşte interes ipostaza de dascăl 
în care apare Satana în nuvela emines- 
ciană „Sărmanul Dionis”. Învățător al 
călugărului şi furnizor de cărți diabolice 
pentru tînărul visător, diavolul capătă 
atributele simbolice de model, pentru 
că omul îi repetă destinul. În „Scrisoa- 
rea I ” de M. Eminescu, bătrinul dascăl 
simbolizează filozoful (modelul acestuia 
a fost filozoful german Kant), a cărui 
minte preia funcţia „ochiului” selenar, 
devenind obiectivul panoramei trecutu- 
lui și viitorului, al începutului și sfirşitu- 
lui vieţii. Înfăţişarea hilară a dascălului 


» 


(„haina roasă în coate”, „halatul vechi”, 

„bumbacul în urechi”, „gîrbovit”, „uscă- 
tiv”, „de nimic”) se află în antiteză cu 
atotputernicia spiritului său, care spri- 
jină lumea şi vecia, precum micul Atlas 
Cerul. Surd la „cîntecul de sirenă” al lu- 
mii, el este ochiul creat „spre a cunoaşte”, 
spre a ajunge la lumea Adevărului ab- 
solut şi etern, dincolo de uman, cu aju- 
torul numărului sacru: „Așa el sprijină 
lumea și vecia într-un număr”. În partea 
a treia a „Scrisorii”, mintea dascălului 
„Vede” „trecutul”, adică Geneza. Per- 
sonaj faustian, însetat de cunoaștere, el 
trăieşte tragedia minţii uriașe, zăgăzuite 
de trecătorul şi neînsemnatul înveliş de 
lut. Stăpînind Universul prin deținerea 
numărului sacru, bătrînul dascăl se în- 
toarce (asemeni lui Hiperion) la timpul 
originar, cînd Nefiinţa visa, în adîncul 
repaosului etern, să-şi descopere sensul. 

Octavian Goga aşază simbolul în 
spaţiul mitologizat al satului românesc. 
Pentru Goga, învățătorul întrupează 
„seninătatea slovei din scriptură” („Dăs- 
călița”), este cărturarul care luminează 
lumea condamnată la sclavie, înțeleptul 
care ascultă şi alină durerile oropsiţilor 
de soartă. 

Motivul este utilizat de M. Sado- 
veanu în nuvela „Domnul Trandafir”. 
Chipul dascălului prezintă o figură em- 
blematică, ale cărei însușiri îi conferă 
atributele unui Creator: „băieții învățau 
după puterile lor; dar sînt niște lucruri 
așa de neînsemnate cînd le pui în faţă cu 
învățătura cealaltă, sufletească, pe care 
ne-o da Domnul”. Chipul dascălului se 
află sub semnul iubirii şi sub semnul 
morţii: cel care le dăruise copiilor o par- 
te din sufletul său, nu s-a mutat peste Si- 
ret cum se zvonise, ci „a rămas acolo pe 


pămîntul nostru; şi în pămîntul cela l-au 
și îngropat”. A plecat cu dragoste asupra 
elevilor săi, care făceau parte din „corola 
de minuni a lumii”, bunul învăţător şi-a 
cîştigat dreptul la partea de eternitate. 

Caragiale demitizează tipul literar, 
dar îi păstrează și el întrucîtva sensul 
simbolic; pentru Caragiale, dascălul re- 
prezintă rutina ilustrată prin şabloane 
tiranice: „Profesorul: —  Nol...văzt-aţi 
numaice iaște lucrul acela carele se chea- 
mă respectul datorinţii (cu elevaţiune) 
carele este fundămîntul acelui lucru, mă 
rog, carele se cheamă adevăratul romă- 
nism?,.. Că-z eu ce vă spun în toate zile- 
le, măgarilor! Şi vă muștruluiesc (foarte 
emoţional) cu acea dragoste, cu acel de- 
votamiînt ca un adevărat părinte pentru 
copiii lui, mă rog! Ca să scot și din voi 
oameni... și voi (foarte amărit) n-ascul- 
taţi!" Emulaţiune”). 


Demon 


În mitologia greacă, demonii sînt 
fiinţe divine sau asemănătoare zeilor 
prin puterea pe care o deţin. Apoi cu- 
vîntul a ajuns să desemneze zeii interiori 
şi, în sfirşit, duhurile rele. Conform unei 
tradiţii, demonii erau sufletele morţilor, 
genii tutelare sau temute, intermediare 
între zeii nemuritori şi oamenii vii, dar 
muritori. Demonul simbolizează o ilu- 
minare superioară, care iese din ordinea 
normală a lucrurilor, permiţind să se 
vadă mai departe şi mai sigur. Pentru 
creştinism, demonii sînt îngerii care și- 
au trădat natura, dar care nu sînt răi nici 
prin origine, nici prin natură. 

Caracter demonic, prin fărădelegile 
şi cruzimea ce o dovedeşte, este Alexan- 
dru Lăpuşneanul din nuvela cu acelaşi 

titlu de C. Negruzzi. Ca arhetip istoric, 
acesta este un tiran alcătuit din contraste 
puternice, iar pe plan uman - un demon 
romantic şi un damnat ce se refugiază în 
postura distrugătorului: „Lăpuşneanul 
este un damnat osîndit de Providenţă să 
verse sînge şi să năzuie după mîntuire” 
(G. Călinescu). Lăpuşneanul-demonul 
are nevoie de o punere în scenă gran- 
dioasă pentru a-și realiza răzbunarea ca 
o uniformă a erorii sale existenţiale, dar, 
refuzîndu-i-se mîntuirea prin pocăință, 
sfirșitul lui atinge valorile tragicului. 

În nuvela „Sărmanul Dionis” de M. 
Eminescu, rabinul Ruben devine, prin 
metamorfoză, demon şi îl îndeamnă pe 
Dan să răsfoiască o carte magică. 

Luceafărul din poemul eminescian 
cu același titlu este comparat cu un de- 
mon, respectindu-se astfel sistemul anti- 
tetic pe care se sprijină opera: demonul, 
nemuritor ca şi îngerul, semnifică aici 
prăbuşirea vinovată într-un abis al se- 
ducţiei. Chiar îndrăgostita fată (care în 
primul vis îl văzuse ca pe „un înger”), 
ulterior îl percepe ca pe un demon, re- 
fuzind cununile de stele promise de cel 
etern: „O, ești frumos cum numa-n vis/ 
Un demon se arată,/ Dară pe calea ce-ai 
deschis/ N-oi merge niciodată”. 

În drama „Meşterul Manole” de L. 
Blaga motivul ţine locul poruncii ce- 
reşti de înălţare a bisericii: „Lăuntric, 
un demon îmi stigă: Clădeşte! Pămîntul 
se-mpotriveşte si-mi strigă: Jertfeşte!”. 
Doctrina personajului Bogumil cu pri- 
vire Ja demon este ilustrată prin ideea că 
echilibrul şi eternitatea Universului sînt 
determinate de cele două forţe la fel de 
puternice care-l compun: binele şi răul : 
„Și dacă întru veșnicie bunul Dumnezeu 


și Satanail sînt fraţi?... Poate că unul slu- 
jeşte celuilalt”. 

În „Noapte de decemvrie” de A. Ma- 
cedonski, motivul sugerează demonia chi- 
nurilor prin care trece emirul în drumul 
spre „Mekka cerească”. Termenii „șarpe”, 
„demon”, ca o emanaţie a deșertului-iad, 
surprind făptura devorată de „pustie”: „Și 
foamea se face mai mare-mai mare,/ Și, 
zilnic, tot cerul s-aprinde mai tare.../ Bat 
tîmplele... — ochii sînt demoni cumpliţi./ 
Cutremur e setea, ş-a foamei simţire/ E 
şarpe, ducindu-și a ei zvircolire/ În pîntec, 
în sînge, în nervii-ndirjiți...— Bat timple- 
le..- ochii sînt demoni cumpliți” 

În balada „Mistreţul cu colţi de ar- 
gint” de Şt. A. Doinaș, mistrețul sugerea- 
ză demonul: are loc atacul forțelor ostile 


„ eliberării sufletului. 


Lică din „Moara cu noroc” de I. Sla- 
vici e un soi de demon dostoievskian, 
care, după ce a ucis primul om, l-a ucis 
şi pe al doilea. Antrenindu-l şi pe Ghiţă 
în acest blestem, îl determină să încalce 
ordinea și legea nescrisă a lumii: „Dar ce 
să fac dacă Dumnezeu nu mi-a dat gîn- 
dul cel bun în ceasul potrivit?” 

Motivul este reluat de M. Sadoveanu 
în „Hanul Ancuţei”: sufletul personificat 
al hanului, care poate fi simțit la orele tîr- 
zii ale nopții, tresaltă şi se înfioară atunci 
cînd prin văzduh trece demonul, în inte- 
riorul hanului auzindu-se uși trîntite de 
o mînă nevăzută. În povestirea „Iapa lui 
Vodă” de acelaşi autor, calul, înainte de a 
minca tipsia cu jar, ţipă atunci cînd sim- 
te prezenţa demonului. 


Deşertăciune 
Motiv biblic, („Deșertăciunea deșer- 


tăciunii,/ toate sînt deșertăciune”, „Ecle- 

ziast”), este reluat de M. Eminescu în 
poemul „Memento mori”. Astfel, poetul 
sugerează zăărnicia, norocul schimbă- 
tor („fortuna labillis”), proiectează un 
spectacol grandios al naşterii şi surpării, 
sub nisipul timpului, a unor mari mo- 
mente din istoria umanității. 
Perspectiva deşertăciunii, motivul 
dominant din partea a cincea a „Scri- 
sorii I” de M. Eminescu, este ilustrată 
de soarta bătrînului dascăl: mintea ce-a 
cuprins Începutul şi Sfârşitul Întîmplării 
numită Viaţă se supune zădărniciei ei. 
Motivul deşertăciunii se găsește în argu- 
mentaţia: „Mina care-au dorit sceptrul 
universului şi gînduri/ Ce-au cuprins tot 
universul încap bine-n patru scînduri...”. 
Nici în ipostazele ei supreme, cunoaşte- 
rea nu deschide vreo cale de a te sustra- 
ge morţii. Deşertăciunea deşertăciunii e 
laitmotivul meditaţiei din această epis- 
tolă, mai aproape de izvorul străvechi 
al filozofiei decît ne-am putea închipui: 
„Căci toți au aceeași soartă: cel drept şi 
cel păcătos, cel bun ca și cel rău, cel curat 
ca şi cel necurat”, „...peste toate o lopa- 
tă de țărînă se depune”. Alt argument al 
deșertăciunii, în aceeaşi operă, e tirania 
vanităţii, care surpă orice valoare, un rău 
secund, împletit cu cel dintii, al morţii. 
Marea operă a geniului va ajunge tribu- 
na micilor vanităţi: „Toate micile mizerii 
unui suflet chinuit/ Mult mai mult îl vor 
atrage decît tot ce ai gîndit”. Zădărnicia 
creaţiei excepţionale înfățișează pesi- 
mismul eminescian cel mai întunecat. 
Mintea obosită de cugetare, la stingerea 
luminării, îşi vede, în imperiul Gindirii, 
Propria capcană existenţială ironică în 
ipostaza bătrînului dascăl. Motiv de ins- 
Piraţie schopenhaueriană, deşărtăciunea 


apare şi în textul „Glossă” de M. Emi- 
nescu. Poetul scoate din contemplare 
spectacolul pe care-l oferă evoluţia so- 
cietăţii umane. El face concluzia sceptică 
a zădărniciei oricărui efort activ de ame- 
liorare a unei lumi prinse iremediabil în 
jocul tragic al voinţei de a trăi şi al do- 
rinţei de mărire şi putere: „Tot ce-a fost 
ori o să fie/ În prezent le-avem pe toate,/ 
Dar de-a lor zădărnicie/ Te întreabă şi 
socoate.” 

În romanul „[on” de L. Rebreanu, în 
ultimele clipe de viaţă, personajul face 
o retrospecţie a existenţei sale, enume- 
rarea tragică a momentelor din viaţa sa 
încheindu-se cu „glasul pămîntului”: „și- 
i păru că toate au fost degeaba și că på- 
mînturile lui au să rămiie ale nimănui”. 

La Blaga, îngerii din „Paradis în des- 
trămare” vor putrezi „sub glie”, lăsînd 
loc Nimicului; despuiată de fiorul sfin- 
țeniei, prin pierderea miturilor, lumea se 
va întoarce în deşărtăciu nea țărînii. 

Fumul de tutun, mobilele vechi, îm- 
brăcate în huse cafenii, imaginea ciudată 
a lui Simion care broda - toate alcătuiesc 
tabloul unei lumi în degradare, al unui 
„bilci al deșertăciunilor” în romanul 
„Enigma Otiliei” de G.Călinescu. 

În drama „lona” de M. Sorescu, 
identificăm meditaţia amară pe tema 
curgerii timpului fiinţei în nimicul Ne- 
fiinţei: „Un sfert din viaţă ni-l pierdem 
făcînd legături (...) între lucruri și praf”. 


Dimineaţă 

Dimineaţa simbolizează intervalul 
de timp în care lumina este încă nepri- 
hănită, momentul obirșiei, cînd nimic 
nu este încă viciat, corupt sau compro- 
mis. Dimineaţa este un simbol al puri- 

tăţii şi, totodată, al făgăduinţei: e ora vie- 
ţii paradiziace, dar şi cea a încrederii în 
sine, în ceilalți, în existenţă. 

În pastelul „Dimineaţa” de V. Alec- 
sandri, motivul sugerează bucuria vieţii 
atunci cînd „Zori de ziuă se revarsă peste 
vesela natură,/ Prevestind un soare dulce 
cu lumină și căldură...” 


Doi 

Simbol al opoziţiei, al răsfringerii, 
acest număr semnifică echilibrul. Este 
cifra ambivalenţelor şi dedublărilor: 
creatorul şi creatura, albul şi negrul, 
masculinul și femininul, materia şi spiri- 
tul... Numărul doi simbolizează dualis- 
mul pe care se sprijină orice dialectică, 
orice efort, orice luptă, orice mișcare, 
orice progres; exprimă un antagonism, 
o rivalitate, o opoziţie. Or, există în om 
viaţă şi moarte, bine și rău. Există riva- 
litate între stinga şi dreapta, între sus şi 
jos, între inferior şi superior, în orişice 
ființă şi în relaţiile acesteia cu orice fiin- 
tă, dintre punctele cardinale opuse două 
cîte două, dintre zi şi noapte, dintre sexe. 
În simbolistică, o imagine dublă - doi 
lei, doi vulturi etc. — măreşte, prin multi- 
plicare, valoarea simbolică a imaginii. 


Doină 

E cîntecul cel mai expresiv al fiinţei 
românești. Pentru Lucian Blaga, sufletul 
românului exprimă „ritmul unei eterne 
și cosmice doine, de care ascultă orice 
mers”. Melodie duioasă şi unduitoare, 
doina transfigurează destinul românu- 
lui de a se afla „călător sub zodii dulci- 
amare”. Coşbuc personifică acest cîntec, 
creînd un prototip feminin care sinte- 





tizează ipostazele majore ale existenţei. 
Cîntecul morţii devine o doină absolu- 
tă în viziunea lui N. Beldiceanu: „ Vînăt 
bulgăraş de humă,/ Rogu-te, durere, du- 
mă/ În puterea zborului/ Deasupra pri- 
porului/ Ca să văd urzita floare,/ Cum 
de-abia-nzilită moare.../ Ş-apoi frunză 
de mohor,/ De ai suflete vreun dor,/ Plea- 
vă fă-l și dă-l pe vînt,/ Că eu viu dacă 
mai sînt,/ Într-al liniştii mormînt/ Ştiu 
cu amorțit cuvint/ Doina doinelor s-o 
cînt („Doina doinelor”). 


Dor 


Sentiment profund şi răvăşitor, dorul 
constituie simbolul dominant al celor 
mai multe doine populare. Principalele 
atribute sînt jalea, dorinţa umbrită de 
teama neîmplinirii. Dorul este înrobitor, 
dușman al libertăţii, înrudit cu moartea, 
stimulent al fanteziei. În literatura cultă, 
dorul capătă valori simbolice, în special, 
în poezia lirică, în care devine termen de 
comparaţie pentru stări profunde, ade- 
seori de nedefinit. 

În pastelul „Sfârşit de toamnă” de V. 
Alecsandri, motivul dorului sugerează 
neliniştea și nostalgia eroului liric: „Cir- 
durile de cocoare, înșirindu-se-n lung 
zbor,/ Pribegit-au urmărite de al nostru 
jalnic dor”. 

În poezia eminesciană, dorul defineş- 
te trăirea creatorului, ca în poezia „Peste 
vîrfuri”: „Melancolic cornul sună/... Su- 
fletu-mi nemîngtiat/ Îndulcind cu dor de 
moarte”. Emoţia declanșată de sunetul 
cornului este asociată unui sentiment de 
melancolie, evocator al morţii, în sensul 
de risipire şi înălțare. Blanca pleacă în 
codru mînată de un „dor fără de nume” 
(„Povestea teiului”), iar Cătălina, sub 

imperiul luminii siderale, este invadată 
de dorinţa de a rupe „cercul strîmt” al 
lumii ei: „Cum ea pe coate-și rezema/ Vi- 
sînd ale ei timple,/ De dorul lui şi inima,/ 
Și sufletu-i se umple” („Luceafărul”). 
„Dorul de moarte” presupune o revelaţie 
îndelung așteptată, o întîlnire cu spiritul 
universal risipit în lume. În elegia „Mai 
am un singur dor”, Eminescu transcrie 
această trăire paradoxală ca pe o con- 
secinţă a fiinţării, căci universul însuși 
este propulsat în devenirea lui continuă 
de „un dor nemărginit” („Scrisoarea 1”). 
În poezia „Ce te legeni...” de M. Emines- 
cu, „dorul” codrului sugerează „puterea 
latentă de germinaţie” (G. Călinescu), 
necontenita lui renaştere în fiecare pri- 
măvară. Ă 

Lucian Blaga îşi intitulează un volum 
de versuri „La curţile dorului”; aici lacul 
reflectă cerul, iar înmărmurirea lui so- 
lemnă îl face să semene cu un ochi care 
visează cuprins de dor: „Cată lung Ochi- 
ul spre Nord şi spre vîrste,/ şi molcom 
apoi spre vînătul cer./ Visează-n amiză- 
zi despre rodii de aur,/ care se coc, seni- 
ne în ger” („lezerul”). Emoţia poetică se 
convertește în dor general și în sărbătoa- 
re arhaică. În drama „Meşterul Manole” 
de L. Blaga, motivul dorului se împleteş- 
te cu motivul destinului și cel al jertfei. 
Sortit să se chinuiască de dorul creaţiei, 
Manole nu se poate mîntui decit prin 
jertfă. Dorul de biserică prezent în sufle- 
tul eroului e porunca eternei reîntoarce- 
ri spre arehetipul începuturilor. Manole 
încearcă să le insufle şi celorlalţi meşteri 
dorul de biserică şi este magnifică scena 
în care, așezați în jurul lui, ei văd umbra 
turlelor şi aud clopotele în închipuire. El 
reconstituie destinul Zămislitorului care 


a pierit ucis de propria operă, dar a con- 
tinuat să trăiască prin ea. 

În contextul poeziei „Rugăciune” de 
O. Goga, „dorurile” şi, mai ales, „ispitele” 
desemnează tentaţia unei poezii a pro- 
priilor frămîntări, capătă rezonanţe de 
păcat biblic: „În pieptul zbuciumat de 
doruri/ Eu simt ispitele cum sapă,/ Cum 
vor să-mi tulbure izvorul/ Din care sufle- 
tu-mi s-adapă./ Din valul lumii lor mă 
smulge..." Aceluiaşi sens i se subsumează 
şi metafora „valul lumii lor”. 


Drum 


Motivul este prezent în toate bas- 
mele. În „Aleodor-Împărat”, drumul 
constituie un prilej de iniţiere a tînăru- 
lui: cele trei încercări, la care este supus 
tînărul, sînt tot atitea probe iniţiatice pe 
care el le trece cu bine. În basmul „Pri- 
slea cel voinic şi merele de aur”, întreaga 
desfăşurare a acţiunii constituie drumul 
iniţierii unui tînăr, al pregătirii pentru a 
deveni împărat. Drumul pe celălalt tă- 
rîm constituie a doua treaptă a iniţierii 
personajului. 

În basmul lui I. Creangă „Povestea 
lui Harap-Alb”, cea dintii semnifica- 
ţie a motivului drumului este aceea de 
emblemă a Haosului: „drumurile pe apă 
și pe uscat erau puțin cunoscute şi foar- 
te încurcate”. Referirea la drumurile pe 
ape aminteşte de epopeea „Odiseea” de 
Homer, fiul craiului fiind Ulysse. Dru- 
murile lui Harap-Alb comportă diverse 
semnificaţii: mai întîi de incursiune în 
fabulos şi mitic, apoi de labirint şi, în 
sfirşit, drumul are semnificația revelării 
adevărului, Harap-Alb revenind la ade- 
vărata sa esenţă. Cele două călătorii ale 
tînărului sînt drumuri ale destinului; ele 

îi conferă lui Harap-Alb dimensiunea de 
erou civilizator prometeic. 

Cu referire la „Amintiri din copilă- 
rie” de I. Creangă, criticul C. Noica afir- 
mă că „drumul” lui Nică este o „deveni- 
re întru fiinţă”, incluzind , desigur, şi alt 
reper care este satul. La modul simbolic, 
drumul lui Nică de la Humulești la Iaşi 
reprezintă o „coborîre” din universul 
pur al copilăriei într-o altă lume: aici, în 
faţa porţilor Socolei, întunericul şi mul- 
țimea candidaţilor crează impresia de 
carnaval al măştilor. Acum Nică pierde 
insula de nemurire care era Humuleș- 
tiul, fapt care va conduce la o adevărată 
dramă a înstrăinării. 

În basmul „Făt-Frumos din lacrimă” 
de M. Eminescu, personajul central, de 
asemenea, parcurge un drum inițiatic: 
acesta trebuie să treacă probele necesa- 
re unei experienţe de viaţă, pentru a-şi 
putea întemeia o familie şi conduce o 
împărăție. 

Furnica din poezia „O furnică” de T. 
Arghezi nu este supusă celor trei încer- 
cări: o surprindem în momentul întoar- 
cerii la muşuroi. E împăcată cu ceea ce a 
agonisit şi caută să ajungă cît mai repede 
la cei dragi, deși drumul e anevoios. 

„Povestea lui Harap Alb” de I. Crean- 
gă sugerează ideea că lumea, în terme- 
nii mitului, este un Haos, iar drumul e 
o emblemă a Haosului. Cel hărăzit să-l 
învingă va instaura ordinea şi unitatea 
lumii. Pentru Harap-Alb, drumul e un 
adevărat labirint, dar e și marca desti- 
nului personajului care, pînă la urmă, îi 
conferă dimensiunea de erou civilizator, 
prometeic. Drumul îl ajută pe Harap- 
Alb să revină la adevărata sa esenţă. 

În contextul poemului „Noapte de 


decemvrie” de A. Macedonski, drumul 
drept sau cotit, istovitor sau uşor, re- 
prezintă, alegoric, etica superioară sau 
comună. Drumul emirului prin „pustia” 
„stearpă”, în planul lumii vizibile, se va 
constitui ca o „continuă pierdere”. Însă 
„pustia” se dovedeşte „roditoare” în plan 
spiritual. Spiritul se eliberează, într-un 
mod dureros, de „strălucirea convoiu- 
lui”, de iluziile puterii şi reminiscenţele 
puterii de altădată: „Cămile, cai, oameni 
cad, pier, se răresc...”. „Dematerializat” 
progresiv de arşiţă, sete, foame, istovire, 
trupul chinuit va muri, Poetul eliberîn- 
du-se de humă. Astfel drumul emirului 
simbolizează calea grea spre ideal sfirşi- 
tă cu moarte. Drumul șerpuit sub pomii 
umbroși și întovărăşit de susurul vesel al 
izvoarelor, al omului pocit devine sim- 
bolul eticii inferioare a omului comun, 
dispus în orice moment la compromi- 
suri, aşa cum traversarea pustiei bintuite 
de soarele dogoritor reprezintă condui- 
ta omului superior, inflexibil în hotărî- 
rea lui de a nu face concesii asprimilor 
vieţii. Eticul bifurcă drumurile; cel bun 
mergind, de fapt, în sus, nu poate fi decît 
„drept”; cel umbros şi „cotit”, atingînd 
proiecția omenească a adevărului divin, 
e Mekka terestră. ` 

Imaginea iniţială şi finală a romanu- 
lui „Ion” de L. Rebreanu prezintă drumul 
spre Pripas. Dacă în prima parte șoseaua 
„vine”, sugerînd astfel o introducere în 
acţiune, în ultima „se pierde” odată cu 
plecarea învățătorului Herdelea, lăsînd 
loc altei generaţii. De altfel, drumul mai 
e un adevărat personaj cu valoare sim- 
bolică, ce sugerează viaţa pierdută a lui 
Ion: „Drumul trece prin Jidoviţa, pe po- 
dul de lemn acoperit de peste Someș, și pe 

urmă se pierde în şoseaua cea mare fără 
început”. Este drumul „celor mulţi umi- 
liţi”, cărora autorul le închină romanul. 

În romanul „Clopotniţa” de 1. Druţă, 
drumul e un simbol al vieţii şi al căută- 
rii. 

În romanul „Baltagul” de M. Sado- 
veanu, există trei drumuri. Unul este cel 
făcut de Nechifor şi care se fringe sub 
Crucea Talienilor; de aici călătoria pă- 
mîntească se transformă într-o „mare 
călătorie” cosmică. Cel de-al doilea drum 
este cel al Vitoriei: purificată prin post şi 
rugăciune, ea va realiza un drum al des- 
tinului, pentru ca în final să îngroape ea 
însăşi osemintele lui Nechifor. Simbolic, 
drumul Vitoriei reprezintă o traversare 
ritualică a celor trei mari momente ale 
existenţei, întru dezlegarea tainei. Dru- 
mul Vitoriei este o replică pămînteană la 
marea călătorie de dincolo de moarte a 
lui Nechifor. Cel de-al treilea drum este 
făcut de Gheorghiţă și este o călătorie 
iniţiatică, la capătul căreia el va prelua 
atributele tatălui, căci viaţa va continua, 
dar cu o altă generaţie; mama şi fiul par- 
curg un drum întortocheat, cu popasuri 
„poruncite” de schimbarea vremii şi cu 
amintirile despre Nechifor ale celor care 
îl văzuseră. 

În nuvela „Dincolo de nisipuri” de 
F. Neagu e prezent drumul — viaţă care 
avea să hotărască destinul celor mul- 
ți, uscați de secetă şi bîntuiţi de foame. 
Imaginea drumului din finalul nuvelei, 
drum care „se isprăvea în lună” (adi- 
că nicăieri), sugerează că nici la a treia 
moară apa nu ajunsese. 

În primul enunţ din nuvela „Sobieski 
şi românii” de C. Negruzzi - „Pe drumul 
ce duce cătră cetatea Neamţu...” - nu 


este vorba doar despre un toponim, ci 
şi despre o introducere a cititorului care 
„intră” în acţiune pe acelaşi drum. 

În „Moara cu noroc” de I. Slavici 
motivul semnifică calea lui Ghiţă de la 
cinste la avariţie şi apoi la crimă. 

Drumul prin codru din „Mistreţul cu 
colţi de argint” de Şt. A. Doinaș simbo- 
lizează calea spinoasă spre ideal. Hăţişu- 
rile şi inima neagră a codrului sugerează 
dificultatea drumului încheiat, în final, 
prin moartea mioritică „sub luceferii pa- 
lizi ai bolţii”. 

Motivul drumului în poezia „Mio- 
riţa” de N. Labiş poartă semnificaţia 
căutării, a muncii de Sisif, de la care n- 
o poate opri nimeni pe maica bătrină: 
„Paşilor să-l cate pentru veci li-i dat/ În 
pădurea lungă de baladă”. 

Drumurile lui Ionuț Jder din ro- 
manul „Fraţii Jderi” de M. Sadoveanu 
constituie calea tînărului de la adoles- 
cenţă la maturitate, calea devenirii fiin- 
tei umane, care cere de la el sacrificii şi 
probe de foc. 


Dumbravă 


Dumbrava, limitată spaţial, un loc ce 
poate fi cuprins cu privirea, formată doar 
din cîţiva arbori, este un loc de popas şi 
de confruntare calmă cu forţele şi ființe- 
le supraomenești. Dumbrava oraculară 
din Epiros era un loc de venerare a lui 
Zeus care, în foșnetul stejarilor sacri, îşi 
făcea cunoscută voinţa sub forma unui 
oracol. Ea este locul sacru în care zeii se 
dezvăluie. Dumbrăvile ofereau adeseori 
adăpost fugarilor. În „Dumbrava Roșie” 
de V. Alecsandri, motivul semnifică re- 
înnoirea perpetuă a neamului românesc, 
prin faptele sale de vitejie. 

Durere 


La T. Arghezi, în poezia „Testament”, 
durerea este singurul sentiment prezent 
care sub influenţa benefică a poeziei se 
convertește în cîntec pur: „Durerea noa- 
stră surdă și amară”, „Rodul durerii de 
vecii întregi”. 

Motivul este prezent în poezia 
„Rana” de V. Romanciuc, reprezentînd 
expresia suferinţei totale, expresie nuan- 
tată şi de „sîngeriul” florii, fără de care 
aceasta din urmă ar fi lipsită de lumină: 
„Să nu se vadă rana,/ mi-am pus pe ea 
o floare,/ dar rana şi sub floare/ rămîne 
rană-doare.” 

În poezia „Rugăciune” de O. Goga, 
termenii „durerea”, „jalea”, „să plin- 
gă” definesc caracterul elegiac al operei 
„poetului pătimirii noastre”. 


Eden/ Paradis 


Edenul este imaginea proiectată 
în timpurile primordiale a unei gră- 
dini lipsite de primejdii, care a fost 
destinată oamenilor fără de păcat. 
Construcţiile ce se fac în jurul unei 
curţi pătrate, în al cărei centru se află 
o fintină sînt imaginea Paradisului 
terestru. Vechiul obicei de a amplasa 
morminte în grădini sau de a le plan- 
ta cu flori a fost asociat simbolisticii 
grădinii Paradisului, dar și efemeri- 
tăţii tuturor frumuseţilor pămiînteş- 
ti, care pot fi eterne doar în grădinile 
Cerului. 

Ca un tărîm edenic este văzut Bag- 
dadul din „Noapte de decemvrie” de A. 
Macedonski. Aici culorile, parfumuri- 
le și sunetele „se-ngînă și-şi răspund”, 
cum scria Baudelaire: „Prin aer, petale 


de roze plutesc.../ Mătasea-nflorită mä- 
rită cu firul/ Nuanţe, ce-n umbră, încet, 
vestejesc.../ Havuzele cîntă...voci limpezi 
șoptesc...” 


Emir 

Emirul din Bagdad din poemul 
„Noapte de decemvrie” de A. Mace- 
donski simbolizează omul superior che- 
mat de idee. El este un pelerin spre Ab- 
solut, măreț prin statornicia credinţei în 
ideal. Depășind obstacolele ieșite în cale, 
emirul alege drumul cel drept al adevă- 
rului şi al cinstei, singurul capabil să-i 
asigure purificarea înainte de a ajunge 
la ideal. Emirul este simbolul credin- 
tei neastimpărate în ideal, al capacităţii 
omului superior de a rămîne ferm pe 
drumul ales, de a face faţă, depășindu-le, 
tuturor obstacolelor ce se ivesc în cale, 
este simbolul conştiinţei de sine. El poa- 
te fi comparat cu prinţul din Levant din 
balada „Mistreţul cu colţi de argint” de 
Şt. A. Doinaș, care de asemenea trăieşte 
drama căutării absolutului și moare ucis 
de ideal. 


Fasole 


În Japonia, fasolea are virtutea de a 
proteja și de a exorciza. Ea alungă de- 
monii, înlătură toate relele şi apără de 
fulger. Chiar înainte de venirea primă- 
verii, în seara de trei februarie, japonezii 
răspîndesc prin casele lor fasole, ca să în- 
depărteze de cămin demonii şi spiritele 
malefice. Ei îşi însoțesc gesturile cu stri- 
gătele: „Afară cu demonii, bunăstarea să 
vină înăuntru!”. Pythagoras a interzis 
consumul de fasole, întrucît se spunea 
că ele ar adăposti sufletele celor morţi. 

În expresiile idiomatice europene, faso- 
lea are sensul de „foarte puţin”, ceva care 
„nu valorează nici cît un bob de fasole”. 
Fasolea e şi simbol al norocului, de aceea 
cel care găsea un bob de fasole pus într-o 
prăjitură se presupunea că se va logodi 
primul. 

În piesa „Doina” de I. Druţă, aces- 
tea capătă valoare simbolică, scoțând 
la iveală laturile ascunse ale sufletului 
Vetei care le alege la nesfirşit, în mod 
sizific, fără nici o trebuinţă. Fasole- 
le semnifică dramatismul destinului 
eroinei, sentinţa nemiloasă din partea 
soțului şi a copiilor care caută să se de- 
baraseze de bolnavă. 


Făt-Frumos ` 


Eroul pozitiv din basmele populare 
simbolizează perfecțiunea, adică fru- 
musețea şi eroismul. Veşnic victorios 
şi tînăr, el apare în ipostaza de stăpîn al 
calului năzdrăvan, pentru că întruchi- 
pează biruinţa. Rolul său este de a învin- 
ge monstruozităţile, ființele care strică 
echilibrul lumii - balauri, zmei, mume 
îngrozitoare. Pentru a reuşi, trebuie să 
treacă prin trei încercări, să dobîndeas- 
că darurile sacre, în special, armele stră- 
moşești şi să găsească un cal călăuzitor. 
Ca întrupare a absolutului, Făt-Frumos 
atinge limanul, ajunge la capătul lumii 
(peste nouă mări și ţări), pe celălalt tă- 
fim, în afundul pămîntului sau în gră- 
dina interzisă şi, de pretutindeni, se în- 
toarce victorios, Călătoria sa este una de 
consfinţire a statutului de erou, de mire, 
căci toate basmele se încheie cu nunta 
apologetică. 

În basmul „Făt-Frumos din lacrimă” 
de Mhai Eminescu, eroul trece prin în- 


cercări iniţiatice: eliberează o împărăție 
de sub teroarea Mumii-Pădurii, moare 
şi îşi recapătă dreptul la viaţă, slujeşte o 
vrăjitoare, îşi alege calul năzdrăvan. 

Ion Luca Caragiale crează un perso- 
naj mai puţin convenţional în „Făt-Fru- 
mos cu Moţ în frunte”: acesta este slut, 
dar, prin puterea înţelepciunii, îşi schim- 
bă destinul. El îi dă duh fetei proaste şi-i 
răpeşte frumuseţea. 


Fecioară 


Starea de feciorie înseamnă ceea 
ce nu s-a arătat, ceea ce nu s-a relevat. 
Sufletul omului, se spune, devine vir- 
gin cînd e gata să primească sămînța 
divină: „Sufletui care nu știe nimic, nu 
vrea nimc...trebuie să devină chiar azi 
mireasa Mirelui veşnic”. Cînd darul di- 
vin se dezvoltă în om şi atinge plenitu- 
dinea, sufletul este ridicat pe o treaptă 
supremă, ce desemnează starea Maicii 
Domnului. Simbolul Fecioarei, Mama 
divină, Născătoare de Dumnezeu, des- 
emnează sufletul în care Dumnezeu 
se primeşte pe sine. Fecioara Maria 
reprezintă sufletul perfect unificat. 
Copilul divin se naşte, fără ca omul să 
intervină în misterul creştin. Fecioara, 
Mama lui Dumnezeu, simbolizează 
pămîntul orientat cu faţa spre cer. De 
unde rolul şi importanţa ei în gindirea 
creştină, ca model și punte între pă- 
mântesc şi ceresc, între sus şi jos. 

În contextul poeziei „Atit de frage- 
dă” de M. Eminescu, motivul e o remi- 
niscenţă a trăirilor reale: „Ș-o să-mi răsai 
ca o icoană/ Apururi verginei Maii,/ Pe 
fruntea ta purtînd coroană -/ Unde te 
duci?Cînd o să vii?” 

Fereastră 


Ca deschidere spre aer şi lumină, 
fereastra simbolizează receptivitatea; 
dacă ea este rotundă, este vorba des- 
pre o receptivitate asemănătoare celei a 
ochiului și a conştiinţei; dacă este pătra- 
tă, se referă la receptivitatea terestră, în 
opoziţie cu cerul. Lumina care pătrunde 
din afară, respectiv de sus, este, de fapt, 
spiritul divin, în timp ce fereastra în sine 
este considerată simbolul Fecioarei Ma- 
ria. Compunerea vitraliilor era alcătuită 
adesea potrivit principiilor simbolisticii 
numerelor. De exemplu, împărţirea în 
trei exprimă trinitatea, iar în patru — 
evangheliştii. Sub aspectul simbolisticii 
culorilor, se distinge albastrul străluci- 
tor. o 

Simbol al evadării şi al meditației, 
fereastra apare, în literatura romantică, 
pentru a defini aspiraţiile fiinţei tinere. 
În poemul „Luceafărul” de Mihai Emi- 
nescu, simbolul anunţă aventura Cătăli- 
nei şi susţine, în plan estetic, mitul zbu- 
rătorului: „Din umbra falnicilor bolţi/ 
Ea pasul și-l îndreaptă/ Lîngă fereastră, 
unde-n colț/ Luceafărul așteaptă.”, sem- 
nificaţia lui de bază fiind totuşi cea de 
hotar care desparte „negrul castel” de 
libertatea neştiută. În poezia „Pe lingă 
plopii fără soţ”, fereastra sugerează sepa- 
rarea celui îndrăgostit de lumea iubitei: 
„La geamul tău ce strălucea/ Privii atît 
de des,/ O lume toată-nţelegea,/ Tu — nu 
m-ai înţeles”. 

Persida, personajul din romanul 
“Mara” de loan Slavici, hotărăște să pă- 
răsească sihăstria: ea îl vede întimplător 
pe Nalt Hubăr de la fereastra mănăstirii 
şi îl identifică dorinţei de libertate. 


Fier 

Fierul e considerat simbol al robus- 
teţii, al îndirjirii, al rigorii excesive şi 
inflexibilităţii. În tradiţia biblică, fierul 
este opus aramei ca un metal vulgar faţă 
de unul nobil. Însă, la multe popoare, fi- 
erul a avut o valoare sacră, fie că, avînd o 
origine meteoritică, era considerat căzut 
din cer, fie că, în cazul originii lui tere- 
stre, el confirma datele embrionologiei 
tradiţionale. Fierul protejază împotriva 
influențelor rele, dar este şi cel care le 
produce, e un instrument satanic al răz- 
boiului şi al morţii, e stăpînul umbrei şi 
al nopții, după cum arama este, în mod 
esențial, simbolul luminii și al vieţii. Fie- 
rul este un metal profan, ce nu trebuie 
pus în relaţie cu viaţa. După Platon, locu- 
itorii Atlantidei vinau fără arme de fier, 
cu ţepuşe din lemn și plase. Nici druizii 
nu puteau folosi instrumentele de fier; ei 
tăiau vîscul sfânt cu o seceră de aur. Fie- 
rul simbolizează, în primul rînd, o forță 
aspră, sumbră, impură, diabolică. 

Dar fierul pare să aibă şi o acţiu- 
ne benefică. La şamani, este considerat 
simbol al fertilităţii sau protector al roa- 
delor. De pe urma lui omul s-a învăţat 
să tragă foloase. La popoarele bantu, 
femeile poartă coliere şi brățări din fier, 
care ajută la procreare şi la vindecarea 
copiilor bolnavi. 

În basmul „Greuceanu”, destinul 
eroului este pus sub semnul acestui me- 
tal: chipul lui, făurit din fier şi învestit cu 
tăria focului, îi salvează viaţa, iar paloșul 
îi dăruieşte putere. Ultima parte a misi- 
unii sale (drumul spre Împăratul Roşu) 
se împlineşte tot cu ajutorul acestui ele- 
ment magic: caii dăruiți de Faurul Pă- 
mîntului erau făuriţi din fier, iar pentru 

uciderea diavolului, Greuceanu „își făcu 
un buzdugan cu totul și cu totul de oţel”. 
Puterea, vigoarea, tăria eroului provin 
de la metal. 

În „Scrisoarea III” de M. Eminescu, 
motivul semnifică puterea căpeteniei 
otomane: „Ce-i mîna pe ei în luptă, ce-au 
voit acel Apus?/ Laurii voiau să-i smulgă 
de pe fruntea ta de fier,/ A credinții bi- 
ruinţă cată orice cavaler”. 


Fiu 

Ca semn al dedublării şi ca mod de 
repetare și de prelungire a fiinţei, mo- 
tivul sugerează metamorfoza continuă 
a timpului care moare și răneşte la infi- 
nit. Simbol al intermedierii, al legăturii, 
punte și cale de reînoire, fiul are meni- 
rea de a continua destinul tatălui sau de 
a refuza categoric acest destin, ca în pa- 
rabola fiului risipitor. Naşterea unui fiu 
reprezintă o promisiune a dăinuirii. 

În balada populară „Constantin 
Brâncoveanu”, clipele în care bătrînul 
tată asistă la uciderea copiilor săi sînt de 
un tragism zguduitor. Cu toate că voie- 
vodul creştin rostește: „Doamne! Fie-n 
voia ta”, suferinţa tatălui care depăşeşte 
limitele umanului, or fiii erau viaţa lui. 

Prin destinul etnic, Gheorghiţă din 
romanul sadovenian „Baltagul” urmea- 
ză soarta tatălui, de purtător de baltag, 
chiar dacă nu este încă pregătit pentru 
acest rol. Fiul reprezintă astfel „calea”, 
în sens biblic, reînvierea prin moarte; 
„mersul” fiului este deja hotărît. Gheor- 
ghiță reprezintă noua generaţie care va 
asigura continuitatea vieţii. 

Bătrînul Hubăr din romanul Mara 
de I. Slavici, din cauza păcatului comis, 
simte nevoia șă-şi afirme tiranic autori- 


tatea, ceea ce determină revolta lui Nalţ 
şi crima bastardului abandonat Bandi. 

În poezia „Moartea căprioarei” de 
N. Labiş, motivul semnifică copilăria, în 
opoziţie cu maturitatea (tatăl), or, apro- 
pierea dintre aceste antinomii are loc 
prin intermediul ritualului la care a fost 
martor copilul. 

Fiii lui Ilie Moromete din romanul 
„Moromeţii” de M. Preda, Paraschiv, 
Nilă şi Achim, nu îndreptăţesc aşteptă- 
rile tatălui, batjocoresc casa părintească, 
devastind-o. Pe de altă parte, fecorul Ni- 
colae reprezintă o nouă religie, a binelui: 
cîştigat de ideile socialismului, el devine 
apostolul lor. 


Fiîntînă 


În funcţie de diferitele terminologii, 
fintîna înseamnă viaţă, nemurire, tinere- 
te veşnică sau învăţătură. Prin apele ei 
mereu schimbătoare, ea simbolizează nu 
atit nemurirea, cît o perpetuă întinerire. 
Băuturile divine sînt fintîni ale tinereţii 
veşnice. Cel ce bea din ele se eliberează 
de condiţia temporală şi, printr-o tine- 
rețe mereu reînnoită, obţine longevitate. 
Fintîna vieţii este asociată cu sîngele şi 
apa ce au ţişnit din rana lui lisus şi pe 
care losif le-ar fi strîns în sfintul Graal. 
Construcţiile ce se fac în jurul unei curţi 
pătrate, în al cărei centru se află o fin- 
tină, sînt imaginea Paradisului terestru. 
Simbolismul fintînii mai este cel al rege- 
nerării şi purificării. La germani, fintina 
lui Mimir conţinea apa cunoașterii: apa 
ei era atit de prețioasă, încît, pentru a do- 
bindi dreptul de a bea din ea, zeul Odin a 
acceptat să renunţe la un ochi. 

Spaţiu de captare a izvorului, fintina 
întrunește sensurile căutării, ale victori- 

ei. Săpatul fintînii are sensul cunoaşterii 
generat de tema scormonirii în adîncu- 
ri, pentru a ajunge la izvorul dătător de 
viaţă. În acest sens, Blaga scrie: „Sapă, 
frate, sapă, sapă,/ Pînă cînd vei da de 
apă./ Ctitor fii fintînilor, ce gura, inima 
ne-adapă”. 

În poveştile populare, fintîna este 
locul vrăjit, în care se scaldă ielele, iar 
uneori se ascund duhurile rele; atun- 


ci apa își pierde valenţele vitalizatoare, : 


devine grea şi blestemată, iar fintina tre- 
buie sfinţită. Există un ritual frecvent în 
tradiţiile româneşti: în apele fintînii lu- 
minate de o lumînare care a fost aprinsă 
la Paşte se poate materializa chipul pe- 
rechii sortite. O fintină vrăjită se află şi 
în raiul din „Țiganiada”, unde Parpangel 
vede o scenă alegorică despre libertatea 
viitoare. 

În tradiţiile româneşti, cel care sapă 
o fintînă dobindeşte mîntuirea sufletu- 
lui. Motivul apare și în balada populară 
„Monastirea Argeşului”; în locul în care 
se prăbuşeşte trupul lui Manole se ivește 
»0 fintînă lină,/ Cu apă puţină,/ Cu apă 
sărată,/ Cu lacrimi udată”. Fîntîna „lină” 
Sugerează nașterea continuă (asemeni 
unui izvor) a creatorilor de frumos. Pe 
planul istoriei poporului român, finti- 
na lui Manole ar putea simboliza jertfa 
perpetuă, dar şi continuitatea neamului. 
Simbolul sintetizează sensurile cunoaş- 
terii, pe care o implică actul creaţiei, şi 
pe cele ale eliberării meșterului de sub 
teroarea crimei săvirşite. Motivul finti- 
nii subliniază încă o dată personalitatea 
marelui meșter, fintîna putînd fi inter- 
pretată ca simbol al creaţiei eterne, in- 
epuizabile. 

La M. Eminescu, în „Sara pe deal”, 


fintina sugerează conceptul de con- 
ştiinţă: „Scîrțiie-n vînt cumpăna de la 
fintină”. Expresia „apa plinge în fintini” 
subliniază emoția declanșată de solem- 
nitatea naturii. 

În „Povestea lui Harap-Alb” de 
Ion Creangă, prinţul inocent, ispitit 
de Spîn, coboară în fintînă, de unde 
nu poate ieşi fără de ajutor. Intrarea 
în fintînă reprezintă una din primele 
probe ale -personajului,. aflat în-dru- 
mul său de iniţiere. Fiind o-fintină fără 
roată şi fără cumpănă, semănînd cu o 
grotă, aceasta- simbolizează locul re- 
nașterii, al schimbării. a 

Fîntina din „Hanul Ancuţei” de M. 
Sadoveanu devine „neagra fintină a tre- 
cutului”, locul devenit „fîntina dintre 
plopi” sau fintîna din poiana lui Vlădică 
Sas, Se stabileşte astfel o corelaţie subti- 
lä a drumului prin fintîna conștiinței de 
sine a eroilor sadovenieni de la Nicolae 
Isac sau Cozma Răcoare la Zaharia Fin- 
tînarul şi Kesarion Breb din „Creanga de 
aur”, 

La A. Lupan, fintîna e simbol al 
căutărilor în profunzime și al legăturii 
omului cu societatea. Dintr-un om sărac 
şi vagabond, Pahoma devine un căutător 
de sensuri veşnice. E semnificativ fap- 
tul că fintînarul e ancorat în pămîntul 
străbun: „Eu nu-l mai cunosc nici din 
auzite,/ Dar vorbesc despre el omenește/ 
Ca despre dealul acesta cu grîne aurite,/ 
Ca despre ploaia de vară ce le rodeşte” 
(„Fîntina lui Pahoma”) 

Reper mitic al identificării destinu- 
lui propriu, loc al cunoașterii de sine, 
în „Noapte de decemvrie” de A. Mace- 
donski, fintîna se află la frontiera dintre 
cele două teritorii simbolice; despărțind 

viaţa iluzorie de moartea iniţiatică, ea 
permite reflectarea propriului chip ca 
o recapitulare a acestuia (eroul se vede 
copil, își retrăieşte trecutul). 

În poezia „Înviere de toate zilele” de 
L. Blaga, motivul sugerează conştiinţa de 
sine: „Ochii mi se deschid umezi și sînt îm- 
păcat/ ca fintinile din imperiul lutului”. 


Floare 


Sfântul Ioan al Crucii face din floare 
imaginea virtuţilor sufletului, buchetul 
care le adună fiind cel al perfecțiunii spi- 
rituale. Pentru Novalis, floarea este sim- 
bolul dragostei şi armoniei; ea se identi- 
fică cu simbolismul copilăriei şi, într-un 
fel, cu starea edenică. În arta japoneză a 
florilor (ikebana), aranjamentul se efec- 
tuează după o schemă ternară: ramul 
superior este al Cerului, cel median — 
al omului, cel inferior — al Pămîntului. 
Astfel omul apare ca mediator între cer 
şi pămînt. Coşurile cu flori de la monu- 
mente evidenţiază contrastul dintre ne- 
murirea celui sculptat şi caracterul scurt 
şi efemer al vieţii, al frumuseţii (florilor) 
şi plăcerilor. Jaquillard vede în frumu- 
seţea florilor un sens ce îi aminteşte su- 
fletului crimpee din veșnicie. Folosirea 
alegorică a florilor este infinită: ele fac 
parte dintre atributele primăverii, au- 
rorei, tinereţii, virtuţii. Floarea conţine 
promisiunea unei noi vieţi, taina frumo- 
sului dăruit lumii. Ea este asociată unor 
stări de armonie şi de fericire lumească. 
Vechiul obicei de a amplasa morminte 
în grădini sau de a le planta cu flori a 
fost asociat simbolisticii grădinii Paradi- 
sului, dar și efemerităţii tuturor frumu- 
seţilor pămâînteşti, care pot fi eterne doar 
în grădinile Cerului. O tulpină uscată pe 


care cresc flori este simbolul speranţei. 

În credinţele româneşti, drumul spre 
rai e presărat cu flori, care au rolul de a 
domoli dorul de viață; motivul apare şi 
în basmul „Tinerețe fără bătrineţe şi via- 
tă fără de moarte”; după ce prinţul trece 
peste hotarele Scorpiei, ajunge la „un 
cîmp numai de flori şi unde era numai 
primăvară; fiecare floare era cu deosebi- 
re de mîndră şi cu un miros dulce, de te 
îmbăta”. Şi iadul îşi are floarea sa — ma- 
cul. El crește în faţa porţilor infernale, 
evocînd patimile prin culoarea sa. 

În balada populară „Toma Alimoş”, 
florile ce urmau să fie plantate pe mor- 
mîntul haiducului amintesc de bocetele 
în care viaţa omului este comparată cu 
viaţa scurtă a florilor. 

Florile de tei eminesciene care se vor 
cerne pe capetele celor doi îndrăgostiţi 
reprezintă o imagine vizuală, tactilă, ol- 
factivă, trecută într-un timp nelimitat: 
„Flori de tei deasupra noastră/ or să cadă 
rînduri-rînduri” (Dorinţa). 

În contextul poeziei „Criticilor mei” 
de același autor, motivul îşi are originea 
în filozofia budistă, unde se consideră 
că fiecare om este o matrice, un posibil 
viitor Buddha. Însă transfiguraţia este 
dificilă şi extrem de rară. Toţi oamenii 
sînt „flori” prin natura lor, însă puţini 
sînt capabili să se remarce prin valoare, 
să rodească: „Multe flori sînt, dar puți- 
ne/ Rod în lume vor să poarte,/ Toate 
bat la poarta vieții,/ Dar se scutur multe 
moarte”. Se crează un tablou ce aduce 
aminte de sufletele aspirînd spre Împă- 
răţia Cerurilor, multe căzînd în abisul 
Iadului. În poezia „Crăiasa din poveşti” 
de M. Eminescu florile, văzute ca niște 
fiinţe omeneşti, îmbracă noaptea într-o 





62 


Pod N e e 


somptuoasă haină străvezie din pînză de 
păianjen, împodobită cu nestemate de 
rouă pentru un minunat bal al stelelor: 
"S-adun flori în şezătoare/ De păianjen 
tort să rumpă,/ Şi anină-n haina nopții/ 
Boabe mari de piatră scumpă”. În poe- 
mul „Călin”, fata de crai este împodobită 
cu florile albastre ale nemuririi: „Astfel 
vine mlădioasă, trupul ei frumos îl poar- 
tă,/ Flori albastre are-n păru-i şi o stea în 
frunte poartă”. 

„Florile de plumb” din poezia 
„Plumb” de G. Bacovia sugerează viaţa 
apăsătoare. 

În „Eu nu strivesc corola de minu- 
ni a lumii” de L. Blaga, atestăm motivul 
corolei - desenul perfect al diafanului 
floral, simbol al armoniei universale. 
Concretizarea simbolică a diversităţii 
tainelor apare în versul „în flori, în ochi, 
pe buze ori morminte” - simboluri ale 
transcendenţei terestre ; „florile” — taină 
a frumosului dăruit vederii; „morminte- 
le” - peceţi ale misterului morţii, retra- 
gere în nepătruns; „ochii” şi „buzele "sus- 
tin coprespondenţa celor două lumi ale 
omului, cea interioară şi cea exterioară. 

În poezia „Flori de mucegai” de 
T. Arghezi, motivul aminteşte de „Les 
fleurs du mal” („Florile răului”) ale lui 
Baudelaire, susținînd ideea că frumosul 
poate „creşte” și din urit, aşa cum florile 
cresc deasupra mucegaiului. 

V. Voiculescu identifică Poezia cu 
„floarea cerească”: „Cerească floare, 
albă, strălucită,/ Cu blind miros de rai, 
e Poezia.” 


Floare albastră 


Floarea albastră are la Novalis sem- 
nificaţia mistică a iubirii pierdute, a do- 





rului de dragoste, a visului trecut în cur- 
gerea vremii. Floarea albastră din poezia 
cu același titlu de M. Eminescu simboli- 
zează seninul, infinitul limpede, orizon- 
tul absolut. Spre deosebire de Novalis şi 
Leopardi, Eminescu atribuie simbolului 
conotaţii noi, sugerind incompatibilita- 
tea dintre floare şi albastru, dintre dia- 
fanitatea alcătuirii umane perisabile, atît 
de fragilă, şi aspiraţia ei spre infinit — 
conjugare de esențe ce nu se pot despărţi, 
cum nu poţi rupe floarea de culoarea ei, 
şi care produc însuşi miracolul frumuse- 
ţii. Floarea albastră e simbolul condiţiei 
umane aflate sub semnul contrariilor: 
floarea ia culoarea cerului albastru, dar 
moare. Ultimul acord „Floare-albastră! 
floare-albastră!/ Totuși este trist în lu- 
me!"din poezia cu același titlu de M. 
Eminescu este, de fapt, întoarcerea spre 
sinele imutabil, care produce neferici- 
rea, iar elegiacul „floare albastră” sună 
ca un lamento pentru condiţia umană, 
exprimă oboseala cosmică a celui căzut 
din ideal în real, intensitatea trăirii unei 
tristeţi dilatate cosmic, căci nici geniul 
solitar, nici făptura „florală” nu-şi găsesc 
împlinirea. 


Fluier/ Flaut 


Personificare a vieţii pastorale, la 
origine jumătate animal, jumătate om, 
Pan este cel care ar fi inventat fluierul 
cu care i-a desfătat pe zei, nimfe, oameni 
şi animale. Sunetul fluierului dă naştere 
unei brize uşoare, unor nori colorați şi 
mai ales unor păsări phoenix ce însoțesc 
cuplul spre Paradisul Nemuritorilor. 
Sunetul lui e muzică cerească, vocea în- 
gerilor. Flautul din trestie simbolizează 


sufletul despărţit de sursa lui divină şi 

aspirind să se înapoieze acolo: „Ascul- 
tă trestia, atitea lucruri povestește! Ea 
spune tainele ascunse ale Celui-de-Sus; e 
palidă la culoare și goală pe dinăuntru, 
iar creștetul și l-a lăsat în voia vîntului 
cînd repetă: Doamne, Doamne, fără vor- 
be şi nu într-o limbă anume”. În Biblie, 
fluierul e utilizat atît pentru jelire, cât şi 
pentru bucurie. 

În idila eminesciană „Sara pe deal” 
motivul sugerează conceptul de armo- 
nie: „fluiere murmură-n stînă”. 

Dacă la Ovidiu, Mercur îl fermeca 
pa Argus cu fluierele sale, păstorul din 
nuvela druțiană „Toiagul păstoriei” far- 
mecă o lume în serile lungi de vară, din 
curtea lui de pe deal: „...avea fluierul cela 
darul de-a mîngiia, de-a îmbărbăta, de- 
a face sufletul să se rupă de la pămînt, 
să zboare, și sătenii, osîndiţi de-a se tot 
tîrîi ca rimele, împreună cu fluierul cela 
se rupeau și ei pe-o clipă-două de la pă- 
mînt, să mai vadă lumea în jur”. 


Foc 


Avind ca atribute purificarea şi mis- 
tuirea, focul exprimă atît emoția elibera- 
toare, cît şi patima distructivă. Focul fas- 
cinează și subjugă fiinţa, purifică lumea 
şi transmite forţa dumnezeiască. Simbol 
al Spiritului Universal, el întruchipează 
forţele dezlănţuite, avînd atit origine di- 
vină, cît şi demoniacă. Heraclit afirma 
că focul este substanța fundamentală 
a lumii. Semnificațiile focului sînt nu 
doar numeroase, ci şi ambiguie. Focurile 
se găsesc pe pămint, în rai, în iad şi în 
purgatoriu; ele aduc viaţă şi moarte, ele 
pot ucide prin ardere. Focul simbolizea- 
ză substanţa fundamentală a lumii, adi- 
că speranţa, temelia, dar și dragostea şi 


nn N IO 


gelozia pătimașă. În sens peiorativ, focul 
perverteşte, stîrnește discordia, devine 
răsuflarea arzîndă a revoltei, tăciunele 
nestins al pizmei, jarul poftelor trupeşti, 
explozia ucigătoare a grenadei. 

În pastelul „La gura sobei” de V. 
Alecsandri, motivul capătă semnificaţia 
unui bun și înţelegător tovarăș: „Așezat 
la gura sobei, iarna pe cînd viscoleşte/ 
Privesc focul, bun tovarăș, care vesel pil- 
piieşte...” 

Ca artibut al zeilor, focul apare în 
poemul „Luceafărul” de M. Eminescu. 
Hiperion îşi defineşte natura eternă ast- 
fel: „Reia-mi al nemuririi nimb/ Şi focul 
din privire”. În altă operă a poetului, fo- 
cul e patima fiinţei geniale, mitul păsării 
renăscute din propria-i cenuşă: „Pe-al 
meu propriu rug, mă topesc în flăcări...” 
Emoţia, în special cea erotică, este pusă 
cel mai des în legătură cu valenţele sim- 
bolice ale focului. În poezia „Sara pe 
deal” autorul aseamănă focul dragostei 
cu para focului: „Sufletul meu arde-n iu- 
bire ca para”. 

În „Scrisoarea III”, M. Eminescu 
depăşeşte sfera politicului, descriind o 
degenerare a ființei umane, un regres 
ontologic. De aceea singura soluţie i se 
pare exterminarea: „Să dai foc la puşcă- 
rie și la casa de nebuni”, motivul luînd 
semnificaţia purificării apocaliptice. 

La Bacovia, focul nu purifică, ci duce, 
ca şi apa, la dizolvare perpetuă, la o sur- 
pare continuă. 

În poemul „Noapte de decemvrie” de 
A. Macedonski, chiar inspiraţia artistu- 
lui este potenţată de purificarea hipnoti- 
că a focului. Scrumul şi flacăra semnifică 
oscilaţia între disperare și încredere, în- 
tre durerea de a trăi într-o lume ostilă şi 

aspiraţia romantică spre ideal: „Și focul 
sub vatră se stinge scrumit/ O flacără vie 
pe coș izbucnește”. Focul care se trans- 
formă în scrum sugerează damnarea 
poetului „trăsnit” „de soartă”, asemenea 
îngerului căzut în lumea profană. Arşiţa 
„pustiei” pe care o străbate emirul spre 
„Mekka cerească” este sugerată de acela- 
şi motiv: „în zarea de flăcări, în zarea de 
sînge”, “mare aprinsă de soare”, „flăcă- 
ri de soare”,„cer roşu”, „aeru-n flăcări”, 
„jarul pustiei”. Întregul univers devine 
foc, adică iad. El identifică „alba cetate” 
(Mekka) cu imaginea focului, simbol al 
mistuirii purificatoare, dar şi al fascina- 
tiei. 

Patima devoratoare a personajului 
principal din romanul „Ion” de L. Re- 
breanu este urmărită prin denotative 
care evocă imaginea focului. 

Motivul este reluat și de I. Druță: 
arde focul-tovarăş în soba lui badea Ia- 
cob din povestirea „Dor de oameni”, 
„trezindu-i gîndurile şi mînîndu-le peste 
trei dealuri şi trei văi”, arde focul în va- 
tra Ruţei pentru a menţine scînteia ne- 
amului. Arde Ciutura. Arde Căpriana. 
Cenușa rămasă provoacă amărăciune 
şi disperare. În context, arderea simbo- 
lizează purificarea sufletului. În drama 
„Păsările tinereţii noastre” de I. Druţă, 
după moartea lui Pavel Rusu, mătușa 
Ruţa trece printr-un moment de slăbi- 
ciune: „M-am săturat de vatra ceea şi 
nu mai fac foc.” Însă cînd află că Paulina 
va aduce pe lume un urmaş al neamu- 
lui, Ruţa își revine. Motivul focului este 
evocat şi în romanul „Povara bunătăţii 
noastre”: în preajma morţii, Onache Că- 
răbuș stabileşte asociaţia om-foc: „...el 
mai rămânea să steie pe scăunaș și numai 


fruntea îi scăpase jos pe piept, de parcă 
bătrînul făcea ultima încercare de a pă- 
trunde în miezul acestei minuni — „te 
aprinzi” dintr-o nimica toată, „topeşti”o 
lume cu flacăra sufletului tău, dar vine 
un fluture negru şi „te stinge”, și te duci, 
şi nu mai eşti”. +- 

„Biciul de foc” al lui Ştefan cel Mare 
din romanul „Frații Jderi” de M. Sa- 
doveanu sugerează forța personajului 
mitic: „mînați de biciul de foc al acelui 
arhanghel înfricoșat”. 

Poemul „Paradis în destrămare” de 
L. Blaga se deschide cu imaginea înge- 
rului care mai veghează la poarta Para- 
disului; inutilă veghere, pentru că din 
spadă nu i-a mai rămas decît un „cotor” 
„fără flăcări”, simbolizînd moartea fo- 
cului etern. 


Frunză 


Frunza participă la simbolismul ge- 
neral al regnului vegetal. În Extremul 
Orient, este unul din simbolurile ferici- 
rii şi ale prosperității. Un buchet sau un 
mănunchi de frunze înseamnă ansam- 
blul unei colectivităţi unite într-o singu- 
ră faptă şi un singur gînd. 

La G. Vieru, în-textul „Pădure, verde 
pădure” motivul semnifică forţa dra- 
gostei, începutul unui nou ciclu al vieţii: 
„Aplecat pe mări s-o uite,/ Dar sub lună, 
dar sub stea,/ Răsărea la loc pădurea,/ 
Iar corabia-nfrunzea.” 


Fulg 


În pastelul „Sania” de V. Alecsandri, 
motivul sugerează feeria şi frumuseţea 
naturii: „Iat-o gingașă mlădiţă cu șirag 
de mărţișori.../ Tu o rupi? Ea te stropeşte 

cu fulgi albi răcoritori.” 

În textul „Fulg” de N. Labiş, moti- 
vul denotă lumina ce inundă sufletul 
îndurerat al poetului, din cauza stinge- 
rii fulgului de nea: zăpada șterge urma 
dramaticei întîmplări şi invită la trăirea 
bucuriei generate de frumuseţea peisa- 
jului: "Iar cînd ochii mi-am nălțat/ Am 
văzut cum prin ninsoare/ Valea-ntreagă 
lumina/ Minunat scăpărătoare.” Fulgul 


este personificarea copilăriei; poetul, 


adresindu-i-se, îl numeşte cînd „minu- 
ne”, cînd „făptură”. 

Prenumele „Fulga” ce-l poartă fiica 
lui Ursan din poemul „Dan, căpitan de 
plai” de V. Alecsandri sugerează dibăcia 
şi ușurința fetei: „E un voinic călare pe- 
un cal ce n-are friu,/ Voinic, în briu c-iin 
paloș și pe grumaz cu salbă./ E Fulga ce 
apare ca o fantasmă albă/ Și grabnic pe- 
al ei tată răpește din grămadă,/ Apoi cu 
el dispare ca șoimul cu-a sa pradă”. 


Fulger 


În mitologie, zeii cereşti se manifes- 
tau prin fulgere şi tunete. În credințele 
religioase, 

fulgerul face parte din arsenalul 
Domnului. Deşi păstrează caracterul di- 
vin, în literatură motivul își lărgeşte aria 
semnificaţiilor. În textul „Pașa Hasan” 
de G. Coşbuc, motivul sugerează mi- 
nia îngrozitoare a lui Ştefan- Vodă: „Pe 
Vodă-l zăreşte călare trecînd/ Prin şiru- 
ri cu fulgeru-n mînă/ În lături s-azvirle 
mulțimea păgină...”. 

În „Scrisoarea III” de M. Emines- 
cu, Baiazid își prezintă oștile ca pe niște 
stihii dezlănţuite („fulgere”); el însuși se 
autodefinește printr-o metaforă — aluzie 
la supranumele pe care i l-au dat con- 


temporanii: „Fulgerele adunat-au contra 
fulgerelor care/ În turbarea-i furtunoasă 
a cuprins pămînt şi mare”. 

Fulgerul simbolizează dezastrul, pi- 
erderea unor preţioase repere spiritua-: 
le: „De n-ar fi tunat, de n-ar fi fulgerat 
atunci, în noaptea aceea, doamne, ce fru- 
moase ar fi fost toate pe lumea asta”. 


Furnică 


Furnica este simbolul hărniciei, al 
vieţii organizate social. Solomon, în 
„Pilde”, scrie: „Du-te, leneșule, la furnică 
şi vezi-i munca și cată a avea mai multă 
minte! Ea îşi pregăteşte de cu vară hrana 
și își strînge la seceriş mîncare”. Furni- 
ca şchioapă este simbolul slujitorului 
sîrguincios şi neobosit. Furnicile, la iñi- 
dieni, sînt asociate cu apa invizibilă de 
sub pămînt. De aceea, locul cel mai bun 
pentru a săpa o fintînă este acela unde se 
află un furnicar. Pămintul furnicarului 
e în legătură cu abdomenul și funcții- 
le digestive ale omului şi simbolizează 
energia care circulă în măruntaiele pă- 
mântului, gata să se manifeste sub forma 
unui izvor. 

Neam fără putere, furnica din poe- 
zia „O furnică” de T. Arghezi ştie cînd 
şi cum să le facă pe toate prin hărnicia şi 
înțelepciunea ei: „O furnică mică, mică,/ 
Dar  înfiptă, vasăzică,/ 
Mărunţică de făptură! Duse harnică, 
la gură/ O fărîmă de ceva,/ Care-acasă 
trebuia”, 

Neobosită este şi furnica din poves- 
tirea druţiană „Povestea furnicii”: ea nu- 
şi permite să se odihnească legănindu-se 
pe o frunză, pe ea nu o opreşte din cale 
nici ploaia, ea nu se întoarce la furnicar 
pînă nu găseşte covățica multcăutată, o 

duce foarte greu, dar nu o lasă. 

La G. Vieru, motivul sugerează pova- 
ra anilor, irevocabilul mers al timpului: 
„Tot mai mică, tot mai mică,/ Cit o floa- 
re, o furnică,/ Cît o lacrimă sub soare.../ 
De ce oare, de ce oare?” 


Furtună/ Vifor 


În Biblie, furtuna reprezintă, tradiţio- 
nal, o intervenţie dumnezeiască şi, în pri- 
mul rînd, mînia lui Dumnezeu. Dar mai 
poate simboliza şi calamităţile răzbună- 

` toare. Tot pe vreme de furtună, se desfă- 
şoară şi acţiunea creatoare. Fiinţele se nasc 
din haos, din noianul unei tulburări cos- 
mice de nedescris. Pe vreme de furtună, se 
iscă marile începuturi şi marile sfirşituri 
ale epocilor istorice (revoluţii, schimbări 
de orinduiri, apocalipse). Furtuna anunţă 
şi sosirea ploii fertilizatoare, este un simbol 
benefic. Este o temă exploatată de poeţii 
romantici, care aspirau la o viaţă arzătoare 
şi pătimaşă, mai puţin banală. Atracția faţă 
‘de furtună trădează o nevoie existenţială 
de intensitate şi o fugă de banalitate, de 
fapt, gustul pentru suflul violenţei divine. 

În poezia „Rugăciune” de O. Goga, 
viforul sugerează furtunile sociale, dar şi 
intensitatea, efectul „durerii unui neam” 
resimţit de poet: „Dă-mi viforul în care 
urlă/ Şi gem robiile de veacuri/ De mult 
gem umiliţii-n umbră/ Cu umeri gârbovi 
de povară.../ Durerea lor înfricoșată/ În 
inimă tu mi-o coboară”. 


Galben 


Galbenul este o culoare solară, de 
esenţă divină. Se asociază cu tinereţea 
şi divinitatea. Totodată, este o culoare 
bărbătească, clară şi pătrunzătoare: Zeus 


coboară sub forma unui nor galben de 
aur. Motivul evocă maturitatea, dar şi 
începutul declinului, starea muribundă, 
tristețea, deznădejdea și lincezeala. 

La Bacovia, galbenul sugerează boala, 
agonia şi moartea. Asfel, galbenul frun- 
zelor toamnei este însoţitorul negrului 
funerar: „O femeie în doliu pe stradă/ O 
frunză galbenă tremură după ea”. 

În poezia „Tu” de G. Vieru, galbenul 
subliniază starea de deznădejde a erou- 
lui liric, care nu poate strivi dorul din 
inima sa. Această culoare emană melan- 
colie și descumpănire în faţa dorului ne- 
împlinit: „Sînt palid ca lămiiul/ Să mor 
aș vrea întiiul”, 


'Geneză 


În numeroase mituri, apare ideea că 
lumea s-a născut din hierogamia Cer- 
Pămînt, de aceea întoarcerea la origini 
presupune retrăirea unor experienţe 
paradoxale. Dintre viziunile despre naş- 
terea universului, de interes pentru lite- 
ratura noastră este cea care i-a inspirat 
lui Eminescu tabloul genezei din „Scri- 
soarea P’: „Atunci nu era nici neființă, 
nici fiinţă; nu era văzduhul, nici cerul cel 
depărtat. Atunci nu era moarte, nici ne- 
murire; semnul nopţii și al zilei (incă) nu 
era.” Motivul devine tulburător prin ex- 
cepţionala capacitate de construcţie poe- 
tică. Pacea eternă a increatului este tul- 
burată de mişcarea iniţială a unui punct 
creator, care face din haos „mumă”, iar 
el devine „Tată!”: „Punctu-acela de miș- 
care, mult mai slab ca boala spumii,/ E 
stăpînul fără margini peste marginile lu- 
mii”. Stelele „izvorăsc” din infinit ca din 
marea primordială, în splendide rotații, 
care sugerează muzica celestă. 

Naşterea din apă, prin rotirea ei în 
cercuri, a Luceafărului din poemul cu 
acelaşi titlu de M. Eminescu este, de 
asemenea, o imagine a Genezei. Invocat 
de îndrăgostita pămînteană, Luceafărul 
se naşte de două ori: o dată — din cer şi 
din mare, şi a doua oară — din noapte şi 
soare, luînd chip de om. La prima sa în- 
trupare, scufundindu-se în rotitoarele 
ape ale începutului, Luceafărul reeditea- 
ză prima sa naştere; prin aceasta „eternă 
reîntoarcere” la origini, el își va recăpăta 
elanul iniţial, care-i va facilita călătoria 
spre Demiurg (în partea a III-a). Focul 
astral trece în contrariul său — apa. Lu- 
ceafărul apare ca stăpîn al oceanului. 
Însemnele acvaticului sînt regale. Cerul 


şi marea, apoi soarele şi noaptea îkarată 


pe Luceafăr ca reprezentare a întregului 
cosmos sau al absolutului. 

În „Sara pe deal”, natura este un 
spaţiu magic cu adîncimi de vecie: cli- 
pa iubirii este plasată într-o „sară”, cînd 
scăderea luminii şi naşterea stelelor con- 
stituie o etern repetată Geneză; cei doi 
tineri devin astfel perechea primordială, 
învestită cu puritatea începuturilor. 

În poemul „Leoaică tînără, iubirea” 
de N. Stănescu, motivul genezei este 
prezent prin explozia tranșfiguratoare a 
omului și a lumii. Această prefacere este 
echivalentă cu o nouă naștere, de aceea 
întilnim cercul rotitor al Genezei din 
reprezentările mitologice: „Și deodată-n 
jurul meu, natura! se făcu un cerc de-a 
dura,/ cînd mai larg, cînd mai aproape,/ 
ca o strîngere de ape”. 

T. Arghezi prezintă o viziune asupra 
Genezei în prima strofă a poeziei „Tes- 
tament”. Integrat curgerii generaţiilor, 
poetul simte apăsarea timpului şi încear- 


că să se salveze de moarte prin cuvint. 

În poezia „Geneză”, G. Meniuc este 
preocupat de proveniența satului ca me- 
diu de conlocuire al oamenilor, de geneza 
cerului „ce înfăţişează tainele pămîntu- 
lui”. Nici noaptea nu e noapte adevărată. 
Satul e doar o urmă a celor morţi. Omul 
e o fărimă de nisip în imensitatea acestui 
univers, totul e efemer: „Cu spaimă nu- 
măr anii,/ Dacă-n afund coboară”. 


Geniu 


Un geniu însoţeşte orice om, în ca- 
litate de dublu al acestuia, de demon, de 
înger păzitor, de sfătuitor, de voce a unei 
conştiinţe supraraţionale. Geniul simbo- 
lizează raza de lumină care scapă orică- 
rui control şi care generează convinge- 
rea cea mai intimă şi cea mai puternică. 
Geniile par a avea o existenţă diferită 
de cea a oamenilor atît în această lume, 
cît şi în cea de dincolo. Motivul geniu- 
lui a înfrumusețat literatura romantică 
şi i-a-dat adîncimi de vecie prin tipul 
omului superior, înzestrat cu o minte 
uriașă. Fiinţă solitară, geniul este un ne- 
înţeles în lumea comună, incapabilă să-i 
pătrundă strălucirea; de aici se va naşte 
nefericirea sa existenţială, dar şi orgoliul 
de înger căzut care-i asigură unicitatea. 
C. Noica afirma: „Sinteză a umanităţii, 
geniul se izolează într-o rece şi mîndră 
eternitate”. 

În opera eminesciană („Glossă”, 
„Scrisoarea !”, „Luceafărul”), geniul este 
un neînțeles pe care oamenii comuni 
încearcă să-l coboare pînă la micimea 
lor, un nefericit, a cărui minte luminată 
vede mizeria unei lumi în care „toţi se 
nasc spre a muri/ Şi mor spre a se naşte” 
(„Luceafărul”). 

Luceafărul este simbolul omului de 
geniu, simbolul unei superiorități absolu- 
te, înzestrate cu nemurire şi veşnicie, dar, 
totodată, incapabil de a fi fericit. Situat 
deasupra lumii şi a tuturor şi ignorîndu-i 
frământările deşarte, geniul se obiectivează 
în creaţie, act care îl alătură de fapta supre- 
mă. Întrupare eonică, a cărei minte uriașă 
cuprinde infinitul, geniului îi este asigura- 
tă eternitatea. Concomitent, geniul este şi 
om supus destinului; de aici dramatismul 
său existenţial măreț. Coborit în lumea 
omului comun, Luceafărul-geniu încearcă 
o conciliere între finit şi infinit, iar invita- 
ţia pe care i-o adresează fetei („Eu sint lu- 
ceafărul de sus,/ lar tu să-mi fii mireasă”) 
constituie o chemare în absolut. Dar, cum 
fiinţa sa ţine de recea eternitate, pămîn- 
teanca îl vede ca pe un mort şi-şi caută o 
ființă pe măsura ei. Neînţeles de oamenii 
obișnuiți şi însingurat în lumea lui, geniul 
este un nefericit, pentru că inteligența lui 
superioară îi permite să vadă nimicnicia 
lumii, să descifreze sensurile ascunse ale 
Universului. 

Cezarul din poemul eminescian „Îm- 
părat şi proletar” de M. Eminescu repre- 
zintă, de asemenea, geniul. În „Glossă”, 
lumea îl ademeneşte pe geniu în virtejul 
său, iar acesta rămîne surd la amăgitoa- 
rea chemare a oamenilor şi îşi realizează 
menirea sa de a reprezenta statornicul 
în curgător: „Tu pe-alături te strecoa- 
ră,/ Nu băga nici chiar de seamă,/ Din 
cărarea ta afară/ De te-ndeamnă, de te 
cheamă...” Geniul este nefericit, fiindcă 
nu confundă mășştile: mintea lui lumina- 
tă îi permite să vadă răul din lume, după 
cum scria Schopenhauer. 

Şi emirul din Bagdad din „Noapte de 
decemvrie” de A. Macedonski reprezintă 


geniul în ipostaza sa ideală, fiinţă singulară și 
îndrăgostită de o idee, ucisă, în final, chiar de 
propria sa aspirație, așa cum stă scris în des- 
tinul căutătorilor de ideal. Măreţia geniului 
nu stă numai în aceasta, ci şi în persistenţa 
credinţei sale, în alegerea drumului celui 
drept, cu tot cortegiul de greutăţi pe care le 
întîmpină: „Și el e emirul, şi toate le are.../ E 
tînăr, e farmec, e trăsnet, e zeu,/ Dar zilnic se 
simte furat de-o visare.../ Spre Mekka se duce 
cu gîndul mereu/ Şi-n faţa dorinței - ce este 
- dispare...” Criticul A. Marino afirmă că 
poemul simbolizează drama geniului, „într- 
o evocare de mari incadescenţe, reprezen- 
tativă pentru întreaga concepţie a poetului 
și, poate, mai mult, pentru drama propriei 
sale existenţe fascinată de vis, himeră și ideal, 
irealizabil ca orice absolut”. 


Ghindă 


Este legată de simbolistica oului: 
abundență, prosperitate. Ivindu-se din 
învelişul ei granulos, ghinda simbolizea- 
ză naşterea, ieşirea din pîntecul matern. 
În sens spiritual însă, precum și în între- 
buinţările ei religioase, ea desemnează o 
putere spirituală și virtutea hrănitoare a 
adevărului, a acelui adevăr provenit din 
două izvoare: natura şi revelaţia. 

În cugetările lui Dan/ Dionis din 
nuvela „Sărmanul Dionis” de M. Emi- 
nescu, motivul semnifică matricea, ro- 
dul: „Trecut și viitor e în sufletul meu, 
ca pădurea într-un sîmbure de ghindă, şi 
infinitul e asemene, ca reflectarea cerului 


v» 


înstelat într-un strop de rouă”. 


Glas 


În romanul „Moromeţii” de M. Pre- 
da, glasul marchează modificările vieţii 

interioare a personajelor. Glasul Catri- 
nei e îndepărtat și învălmășit de gînduri. 
Glasul lui Moromete va fi pe rind „un 
glas de parcă n-ar fi ştiut că avea băieți”, 
blind şi sfios cînd feciorii se revoltă pe 
faţă împotriva tatălui, apoi teribil, trans- 
formîndu-se în urlet cînd își pierde răb- 
darea: „- Ne-no-ro-ci-tu-le! Paraschive! 
Nenorocitule ce ești!” 

În romanul „lon” de L. Rebrea- 
nu, personajul central este sfişiat între 
„glasul pămîntului” şi „glasul iubirii”. 
Acestea sînt tentaţii dilematice oponen- 
te. Protagonistul își reprimă dragostea 
pentru frumoasa Florica, lipsită de ave- 
re, apropiindu-se, din calcul, de Ana, 
„urițică”, impersonală, dar moștenitoare 
unică a „bocotanului” Vasile Baciu. 

Motivul glasului e unul fundamental 
în creaţia lui O. Goga. În ea se cîntă cu 
rezonanţe grave rostul neîmplinit al lu- 
mii, răzvrătirea robilor de veacuri. Tină- 
rul poet ar dori să-şi facă auzit „glasul” 
poeziei sale, ale cărei rezonanţe grave 
vor închide „pătimirea” generaţiilor şi 
dorul neîmplinit:,Încheagă-ți glasul de 
aramă:/ Cîntarea pătimirii noastre”. 

În contextul dramei „Păsările tine- 
reţii noastre” de I. Druţă, motivul evocă 
legătura de rudenie dintre fraţii Pavel 
Rusu şi Ruţa, precum şi gradul de inti- 
mitate la care au ajuns aceştia: „Am venit 
pentru că am auzit glasul tău. Și glasul 
cela mi-a zis să vin.” 


Graal 


În literatura medievală, graalul este 
adesea o tipsie purtată de o fecioară, 
tipsie ce are puterea de a oferi fiecăruia 
mincarea preferată. Simbolismul graa- 
lului se întîlneşte aici cu simbolismul 


cornului abundenței. În Biblie, graalul e 
păharul în care Iosif a strîns sîngele ce 
curgea din rănile lui lisus. Printre ne- 
număratele sale calităţi, în afară de cea 
de a oferi darul vieţii, se numără cea de 
a lumina şi cea de a acorda forţă invin- 
cibilă. Graalul simbolizează desăvirşirea 
interioară căutată tot timpul de oameni. 
Dar căutarea sfintului Graal pretinde 
condiţii de viaţă interioară rar întilnite. 
E! se află în imediata apropiere, dar pri- 
virile nu-l zăresc. Aceasta e drama orbirii 
în faţa realităţilor spirituale, cu atît mai 
intensă, cu cît credem mai sincer că le 
căutăm. Căutarea Graalului inaccesibil 
simbolizează aventura spirituală și ne- 
voia de interiorizare, singura în măsură 
să deschidă porţile Ierusalimului ceresc, 
unde străluceşte potirul divin. Perfecţiu- 
nea umană nu se cucereşte cu lovituri de 
lance, ca o comoară materială, ci printr- 
o radicală transformare a spiritului şi 
inimii. 
Mircea Eliade, în studiul „Un amă- 
nunt din Parsifal”, interpretează mitul 
căutării graalului ca pe o aventură. Par- 
sifal este un cavaler comic, care îi amuză 
pe cei din jur prin purtarea necioplită. 
Ajuns la curtea Regelui Pescar, îl găseşte 
pe acesta bolnav, încît nici un leac nu- 
i mai este folositor. În acest context, al 
îngrijorării unanime, Parsifal, într-un 
moment nepotrivit, îl întreabă pe mu- 
ribund unde este Graalul; cuvintele sale 
au puteri magice: regele se însănătoşeşte 
şi devine tînăr, iar regatul, pustiit pină 
atunci, înfloreşte. Sensul întrebării lui 
Parsifal se leagă de destinul fiinţei sortite 
şă-şi pună întrebări despre rostul lumii 
şi al vieţii. Dacă nimeni nu mai pune în- 
trebări, universul intră în disoluţie. Lu- 

mea ar intra în boală şi ar regenera, ca 
şi viaţa din castelul Regelui Pescar, dacă 
n-ar exista în fiecare ţară anumiţi oame- 
ni dirji şi luminaţi, care să-și pună în- 
trebări. Astfel, nu răspunsul stimulează 
evoluţia umană, ci căutarea adevărului. 

V. Voiculescu se referă strict la sen- 
surile cristice ale Graalului: „Unde tînjeş- 
te, Doamne, acum Graalul/ De dumne- 
zeescul Tău Sînge plin?/ Ce alt Amfortas 
pîngărește pocalul/ Slujit de Parsifal și 
Lohengrin?” 


Grădină 

Grădina e simbolul raiului pămîn- 
tesc, al cosmosului. Centrul grădinii e 
cel al Paradisului celest pe care îl întru- 
chipează, al stărilor spirituale ce cores- 
pund şederilor în Paradis. Se ştie că raiul 
pămîntesc din „Facerea” era o grădină, 
pe care Adam o cultiva, în timp ce Je- 
rusalimul ceresc va fi un oraş. Imagine 
rezumată a lumii, grădina din Extremul 
Orient este lumea în miniatură. „Ce des- 
fătare să te plimbi într-o grădină! Fac 
înconjurul infinitului...”, scrie un poet 
chinez. Grădina închisă a caselor musul- 
mane, cu fintîna ei centrală, e o imagine 
de Paradis. Romanii au dat dovadă de 
un rafinament dintre cele mai complexe 
la constituirea grădinilor, făcînd apel la 
arhitectură şi adăugind farmecelor co- 
lorate statui, trepte, izvoare, grote, fin- 
tîni şi havuzuri. Astfel, grădina exprimă 
puterea pe care o exercită omul asupra 
naturii îmblinzite, este un simbol al cul- 
turii, opus naturii sălbatice. Ciţiva mari 
poeţi şi-au dorit să fie înmormintaţi în 
grădini. Bazinul grădinii este simbolul 
unei oglinzi. 

Spaţiul Grădinii Ghetsemani din 


poezia lui V. Voiculesu „În grădina 
Ghetsemani” simbolizează imaginea 
unui Cosmos evanghelic sanctificat prin 
jertfă, întrucît aici începe drumul cal- 
varului întru izbăvire; acum natura îşi 
pierde frumuseţea calmă, sugerind ceea 
ce va urma: măslinii, care „păreau că vor 
să fugă din loc, să nu-l mai vadă”, parti- 
cipă la tragedia lui lisus, iar ulii - păsări 
de pradă - prevestesc stingerea fiului lui 
Dumnezeu întru nemoarte. 

„În nuvela „La ţigănci” de M. Eliade, 
motivul grădinii ţigăncilor sugerează in- 
trarea în „răcoarea nefirească” a morţii. 


Gol | 

`. A face gol în sine, în sensul simbo- 
lic, înseamnă a te elibera din roata exis- 
tenţelor efemere, a dorințelor, emoţiilor, 
a nu mai resimţi decit setea de absolut, 
Golul este, după Novalis, calea care duce 
în interior, calea vieţii adevărate. 

Călătoria Luceafărului însetat de via- 
ţa pămînteană se încheie la virsta precos- 
mică; punctul în care ajunge Luceafărul 
este alcătuit prin negaţie: nici spaţiu pe 
care să se aşeze hotare, nici timp, căci 
„ Vremea-ncearcă înzădar/ Din goluri a 
se naște”, ultimul vers căpătînd un relief 
deosebit prin folosirea pluralului „golu- 
ri”. 

La Bacovia, motivul golului spațial 
este echivalent cu pustiul camerei, al 
oraşului cu piețe dezolante, luminate 
de becuri agonice, al pămîntului-mor- 
mînt, ale cărui adîncuri lansează, ca în 
mitul Sirenelor, chemarea morţii. Golul 
temporal este apanajul veşniciei, este 
haosul care refuză Facerea, este un spa- 
țiu al morţii: „Imensitate, veșnicie,/Tu, 
haos care toate-aduni.../ În golul tău e 

nebunie”. În poezia „Lacustră”, poetul 
comunică un sentiment al însingurării 
totale într-o lume în care se simte des- 
părțit printr-un „gol istoric”. Golul aces- 
ta se întinde între prezentul cu obsesivul 
ritm al ploii şi vremurile îndepărtate 
din străfundurile originare ale omeni- 
rii, cînd omul, îngrozit de singurătate şi 
adversitatea stihiilor şi fiarelor sălbatice, 
se claustra în locuinţele sale lacustre, în 
care se simţea în siguranţă numai după 
ce apuca să tragă podul de la mal. 

În pastelul „Iarna” de V. Alecsandri, 
deşi motivul nu este enunțat, sufletul 
omului, invadat de albul zăpezii, trăiește 
spaima golului, ca şi cînd s-ar fi întors 
în prelume: spaţiul cunoscut devine „în- 
tindere pustie”, iar „oceanul de ninsoare” 
— deşert. 


Han 


Simbol al trecerii, hanul este o pun- 
te, un loc de refugiu, un adăpost vremel- 
nic. La Sadoveanu, hanul este învestit cu 
funcţii simbolice, el devine un spaţiu al 
evocării şi al povestirii. În culegerea „Ha- 
nul- Ancuţei”, scriitorul descrie hanul 
ca pe o cetate în care timpul pare oprit. 
Motivul pare a fi un nucleu, un model de 
viaţă românească; acesta are ziduri „în- 
alte ca o cetate”, sugerînd cetatea ideală 
a lui Platon în variantă moldavă. Isto- 
risirea de demult, rostită într-o toamnă 
aurie, are rolul de a reimprospăta legă- 
turi mai vechi între oameni, care par să 
se întilnească periodic la acest han, dar şi 
între timpurile apuse şi un prezent care 
are nevoia de confirmare a tradiţiei. 

Hanul mai este un loc bîntuit şi un 
sălaș al diavolului. În „Țiganiada” de I. 
Budai-Deleanu, Satan plăsmuieşte un 





han în care sînt atrași nobilii și vitejii 
cavaleri. Aici ei își uită misiunea război- 
nică, se lasă seduşi de vin, cîntece şi po- 
veşti. Tema apare și în două nuvele fan- 
tastice ale lui I. L. Caragiale: „La hanul 
lui Mînjoală” şi „La conac”. 

Motiv frecvent în literatura univer- 
sală, hanul reprezintă un spaţiu simbo- 
lic, o răscruce de drumuri și destine. În 
nuvela „Moara cu noroc” de L Slavici, 
acest loc de popas este benefic pentru 
drumeţi şi binecuvintat, la început, pen- 
tru cîrciumarul cel nou: „lară pentru 
Ghiţă cîrciuma era cu noroc”. 


Haos 


Haosul este personificarea vidului 
primordial, anterior creaţiei, de pe vre- 
mea cînd elementelor lumii nu le fusese 
impusă încă ordinea. 

El stă la baza oricărei organizări a 
cosmosului. Din haos au ieșit viaţa şi 
cunoașterea. Haosul simbolizează deru- 
ta minţii omenești, este inconştiinţă şi 
pasivitate totală. Este preferabil să con- 
cepem haosul nu ca pe un vid imens, ci 
ca pe o corabie în care trebuie să circule 
viaţa, aceea care coboară din înălțime 
- viaţa spirituală. Conform unor vechi 
tradiţii, chinezii îşi închipuie haosul ca 
pe un cîine uriaş, cu păr lung. Acesta are 
doi ochi, dar nu vede; are urechi, dar nu 
aude; nu are cele cinci viscere, dar trăieş- 
te. 

Motiv retopit într-o viziune proprie 
de M. Eminescu în „Scrisoarea 1”, acesta 
își are originea în vechile scrieri indiene. 
Haosul e sugerat prin împerecherea fan- 
tastică a absenţelor („La-nceput, pe cînd 
ființă nu era, nici neființă...”); nimic nu 
se ascundea, deşi totul era ascuns; pă- 

“trunsul era de nepătruns; pentru lumea 
pricepută nu exista minte s-o priceapă. 
Haosul, în viziunea lui Eminescu, este 
indefinit („prăpastie”, „genune”, „noian 
întins de apă”), invizibil („căci era întu- 
neric”), lipsit de viaţă şi voinţă, fără con- 
ştiinţă de sine („n-a fost minte pricepută 
și nici minte s-o priceapă”), dominat de 
mişcarea absolută („şi în sine împăcată 
stăpinea eterna pace”). Haosul mai în- 
seamnă pentru poet absenţa conştiinţei 
de sine: „De atunci şi pînă astăzi colo- 
nii de lumi pierdute/ Vin din sure văi de 
chaos pe cărări necunoscute...” 


Harpă 

Harpa este instrumentul tradiţional, 
coardele ei fiind făcute cel mai adesea 
din maţe de linx. Ea leagă între ele cerul 
şi pămîntul. Eroii vor să fie arşi pe rugul 
funerar cu harpa alături: ea îl va condu- 
ce către cealaltă lume. În timpul vieţii, 
ea. simbolizează tensiunile dintre in- 
stinctele materiale reprezentate de rama 
ei de lemn, coardele de linx și aspiraţiile 
spirituale figurate de vibraţiile acestor 
coarde. În „Cîntul harpistului” din Egipt 
se preamăreşte căutarea fericirii de zi cu 
zi, într-o viaţă în care nimic nu este mai 
sigur ca moartea şi mai nesigur ca soarta 
de dincolo de mormiînt: „Alungă departe 
de tine grija și caută-ți bucuria pînă ce 
va veni ziua cînd vei ajunge la țărmul 
unde domnește tăcerea”. Sunetul harpei 
simbolizează aici căutarea unei fericiri 
dezvăluite omului pe pămînt doar prin 
certitudini. 

În „Ars poetica” de G. Vieru, moti- 
vul sugerează poezia însăşi care poate 
cuprinde în sine binele și răul. Avind o 
concepţie angelică, poetul crede că poate 


îmblinzi șerpii, adică duhurile rele, ma- 
lefice, de aceea harpa e asociată cu „coar- 
da poamei”, simbol al vieţii şi rodului. 

În poezia „Rimele cîntă pe harpă” de 
A. Macedonski, motivul harpei simboli- 
zează inspiraţia: „Rimele cîntă pe harpă:- 
uşor în zbor se zvoneşte/ De paseri albe 
ce freamătă, şi dimineața domneşte”. 


Horă 


Dansul în cerc este inspirat de un 
simbolism cosmic: el imită hora plane- 
telor în jurul soarelui, vîrtejul a tot ce 
se mișcă, dar și căutarea lui Dumnezeu 
simbolizat de soare. Există o tehnică 
subtilă algoritmică a mişcărilor dansato- 
rilor, care se comunică prin comporta- 
mentul lor. Prin dispunerea dansatori- 
lor în cerc, prin mişcarea ritmică și prin 
rolul ei de solidarizare emoţională, hora 
simbolizează o lume perfectă şi solară. 

În poezia populară şi cea a lui V. 
Alecsandri, hora reprezintă un simbol 
al împărtășirii bucuriilor şi necazurilor, 
marcate în tradiţia horii românești prin 
strigături. 

Act de comunicare emoțională, sim- 
bol al activităţii şi solidarităţii sociale, 
hora, dans frecvent la multe popoare, 
sugerează, prin distribuirea dansatorilor 
în cerc, un ritual de consolidare sau de 
regăsire a colectivităţi: „Trei pași la stîn- 
ga linişor/ Şi alți trei pași la dreapta lor;/ 
Se prind de mîini şi se desprind,/ S-adu- 
nă cerc și iar se-ntind/ Și bat pămîntul 
tropotind/ În tact ușor”. Aceste versuri 
coşbuciene din balada „Nunta Zamfirei” 
redau imaginea horei, sugerind perfec- 
ţiunea cercului desemnat de dansatori, 
armonia gestuală şi bucuria întilnirii. 
Cercul pe care îl fac nuntașii prinși în 

horă semnifică comunitatea în care ur- 
mează să se încadreze mirii. 

Tradiţia horelor de duminică are 
semnificaţii sociale, căci la horă se adu- 
nă tot satul, se stabilesc ierarhiile, se for- 
mează opinii. Hora e scena pe care se fac 
publice întimplările din timpul săptămi- 
nii. În romanul „lon” de L. Rebreanu, 
hora reuneşte toate straturile sociale: 
aici Ion se luptă să-şi stabilească locul 
în lume, s-o cucerească pe Ana şi să-și 
afirme personalitatea în fața celorlalţi 
flăcăi, dar, tot aici, e stigmatizat de Vasile 
-Baciu, care îi aminteşte că nu este decît 
un „sărăntoc”. Hora este şi un element 
de compoziţie în acest roman. Ea des- 
chide şi încheie opera, avind, de fiecare 
dată, o altă semnificaţie: în primul capi- 
tol, la acest moment important din viaţa 
satului, iau parte mai toate personajele 
antrenate în acţiune; în final, dansul su- 
gerează ideea că Timpul nepăsător aco- 
peră totul: dacă unii s-au stins, alții le-au 
luat locul. În context, hora devine un joc 
al vieţii şi al morţii, al patimilor şi pasiu- 
nilor omeneşti, Astfel, Ion nu joacă hora 
cu Florica lui Maxim Oprea, deşi jocul se 
făcea în bătătura casei lui, ci cu Ana lui 
Vasile Baciu. 

În romanul „Ciuleandra” de acelaşi 
autor, hora devine un ritual secret pen- 
tru personaju-spectator, îl fascinează, 
îi declanşează complexele şi instinctele 
atavice. 

T. Arghezi are un ciclu de poezii in- 
titulat „Hore”. Aici, versurile scurte au 
rolul strigăturilor: „Am o minte, vai de 
mine,/ Şi mă face de ruşine”. 

În nuvela „La ţigănci” de M. Elia- 
de, Gavrilescu este prins într-un dans 
al morţii, deoarece n-a ghicit, adică nu 


şi-a înţeles destinul și posibilitatea ce i 
se oferea de a transgresa timpul său li- 
mitat. 

C. Petrescu asociază hora, în „Jocul 
ielelor”, cu un joc al ideilor care înlăn- 
tuie fiinţa, creînd obsesii sau nevroze. 


Hiperion 

Zeitate a luminii, unul dintre cei şase 
titani născuţi din întîlnirea Cerului şi a 
Pămîntului, Hiperion are atribute as- 
censionale, iar numele său înseamnă „pe 
deasupra mergătorul”. M. Cimpoi afir- 
mă: „Hiperion este ceea ce înseamnă la 
origine: un fiu al Cerului şi al Pămintu- 
lui, al lui Uranus şi al Gheii”. În poemul 
„Luceafărul” de M. Eminescu, Hiperion 
întruchipează geniul. El trăieşte, pentru 
un timp, fascinația coboririi, răspunde 
la chemarea unei fiinţe, vrăjit de lumea 
sublunară, dar află că aceasta e trecătoa- 
re, trăieşte sub semnul norocului şi al în- 
timplării, pe cînd el își are un loc menit 
în cer, pentru eternitate. Nemulțumit 
de condiţia veşnică, își cere dreptul la 
„repaos”, numindu-și aspiraţia „o oră 
de iubire”. În răspunsul său, Demiurg 
echivalează dorința lui Hiperion cu „do- 
rul de moarte”, la care entitatea cosmică 
nu are acces: „Îţi dau catarg lîngă catarg/ 
Oştiri spre a străbate/ Pămintu-n lung și 
marea-n larg/ Dar moartea nu se poa- 
te...” În cele din urmă, Hiperion reali- 
zează că ființa muritoare nu poate face 
distincţie între un astru sau altul, că el 
stimulează energiile creatoare la virsta 
idealurilor, dar, cu timpul, este receptat 
doar ca o stea norocoasă. De aceea Hi- 
perion rămîne un simbol al celestului, al 
redării sinelui profund. 

Iarbă 

În „Toiagul păstoriei” de I. Druţă, 
iarba ce răsare pe mormîntul păstorului 
denotă ideea că păstorul din virful dea- 
lului este nemuritor: „Într-o primăvară, 
satul adunat în cimitir, la pomana mor- 
ților, a văzut că pe locul fostului său mor- 
mînt răsărise iarbă verde, ca un semn al 
vieţii fără de moarte”. Păstorul parcă s- 


ar, topi în natură, devenind o parte a ei 


(pilc de iarbă verde), el se contopește cu 
natura ce sugerează Dăinuirea, Aminti- 
rea Vie. | 

Iarba-negară din nuvela „Elegie pen- 
tru Ana-Maria” de V. Vasilache e ceea 
ce se aşterne peste noi toţi atunci cînd 
ne trecem, de aceea autorul afirmă că 
ca este însăşi veşnicia: „Păi dacă-i așa, 
bunică negară, vremelnicia e tot atit de 
veche ca şi veșnicia...Mai la urma urmei, 
omul știe unde şi cum cade şi află pînă 
la urmă unde se naşte, așa că tu, iarbă 
negară, bucură-te că i-am adus foi și 
nume...” larba-negară se identifică, în 
acest text, cu pămîntul şi veşnicia. 


Icoană 


Icoana este imaginea divină, sacră nu 
numai pentru forma specifică pe care o 
are în Biserica ortodoxă; ea este, înainte 
de toate, reprezentare - în limitele in- 
capacităţii de a traduce adecvat divinul 
— a realităţii transcendente şi suport al 
meditaţiei; ea tinde să fixeze mintea asu- 
pra imaginii care, la rîndul ei, o transmi- 
te mai departe. Icoana este, se spune, o 
fereastră deschisă între pămînt şi cer, dar 
în ambele sensuri. Lumină cerească, lu- 
mină a transfigurării fixate pe iconostas, 
icoanele se află la limita dintre lumea 


senzorială şi lumea spirituală: ele sînt 
reflectarea celei de-a doua în prima, dar 
şi calea de acces de la prima la a doua. 
Obiect de cult, cu funcţii miraculoase, 
legătură între lumea profană şi cea sa- 
cră, în limbajul poeziei, icoana simbo- 
lizează imaginea semnificativă, adeseori 
încărcată de valorile tradiţiei. Icoana 
este și prilej de confesiune şi desăvirşire 
morală a fiecăruia dintre noi. 

Pentru Eminescu, icoana defineşte 
imaginea poetică: „Ce e poezia? Înger 
palid cu priviri curate,/ Voluptos joc cu 
icoane şi cu glasuri tremurate,/ Strai de 
purpură şi aur peste țărîna cea grea”. 

Sensul e reluat și de T. Arghezi în 
poezia „Testament”: „Din graiul lor cu- 
ndemnuri pentru vite/ Eu am făcut cu- 
vinte potrivite/ Și leagăne urmaşilor stă- 
pîni./ Şi, frămîntate mii de săptămiîni,/ 
Le-am prefăcut în versuri şi-n icoane”. 

În „Poveste” de I. L. Caragiale, unul 
dintre cei trei prinți cumpără o icoană a 
Maicii Preciste făcătoare de minuni şi cu 
ajutorul ei o readuce la viață pe Ileana. 

D. Matcovschi identifică chipul ma- 
mei cu cel al unei icoane: „Odihnește-te, 
mamă, tu, unica noastră icoană”, iar la 
V. Teleucă icoana este cuvintul-imagine 
cu care este comparată aşteptarea: „E o 
icoană vie toată aşteptarea, avere necur- 
mată a sufletului meu”. 

În „Nunta Zamfirei” de G. Coşbuc 
motivul evocă chipul frumos al miresei: 
„Icoană-ntr-un altar s-o pui/ La închi- 
nat.” 


Ierusalim 


Simbol al bisericii creştine deschisă 
tuturor popoarelor. Reprezintă nu pa- 
radisul tradițional, ci, dimpotrivă, ceea 

ce este mai presus de orice tradiție: noul 
absolut. „Și am văzut un cer şi un pămînt 
nou - căci cerul cel dintii și pămîntul cel 
dintii au trecut; iar marea nu mai este. Și 
am văzut Cetitea Sfintă, noul Ierusalim, 
pogorindu-se din.cer de la Dumnezeu.” 
Trebuie insistat asupra formei pătra- 
te a Ierusalimului ceresc, care îl distin- 
ge de Raiul păthîntesc, reprezentat, de 
obicei, ca avind: formă rotundă: acesta 
este cerul pe pămînt, în timp ce noul 
Ierusalim este pămîntul în cer. Formele 
circulare se raportează la cer, cele pătrate 
- la pămînt. Transmutarea universului 
reprezentat de noul Ierusalim nu este o 
întoarcere la un trecut idilic, ci o proiec- 
ţie într-un viitor fără precedent, 


lisus Christos 


Etimologic, numele lui Christos în- 
seamnă „miruitul” şi îşi are originea 
într-o formă indo-europeană din care a 
derivat și numele zeului Krisna - „par- 
fum, ulei înmiresmat”. După Eliade, sen- 
sul întrupării lui Dumnezeu în istorie, 
prin isus Christos, reprezintă particu- 
laritatea cea mai însemnată a creştinis- 
mului. Sacrificiul cristic presupune o 
coborire la condiţia profană: Christos, 
țintuit pe cruce alături de tîlhari, învins 
de omeneasca teamă de moarte, preferă 
recontopirea în natura vieţii, alături de 
cei doi netrebnici, căci el vrea să rămi- 
nă în „dosul stinii”, adică în prelungirea 
realităţii cunoscute, pentru aceasta cere 
ajutorul celor doi ucigaşi. 

O serie de autori au văzut în lisus 
sinteza simbolurilor fundamentale ale 
universului: cerul și pămîntul, prin dubla 
sa natură dumnezeiască şi omenească, 
aerul și focul prin înălţarea şi coborirea 


lui în iad, mormîntul şi învierea, crucea 
care uneşte cerul şi pămîntul, muntele 
Golgota — Scara mintuirii. La capătul 
opus, prin latura nocturnă a simbolului, 
prin calvarul său, prin agonia sa, prin 
răstignire, el reprezintă consecinţele 
păcatului, ale patimilor, ale pervertirii 
naturii umane, el întoarce împotriva lor 
toate valorile umane. Misterul lui lisus 
apare în necesitatea fiecăruia de a-şi cru- 
cifica partea cea mai prețioasă din el, de 
a o lovi, de a o batjocori (de a o preface 
în cenuşă), spre a obține harul izbăvirii. 
Iată de ce inima omului este mereu în- 
sîngerată şi luminoasă, bolnavă și victo- 
rioasă, moartă şi înviată. 

V. Voiculescu îl defineşte pe Iisus 
ca „prinţ hermetic” („Sonetul CLXI”) şi 
„fluture” („Sonetul CLXII”) — sugestii 
ale dublei sale naturi, de legătură între 
om şi Dumnezeu. Poetul îi atribuie sen- 
surile rugăciunii inimii: „Ca edera spre 
dreptul stejar, aşa mi-ntind,/ lisuse, către 
Tine iubirea-mi arzătoare;/ cu slabe mre- 
ji de gînduri cutez să Te cuprind/ şi orice 
rugăciune e o imbrăţișare („Edera”). În 
poezia „În grădina Ghetsemani” de ace- 
laşi autor, lisus este surprins în una din- 
tre cele mai chinuitoare încercări prin 
care trebuie să treacă şi omul — acea a 
libertăţii de a alege între bine şi rău, cu 
preţul suferinţei, de a face nu voia sa, ci 
voia Tatălui ceresc. Luînd trup omenesc, 
lisus oferă modelul absolut de credință 
şi de transfigurare a vieţii pămînteşti, de 
îndumnezeire a ei. Natura Lui este divi- 
nă și umană în același timp: „lisus lupta 
cu soarta și nu primea paharul.../ Căzut 
pe brinci în iarbă, se-mpotrivea întruna./ 
Curgeau sudori de sînge pe chipu-i alb ca 
varul/ Și-amarnica-i strigare stîrnea în 

slăvi furtuna.” În ultima sa noapte de 
întrupare în materia trecătoare, lisus 
Christos se roagă în grădina lumească, 
pînă în zorii zilei, trecînd astfel ultima 
probă de pregătire pentru moarte. Sen- 
timentul său este unul de suferinţă ome- 
nească şi de speranţă mistică. Băutura 
morţii este „infamă”, dar licăreşte îm- 
bietor ca mierea; este „venin groaznic”, 
dar și „dulceaţă”. 

În opera lui Eliade, lisus apare în re- 
laţie cu mitul orfic. În studiul „Imagini 
şi simboluri”, Orfeu este un mîntuitor, 
care propune eliberarea omului prin 
iubire, dar mijlocul propus de el nu este 
cuvîntul, ca pentru lisus, ci cîntecul, 
muzica. lisus este mîntuitorul lui Adam 
-.omul căzut în păcat, adică cel care și- 
a pierdut puterea asupra animalelor. 
Ambele personaje ilustrează motivul 
coboririi în infern pentru salvarea unui 
suflet, dar, dacă Orfeu coboară în moar- 
te pentru o singură fiinţă, fiinţa iubită, 
Christos a coborit în infern pentru toți 
oamenii, pentru toți cei care muriseră 
de la Adam încoace, milioane şi milioa- 
ne de necunoscuți şi necunoscute, ca să- 
i mîntuiască. Afirmația îi aparține unui 
personaj din romanul „19 trandafiri”, 
care trăiește experienţa coboririi și în- 
toarcerii din moarte. 

Textul „Între două nopţi” de T. Ar- 
ghezi se referă la emersiunea în adîn- 
curile eului retras din viltoarea vieţii. 
Coborirea în căutarea de sine dislocă 
„pămîntescul” ce se adună în muntele 
de păcate pentru care a pătimit lisus. În 
străfundul sufletului, se află Dumnezeu, 
dar el este impenetrabil pentru rațiune: 
„S-a ridicat la geamuri, pămîntul pină 
sus./ Cît lumea-i era piscul, şi-n pisc 


plingea lisus.// Săpînd s-a rupt lopata. 
Cel ce-o știrbise, iată-l,/ Cu moaştele-i 
de piatră, fusese însuşi Tatăl.” „Imitarea 
lui lisus” nu e cu putinţă. Una singură 
e steaua Mîntuitorului, căci numai El 
Unul poate lua asupra-i păcatele lu- 
mii: „Și am voit atuncea să sui și-n pisc 
să fiu./ O stea era pe ceruri. În cer era 
pustiu”. În poezia „Duhovnicească” 
de acelaşi autor, atestăm contemplarea 
identificării cu lisus în sensul de a suferi 
supliciul condamnării la dispariţie: „Mi- 
e limba arsă ca de cenuşă./ Nu mă mai 
pot duce,/ Mi-e sete. Deschide, vecine,/ 
Uite singe, uite slavă/ Uite mană, uite 
otravă./ Am fugit de pe Cruce./ la-mă-n 
braţe şi ascunde-mă bine.” 

Apostol Bologa, personaj central al 
romanului „Pădurea spînzuraţilor” de 
L. Rebreanu, după eterna pildă a lui Ii- 
sus, încetează de a mai fi o identitate, el 
devine Omul care dobindeşte Adevărul 
cu preţul a ceea ce avea mai bun: nume- 
le lui îl caracterizează ca pe o ipostază a 
omului religios izbăvit prin jertfă. Pur- 
tînd un nume cu o semnificaţie sacră, 
biblică, Apostol este discipol al lui Ii- 
sus, repetind jertfa Mîntuitorului, întru 
izbăvirea neamului său. În dimineața 
execuţiei, preotul îi cere lui Bologa să 
fie tare „precum a fost Domnul și Mîn- 
tuitorul nostru Iisus Christos”. Tot așa, 
drumul spre locul spînzurării (pe care 
condamnatul îl parcurge înconjurat de 
făclii aprinse, asemeni lui lisus cînd urca 
pe Golgota) îl apropie de Marele Cruci- 
ficat. 

Nefiind decit un om, a cărui viață se 
află sub imperiul sorții, poetul din „Ru- 
găciune” de O. Goga se ipostaziază în Ii- 
sus: asemeni mintuitorului aflat în Gră- 

dina Ghetsemani, înaintea martiriului, 
tînărul poet se roagă să-i fie „alungate” 
„patimile”, pentru a integra în sinele său 
„jalea unei lumi”, întru izbăvirea ei. 


Inel 


Inelul simbolizează o legătură, ser- 
veşte esențialmente ca să lege. Apare 
astfel ca un semn al unui legămînt, al 
unei comunităţi, al unui destin asociat. 
Inelul leagă, dar, în acelaşi timp, izolea- 
ză, ceea ce aminteşte de relaţia dialectică 
stăpîn - sclav: îmblinzitorul de şoimi 
fixează un inel de gheara şoimului, care 
de-atunci încolo nu va mai vina decit 
pentru el. Inelul are valoare sacramen- 
tală; el este expresia unei juruințe sfinte. 


La creştini, tradiţia cere ca logodnicii să- - 


şi schimbe verighetele între ei în timpul 
săvirşirii căsătoriei. Ceea ce înseamnă că 
relația evocată mai sus se stabileşte de 
două ori între ei, din sensuri opuse, și 
cere ca fiecare dintre soţi să fie totodată 
stăpînul şi sclavul celuilalt. Astfel, inelul 
este menit să ferece puterea şi să-i îm- 
piedice să acţioneze în lumea exterioară, 
chiar dacă inelul este pierdut sau uitat 
pe marginea unui drum. Prometeu, eli- 
berat de Heracles, acceptase să poarte la 
deget un inel de fier, de care era prinsă o 
fărimă de piatră, ca o amintire a stîncii 
şi a lanțurilor din Caucaz, unde fusese 
țintuit şi, mai ales, în semn de supunere 
faţă de Zeus. În China, inelul este simbo- 
lul ciclului nedefinit; este cercul închis, 
în opoziţie cu spirala. La creştini, inelul 
simbolizează legătura credincioasă. Era 
modelul redus al cingătorii, protectoare 
a locurilor, păzitoare a comorii sau pă- 
strătoare a unei taine. A pune mina pe 
inel înseamnă, în acelaşi timp, să deschi- 

zi o uşă, să intri într-un castel sau într-o 
peşteră, în Rai. Inelul serveşte drept mij- 
loc de recunoaştere; inelul este simbolul 
unei puteri pe care nimic nu o poate sfă- 
rîma. Legenda spune că Solomon își da- 
tora înţelepciunea unui inel. L-a pierdut 
odată în lordan şi-a trebuit să aştepte ca 
un pescar să i-l aducă înapoi, ca să-şi re- 
cupereze priceperea. 

În poezia lui G. Vieru, inelul simbo- 
lizează legătura veşnică. dintre bărbatul 
şi femeia ce au creat familia: „Inelul/ din 
degetul tău —/ cătare prin care ochesc/ 
vrăjmaşul”. 

Simbolistica inelului din balada po- 
pulară „Mioriţa” („tras ca prin inel”) a 
fost reluată de L. Blaga în poezia „Către 
cititori”: „Sufletul îmi cade adînc alune- 
cînd ca un inel”. Şi aici inelul este simbo- 
lul unei nunţi în sine, arhetipale. 


Inimă 

Organ central al omului, inima co- 
respunde, în mod general, noțiunii de 
centru. Dacă Occidentul face din ea se- 
diul sentimentelor, toate civilizațiile tra- 
diţionale localizează în inimă inteligen- 
ţa şi intuiţia; astfel centrul personalităţii 
s-a deplasat de la intelect la afectivitate. 
Inima este luată drept simbol al altaru- 
lui lui Dumnezeu. Dacă biserica, în for- 
mă de cruce, se identifică cu trupul lui 
Christos, locul inimii este altarul. Scrie- 
rea hieroglifică egipteană reprezintă ini- 
ma într-un vas. Or, inima este pusă în 
legătură şi cu Sfintul Graal, cupă în care 
se strînge sîngele lui Christos. Textele 
irlandeze spun, pentru a evoca moar- 
tea unui personaj copleşit de tristeţe, că 
„inima i s-a frînt în piept”. În Biblie, cu- 
vintul inimă este folosit de vreo zece ori 

pentru a desemna organul corporal, în 
schimb, se pot găsi peste o mie de exem- 
ple în care interpretarea sa este metafo- 
rică: „Dorm, dar inima mea veghează”, 
„Duh zdrobit și inimă zdrobită”. În tra- 
diţia modernă, inima a devenit simbolul 
dragostei, al carităţii ca iubire divină, al 
prieteniei şi al echităţii. 

În textul „Nehotărire” de T. Arghe- 
zi, motivul sugerează ideea că inima 
care nu e în stare de atita iubire cîtă se 
cere pătrunderii în transcendent nu va 
mai fi „cheie”, ci „lacăt” al porţilor slavei 
cereşti. Fără iubire, sufletul rămîne în- 
chis, iar comunicarea lui cu cele veşnice 
- imposibilă: „Dar ziua care trece şi mă 
rănește-n treacă,/ Îmi umilește cîrja şi- 
mi încovoaie crinii,/ Și inima urmează 
s-atirne ca un lacăt/ Cu cheile pierdute, 
la porţile luminii”. 

Motivul comportă o semnificaţie apar- 
te în romanul „lon” de L. Rebreanu. Deru- 
tată de confirmarea pe care o face Savista 
în ceea ce priveşte dragostea lui Ion pen- 
tru Florica, cu mintea „stinsă” şi cu „inima 
seacă și goală”, Ana se spînzură. 


Insulă 


Simbolic, insula este un loc privi- 
legiat, hărăzit ştiinţei şi păcii, prezent 
în mijlocul ignoranței și agitaţiei lumii 
profane. Ea reprezintă un Centru pri- 
mordial, sacru prin definiţie, iar culoarea 
sa fundamentală este albul. Insula evocă 
un refugiu. Căutarea insulei pustii, sau a 
insulei necunoscute, sau a insulei boga- 
te în surprize este una din temele fun- 
damentale ale literaturii, ale visurilor, 
ale dorințelor. Simbol al însingurării, 
al izolării de lume, insula pustie și pa- 
radiziacă se înscrie printre simbolurile 


importante ale romantismului, reuneşte 
simbolistica vieţii ce se naşte şi, totodată, 
sensurile morții. 

Mircea Eliade comentează simbolul 
din nuvela eminesciană „Cezara”, por- 
nind de la cîteva semnificaţii mitice; el 
afirmă că „apa reprezintă în foarte mul- 
te tradiţii haosul primordial de dinainte 
de creaţie”, pe cînd insula simbolizează 
Creaţia. Nuvela lui Eminescu introduce 
simbolul în contextul unei iubiri neper- 
mise, iar insula bătrinului Euthanasius 
devine un refugiu. După o experiență 
dramatică, leronim se retrage pe aceas- 
tă insulă, unde întîlnirea ilustrează visul 
romantic de iubire, dar cuprinde şi su- 
gestiile unei regăsiri de moarte a neferi- 
ciţilor îndrăgostiţi. Insula este accesibilă 
„anumitor” oameni, celor care tind cu 
întreaga lor fiinţă către realitatea şi bea- 
titudinea începutului, a stării primor- 
diale. Eliade interpretează întîlnirea pa- 
radiziacă dintre Ieronim şi Cezara (din 
nuvela eminesciană) ca pe o eliberare de 
sub timp, căci starea adamică de dinain- 
te de Cădere este lipsită de eveniment, 
durată şi istorie. În insula transcenden- 
tă ajung doar fiinţele care şi-au depășit 
condiţia umană. Insula lui Euthanasius 
este un simbol al eternității reflectată în 
moarte și iubire paradiziacă. 

Oază în mijlocul apelor, evocare a 
paradisului şi spaţiu fără ieşire, insula 
reprezintă „o formă” aflată sub perma- 
nenta ameninţare a înecului şi a dizolvă- 
rii. Aici pustnicii se retrag pentru medi- 
taţie. Aici ajung sufletele fericiţilor eroi. 


Izvor 


Sacralitatea izvoarelor ëste universa- 
lă, întrucît ele constituie gura apei vii sau 

a apei neprihănite. Apa vie pe care o răs- 
pindesc izvoarele este, ca și ploaia, sînge- 
le divin, sămînţa cerului, este un simbol 
de maternitate. La descendenţii triburi- 
lor maya, este interzis să se pescuiască 
în izvoare şi să se taie crengile copacilor 
din preajma izvoarelor. Izvoarele erau, 
la gali, zeități ce ştiau să tămăduiască ră- 
nile şi să-i reînsuflețească pe războinicii 
morţi. Adesea, în opere literare, e descris 
un izvor a cărui apă proaspătă îi duce pe 
cei ce o beau în regatul eroilor.. Plin de 
sunete şi transparenţă, izvorul. reflectă 
orizontul interior, acela al începuturilor. 
În creaţiile romantice, apa reprezintă 
simbolul spaţiului feeric, în care se des- 
făşoară visul de iubire. Izvorul este locul 


reveriilor şi devine adeseori un avertis-. 


ment în legătură cu trecerea ireversibilă 
a timpului. Apa tinguioasă de izvor su- 
gerează absenţa iubitei, care e peste tot 
o dureroasă prezenţă. Izvorul mai este 
simbolul de veacuri al timpului irever- 
sibil. 

În poemul „Călin (file din poveste)” 
de M. Eminescu, izvoarele sînt un sim- 
bol al vieții care mereu curge: apele „trec 
cu harnici unde”, „sar în bulgări fluizi”, 
„Coboară-n ropot dulce”. 

La Şt. A. Doinaș, în „Mistrețul cu 
colţi de argint”, izvorul este simbolul 
conştiinţei de sine. Prinţul din Levant 
penetrează nivelul cunoaşterii de sine. 

V. Romanciuc, în poezia „Izvorul”, 
atribuie motivului conotaţia de neam: 
„Învățătorul nostru de demnitate/ tu 
ești, izvorule,/ tu eşti, izvorule,/ ca un 
gind curat răsărind/ din al pămintului/ 
creier.” 

G. Vieru identifică izvorul de la ţară 
cu un leagăn permanent al spiritului. 


El ne vorbeşte din casa sa natală, ca din 
centrul sensibil al lumii: „Mi-e dor de 
fragedul izvor/ Curgind din veșnicie,/ 
Cu ochi curaţi, strălucitori/ Ca ochii tăi, 
copilărie”. Pentru poet, izvorul mai este 
spiritualitatea veşnică a neamului, e dra- 
gostea ca realizare a vieţii umane, e veş- 
nica căutare a esenţelor vieţii şi existen- 
tei: „Izvoare —/ Limpezi izvoare./ Sufletul 
mamei/ De voi străjuit./ Izvoare —/ Săbii 
sub floare./ Loc vă ajunge/. Pe-al nostru. 
pămînt.” | 


Înger 

Îngerii sînt fiinţe intermediare între 
Dumnezeu şi lume. Ei sînt ajutoarele 
lui Dumnezeu: crainici, străjeri, cîrmaci 
ai astrelor, împlinitori ai legilor, ocroti: 
tori ai celor aleşi. Pentru Rilke, ingerul 
simbolizează creatura în care apare deja 
desăvîrşită transformarea pe care noi 
încercăm s-o înfăptuim. Îngerii cu trei 
perechi, serafimii înconjoară tronul lui 
Dumnezeu. Vom mai vedea aceşti în- 
geri străjuind chipul lui Christos, ade- 
verindu-i astfel caracterul divin. Îngerii 
sînt însufleţitorii astrelor, fiecare din ei 
fiind însărcinat cu mișcarea unui astru. 
Imensa cupolă cerească se învirte sub 
acţiunea lor. Ei anunţă sau duc la în- 
deplinire intervenţia divină. Numărul 
legiunilor cereşti scapă oricărei măsu- 
rători omeneşti. lată numele celor trei 
principali arhangheli: Mihail (învingă- 
tor al dragonilor), Gavril (vestitor şi ini- 
ţiator), Rafael (călăuză a medicilor şi a 
călătorilor). Rolul de iluminare pe care 
îngerii îl exercită asupra oamenilor este 
protector. „Fiecare credincios este în- 
soțit de un înger, va spune sfintul Vasile; 
acest înger îi călăuzeşte viaţa, fiindu-i în 

acelaşi timp educator şi ocrotitor”. 

„Buna doamnă” Ruxanda din nuvela 
„Alexandru Lăpuşneanu” de C. Negruzzi 
acceptă rolul de „înger al morții”, atunci 
cînd fiul ei este ameninţat cu moartea de 
tatăl său. 

În „Noapte de decemvrie” de A. 
Macedonski, inspiraţia are sursă divină 
(„arhanghel de aur”). 

Motivul sugerează candoarea şi fru- 
museţea iubitei: „Și ca un înger între oa- 
meni/ În calea vieții mele ieși” („Atit de 
fragedă”, M. Eminescu). 

„Serafimii cu părul nins”, atinşi de 
aripa bătrîneţii și integrați în Marea 
Trecere, din poemul „Paradis în des- 
trămare” de L. Blaga, sînt alungaţi din 
rai de iminenta risipire a acestuia. Ei 
ajung în spaţiul profan („pe pajiști și pe 
ogor”); căzuţi pretutindeni, ei ar putea 
reprezenta, dacă Duhul Sfint n-ar stin- 
ge Noaptea universală, nişte imagini 
multiplicate ale involuţiei spre uman. 
În acest spaţiu, îngerii care ară „fără 
îndemn”, cu plugurile lor incapabile să 
asigure rodirea, exprimă oboseala cos- 
mică a Creaţiei universale. Alunecînd 
tot mai mult spre condiţia umană, ar- 
hanghelii resimt sacrul ca pe o povară 
(„se pling de greutatea aripilor”) sau, 
poate, oamenii lumii moderne, care 
îşi pierd, treptat, fărima de sacralitate, 
sînt tot mai departe de paradis, atraşi 
inexorabil de chemarea ţărinii, ca şi 
îngerii căzuţi. Îngerii „goi” şi zgribu- 
liţi vor fi cuprinşi de frigul Nefiinţei, 
ceea ce va însemna moartea sacrului. 
Motivul sugerează decadenţa omului, 
a societăţii, care e determinată de pier- 
derea credinţei, ceea ce aduce demiti- 
zarea: „vor putrezi şi îngerii sub glie”. 


Motivul este unul central în „Poeme 
cu îngeri” de V. Voiculescu. Prin inter- 
mediul îngerilor, omul se pune în acord 
cu Dumnezeu: „Cînd am sosit, toți he- 
ruvimii sfioși aripile-şi plecară,/ Arhan- 
ghelii se înclinară şi, ca să nu mă facă 
s-aştept,/ Ca pe-un cocon regesc, cu cin- 
ste, chiar Tu 'mă-ntîmpinaşi la scară,/ Şi 
dindu-mi dulce sărutare, m-ai strîns cu 
dragoste la piept,/ Erau acolo nori de în- 
geri seninul cerului împlindu-l”. 


Întoarcere 


Motivul are sens de revenire, întoar- 
cere la izvor, adică de trecere de la apa- 
renţe la realitate, de la formă la esenţă. 
Calea spirituală este o cale regresivă, ea 
duce la multiplicitate, la Unitate de la 
periferie la centru. „Sfirșitul înseamnă 
întoarcere”, scrie Sebastian. Simbolul în- 
toarcerii este cel al fazei finale a ciclului. 
Întreg simbolismul cosmic marchează o 


reîntoarcere la centru, la origine, la Eden, 


o reintegrare a manifestării în principiul 
ce i-a dat naştere. Cum punctul a cu- 
prins cercul, cercul se întoarce la punct. 
Or, centrul lumii, centrul Edenului este 
punctul în care se porneşte în dobîndi- 
rea stărilor supraumane. 

Reintegrarea în centru se exprimă 
prin spirala involutivă. Această întoar- 
cere la starea de nediferenţiere, la em- 
brion, la matrice, la vremurile de la înce- 
put se exprimă prin cunoaşterea vieților 
anterioare. Adevărata putere se întoarce, 
picătură cu picătură, la izvor. 

Numai o concepţie liniară despre un 
timp limitat pentru fiecare fiinţă şi după 
a cărui trecere fiinţa dispare în neant îşi 
reprezintă moartea ca o „călătorie fără 
întoarcere”, de unde nimeni nu se mai 

poate întoarce niciodată și care nu duce 
nicăieri. Aceasta înseamnă plasarea cen- 
trului vieţii, a cosmosului și a creaţiei 
numai în ființa particulară ce dispare. 
Lucrurile stau cu totul altfel în concep- 
ţiile care admit o transcendenţă şi pen- 
tru care moartea este una din porţile 
prin care trece ciclul vieţii. Astfel, chiar 
dacă moartea lui Nechifor Lipan din 
romanul „Baltagul” de M. Sadoveanu 
se dovedeşte a fi „o călătorie fără întoar- 
cere”, el rămîne pe pămînt prin fiul său 
Gheorghiţă, deci nu moare. l 


Inviere 

Considerată sacră în toată lumea 
creştină, noaptea Învierii Miîntuito- 
rului reprezintă un timp al iluminării 
şi al alegerii, fiind asociată cu crucea 
~ semn al centrului. În credinţele po- 
pulare, Învierea ilustrează timpul mi- 
raculos cînd se deschid porţile cerului 
şi cînd pămîntul trimite semne lumi- 
noase deasupra locurilor în care sînt 
îngropate comori. 

Relaţia dintre înviere şi trecerea 
într-o altă ordine e subliniată în poemul 
eminescian „Memento mori”. În spaţiul 
sacralizat al Daciei mitice, eroii „După 
moarte vin în șiruri luminoase ce învie 
-/ vin prin poarta răsăririi care-i poarta 
de la rai”. Momentul arhetipal al Învierii 
e consemnat poetic de M. Eminescu şi în 
poezia „Înviere”: „Colo-n altar se uită și 
preoţi, și popor/ Cum din mormiînt răsa- 
re Christos învingător”. 

În nuvela „O făclie de Paşte” de L. L. 
Caragiale, Leila Zibal priveşte fascinat 
cum mîna tilharului se carbonizează și 
sentimentul de vină prinde proporții 
mistice. El realizează că este noaptea În- 


vierii şi mutilarea lui Gheorghe se trans- 
formă într-un sacrilegiu, căci Zibal este 
evreu, are o altă origine. 

" Personajul lui M. Eliade Dominic 
Matei, lovit de trăsnet în noptea de În- 
viere, devine contemporan cu învierea 
lui Christos, transcende durata profană 
şi se plasează într-un prezent etern, cel al 
Învierii („Tinerețe fără tinereţe”). 


Joc 


„Jocul este, fundamental, un sim- 
bol al luptei cu moartea, cu elementele 
şi forţele potrivnice, cu sine”. Chiar şi 
atunci cînd nu urmăresc decît simpla 
plăcere, jocurile aduc strălucirea vic- 
toriei, cel puţin de partea învingătoru- 
lui. Luptă, hazard, simulacru sau vîrtej 
ameţitor, jocul este un întreg univers, 
în care fiecare trebuie să-şi afle locul. 
Jocul asociază noţiunile de totalitate, 
de regulă și de libertate. La romani, 
anumite sărbători religioase erau în- 
soţite de ceremonii periodice în cursul 
cărora se înfruntau atleţii şi acrobaţii, 
muzicanții şi recitatorii. Fiecare cetate 
îşi organiza propriile jocuri, cu prile- 
jul sărbătorilor; cetăţile aliate partici- 
pau la jocuri comune. În Irlanda, un 
joc poate să radă barba unui adversar 
cu o lovitură de spadă fără să-l zgi- 
rie măcar sau să-i reteze iarba de sub 
picioare fără ca el să bage de seamă 
mai înainte de a cădea. Jocul ţine de 
iniţiere. Zeii se indeletnicesc cu jocul 
de table. Anumite jocuri şi jucării au 
un simbolism şi astăzi. Simbolismul 
„catargului” se leagă de miturile des- 
pre cucerirea cerului, „fotbalul” - de 
disputarea globului soarelui de către 
două frăţii rivale. Zmeul, în Extremul 

Orient, întruchipa sufletul exterior al 
proprietarului său rămas pe pămint, 
dar legat magic (şi real, prin sfoară) de 
fragila armătură de hirtie lăsată în voia 
vîrtejurilor şi curenților de aer. Jocu- 
rile cu păpuşi este modul de a repro- 
duce viața adulţilor şi de a se asocia la 
marile rituri sacre, ce le vor fi revelate 
mai tîrziu prin iniţiere. Jocul surescită 
imaginaţia şi stimulează emotivitatea. 
Să joci înseamnă să creezi o punte în- 
tre fantezie şi realitate. Jocul este astfel 
un „rit de intrare”. lată de ce jocul pri- 
mitivilor (sau al copiilor) se transfor- 
mă atît de ușor în ceva serios. Jocurile 
sînt sufletul relaţiilor umane și factori 
de educare eficienţi. Groos numeşte, 
pe bună dreptate, jocul copiilor un act 
de dezvoltare personală. Joaca este o 
pregătire instinctivă şi inconştientă a 
viitoarelor acţiuni serioase. Jocul tea- 
tral trebuie într-adevăr, să angajeze 
întreaga fiinţă, să deschidă toate căile 
de comunicaţie. El eliberează astfel 
o intensă creativitate, o energie ce se 
ajustează neîncetat. Jocul este un sim- 
bol viu. 

În poemul „Luceafărul” de M. Emi- 
nescu, jocul șăgalnic al Cătălinei pentru 
Cătălin se înfiripă pe măsură ce Cătă- 
lina înţelege că ea este doar un copil al 
pămîntului, iar de Luceafăr o desparte 
imensitatea: „Pătrunde trist, cu raze reci/ 
Din lumea ce-l desparte”. 

La Arghezi, jocul este o modalitate de 
a-ţi povăţui urmașii („De v-aţi ascuns”). 
Moartea presupusă ia forma jocului de 
copii ce nu se ştie cînd va fi: „odată”, 
„după scăpătat”. La fel ca în balada po- 
pulară „Mioriţa”, eroul liric săvirșește 
imaginar ritualul morţii: „Jocul începe 


încet, ca un vînt.”, „Așa este jocul./ N faci 
în doi, în trei./ Îl joci cîte cîți vrei/ Arde- 
l-ar focul!”. 


Lac 


Simbolizează ochiul pămîntului prin 
care locuitorii lumii subterane pot să 
privească oamenii, dobitoacele, plantele 
etc. În depresiunea Fayum, în Egipt, se 
întinde un lac imens. Teologii egipteni 
vedeau într-însul o licărire la suprafaţă 
a Oceanului primordial, urmă a tutu- 
ror zeilor, dătător de viaţă oamenilor, 
garanţie a existenţei. Lacuri artificiale 
au fost săpate în apropierea templelor. 
În apele lor, preoţii îşi făceau abiuţiuni 
rituale. Pentru gali, lacurile erau zeități 
sau locuinţele zeilor. Ei aruncau în ape- 
le lor daruri din aur şi argint, precum şi 
trofeele victoriilor lor. Lacurile sînt con- 
siderate nişte palate subterane, de unde 
răsar zîne, vrăjitoare, nimfe şi sirene, dar 
care-i atrag, de asemenea, pe oameni 
spre moarte. Ele iau atunci semnificaţia 
înfricoşătoare a raiurilor iluzorii, simbo- 
lizează plăsmuirile imaginaţiei exaltate; 
aceasta, în sens trivial, înseamnă „a că- 
dea în lac”. 

În poezia „Lacul” de M. Eminescu, 
iubita e așteptată pe malul lacului — sim- 
bol al fecundității, apa fiind, după Thales, 
începutul tuturor începuturilor: „Și eu 
trec de-a lung de maluri,/ Parcă-ascult şi 
parcă-aștept/ Ea din trestii să răsară/ Şi 
să-mi cadă lin pe piept”. La acelaşi poet, 
lacul reflectă singurătatea fiinţei: „Iată 
lacul, luna plină,/ Poleindu-l îl străbate;/ 
El, aprins de-a ei lumină,/ Simte-a lui 
singurătate. („Lasă-ţi lumea...”). În ge- 
neral, pentru romantici, lacul ca oglindă 
a cerului reprezintă un reflex al infinitu- 

lui şi al morţii, precum şi un loc de regă- 
sire a eternului efemer. Apele împietrite 
sau „tresărind din ceruri” sint simbolul 
dualității viaţă-moarte. 


Lacrimă 

Picătură care moare evaporindu-se, 
după ce a adus o mărturie, simbol al 
durerii şi al intercesiunii. Adesea este 
comparată cu mărgăritarul sau cu pică- 
turile de chihlimbar. Lacrimile, fiice ale 
Soarelui, s-au transformat în picături de 
chihlimbar. La azteci, lacrimile copiilor 
jertfiți pentru a chema ploaia simbolizau 
picăturile de apă viitoare. 

În balada „Mioriţa”, moartea păsto- 
rului declanșează o emoție devastatoa- 
re, exprimată prin imaginea „lacrimi de 
sînge”. Lacrimile oilor sugerează dorul şi 
durerea pierderii celui drag; amestecîn- 
du-se cu lacrimile Cosmosului, ele vor 
purifica drumul celui plecat în „marea 
călătorie” şi-l vor înfățișa, curat şi lumi- 
nat, lumii de dincolo. Determinativul 
„de sînge” sugerează o durere împietri- 
tă, dincolo de marginile suportabilului. 
Transformarea lichidului vital (sîngele) 
în lacrimi sugerează ideea că viaţa s-a to- 
pit, devenind plins al deznădejdii. Mo- 
tivul lacrimilor este reluat în portretul 
măicuţei îndurerate, care-şi caută fiul 
„din ochi lăcrimînd”. De data aceasta, 
lacrimile au un caracter sacru, amintind 
de lacrimile fecioarei Maria la mormîn- 
tul lui Iisus. 

Cu totul alt sens are simbolul în 
»Monastirea Argeşului”. În locul în care 
se prăbuşeşte Manole, se face „o fintină 
lină,/ Cu apă puţină,/ Cu apă sărată,/ 
Cu lacrimi udată!”. Trecerea artistului 
prin lume este însemnată printr-o finti- 


nă de lacrimi, semn al dramei teribile și 
inepuizabile. 

În basmul „Făt-Frumos din lacrimă” 
de Mihai Eminescu, lacrimile Ilenei se 
transformă în flori, subliniind acelaşi 
sens al răsplătirii chinului îndurat. 

Simbolul este reluat de O. Goga în 
poezia „Rugăciune”, poetul făcînd ast- 
fel aluzie la legea sublimării: „lacrimi- 
le mele” (microcosmosul), „jalea unei 
lumi” (macrocosmosul), la conceptul de 
corespondenţă între ele. 

În volumul „Marea Trecere” de L. 
Blaga, lacrimile evocă durerea înăbuși- 
tă: „Dar cuvintele sînt lacrimile celor ce 
ar fi voit/ aşa de mult să plingă și n-au 
putut”. 

Lacrima sugerează curgerea neîn- 
treruptă a apei sufletului. Apa, lacrima 
şi roua nu senzualizează doar natura, 
ci ne orientează spre plasma sensibilă 
a sufletului uman. Lacrima mamei, în 
contextul poeziei lui G. Vieru, are, evi- 
dent, greutatea supremă: „O, mamă, 
care acum/ Nici propria mînă Nu o mai 
poți ridica/ Strălucitoare de lacrimi/ Ca 
ramura de chiciura iernii”; „Acest chip 
de zeu trist clar/ Lacrima/ Acest greier de 
cleștar/ Lacrima...”. 


Lacustră 


Lacustră este o locuinţă, o colibă sus- 
pendată pe apă - modalitate cu ajutorul 
căreia oamenii primitivi se apărau de 
animalele sălbatice. Lacustra era legată 
de țărm printr-o punte de lemn, care 
noaptea se trăgea, izolind-o astfel. 

În poezia cu același titlu de G. Ba- 
covia, lacustra sugerează, mai întii, eul 
poetic bacovian: așa cum locuinţa lacu- 
stră stă izolată în mijlocul apei, tot ast- 

fel eul bacovian stă ca un ecou sonor în 
mijlocul universului sau între realitatea 
fizică şi cea spirituală. Simbolul suge- 
rează o întoarcere la origini, o evaziune 
romantică într-o altă lume: „Un gol is- 
toric se întinde,/ Pe-aceleași vremuri mă 
găsesc...” Locuinţa lacustră ar fi pericolul 
iminent al scufundării în neantul apelor, 
adică al neliniştii asfixiante. Termenul 
„lacustră” antrenează şi sugestia a două 
goluri: unul acvatic şi altul temporal, 
ambele născătoare de spaimă. 


Lăstun 


Înfăţişaţi în mai multe rînduri ca un 
stol ce se năpusteşte asupra omului (ca în 
filmul „Păsările” de Hitchcock), lăstunii 
din romanul „Zbor frint” de V. Beșleagă 
simbolizează destinul necruţător: „Isai 
a auzit o mulțime de ţipete venind spre 
dinsul ca nişte săgeți ascuţite, și nourul 
crescuse aşa de aproape în faţa lui şi atit 
de pe neașteptate, că a închis ochii și cînd 
i-a deschis în aceeași clipă, săgețile i s-au 
înfipt în față, în piept, în braţe, în picioa- 
re și a simţit cum din spărturi porneşte 
să țișnească sînge.” 


Lebădă 


De la popoarele slave la cele germa- 
nice, un ansamblu impunător de mituri, 
tradiţii şi poeme celebrează lebăda, pa- 
săre imaculată, care prin albul, forţa şi 
graţia sa constituie o vie epifanie a lumi- 
nii. Există totuşi două feluri de alb, două 
lumini: cea a zilei, solară şi masculină; 
cea a nopții, lunară şi feminină. După 
cum lebăda o întruchipează pe una sau 
pe cealaltă, simbolul său se îndreaptă în 
sens diferit. În fine, după cum există un 


soare şi un cal negru, există o lebădă ne- 
agră, nu desacralizată, dar avind un sim- 
bolism ocult şi inversat. 

Bureaţii povestesc că un vînător a 
surprins odată trei femei „splendide” 
care se scăldau într-un lac singuratic. 
Erau nişte lebede care îşi lepădaseră veş- 
mâîntul de pene ca să poată intra în apă. 
Omul fură unul dintre aceste veşminte, 
din care cauză, numai două dintre fe- 
meile-lebede îşi putură lua zborul. Pe cea 
de-a treia, vinătorul o luă de nevastă. Ea 
îi dărui unsprezece fii şi șase fiice, apoi 
îşi îmbrăcă haina şi-şi luă zborul, după 
ce îi spuse: „Voi sînteți făpturi terestre 
şi veți rămîne pe pămînt, pe cînd eu vin 
din cer şi acolo se cuvine să rămîn.” Le- 
băda este înlocuită adesea printr-o gîscă 
sălbatică. La bureaţi, primăvara, femeile 
fac o reverență şi adresează o rugăciune 
primei lebede care le iese în cale. Lebă- 
da mai simbolizează forţa poetului şi a 
poeziei” (V. Magnien). Ea este simbolul 
poetului inspirat, al preotului sfint, al 
druidului, al bardului nordic. 

Cîntecul lebedei poate fi interpretat 
ca jurămînt elocvent al unui îndrăgostit 
înaintea sfirşitului: nefast pentru exalta- 
re, înaintea morţii din dragoste. Lebăda 
moare cîntînd şi cîntă murind. Lebăda 
este şi simbolul eleganţei, al nobleţei şi al 
curajului. Ea este simbolul muzicii şi al 
cîntecului. Conform unor credinţe foar- 
te răspîndite, copiii născuţi din pămînt 
şi apă erau aduşi de lebede. 


Leu/ Leoaică 


Motiv metaforic foarte original, 
„leoaica” capătă conotaţii neaşteptate în 
poemul „Leoaică tînără, iubirea” de N. 
Stănescu. Iubirii îi este asociată superba 

sălbăticie care întruchipează naturaleţea 
şi libertatea, forța, regalitatea, stăpînirea 
tuturor sentimentelor, exotismul, nă- 
zuinţa spre îndepărtate ţinuturi virgine, 
neatinse de banalitate şi prozaic, suplețea 
şi viclenia felină a mişcărilor sufleteşti, 
frumusețea trupească, imprevizibilita- 
tea şi, nu mai puţin, primejdia pe care o 
implică acestea. „Tinereţea” splendidei 
sălbăticiuni adaugă inocenţa, castitatea 
şi jocul, prospeţimea originală şi senti- 
mentul imortalităţii. Motivul leoaicei 
mai simbolizează extazul poetic la apa- 
riţia neașteptată a iubirii, văzută sub chi- 
pul unui animal de pradă agresiv. 


Lina de Aur 


Mitul Linii de Aur simbolizează cu-. 


cerirea a ceea ce conştiinţa consideră 
drept imposibil. Mitul acesta reuneşte 
două simboluri, pe cel al inocenţei, re- 
prezentat prin lina berbecului şi pe cel al 
gloriei, reprezentat de aur. El este înrudit 
astfel cu toate miturile în care se porneş- 
te în „căutarea” unei comori materiale 
sau spirituale precum „căutarea Sfîntu- 
lui Graal”. Gloria pe care o urmăreşte 
este aceea care purcede din cucerirea 
adevărului (aur) şi a purității spirituale 
(lina). Ca toate comorile, şi lina este pă- 
zită de monştri; în cazul de faţă, de un 
Balaur care trebuie, în primul rînd, ucis. 
Acest Balaur reprezintă pervertirea „do- 
rinței de glorie” şi „exaltarea necurată a 
dorințelor”. Balaurul ucis eroic va deve- 
ni simbolul unei eliberări reale. 


Lumea ca teatru 


Motivul este dezvoltat de M. Emi- 
nescu în poezia „Glossă”: oamenii sînt 


„actori” pe scena vieţii, topiţi în iureşul 
ei, sau „spectatori” ai acestui joc de măș- 
ti al lumii comune („Alte măşti, aceeași 
piesă,/ Alte guri, aceeaşi gamă”). Iposta- 


- za de spectator este rezervată celor su- 


periori, care cîştigă acest discernămînt 
doar prin detaşare: „Tu în colț petreci 
în tine/ Și- nțelegi din a lor artă/ Ce e 
rău şi ce e bine.” Imperativul etic al stro- 
fei a şasea „Nu spera și nu ai teamă” se 
sprijină pe versul aforistic a] celei de a 
şaptea „Ce e val, ca valul trece.” În text, 
are loc intersectarea motivului lumii ca 
teatru cu cel al vieţii ca mare („cîntec 
de sirenă”, „lucii mreje”, „virteje”). Ver- 
sul „Treacă-n lume cine-o trece” crează 
impresia unui ecran pe care se perindă 
mecanic imagini mute. Motivul ar putea 
fi tălmăcit în felul următor: tu priveşte 
spre lume ca la teatru, petrece în sinea 
ta spectacolul măştilor, pentru că din 
această artă a disimulării şi a oportuni- 
tăţii vei putea deosebi răul de bine, căci 
în timp („de mii de ani”) lumea-i la fel, 
joacă aceeași piesă cu alte măşti: „Privi- 
tor ca la teatru/ Tu în lume să te-nchi- 
pui:/ Joace unul și pe patru,/ Totuși tu 
ghice-vei chipul”. Spectacolul uman este 
ridicol: fiecare om nu este altceva decît 
reprezentarea vremelnică şi neînsem- 
nată a Voinţei universale; curgerea con- 
tinuă din viaţă în moarte şi din moarte 
în viaţă, banalitatea oamenilor — mereu 
egală cu ea însăși - motivează disprețul 
autorului pentru destinul uman: „Plăce- 
re mai mare nu este,/ Priveşte cum alții 
ca tine/ De azi, de veri, din poveste/ Pe 
scenă fac rău ori bine.../ Dar ce ne vom 
face-ntr-o ceară/ Cind toamna, de-afa- 
ră, din ploi,/ Destinul în prag o s-apară/ 
C-un deget întins către noi?”. 





86 





Într-un mod specific este actuatilizat 
acest motiv în „Amintiri din copilărie” 
de I. Creangă. Nică gesticulează, trăieş- 
te, vorbește, jucîndu-şi propriul rol şi 
jucînd, totodată, toate celelalte roluri. 
G. Călinescu relevă caracterul teatral 
al operei. Astfel, uciderea muştelor cu 
ceaslovul, mersul cu uratul, furatul cire- 
şelor sau al pupăzei, „petrecerea” de la 
scăldat şi celelalte sînt relatate cu jovia- 
litate şi ridicate la rang de fapte însem- 
nate prin savoarea povestirii. Criticul G. 
Munteanu afirmă: „Metafora cea mai 
cuprinzător unificatoare a operei lui 
Creangă e lumea ca spectacol”, scena pe 
care evoluează Nică fiind satul - o lume 
carnavalescă în care rîsul popular are rol 
regenerator. 


Lumină 


Simbolul luminii poate fi interpretat 
drept aspect al lumii informale. „Mer- 
gînd spre lumină, o luăm pe un drum 
care pare să poată duce dincolo de lu- 
mină, adică dincolo de orice formă, dar 
și dincolo de orice senzaţie şi de orice 
noţiune”. Simbolismul ieşirii din beznă 
se regăseşte în toate ritualele de iniţie- 
re, ca, de pildă, în mitologiile morţii, ale 
dramei vegetale (sămînţa îngropată în 
pământ, întunericul din care va răsări o 
plantă nouă). Lumina mai înseamnă cu- 
noaştere. În China, simbolul sintetizează 
lumina soarelui şi a lunii. „Facerea” în- 
seamnă iluminare, ordonarea haosului 
prin vibraţie. Operaţiunea cosmogonică 
este o despărţire a întunericului de lu- 
mină, la origine amestecate. Lumina și 
întunericul sînt de aceeaşi natură. Ne- 
murirea a fost, pînă la urmă, concepută 
dintr-un corp luminos. 


Semn al vieţii, bunătăţii, lumina 
simbolizează totodată cunoaşterea, ade- 
vărul şi speranţa. Alteori este un mijloc 
de descoperire şi descifrare a misterului. 
Lumina care apare în calea personajelor 
din basme şi licăreşte printre trunchiu- 
rile copacilor simbolizează speranţa în 
existenţa unui loc de refugiu. 

Luceafărul din poemul cu acelaşi titlu 
de M. Eminescu pătrunde în sufletul fe- 
tei întîi ca lumină („Răsare și străluce”). 
Atingerile luminii, jocul misterios şi fe- 
eric al acesteia crează un cadru interior 
romantic de o mare frumuseţe şi suave 
sugestii erotice: („Alunecînd pe-o rază”), 
Sufletul pur al fetei apare ca un spectacol 
al luminii („Țesînd cu recile-i scîntei”). 
Apoi Luceafărul se naşte din lumină 
(„Scăldat în foc de soare”). Dacă, potrivit 
unor concepţii mitice, la originea lumii 
se află lumina, el aparţine înseși esenței 
demiurgice primordiale. El e o sumă a 
elementelor cosmice, ceea ce presupune 
coexistenţa contrariilor pe care încorpo- 
rarea sa o pune în evidenţă; el este esența 
luminoasă a universului uman. Însă, în 
proximitate, lumina nemuritoare a Lu- 
ceafărului este insuportabilă: „Ochiul 
tău mă-ngheaţă”, „Privirea ta mă arde”. 
În poezia „Lumină”, poetul exprimă 
ideea că lumina cerească nu se dă decit 
ortodocșilor, fiindcă doar ei au credință 
adevărată: „Deodată-n negre ziduri: lu- 
mina dă năvală”, iar în „Scrisoarea I” de 
acelaşi autor, motivul semnifică princi- 
piul de existenţă a lumii. Contemplat de 
bătrînul dascăl, viitorul e perceput ca o 
desfacere a alcătuirii cosmice din resor- 
tul luminii: „Cum planeții toți îngheață 
şi s-azviri rebeli în spaţ/ Ei, din frinele 
luminii și ai soarelui scăpaţi”. Raza lu- 





nii şi „geniul morţii” amplifică imaginea 
perisabilităţii fiinţei umane: „Și pe toţi 
ce-n astă lume sînt supuși puterii sorții/ 
Deopotrivă-i stăpineşte raza ta şi geniul 
morții”, 

Proiectat în lumină încă din prima 
scenă a romanului „Fraţii Jderi” de M. 
Sadoveanu, chipul lui Ştefan cel Mare 
poartă o aură de sfinţenie: „Șiragurile 
dintii păreau a nu cuteza să ridice frun- 
tile către strălucitul chip ăl domniei”. 

La O. Goga, lumina sugerează armo- 
nia şi echilibrul ca lege fundamentală a 
creaţiei: „Dezleagă minţii mele taina/ Și 
legea farmecelor firii.../ Dă-mi cîntecul şi 
dă-mi lumina” („Rugăciune”). 

În poezia „Testament” de T. Arghe- 
zi, motivul comportă semnificaţia de 
iluminare prin ştiinţa de carte: „E-ndrep- 
tățirea ramurei obscure/ leşită la lumină 
din pădure”, iar la V. Romanciuc, moti- 
vul luminii ţine cu precădere de o energie 
ce se degajă din totala dăruire şi reînfiin- 
tare a bunătăţii și demnităţii omenești, 
generatorul ei fiind mai degrabă inima: 
„Nu mă încumet să-i aplaud harul,/ Să 
nu-i jignesc lumina din glas izvoritoa- 
re...” („Privighetoarea”). 

Motivul e dominant în „Eu nu stri- 
vesc corola de mununi a lumii” de L. 
Blaga. Poetul sugerează ideea că cunoaş- 
terea prin iubire nu risipeşte (nu stri- 
veşte cu lumina ei) vraja (frumuseţea) 
lumii, fiindcă a cunoaşte prin iubire în- 
seamnă a te contopi cu obiectul — corola 
de minuni a lumii, altfel spus, cu miste- 
rul ca frumuseţe a lumii. Eul liric adaugă 
lumii misterul său - lumina lui (iubirea 
lui), amplifică misterele, păstrînd astfel 
funcţia creatoare a timpului original, în 
Care s-a născut „lumina dintii”: „Eu cu 

lumina mea sporesc a lumii taină —/ și- 
ntocmai cum cu razele ei albe luna/ nu 
micșorează, ci tremurătoare/ măreşte şi 
mai tare taina nopții,/ aşa îmbogățesc şi 
eu întunecata zare? cu largi fiori de sfint 
mister...” În volumul „Poemele luminii” 
de acelaşi autor, lumina — simbolul iubi- 
rii — apare ca potenţială realitate meta- 
fizică: „Lumina ce-o simt/ năvălindu-mi 
în piept cînd te văd/ oare nu e un strop 
din lumina/ creată în ziua dintii, din lu- 
mina aceea-nsetată adînc de viaţă?”. 
Motivul luminii constituie un motiv 
central al romanului „Pădurea spînzura- 
ţilor” de L. Rebreanu. Apostol cunoaşte 
lumina divină a credinţei, în adolescenţă 
îl frământă lumina idealului, în anii de 
studenţie absoarbe lumina cunoaşterii 
filozofice, pe front dobindeşte lumina 
gloriei, prin dragostea Ilonei se îmbo- 
găţeşte cu lumina dragostei, în ochii lui 
Cervenco recapătă lumina sufletului şi, 
în sfirşit, descoperă lumina reflectoru- 
lui, care îl leagă de tabăra adversă. Deşi, 
în contextul romanului, clipa aleasă de 
destin pentru intrarea în neființă a celor 
două personaje este alta (sublocotenen- 
tul ceh Svoboda este executat la lăsarea 
serii, iar românul Apostol Bologa - la 
răsăritul soarelui), cele două morţi se 
aseamănă prin lumina izbucnită în ochii 
condamnaților, de parcă unul ar fi copia 
celuilalt sau, poate, a unui șir reprezen- 
tind „pădurea spînzuraţilor”. În scena 
spînzurării lui Svoboda, în momentul 
morţii, o lumină mare i se răspindeşte 
cehului pe figură și „cu privirea lucitoa- 
re, cu fața luminată, părea că vrea să ves- 
tească oamenilor o izbîndă mare...” Lu- 
mina izbucnită în ochii lui Bologa, odată 
cu primele raze ale soarelui, sugerează o 

nouă Geneză, în care omul este projectat 
pe fundalul Universului. 

Într-o suită de 23 de elegii ale lui Cai- 
sîn Culiev, mama simbolizează Lumina, 
rațiunea de a fi a poetului-fiu mamă: 
„Chiar ziua neagră-a mea rîvnea lumi- 
nă,/ Căci mama e izvor şi tărie a fiinţei 
mele.” 

În „La Medeleni” de Ione! Teodo- 
reanu, lumina zilei face parte din regi- 
strul de minuni ale naturii, iar dispariţia 
ei echivalează cu plinsul: „Pădurile de 
brazi sînt pline de trupurile luminii ca 
timpul de zile între nopți...E veselă ca un 
copil lumina de cîmpie, cu zări deschise 
şi pe mările fără hotar — doar între brazi, 
închisă între trunchiuri, cu stinse facle, 
lumina e tristă, neclintită în moartea ei 

palidă. 


Lună 


Simbol cultivat de scriitorii roman- 
tici, luna întreține feeria naturii, dar şi 
trăirea artistică; considerată măsură a 
timpului, luna totalizează sensurile mor- 
tii şi ale duratei. În mentalitățile religi- 
oase, luna sugerează viața care se repetă 
ritmic. Ea stăpîneşte ființa şi îi inoculea- 
ză dorul de moarte. În special, în faza 
ei micşorată, de crai-nou, luna exercită 
o dulce teroare asupra fiinţei. De rînd 
cu alte semnificaţii, luna e considerată 
„primul mort”. Timp de trei nopţi, în 
fiecare lună, luna e ca şi moartă, dispare. 
Apoi reapare, sporind în strălucire. Pen- 
tru oameni, luna mai este trecerea de la 
viaţă la moarte şi invers. Multe popoare 
o consideră chiar locu! acestei treceri. 
Luna aduce ploaie. 

Luna neagră este simbolul nefast al 
distrugerii, al pasiunilor tenebroase şi 





răufăcătoare, al energiilor duşmănoase, 
care trebuie biruite, al vidului absolut, al 
găurii negre avînd o putere de atracţie şi 
absorbţie înfricoşătoare. 

În basmul „Făt-Frumos din lacrimă” 
de M. Eminescu, luna coboară să culea- 
gă morţii din pustie. Tot ca loc de reclu- 
ziune a sufletelor fericite luna apare și în 
nuvela „Sărmanul Dionis”: fiinţa astrală 
a călugărului Dan își „construieşte” o 
lume paradiziacă pe acest astru. Sub im- 
periul Luminii selenare, Dionis săvîrşeş- 
te ritualul magic de anulare a timpului. 
Avertisment al morții şi simbol al unei 
vieţi promise, luna ocupă, de altfel, un 
loc însemnat în textele eminesciene; „ea 
răsare ca o vatră de jăratec” („Călin (file 
din poveste)”); „umple cîmpiile cu ochiul 
ei mândru, triumfal” („Împărat şi prole- 
tar”); deschide poarta-ntrării, spre uni- 
versul interior, adică „propria-ne lume”, 
provoacă gindirea bătrînului dascăl: 
„Timpul mort şi-ntinde trupul şi devine 
veșnicie” („Scrisoarea 1”); „adună do- 
rurile şi durerile lumii” („Scrisoarea I”, 
„Scrisoarea III”); „varsă apelor văpaie” 
(„Lasă-ţi lumea...”); este „scutul argin- 
tos” al cerului („Ecd”), are „lumina blîn- 
dă” („Lacul”). În finalul „Scrisorii IH”, 


` răsărirea lunii coincide cu reinstaurarea 


păcii: „Pin ce izvorăsc din veacuri stele 
una cîte una/ Și din neguri, dintre codri, 
tremurind s-arată luna...” În „Scrisoarea 
IT’, luna simbolizează conștiința univer- 
sală, principiul feminin și are rolul de a 
transfigura realitatea: „Străbătute de-al 
tău farmec ţie singură-ți arăţi”. Luna 
căreia i se adresează poetul reprezintă 
ochiul universului, elementul esenţial 
al cosmosului, martoră a realităţilor pă- 
mînteşti: „Lună tu, stăpin-a lumii, pe 





a lumii boltă luneci/ Și gîndirilor dînd 
viață, suferinţele întuneci;/ Mii pustiuri 
scînteiază sub lumina ta fecioară/ Şi cîți 
codri-ascund în umbră strălucire de iz- 
voară”. 

În poemul „Luceafărul” de M. Emi- 
nescu, motivul lunii stabilește relaţia 
cu astralul, anticipînd îndrăgostirea de 
Luceafăr. Comparind-o pe Cătălina cu 
luna, autorul o aşază în apropierea aş- 
trilor, dîndu-i dreptul să aspire spre ceea 
ce este veșnic. În poezia „Crăiasa din 
poveşti”, luna sugerează virginitatea şi 
castitatea fetei. Ca ochi al fetei, ea suscită 
visul acesteia. 

Luna apare în cele mai dramatice 
momente ale nuvelei „Dincolo de ni- 
sipuri” de E. Neagu: „Drumul era greu. 
Copitele se înfundau în nisip. Un cal se 
poticni şi necheză. Stăpînul îi dădu în 
cap cu pumnul. În faţă răsărise luna. Era 
galbenă şi vălurită ca obrazul unei bătri- 
ne”, „Șușteru nu-i chema. Privi luna ce 
se ofilea pe muchia aceluiași deal...” As- 
pectul lunii sugerează lupta dintre viață 
şi moarte. 

La G. Topîrceanu, în „Vara la țară”, 
luna capătă un aspect banal, în conso- 
nanţă cu tiparele vechi de la ţară: „Doar- 
me-apoi adînc comuna.../ Numai luna/ 
Galbenă ca un bostan/ lese, mare și rura- 
lă./ La iveală,/ Dintr-o margine de lan.” 


Lut 


Este simbolul materiei informe. Lu- 
tul reprezintă, cu adevărat, o schemă a 
materialismului profund, în care forma 
e înlăturată, ştearsă, desfiinţată. Crearea 
din ţărînă şi lut a lui Adam și Eva amin- 
teşte de mitologia Egiptului antic, po- 
trivit căreia zeul Hnum a modelat toate 

fiinţele pe roata olarului. 

În poemul „Luceafărul” de M. Emi- 
nescu, Cătălina, incapabilă să ajungă în 
lumea Luceafărului, se va transforma, 
în viziunea poetului, în „chip de lut”, 
alunecînd spre uman. Ea este oprită de 
„lutul” care precumpăneșşte în alcătuirea 
omului obişnuit, căutîndu-şi un alt „chip 
de lut”, care să-i semene; împreună, vor 
reface tot o unitate, dar la nivelul telu- 
ricului. 

La L. Blaga, în textul „Daţi-mi un 
trup, voi munţilor”, motivul sugerează 
soarta pămintească a omului incapabil 
să cunoască nemărginirea Universului: 
„Numai pe tine te am, trecătorul meu 
trup,/ şi totuşi/ flori albe şi roşii eu nu-ţi 
pun pe frunte și-n plete,/ căci lutul tău 
slab/ mi-e prea strimt pentru straşnicul 
suflet/ ce-l port.” În textul „Călugărul 
bătrîn îmi şopteşte din prag”, motivul 
semnifică opacitatea vieţii terestre: „Azi 
tac aici, și golul mormintului/ îmi sună 
în urechi ca o talangă de lut”. Acelaşi au- 
tor reia motivul și în alt text al său, aici 
avind conotaţia de cadru natural în care 
se reîntoarce fiinţa pământeană: „Coboa- 
ră-n lut părinţii, rînd pe rind,/ în timp 
ce-n noi mai cresc grădinile./ Ei vor să 
fie rădăcinile,/ Prin cari ne prelungim pe 
sub pămînt” („Părinţii”). 

În „Poeme cu îngeri” de V. Voicu- 
lescu, sufletul este sfişiat între condiţia 
umană („lutul ce ne mănîncă”) şi „cerul 
străin”, care nu-i primeşte căutarea. 

Motivul apare şi în romanul „Moro- 
meţii” de M. Preda. Statueta de lut ars 
care reprezintă chipul lui Ilie Moromete 
şi care stătea „insingurată” pe polița fie- 
răriei simbolizează înstrăinarea existen- 
ţială a personajului. 

În scena sărutării pămîntului din ro- 
manul „lon” de L. Rebreanu, „lutul ne- 
gru” semnifică latura terestră a omului, 
care nu a lăsat personajul să se elibereze 
de patima pămîntului: „Se opri în mijlo- 
cul delniţei. Lutul negru, lipicios, îi țintu- 
ia picioarele, îngreunîndu-le, atrăgindu-l 
ca brațul unei iubite pătimașe...Mîlinile îi 
rămaseră unse cu lutul lipicios, ca niște 
mănuși în doliu...” Astfel, doliu se dove- 
deşte pămîntul pentru Ion. 


Mamă 


Simbolismul mamei se leagă de acela 
al mării şi al pămîntului, al gliei şi chiar 
al Mariei, Maicii Domnului în sensul 
că toate sînt matrice ale vieţii. Potri- 
vit transpunerii mistice din creştinism, 
Mama este Biserica de la care creştinii 
primesc viaţă și har. Mama este simbo- 
lul esenţial al naşterii. Aeppli scria: „Ex- 
periența noastră, pe care o primim de la 
propria mamă, este imensă şi durabilă 
încă de la începutul vieții; ea ne umple 
copilăria. Chipul acestei femei căreia îi 
aparținem mai mult decit oricărei alteia, 
ne însoţeşte în toate momentele vieții. 
Deși despărțiți trupeşte, ea continuă de-a 
lungul anilor să ne hrănească din oste- 
neala şi sacrificiul ei”. 

În balada populară „Mioriţa”, bătri- 
na mamă reprezintă chiar chipul durerii, 
este imaginea-sumă a tuturor mamelor 
care, de la Fecioara Maria încoace, îşi 
caută fiii dispăruţi în moarte. 

Mama lui Nică din „Amintiri din 
coipilărie” de I. Creangă e asemenea 
unei zeități care tutelează universul 
copilăriei, devenind un simbol al aces- 
tei lumi: exigentă, autoritară, hotărită 
şi categorică: „Ai să pleci unde zic eu”, 





„degeaba te mai sclifosești, Ioane”, „...ştii 
tu moarea mea”. Astfel mama lui Nică 
este cea care făureşte destinul feciorului. 
Find unică în felul ei, Smaranda devine, 
totodată, simbol al Mamei universale: 
„Și sînge din sîngele ei şi carne din car- 
nea ei am împrumutat; şi a vorbi de la 
dînsa am învățat”. Autorul îşi învesteşte 
mama cu „tinereţe fără bătrineţe și viață 
fără de moarte”. 

Simbolistica mamei în poezia lui G. 
Vieru este foarte bogată: „Ea este o altă 
Maică Marie, un început a toate cîte sînt, 
devenind Muma însăși: patrie, grai, izvor 
şi alte realități primordiale”(I. Ciocanu). 
Mama din poezia „Făptura mamei” de 
G. Vieru este asemeni mamei divine care 
simbolizează cea mai perfectă armonie 
a dragostei. Mama e perfectă asemeni 
stelei cu cinci colțuri, de aceea „iarba 
ştie” ce gindeşte; curată, ferită de păcat, 
mama devine uşoară, asemeni păsării ce 
mijloceşte relaţia dintre cer şi pămînt. 
Făptura mamei e ca o sfintă Marie de pe 
zidurile bisericilor, care merge pe nori, 
fără a simţi împotrivire, cu faţa deschi- 
să de o lumină internă ce se îndreaptă 
spre oameni: „Ușoară, maică, ușoară,/ 
C-ai putea să mergi călcînd/ Pe semințe- 
le ce zboară/ Între ceruri și pămînt”. În 
poezia „Cămăşile”, mama, asemeni măi- 
cuţei din balada populară „Mioriţa”, nu 
învinuieşte şi nu blestemă pe nimeni. Ca 
toate mamele lumii, ea oficiază cu acura- 
teţe ritualul pregătirii fiului pentru hora 
din sat. Cît de frumos s-ar fi petrecut 
acest ritual în vreme de pace! 

Protagonista romanului „Mara” de 
I. Slavici este o mamă deosebită: munci- 
toare, harnică şi chibzuită. Ea este consi- 
derată de criticul literar Magdalena Po- 

pescu „viaţa însăși, pătimașă, puternică, 
rea, lacomă, generoasă, feroce și darni- 
că”. Mara rămîne un personaj complex 
- simbol al maternității şi virtuţii. 

Chipul mamei este evocat în „Hro- 
nicul şi cîntecul virstelor” de L. Blaga. 
Despre ea autorul scrie că „va învinge 
totdeauna şi-n toate împrejurările ele- 
mentele vrăjmașe nouă și așezărilor 
noastre”, „mama era substanța activă, 
în jurul căreia luau înfăţişare palpabilă 
toate rînduielile vieţii noastre”. 

Momentul prinzului din poezia 
„Clăcaşii” de O. Goga scoate în relief 
imaginea unei femei: care îşi alăptează 
copilul simbolic. Ea este Fecioara Maria, 
iar „fătul bălai” este virtualul Iisus (Me- 
sia), cel care, prin patimi şi jertfă, îşi va 
izbăvi norodul. 


Manole 


Manole, personaj al baladei populare 
„Monastirea Argeşului” şi al dramei bla- 
giene „Meşterul Manole”, este simbolul 
destinului creator al omului. Fiind do- 
minat de patima creaţiei, el acceptă jert- 
fa prin iubire şi din iubire, ca un Faust 
modern. El atinge absolutul prin creaţia 
zămislită prin suferință. Artistul are pri- 
vilegiul ieşirii din istoria imediată, pen- 
tru că ritualul artistic imită zidirea lumii 
şi gestul divin. În acest sens, Manole 
acceptă să-şi jertfească iubirea şi viaţa 
în numele unei opere eterne. În această 
baladă, se reflectă concepţia românească 
despre destinul creatorului, condamnat 
să creeze o singură operă; e vorba despre 
irepetabilitatea actului creator. Pentru 
Manole, creaţia devine o misiune sacră 
şi o experienţă tragică. 

În drama lui H. Lovinescu „Moar- 


tea unui artist”, gestul creator are func- 
ţii exorcitante: Manole Crudu își ucide 
frica de moarte, cioplind o statue înfri- 
coșătoare. Oripilat de propria creaţie, o 
distruge, dar în acest fel se eliberează de 
teroarea apropiatei morţi. 


Mare 


Simbol al dinamicii vieţii. Totul se 
iveşte din mare şi totul se întoarce în 
ea: loc al zămislirilor, al transformărilor 
şi al renaşterilor. Apă în mişcare, marea 
simbolizează o situaţie a incertitudinii, 
a îndoielii, a nehotăririi, situaţie care se 
poate încheia bine sau rău. Marea este 
deopotrivă o imagine a vieţii și a mor- 
ţii. Vechii greci şi romani ofereau mării 
cai şi tauri sacrificați, animale ce simbo- 
lizau, ele însele, fecunditatea. Marea se 
bucură de însuşirea divină de a da şi de 
a lua viaţa. Vizionarul Apocalipsei cîntă 
lumea cea nouă, în care marea nu va mai 
exista. Marea, datorită întinderii ei apa- 
rent nemărginite, este imaginea nedeter- 
minării principale. Dar atunci cînd este 
agitată, marea este întinderea nesigură, 
de a cărei traversare primejdioasă este 
condiţionată ajungerea la țărm. În mito- 
logiile egiptene, naşterea pămîntului şi a 
vieţii era concepută ca o ieşire din ape. 
Creaţia, chiar şi a zeilor, s-a ivit din apele 
primordiale. 

În „Floare albastră” de M. Emines- 
cu, „Întunecata mare”, ca matrice a uni- 
versului, constituie termenul prin exce- 
lență propriu Genezei: „Înzădar rîuri 
în soare/ Grămădeşti-n a ta gîndire/ 
Şi cîmpiile asire,/ Şi întunecata mare”. 
Marea din elegia eminesciană „Mai am 
un sungur dor” ne aminteşte de Orfeu, 
care şi-a aruncat harpa sfărimată nu în 

haos, ci în mare - simbol al vitalității, 
mişcării, eternei murmuiri: „Mai am un 
singur dor/ În liniștea serii/ Să mă lăsaţi 
să mor/ La marginea mării”. În poemul 
„Luceafărul” de M. Eminescu, motivul 
mării are mai multe semnificaţii: spaţiu 
infinit care sugerează imposibilitatea 
iubirii („Privea în zare cum pe mări/ 
Răsare şi străluce...”), metaforă a uitării 
(„Și s-arunca fulgerător,/ Se cufunda în 
mare”), apă primordială („Și apa unde- 
au fost căzut/ În cercuri se roteşte”). 

La I. Barbu marea reprezintă un me- 
diu transparent şi opac, palpabil şi inefa- 
bil, profetic (luînd înfățișări nenumăra- 
te), deci imprevizibil şi seducător: „Din 
ceas, dedus adincul acestei calme creste,/ 
Intrată prin oglindă în mîntuit azur,/ 
Trăind pe înecarea cirezilor agreste,/ În 
grupurile apei, în joc secund, mai pur.” 
(„Joc secund”). În poezia „Timbru” de 
acelaşi autor, marea e percepută senzo- 
rial ca sunet vast, venit din nesfirşitele 
depărtări, cu fluidităţi mătăsoase şi grele 
de cristale lichide: „Ar trebui un cîntec 
încăpător, precum/ Foșnirea mătăsoasă 
a mărilor cu sare”. 

În poezia lui G. Vieru „Pădure, ver- 
de pădure”, motivul sugerează trecerea 
pe alte tărimuri („Și-a plecat pe mări s- 
o uite”), iar în textul „Tu” simbolizează 
cosmosul, universul: „Mă las la fund de 
mare/ Să văd ce-ai zice tu”. 

Marea, la V. Romanciuc, „dezgolește 
creierii pămîntului”, autorul sugerînd 
astfel ideea că vom putea citi cîndva 
gindurile pămîntului după unduirea 
mării: „Marea —/ Locul în care/ creierul 
pămintului/ e dezgolit./ Ce te frămîntă, 
pămintule,/ Cănd e furtună pe mare?/ 
Ce nădejde/ în adincul tău înfloresc/ 





cînd marea e blindă,/ ascultătoare?” 
(„Marea”). 

În eseul „Marea Neagră” de G. Meni- 
uc, motivul se identifică cu fiinţa umană: 
»„marea se frămiîntă, oftează, își zdre- 
leşte valurile năprasnice de bolovani, se 
retrage în valuri enigmatice, apoi revine, 
aruncîndu-se cu muget peste faleză. Se 
zbuciumă, neogoită și tulburată, ca un 
titan în plină zămislire”. 


Masă 

O masă rituală a împărtăşirii este 
Masa Rotundă a Cavalerilor Graalului. 
Deoarece trebuie să primească Graalul 
în centrul ei, masa este, în acest caz, ima- 
ginea unui centru spiritual. Ea îi amin- 
teşte pe cei doisprezece apostoli în jurul 
mesei Cinei celei de Taină, dar şi, prin 
forma ei, pe cele douăsprezece semne 
ale zodiacului. 


Mănăstire 

Sufletul românesc se caracterizează 
printr-o puternică notă de religiozitate, 
deoarece cultura noastră porneşte din 
curtea mănăstirilor. Mănăstirea repre- 
zintă un spaţiu sacru, purificat, în care 
se refugiază deopotrivă monarhul, căr- 
turarul sau cel care se găteşte să treacă 
în neființă: între zidurile acestor lăcașuri 
de asistenţă şi rugă, de cultură şi artă, 
şi-au cîntat, în anii bătrineţii, pacea, în 
pregătirea pentru viaţa viitoare, mem- 
bri ai familiilor domnitoare și fruntaşi 
ai marii boierimi. Uneori, mănăstirea 
devine cadrul de desfăşurare a acţiunii, 
accentuînd nota romantică a operei, un 
spaţiu tainic. Mănăstirea este comparată 
cu un Ierusalim ceresc: la încrucișarea 





celor patru căi ale spaţiului, o fintînă, un 
arbore, o coloană din construcţia ei mar- 
chează centrul lumii. Mănăstirea este, 
totodată, un centru cosmic legat de cele 
trei nivele ale universului: lumea sub- 
terană (prin fintînă), suprafața solului, 
lumea cerească (prin arbore, trandafir, 
coloană sau cruce). Forma sa pătrată sau 
dreptunghiulară, deschisă sub bolta ce- 
rului reprezintă unirea dintre cer şi pă- 
mînt. Mănăstirea este simbolul intimei 
relaţii cu divinitatea. 

În „Meşterul Manole” de L. Blaga, 
creatorul este un răzvrătit şi, asemeni 
lui Prometeu, dăruieşte oamenilor, prin 
sacrificiul său, o valoare absolută — mă- 
năstirea. Ca expresie a sacrului ce încor- 
porează perfecțiunea, din perspectiva 
expresionismului, simbolul mănăstirii 
este traducerea poetică a aspiraţiei spre 
desăvârșire. - 

Alteori, acest motiv sugerează religi- 
ozitatea poporului român. Un exemplu 
în acest sens este romanul „Fraţii Jderi” 
de M. Sadoveanu: scena de la începutul 
operei îl înfăţişează pe domnitorul Şte- 
fan cel Mare participînd la hramul mă- 
năstirii Neamţ. 


Măslin 

Arborii de măslin cresc foarte încet. 
Din timpurile antice, măslinul a simboli- 
zat pacea. Cînd pacea este personificată, 
ea este, de obicei, asociată cu măslinul. 
Acest arbore mai simbolizează purifi- 
carea, fecunditatea, puterea, victoria și 
răsplata. În tradiţiile creştine, măslinul 
este un simbol al păcii; o ramură de mă- 
slin aduce porumbelul lui Noe la sfîrșitul 
potopului. Se spune că unul din numele 
lui Dumnezeu este scris pe fiecare din 

frunzele sale. Măslinul mai simbolizează 
raiul celor aleşi. 

În sonetul „În grădina Ghetsemani” 
de V. Voiculescu, imaginea măslinilor 
care parcă vor să fugă este încărcată de 
sugestii simbolice. Ei ar sugera pe sfinţii 
apostoli, care-l părăsesc pe lisus în acele 
clipe grele cuprinși de spaimă. E o îm- 
plinire a versetului: „Bate-voi păstorul 
şi se vor risipi oile turmei”. Frămîntarea 
măslinilor poate constitui o analogie de 
subtext cu natura umană, al cărei zbu- 
cium „fără tihnă”, neputincios, nu o 
poate elibera de determinismul ei tere- 
stru: „Deasupra, fără tihnă, se frămîntau 
măslinii,/ Păreau că vor să fugă din loc, 
să nu-l mai vadă.../ Treceau bătăi de ari- 
pi prin vraiștea grădinii/ Şi uliii de seară 
dau roate după pradă”. 


Meditaţie 

Meditaţia Cezarului din poemul 
„Împărat şi proletar” de M. Eminescu, 
cu conţinutul ei sceptic, subzistă în pre- 
zenţa celor trei simboluri: al perisabilită- 
tii lumii („Pe undele încete îşi mișcă legă- 
nate/ Corăbii învechte”), al malancoliei 
şi tristeţii apăsătoare („Cezaru-ncă ve- 
ghează la trunchiul cel plecat/ Al salciei 
pletoase”), al gloriei prăbuşite („Trecea 
cu barba albă — pe frunte-ntunecată,/ 
Cenușa cea din paie îi atîrna uscată — / 
Moșneagul rege Lear”). 


Mekka 


Mekka este cetatea sfintă a musul- 
manilor şi ține de geografia sacră: ea este 
un Tărîm Sfint prin excelență şi prototip 
al tuturor tărimurilor sfinte. 

Mekka este simbolul idealului, spre 





94 


PN a E 


care aleargă sufletul omenesc, mereu 
încercat de alte şi alte tentaţii ale necu- 
noscutului, idealul omului superior din 
poemul „Noapte de decemvrie” de Al. 
Macedonscki. „Cetatea prea sfintă”, în- 
conjurată de ziduri albe, constituie un 
„centru al lumii” și un spaţiu sacru, sim- 
bol deopotrivă cosmologic și paradiziac. 
Fascinantă prin frumuseţe, Mekka mai 
poate reprezenta tărimul pur al Ideii, 
adică Absolutul. „Nălucă sublimă”, „vis 
ceresc”, „cetate de vise”, „regină a ma- 
giei”, cum. o numeşte autorul, Mekka e 
sinonimă cu perfecțiunea. Ajunge ge- 
niul, în viaţa lui pămînteană, la Ideea 
pură sau doar o zăreşte înainte de toate? 
Natura umană cu adevărat superioară e 
fascinată de absolut (Mekka), iar acesta 
nu poate fi atins decit „per aspera”, prin 
efort sfişietor, prin „pustie”. În finalul 
poemului, semnificaţia termenului devi- 
ne tragică, în el contopindu-se Absolutul 
şi moartea. După C. Noica, Mekka „ar fi 
să fie” posibilitatea care nu va fi atinsă, 
pentru că realizarea ei contrazice desti- 
nul îndrăgostitului de ideal. Pe măsură 
ce căutătorul se apropie, idealul se înde- 
părtează. Geniul ajunge la absolut abia 
în „Mekka cerească”, adică în eternitate. 
Or, destinul geniului, oscilind între înăl- 
tare şi suferință, între evadare și damna- 
re, este guvernat de fascinația visului. 


Metal 


Metalul pur ce se degajă din mine- 
reul grosolan este spiritul ce se desprin- 
de de substanţă și devine vizibil. În Chi- 
na, operaţiunea de topire este asemuită 
cu dobîndirea nemuririi. S-a stabilit un 
sistem de corespondențe între metale şi 
planete: plumb = Saturn, cositor = Ju- 





piter, fier = Marte, aramă = Venus, ar- 
gint-viu = Lună, aur = Soare. Virsta de 
aur şi seminţia de aur sînt minunate, în 
vreme ce virsta de fier şi seminţia de fier 
înseamnă brutalitate şi tiranie. Oame- 
nii poartă podoabe de fier, de argint sau 
aur, după clasa căreia îi aparţin. Ceea ce 
îi deosebeşte între ei este nu atit o ches- 
tiune de preţ, cît o noţiune de ierarhie 
întemeiată pe simbolistica metalelor. 
Metalele simbolizează energiile cosmice 
solidificate şi condensate, avind felurite 
influenţe. 

„Lepădarea de metale” este un stră- 
vechi rit inițiatic şi simbolic. El se leagă, 
fără îndoială, de caracterul impur atri- 
buit metalelor. Recipiendarul este poftit 
să se lepede de metale (bani, inele, lanţu- 
ri, ceas etc.), spre a vădi astfel detașarea 
sa de orice bun material și voinţa sa de 
a-şi redobindi nivinovăţia dintii. 

„Frunzele de metal” din poezia „Mo- 
nosilab de toamnă” de G. Bacovia sim- 
bolizează starea de spirit apăsătoare. 
Acestea au nevoie de curăţare (motivul 
aminteşte momentul biblic „Voi întoar- 
ce mîna mea împotriva ta şi te vei curăţi 
de toată zgura ta, ca în cuptor”): „ Toam- 
na suflă-n geam frunze de metal/, Vint”. 


Metamorfoză 


Metamorfozele pot fi ascendente 
sau descendente, după cum reprezin- 
tă o răsplată sau o pedeapsă, sau după 
finalităţile urmărite. Metamorfozele 
evocă o anumită credinţă în unitatea 
fundamentală a fiinţei, aparențele sensi- 
bile neavind decit o valoare iluzorie sau 
trecătoare. Schimbările de formă nu par 
să afecteze personalitatea adîncă, care-şi 
păstrează numele. Metamorfozele sînt 

expresii ale dorinţei, cenzurii, idealului, 
sancţiunii, sînt ivite din adîncimile in- 
conştientului şi iau formă în imaginaţia 
creatoare. Poezia de dragoste este şi bo- 
gată în dorinţe, în metamorfoze, pentru 
a plăcea fiinţei iubite. Metamorfoza este 
un simbol de identificare, la o persona- 
litate pe cale de individualizare, care nu 
şi-a asumat însă cu adevărat totalitatea 
eului său şi nici nu şi-a actualizat toate 
puterile sale. 

Capacitatea de a se metamorfoza o 
posedă Greuceanu din basmul popular 
cu acelaşi titlu. 

Metamorfoza Mirei din drama „Meș- 
terul Manole” în mănăstire este o sacra- 
lizare arhetipală a iubirii ce sugerează 
unirea spiritului cu lumea, cu natura. 

Metamorfozarea Luceafărului din 
poemul cu același titlu de M. Eminescu 
este necesară întilnirii dintre cei doi în- 
drăgostiţi, dar chipul uman pe care îl ia 
Luceafărul nu schimbă trăsăturile eter- 
nităţii lui. El nu poate oferi fetei decît „o 
faţă”, o ipostază a veşniciei sale, adică a 
morţii. „Vinătul giulgi”, „umerele goa- 
le”, „umbra feţei străvezii”, „albă ca de 
ceară” primesc expresie sintetică în ver- 
surile: „Un mort frumos cu ochii vii/ Ce 
scînteie-n afară”. A doua metamorfoză a 
Luceafărului este construită din termeni 
antonimi celei dintii, ca expresie a anu- 
lării contrariilor în absolut, însă aceleași 
semne ale morţii se impun: persoana sa 
este, de asemenea, princiară, iar naşterea 
umanei înfățișări se face tot prin virte- 
jul propriu Genezei. Ţinînd drumul cu- 
noaşterii şi neliniştii propriu oamenilor 
însetaţi de absolut, Luceafărul se trans- 
formă în Hiperion, fiu al cerului și soa- 
relui şi îşi oferă nemurirea pentru o oră 





de iubire: „Și apa unde-au fost căzut/ În 
cercuri se roteşte/ Și din adînc necunos- 
cut/ Un mîndru tînăr creşte”. Prin cele 
două metamorfoze, Luceafărul parcurge 
un întreg ciclu de existenţă situat între 
geneza şi surparea lumilor. 


Metempsihoza 


Metempsihoza presupune reîncar- 
narea sufletului. Or, greutatea faptelor 
şi aspiraţia către puritate înriureşte, 
într-un ciclu, o suită de renaşteri suc- 
cesive, pînă la atingerea perfecțiunii ce 
deschide accesul, în afara roții existenţei, 
la eternitate. Metempsihoza apare ca un 
simbol al continuității morale şi biolo- 
gice în Lumea de Dincolo, unde omul 
își schimbă natura și starea din motive 
bine determinate. Metempsihoza se în- 
scrie în ciclul infinit grav al morţilor şi 
renașterilor. 

În nuvela „Sărmanul Dionis” de M. 
Eminescu, călugărul Dan din timpul lui 
Alexandru cel Bun devine, prin reîncar- 
nare, deci metempsihoză, funcţionarul 
Dionis. Același personaj trăieşte în două 
lumi paralele, fiind puse faţă în faţă două 
lumi. Şi în „Împărat şi proletar” identifi- 
căm motivul prin ideea că cel care într-o 
viaţă a fost împărat, în alta va fi prole- 
tar. 


Mioară 


O poveste galică descrie două turme 
de oi, unele albe şi celelalte negre, des- 
părţite de un rîu. Ori de cîte ori behăia o 
oaie albă, una neagră trecea apa și deve- 
nea albă; de cite ori behăia o oaie neagră, 
una albă trecea apa şi devenea neagră. 
Între malurile riului, care simbolizează, 

probabil, despărțirea dintre lumea tere- 
stră şi lumea de dincolo, se înalță un ar- 
bore mare, din care o jumătate ardea de 
la rădăcină pînă în vîrf, pe cînd cealaltă 
parte era împodobită cu frunziş verde. 
Oile albe care ajung negre simbolizează 
sufletele ce coboară din cer pe pămînt; 
oile negre care ajung albe le închipuie 
pe acelea ce urcă de pe pămînt spre cer. 
Acest simbolism poate reprezenta adap- 
tarea principiului conform căruia este 
nevoie de o viaţă de om pentru ca zeii să 
accepte să restituie o viaţă de om. 

În balada populară „Mioriţa”, moti- 
vul mioarei semnifică comuniunea om- 
natură, afecțiunea reciprocă între anima- 
lul oracular şi fiinţa umană: mioara face 
parte din drumul de viaţă şi de moarte 
al păstorului, ea îl va însoţi în clipa tre- 
cerii în Nefiinţă. Zbuciumul ei care ţine 
„de trei zile-ncoace” atinge valorile tragi- 
cului. M. Eliade afirmă că „Oaia nu co- 
munică o informaţie privind complotul, 
ci dezvăluie, într-o manieră oraculară, 
ceea ce a fost hotărît.” Mioara reprezintă 
animalul prevestitor al morţii ca pe un 
final de neevitat al vieţii. În opinia unor 
comentatori, oile care vor plinge „cu la- 
crimi de sînge” reprezintă bocitoarele. 

Mioriţa a generat un motiv în litera- 
tura cultă; mioriticul se referă, în special, 
la reveria păstorului stimulat de mioara 
magică. În tradiţiile românești, oaia este 
animalul sacramental, păstrînd legături 
subtile cu metafora creştină a mielului - 
lisus. Fiinţă imaculată, ocolită de duhu- 
rile rele, ea apare ca mesager al morţii şi 
adoptă o atitudine care o anticipă pe cea 
a păstorului: refuză hrana, iar gura nu-i 
„mai tace”. Jalea ei pregătitoare pentru 
trecerea în neființă este reluată atunci 





cînd invocă refugiul în „negru zăvoi”, la 
„umbră” şi „iarbă”, ceea ce favorizează 
visul şi reprezintă, simbolic, o coborire 
pe puntea raiului.. 

În poezia „Sara pe deal” de M. Emi- 
nescu, motivul e prezent prin descrierea 
peisajului domestic şi pastoral, cu turme 
şi sate ancestrale pierdute în depărtări. 
Dealul și valea sînt componentele spa- 
țiului mioritic. Din linia lui ondulată 
(vorba lui Blaga) se nasc în sufletul poe- 
tului nostalgii fără nume. 

Motivul este reluat în „Mai am un 
singur dor” de M. Eminescu, avindu-se 
în vedere seninătatea eroului liric în fața 
morţii, care ne aminteşte de Orfeu: „Mai 
am un singur dor:/ În liniştea serii/ Să 
mă lăsați să mor/ La marginea mării”. 

Motivul mioritic e prezent în piesa 
lui I. Druţă „Frumos şi sfint” prin per- 
sonajul Călin. Viaţa simplă, în armonie 
cu legile eterne ale naturii este aspiraţia 
fundamentală a personajului: „Asta-i 
adevărata viaţă!..Uită-te numai cîtă bi- 
necuvintare în jur!.. Linişte, munți verzi, 
aer curat, cer limpede!.. Vezi o grămadă 
de frumuseți. De dragul acestei tihne am 
îndurat atitea chinuri”. Muntele miori- 
tic este locul unde personajul se recu- 
lege, se purifică. La finalut peisei, Călin 
trimite, prin băiatul Mariei, mesajul său 
mioritic: Maria să pregătească ştergare 
albe, găleți noi şi masă plină de cozonaci 
pentru Călin, care va veni şi vor face, în 
sfirşit, nuntă. 

Identificăm motivul prin ideea că 
lumea ar fi un univers al sacrului în pas- 
telul „Miezul iernii” de V. Alecsandri. 
Tabloul aminteşte de balada populară: 
„Mii de stele argintii”, "În nemărginitul 
templu ard ca vecinice făclii”. 

În contextul romanului „Baltagul” de 
M. Sadoveanu, motivul se concretizează 
prin faptul că acesta continuă acțiunea 
baladei populare. 


Mira 

Motiv cu profunde implicaţii es- 
tetice, personaj din drama „Meşterul 
Manole” de L. Blaga, Mira reprezintă 
„femeia adusă de peste apă”, care e des- 
tinată zidirii. Ea simbolizează dragos- 
tea ca spirit al lumii și spirit al creaţiei. 
„Eu sînt biserica — jucăria puterilor!”, 
spune ea, sugerînd, prin aceste cuvin- 
te, identificarea de către autor a femeii 
iubite cu biserica pe care vrea s-o înal- 
te, a iubirii zămislitoare în trup cu iu- 
birea creatoare în plan spiritual. „Între 
voi două nici o deosebire nu fac, pentru 
mine sînteți una”, spune Manole. Mira 
este simbolul vieţii, purității omeneş- 
ti, simbolul eternității în neclintitul gi 
destin de a perpetua, născînd, Omul. 
Lăcaşul o va eterniza în frumuseţea sa 
ca „un cîntec de iubire împletit cu un 
cîntec de moarte”. Mira este o taină de 
frumuseţe şi gingășie, jovialitate şi in- 
tuiție, bunătate şi devotament, iubire 
şi seninătate, purtînd pitorescul și far- 
mecul naturii. Alături de Manole, Mira 
este un personaj puternic conturat, cu 
trăsături omenești de mare forţă gene- 
ralizatoare. Delicateţea sufletească a 
Mirei, naivitatea izvorită din abnegaţia 
ei pentru Manole şi pentru idealul ar- 
tistic al acestuia, zidirea treptată urcă 
gradat suferinţa pe culmile tragismu- 
lui. Tragismul situaţiei e, de asemenea, 
transmis de dispariţia sub zid a Mirei. 
Ea simbolizează dragostea ca suflet al 
lumii şi spirit al creaţiei. 


Miros 


Şi de parfumul florilor se leagă un 
simbolism: mireasma iasomiei este par- 
fumul regilor, acea a trandafirului este 
parfumul îndrăgostiţilor, narcisul e par- 
fumul tinereţii, lotusul albastru are mi- 
rosul puterii materiale și al bogăției. 

Imaginea olfactivă „Și un miros ve- 
nea adormitor” din poezia „Fiind bă- 

” de M. Eminescu contribuie la că- 
derea în reverie a eului liric. În poemul 
„Călin (file din poveste)” de M. Emines- 
cu, „văzduhul tămiiet” crează o senzaţie 
olfactivă cu sugestii sacre. 

Personajul din romanui „Clopotni- 
ţa” de I. Druţă este obsedat de mireasma 
ameţitoare a gutuielor, un aer de vis şi 
poezie. Cutremurat de suferința gemu- 
tă a personajului, autorul îi readuce în 
suflet acest miros. Sensul motivului este 
accentuat la sfirşitul romanului: ”...s-a 
oprit locului pentru că dase peste dinsul 
nemuritoarea aromă de gutui...i-a por- 
nit în întimpinare lăsînd acea aromă să i 
se împlinte în suflet.” 

Senzaţia olfactivă din versul „a piele 
de copil mirosea spinarea ei” („Leoaică 
tînără, iubirea” de N. Stănescu) ar putea 
sugera o anumită puritatea inconştien- 
tă, specifică perioadei cînd trupul mai 
păstrează, încă, mirezmele vîrstei ino- 
cente. 


Mistreţ 


Mistreţul întruchipează autoritatea 
spirituală. Ca animal agresiv, care rupe 
violent crîngul, el este simbolul cetelor 
de războinici curajoşi. Aceştia purtau 
adesea coifuri în formă de cap de mistreţ, 
iar în Grecia coifurile erau acoperite cu 

colţi de mistreţ înșiraţi strîns unul lingă 
altul. Mistreţul este simbolul dorinţei de 
luptă neînfrînate şi al ferocităţii, este ca 
un soldat neînfricat şi înarmat pînă în 
dinţi, care opune rezistenţă cavalereşte 
în înfruntarea cu duşmanii şi nu se gîn- 
deşte la nici un mijloc de a fugi. 

Pe cit este de nobil simbolismul mi- 
strețului, pe atit este de vrednic de di- 
spreţ cel al porcului. Porcul sălbatic este 
simbolul desfriului şi al brutalităţii. 

Mistreţul cu colţi de argint din poezia 
cu acelaşi titlu de Şt. Augustin-Doinaş, 
simbolizează forţele răului, demonul. 


Moară 


-ir 


Simbol al timpului care mistuie, ma- 
cină lumea, moara este un loc vitaliza- 
tor, situat în miezul universului care se 
transformă continuu. În mentalitățile 
arhaice, destinul ființei poate fi răsco- 
lit prin vrăji care folosesc roata morii. 
“Pentru M. Eliade, simbolul implică și o 
sugestie a iniţierii în experienţa morţii; 
pentru el, moara este un alt simbol al 
labirintului infernal al vieţii, ca în nuve- 
la „Podul!”, în care personajul Vladimir 
îşi asociază „existenţa cu o rătăcire prin 
moară. Moara este și un simbol al mă- 
cinării, al neîntreruptei acţiuni erozive a 
timpului, dar şi un semn al transformă- 
rii, al trecerii într-o altă stare materială. 
Sub impulsul morii care macină se 
naşte revelaţia devenirii şi dorinţa de a 
trăi în ritmul transformării materiei; în 
poezia „Fata morarului” de G. Coşbuc, 
personajul capătă gîndul sinuciderii 
privind roata care se mișcă; impulsul ei 
ilustrează dorinţa de a-şi anula viaţa ri- 
sipindu-se în lume, ceea ce se întîmplă 
cu personajele din nuvela „Moara cu 


noroc” de I. Slavici. 

Un mai mare interes trezeşte simbo- 
lul morii părăsite. Abandonată şi ieşită 
din uz, moara atrage duhurile necurate, 
reprezentind un loc în care timpul nu 
mai acţionează, materia se află în stag- 
nare şi îşi pierde sensul de devenire con- 
tinuă. Moara părăsită ca loc diabolizat 
apare şi la Slavici, în nuvela „Moara cu 
noroc”: Ghiţă ia în arendă o crciumă, 
așezată la răscruce de drumuri, în loc 
pustiu, lingă o moară părăsită; Dorinţa 
onestă a personajului de a-și schimba 
condiţia degenerează, el îşi pierde măgu- 
ra, apoi şi sensul existenţial, minte, fură, 
ucide şi moare, circiuma însăşi mistăln- 
du-se într-un incendiu. 

În poezia lirică, moara apare adeseo- 
ri ca simbol al metamorfozelor timpului 
sau ca elegie a unui univers intrat în des- 
compunere. 


Moarte 


Misterul morţii este resimţit, prin 
tradiţie, ca neliniștitor şi apare repre- 
zentat prin forme înfricoşătoare. Schele- 
tul înarmat cu o coasă este îndeajuns de 
grăitor. Aceasta înseamnă nu atit teama 
de topirea în neant, cît împotrivirea faţă 
de schimbare şi față de o formă de exis- 
tenţă necunoscută. Ca simbol, moartea 
este aspectul perisabil şi destructibil al 
existenţei. Deşi este fiică a nopții și soră 
a somnului, moartea are puterea de a 
regenera. Dacă nu trăieşte decit la nivel 
material sau animal, fiinţa asupra căreia 
se abate moartea se va prăbuși în iad; 
dacă, dimpotrivă, ea trăieşte la nivel spi- 
ritual, moartea îi va dezvălui orizonturi 
luminoase. 

Motivul morţii străbate întreg roma- 

nul „Zbor frînt” de V. Beşleagă, moartea 
fiind, în context, un corolar al războiu- 
lui: „Și toată valea, dealul, cerul şi pă- 
mîntul îs roşii-aprinse, roşii ca sîngele şi 
bunelul zice că aista-i într-adevăr sînge, 
că nu degeaba se aude ea așa de bucu- 
roasă hohotind și zburînd prin văzduh 
peste livezi şi ape” 


Munte 


Înalt, vertical şi apropiat de cer, mun- 
tele se înscrie în simbolismul transcen- 
denţei, indicînd gindirea ascensională. 
Blaga este de părerea că originea munte- 
lui este atribuită unei extraordinare pe- 
ripeţii în ritmul şi în logica creaţiei. Prin 
peisajul lui, muntele este un loc inacce- 
sibil, un labirint cu multe ascunzişuri şi 
cărări necunoscute, ceea ce a dat naștere 
la legendele despre fiinţele stranii (pitici, 
zîne, duhuri’ rele), care stăpinesc mun- 
tele. Sadoveanu introduce în romanul 
„Baltagul” o astfel de poveste despre: Y- 
atra Teiului, stîncă în care se află cuibă- 
rit un demon. În majoritatea culturilor, 
muntele simbolizează măreția. V. Hugo 
scria: „Cît de neînsemnate par monu- 
mentele omului alături de aceste edificii 
minunate pe care o mină atotputernică 
le-a înălțat pe suprafața pămîntului şi în 
care există pentru suflet aproape o nouă 
revelaţie a lui Dumnezeu”. 

În poezia „Muntele şi valea” de B. P. 
Hasdeu, simbolul muntelui e susținut de 
un puternic contrast cu cel al văii, evo- 
cînd nimicnicia păturilor sociale sus- 
puse. Prin contrast cu forţa poporului, 
apare simbolul virfurilor diriguitoare, 
fără rod: „Nebun, nebun de mii de ori/ 
Acel ce cată griu şi flori/ Pe minţii ră- 
tăciți în nori;/ Sînt mari, sînt tari, sînt 


de granit,/ Dar fruntea lor cea triumfală/ 
Abia rodeşte cu sfială/ Un muşchi mă- 
runt şi otrăvit.” 

În literatură, apare adeseori distinc- 
ţia dintre viaţa omului de munte și cea 
a omului de la cîmpie (Creangă, Sado- 
veanu); dar, cel mai adesea, muntele face 
obiectul unor descrieri, mulţi scriitori 
încercînd să-i sublimeze măreţia în ima- 
gini poetice. 

În balada „Paşa E Hasan” de G. Coş- 
buc, în imaginea „Și vodă-i un munte”, 
motivul are rolul de a prezenta, în di- 
mensiuni urieșești, figura lui Mihai Vi- 
teazul, aşa cum este acesta văzut de ochii 
înspăimîntaţi ai lui Hasan. - 

Fragmentul „Ardealul” de N. Băl- 
cescu înfăţişează „două piramide mari 
de munţi, cu creștetele încununate de 
o vecinică diademă de ninsoare”. Ìn- 
vecinaţi cu bolta senină şi avînd frun- 
ţile acoperite de zăpezi veşnice, munții 
constituie chiar o emblemă a Timpului 
fără sfârşit, iar Ardealul apare ca o cetate 
ce se înscrie pe o traiectorie a timpului 
istoric, păstrînd, peste secole, amintirea 
unui timp mitic: „Căci Ardealul e cea 
mai frumoasă parte a Daciei ferice (felix 
Dacia), draga ţară a cezarilor”. În acest 
ţinut, munţii ale căror virfuri „mîngiie 
norii” par să unească pămîntul și cerul; 
în termenii lui M. Eliade, fiecare virf ar 
putea deveni o axă a lumii, prin care se 
realizează comuniunea cu sacrul. 

V. Alecsandri în „Imn lui Ştefan cel 
Mare” atribuie motivului semnificaţia 
de străjer al marelui voievod: „Ca sen- 
tinele falnice/ Carpaţii te păzesc,/ Şi de 
sublima-ți glorie/ Cu seculii vorbesc”. În 
„O plimbare în munţi”, motivul prezintă 
o creaţie divină: „Din toate părţile tot în- 

ălțimi şi înălțimi adevărate, care te fac 
mai mic decît ești, înălțimi la care tre- 
buie să te uiţi cu capul gol, pentru că-ți 
cade căciula de la sineşi. Cum să nu se 
mire cineva? Mari sînt minunile tale, 
Doamne!” 

În poezia „Vara” de G. Coşbuc, mun- 

tele pare a fi un personaj de mit sau de 
basm, pus să apere ţara; în termenii unei 
geografii sacre, Ceahlăul este o axă a lu- 
mii, prin care se realizează legătura din- 
tre pămînt şi cer: „Vedeam Ceahlăul la 
apus,/ Departe-n zări albastre dus,/ Un 
uriaș cu fruntea-n soare/ De pază ţării 
noastre pus”. 
___ În „Balada munţilor” de G. Topir- 
ceanu, munţii sînt simbolul virtuţilor, 
tăriei şi mîndriei neamului: „Vezi de- 
parte munţii mari/ Cum își zugrăvesc în 
soare/ Piscuri vinete spre cer/ Povirnișu- 
ri sclipitoare,/ Brazi împodobiţi de ger,/ 
Atirnînd ca niște salbe,/ Pe grumajii lor 
de stînci...” 

La G. Ibrăileanu, munţii sînt frumu- 
sețea veşnică menită mai mult pentru 
suflet decît pentru ochi: „Cînd vineți, 
cînd roșii, munţii înalți de la Bistricioara, 
strălucind în soare cu toate stîncile lor... 
Departe, în singurătăți adînci, munţii cei 
din urmă — aproape nori, albi-transluci- 
zi — încremeniţi în gloria infinitului... în- 
fiorind voinţa ca și muzica, răscolind în 
adîncurile ancestrale spaime, nostalgii, 
mitologii defuncte... Şi-n fundul prăpas- 
tiei, la utrenie, sunetul clopotului de la 
schitul invizibil... („Adela”). 


Nebun/ Nebunie 


În artă, nebunul reprezintă un mod 
de camuflare a spiritului absolut. În cro- 
nice, nebunia desemnează ieşirea din 


ordinea firească, sub canoanele obștii. 
Pentru Cantemir, nebunul este prototi- 
pul aberant al lumii, mesagerul haosului. 
B. P. Hasdeu consideră că nebunia re- 
prezintă o cale spre eternitate şi de aceea 
nebunii pot să stea de vorbă cu Dumne- 
zeu: „Ascuns în fundul minții, uitat de 
duhul tău,/ Un alt auz s-aude, din sfere- 
le senine/ Pe spirite, pe îngeri, pe însuşi 
Dumnezeu! („La casa de nebuni”). 

În opera eminesciană, nebunia expri- 
mă genialitatea, starea inspirată; regele 
Sarmis, din poemul „Gemenii”, se ridică 
deasupra semenilor şi înţelege mersul 
lumii abia în starea de nebunie. 

În romanul „Mara” de I. Slavici, ne- 
bunul Bandi îşi ucide tatăl pedepsind 
cruzimea bătrînului Hubăr, împlinind 
rolul său de copil purtător al blesteme- 
lor materne. 

Inspiratul, poetul, iniţiatul par adesea 


nebuni prin comportamentul lor, căci ei 


nu se încadrează în normele obişnuite. 
O legendă populară spune că există trei 
feluri de nebuni: acela care avea totul şi 
pierde brusc totul; acela care nu avea 
nimic şi care dobindește totul fără tran- 
ziţie; în sfirşit nebunul bolnav mintal. 
Li se poate adăuga un al patrulea: acela 
care sacrifică totul, pentru a dobîndi în- 
ţelepciune, iniţiatul exemplar. Nebunul 
se găseşte în afara zidurilor raţiunii, în 
afara normelor sociale. 

Motivul este prezent la Bacovia, în 
poezia „Marş funebru”, cu semnifica- 
ţia sentimentului de pustietate, izolare, 
singurătate şi disperare: „Un larg și gol 
salon vedeam prin draperii,/ lar la cla- 
vir o brună despletită/ Cînta purtind o 
mantie cernită,/ Și trist cînta, gemînd în- 
tre făclii”. 

Analiza unei eredităţi încărcate este 
realizată în romanul „Ciuleandra” de 
L. Rebreanu. Puiu Faranga, fiu de mo- 
şier, se naşte cu instincte criminale şi îşi 
omoară soţia. Perioada de spitalizare nu 
este altceva decit o coborire în planul 
psihologicului, de la o conduită aparent 
normală la demenţa reală. 


Negru | 

În valoare absolută, Negrul, culoarea 
contrară. Albului, este egalul acestuia, 
ca limită fie a culorilor calde, fie a celor 
reci. 

Simbolic, negrul este înţeles cel mai 
adesea sub aspectul său negativ. Plasat 
în dedesubtul lumii, negrul exprimă pa- 
sivitatea, starea de moarte deplină. Ne- 
grul este, așadar, o culoare de doliu — şi 
nu ca albul, ci într-un mod mai cople- 
şitor. Doliul alb are în el ceva mesianic: 
el indică o absență temporară. Albul este 
culoarea de doliu a regilor şi a zeilor ce 
trebuie şi urmează să se renască: formu- 
la „Regele a murit!” se potriveşte curții 
regale franceze, unde se purta doliu alb. 
Despre doliul negru se poate spune că 
este doliul fără speranţă. „Ca un nimic 
fără posibilități, ca un nimic mort după 
ce a murit soarele, ca o tăcere veșnică, 
Jără viitor, fără măcar speranța vreunui 
viitor”. Doliul negru înseamnă pierderea 
definitivă, prăbușirea pe vecie în Neant. 
Primii oameni se înveșmîntează în ne- 
gru atunci cînd sînt izgoniți din rai. Hie- 
roglifa femeii ce rămîne văduvă pînă la 
moarte este porumbelul negru. Negrul 
cald şi strălucitor, provenind din roșu, 
reprezintă suma culorilor. 

Negrul mai este culoarea haosului 
original, a apelor inferioare, a morții. 


Negrul e întunericul terestru al nopţii, 
răul, angoasa, tristeţea, inconştienţa și 
Moartea, dar şi pămîntul fertil. Negrul 
înseamnă întunericul originilor, el pre- 
cede creaţia. În cîteva icoane din evul 
mediu, trădătorul Iuda apare cu o au- 
reolă neagră. 

Acest negru asociat Răului şi Inconş- 
tienţei se regăseşte în expresii de tipul: 
a-şi face ginduri negre, a i se face negru 
la suflet. O povară de culoare neagră va 
părea mai grea decît una de culoare albă. 
Negrul, conform unor tradiţii, este locul 
germinaţiilor: e culoarea originilor, a 
începuturilor, a impregnărilor, a ocultă- 
rilor, în faza lor germinativă, înainte de 
explozia luminoasă a naşterii. Animalele 
cu blană neagră sint considerate nefaste. 
Găinile negre sint folosite în vrăjitorie. 

În balada populară „Mioriţa”, oile 
vor fi chemate „la negru zăvoi”, adică 
acolo unde stăpinul va intra în umbra 
morţii („Că-i iarbă de noi/ Și umbră de 
voi”), umbra prevestind răcoarea sfirşi- 
tului. 

Castelul „negru” în care trăieşte Că- 
tălina din poemul eminescian „Luceafă- 
rul” constutuie un simbol al destinului 
uman limitat, iar perspectiva infinită a 
Cosmosului „are aici semnificaţia as- 
cunsă a tărîimului morţii” (Marin Min- 
cu). „Negrul” din adresarea Luceafăru- 
lui către Demiurg îl caracterizează ca pe 
un nefericit apăsat de propria sa eterni- 
tate: „De greul negrei veşnicii,/ Părinte, 
mă dezleagă”, iar noţiunile de „viaţă”, 
„moarte”, „veșnicie” capătă sensuri noi 
în gura celui „menit” să fie etern. 

Poezia „Negru” de G. Bacovia sinte- 
tizează motivele ploii, morţii şi culorilor. 
Poetul oferă „viziunea infernală a unei 

ploi negre de cărbune” (G. Călinescu), 
atmosfera copleşitoare a iadului de după 
ardere în care totul s-a redus la scrum: 
„Vibrau scîntei de vis... noian de negru,/ 
Carbonizat, amorul fumega/ Parfum de 
pene arse și ploua.../ Negru, numai noian 
de negru...” În poezia „Decor” prezenţa 
negrului în trupul copacilor, în penele 
păsării și în frunzele moarte unifică to- 
tul sub semnul destinului morţii. 

În romanul „Pădurea spînzuraţilor” 
de L. Rebreanu, motivul este în conso- 
nanță cu momentul funest: „perdelele 
înserării sînt negre”, întunericul se aş- 
terne „ca un linţoliu negru” ce îndoliază 
planeta. Siluetele oamenilor sint „negre ”, 
ca și cînd „toți oamenii s-ar fi prefăcut în 
stafii fără odihnă”. În acest spaţiu cernit, 
chiar şi albul reprezintă moartea: „Nu- 
mai spînzurătoarea albea nepăsătoare”. 
Reflectat în sufletul lui Bologa, întune- 
ricul capătă dimensiuni cosmice, ca la 
sfirşit de lume. 


Ninsoare 


În pastelul „Iarna” de V. Alecsan- 
dri, imaginea „oceanul de ninsoare” 
contribuie la accentuarea impresiei de 
gol imens. Ninsoarea de sfirşit de lume 
transformă peisajul cunoscut în spaţiu 
acvatic pustiu şi nemărginit ca un ocean 
arctic. Este sugestia unui potop biblic: 
„Ziua ninge, noaptea ninge, dimineaţa 
ninge iară!”, iar autorul trăieşte spaima 
golului, ca şi cînd s-ar fi întors în pre- 
lume. 

În textul „Fulg” de N. Labiş, motivul 
denotă lumina ce inundă sufletul îndu- 
rerat al poetului din cauza topirii fulgu- 
lui de nea: zăpada şterge urma dramati- 
cei întîmplări şi invită la trăirea bucuriei 


generate de frumuseţea peisajului: „lar 
cînd ochii mi-am nălţat,/ Am văzut cum 
prin ninsoare/ Valea-ntreagă lumina/ 
Minunat scăpărătoare.” 

La G. Bacovia, căderea perpetuă a 
ninsorii sugereză sfirşitul lumii, apoca- 
lipsa: „Afară ninge prăpădind,/ Iubita 
cîntă la clavir/ Și tîrgul stă întunecat,/ 
De parcă ninge — cimitir” („Nevroză”). 
În poezia „Decembrie”, ninsoarea suge- 
rează răceala societăţii, singurătatea, do- 
rinţa de a evada din potopul de zăpadă, 
durerea senină: „Potop e-napoi și-nain- 
te...” 

L Druţă, în romanul „Povara bună- 
tăţii noastre”, evocă ninsoarea ca pe o 
forţă creatoare a cerului: „Ningea. Peste 
Cimpia Sorocii ningea încet, domol, aga- 
le, și venea potopul cela alb de sus nu ca 
o nirisoare oarecare, ci ca o mare binefa- 
cere cerească”. 

-- Ninsoarea, simbol al purității, este 
prezentă în poezia lui A. Suceveanu: 
„Ningeam curat, ningeam conspirativ,/ 
Ningeam în febră rece şi-n neştire,/ Ca 
un dogmatic trist și emotiv,/ Cu-o ultimă 
credinţă în iubire”. 


Noapte 

Noaptea dispar graniţele dintre lu- 
mea reală şi cea a misterelor, dintre tări- 
mul vieţii și cel al morţii. Fiinţa trăieşte 
experienţe capitale, se manifestă demo- 
nic sau capătă forța să se înalțe la ceruri. 
În balada lui Heliade-Rădulescu „Zbu- 
rătorul”, noaptea devine un timp mi- 
raculos și stăpînit de forțe malefice, iar 
apariţia zburătorului este pregătită prin 
imagini de excepţie. 

Valenţele simbolice al nopţii sînt 
extrem de variate în creaţia eminescia- 

nă. În crucea nopţii ființa rupe cercul 
strimt al existenţei, își manifestă dorul 
de transcendere. Miezul nopţii repre- 
zintă simbolic o poartă spre eternitate. 
Tot acum se produc metamorfoze stra- 
nii, iar morţii urcă în lună („Făt-Frumos 
din lacrimă”). Sub apăsarea întunericu- 
lui, fiinţa îşi pierde echilibrul şi se sim- 
te ameninţată: „Noaptea peste tine s-a 
lăsat pe labe”. Sentimentul sfirşitului se 
proiectează metaforic în semne care ex- 
primă mizeria şi disperarea unui copil 
călcat de noapte. Privirea atotcunoscă- 
toare a dascălului din „Scrisoarea III” de 
M. Eminescu se întoarce, în final, către 
splendoarea nopții, care nu păleşte, chiar 
dacă sursa farmecului ei, astrul suveran, 
e o pecete a morţii; dimpotrivă, un nou 
detaliu o potenţează: e o noapte de pri- 
măvară. Poate că doar această frumuseţe 
iradiantă, a nopții şi a gindului, în pofida 
oricărui mesaj filozofic, ar fi ancora pre- 
zenţei noastre în această lume. Noaptea 
de iubire din „Sara pe deal” de M. Emi- 
nescu constituie valoarea vieţii întregi: 
„Astfel de noapte bogată/ Cine pe ea n-ar 
da viața lui toată?”. 

Noaptea argheziană este, de cele mai 
multe ori, un labirint în care bîntuie o 
forță necunoscută: „Ce noapte groasă, 
ce noapte grea!/ A bătut în fundul nopţii 
cineva”, 

În titlul romanului de factură filo- 
zofică „Ultima noapte de dragoste, în- 
tiia noapte de război” de C. Petrescu, 
motivul sugerează, simbolic, îndoiala, 
iraționalul, nesiguranța, absurdul, as- 
cunzișurile firii umane. Cele două nopți 
reprezintă, de fapt, două etape în evolu- 
tia personajului central. 


Noi 


Motivul, în poezia „Noi” de O. Goga, 
este unul simbolic, sugerînd nu numai 
fiinţa noastră naţională, ci însăşi ţara, 
spaţiul ei geografic și etnic. La noi este 
locul de baştină, cu „codri verzi de brad”, 
„cîmpuri de mătase”, cu plaiuri scăldate 
în soare, cu flori şi cîntec de horă. Om şi 
ţară sîntem noi. Fiinţa poetului se con- 
topeşte cu cea a poporului său, înlocuind 
pe „eu” cu „noi”. 

În încrîncenarea verbală dintre Mir- 
cea cel Bătrîn şi Baiazid din „Scrisoarea 
III” de M. Eminescu, motivul comportă 
semnificaţia unităţii și solidarității po- 
porului român: „Ce vrei tu?/ Noi? Buktă 
pace...”. Simplu şi demn, Mircea apără 
nu numai o ţară, ci o cetate făcută din 
„noi” (cum scria poetul într-o variantă). 

În poezia „Noi” de N. Stănescu, mo- 
tivul este reluat de patru ori, identifi- 
cîndu-se poporului român, entitate din 
care face parte și poetul. Astfel autorii 
sugerează ideea integrităţii dintre poet, 
popor şi patrie, aşa cum o găsim la M. 
Eminescu, G. Coşbuc, O. Goga, or, ţara 
ne aparține din moşi-strămoșşi, „sub noi 
străbunii sînt”.„Noi” i-ar mai putea des- 
emna și pe toţi cei care vorbesc limba 
română, din care poetul își face o patrie: 
„Limba română e patria mea”. 

Expresie a unităţii poporului româ- 
nesc, motivul este reluat de G. Coşbuc în 
poezia „Noi vrem pămînt”. 


Nor 


În China antică, norii albi sau colo- 
raţi coborau peste movilele sacrificiilor 
fericite sau se înălțau din mormintele 
Nemuritorilor, care urcau spre Cer plu- 

tind tot pe spinarea norilor. Norii ce se 
risipesc în eter sînt simboluri ale sacri- 
ficiului la care trebuie să consimtă înţe- 
leptul, renunţînd la ființa sa vremelnică 
pentru a cuceri eternitatea. Simbolismul 
norului care aduce ploaia este legat de 
acela al tuturor surselor de fecundita- 
te: ploaia maternală, revelaţie profetică, 
teofanie. Norul este simbolul metamor- 
fozei văzute nu în unul din termenii săi, 
ci în însăşi divinitatea sa. 

În versul „Trecut-au anii ca nori lun- 
gi pe şesuri” dintr-un sonet eminescian, 
motivul sugerează inconsistenţa tim- 
pului, care nu lasă nici o urmă, aşa cum 
norii se pierd în nemărginire, după ce-şi 
proiectează umbrele pe cîmpii. 

La G. Coşbuc motivul norului înve- 
cinat cu virful de munte creează impre- 
sia de ireal, norul alb şi diafan aparţinînd 
parcă unei alte lumi: „Și ca o taină călă- 
toare,/ Un nor cu muntele vecin/ Plutea- 
ntr-acest imens senin/ Și n-avea aripi să 
mai zboare”( Vara”). 

„Nourii negri, plini de geruri”"din 
pastelul „Sfirşit de toamnă” de V. Alec- 
sandri sînt evocaţi de poet pentru a reda 
grozăvia iernii care se apropie. 


Noroc/ Nenoroc 


În credinţele populare ale românilor, 
Norocul sau Nenorocul sint executanţi 
ai predestinării, ai sentinţei Domnu- 
lui. De asemenea, există credinţa într-o 
lume a norocului - Cîmpul Noroacelor. 
Aici se află norocul fiecărui om, frate 
astral, al cărui destin se răsfringe asupra 
lumii noastre. Norocul se dobindeşte 
prin călătorie, vinătoare, alte încercă- 
ri capabile să întărească fiinţa. Într-o 
poveste, un flăcău pleacă în lume să-şi 


caute norocul; întîimpină primejdii nu- 
meroase, străbate locuri pustii şi păduri, 
ucide balauri, dar nu-şi găseşte norocul; 
întors acasă, dobîndeşte însă un loc no- 
rocos în lume. În altă poveste, Sf. Petru 
îl roagă pe Dumnezeu să dea noroc unui 
om sărac; Ziditorul îi demonstrează că 
norocul este ursit şi nu se poate dobîn- 
di: aşază o pungă de bani în calea acelui 
om, dar el trece cu ochii închişi pe lingă 
bani; ceva mai tirziu apare un orb, care, 
pipăind cu bastonul său drumul, găseşte 
punga. 

În viziunea lui Eminescu, norocul 
conferă o stare de exuberanţă, de trăire 
deplină şi de strălucire: „Fața-i roșie ca 
mărul, de noroc i-s umezi ochii” („Că- 
lin”), „Din încreţirea lungii rochii/ Răsai 
ca marmura în loc/ S-atirnă sufletu-mi 
de ochii/ Cei plini de lacrimi şi noroc” 
(Atît de fragedă”). În poemul „Lucea- 
fărul”, motivul apare în final, denotînd 
distanţa uriașă dintre oameni şi fiinţele 
eterne: „Trăind în cercul vostru strimt,/ 
Norocul vă petrece,/ Ci eu în lumea mea 
mă simt/ Nemuritor și rece”. 

De larg interes s-a bucurat proble- 
ma nenorocului etnic. Cioran îndreaptă 
discuţia în direcţia spiritului conformist 
al românilor: „...înaintaşii noștri nu ne- 
au iubit destul, de au vărsat aşa de puțin 
sînge pentru libertate”. Un personaj din 
romanul „Noapte de Sinziene” de M. 
Eliade afirmă: „Nu există decăt nenoroc. 
Nu trebuie să ai nimic altceva decît no- 
roc. Cine n-are noroc mai bine să nu se 
nască sau să moară în fașă...”. Problema 
e abordată și de Eminescu și Goga. 

În nuvela „Moara cu noroc” de I. 
Slavici, norocul devine aproape un per- 
sonaj. „Liniştea colibei” nu era echiva- 

lentă cu norocul şi Ghiţă caută alt spa- 
tiu. Pe bătrînă, norocul o sperie: „Și mă 
tem ca nu cumva, căutînd la bitrîneţe 
un nou noroc, să pierd pe acela de care 
am avut parte... Dar mă duc și eu cu voi 
cu toată inima, cu tot sufletul, cu toată 
dragostea mamei care încearcă norocul 
copilului ieșit în lume”. În consecinţă, 
norocul căutat de Ghiţă se transformă 
în nenoroc. 


Nufăr 


Nufărul este un simbol al abunden- 
tei şi fertilităţii, legat de pămînt şi apă, 
de vegetaţie şi de lumea subterană. În 
Egiptul antic, nuferii albi erau conside- 
raţi cele mai frumoase flori. Leagănul 
soarelui, în picturi, era prezentat ca ùn 
lotus mare apărut din apele primordia- 
le. Deschiziîndu-şi corola în zori şi în- 
chizîndu-şi-o seara, nuferii albi, pentru 
egipteni, erau concretizarea cunoaşterii 
luminii. Lc 

Nuferii galbeni din poezia „Lacul” de 
M. Eminescu fac aluzie la părul galben al 
iubitei, la frumuseţea ei solară. 


Nuntă 


În balada populară „Mioriţa”, moti- 
vul formează alegoria moarte-nuntă ce 
conţine sugestia morţii: „Că la nunta 
mea/ A căzut o stea”. Ruptă din Univers 
prin naştere, ființa umană i se reinte- 
grează acestuia prin moarte, într-o me- 
reu repetată „nuntă”. 

Nunta fiind o modalitate de înca- 
drare în Armonia universală, episodul 
dedicat acestui eveniment în „Călin (file 
de poveste)” de M. Eminescu devine o, 
feerie de sclipiri diamantine şi irizări 


albastre, de miresme adinci şi şopot de 
ape. Sub clarui de lună, elementele co- 
drului, aflate într-o mişcare molcomă şi 
continuă, unesc cerul şi pămîntul într-o 
nouă „nuntă ”: copacii se înalţă spre lună, 
izvoarele „coboară-n ropot dulce”, flutu- 
rii şi albinele „curg în rîuri sclipitoare”, 
văzduhul „tămiiet” îşi răspîndeşte mi- 
resmele spre zări. În acest mod, cei doi 
îndrăgostiţi, care-şi serbează nunta pe 
fundalul naşterii lumii, vor alcătui pere- 
chea primordială şi eternă. 

Ceea ce dă cu adevărat sens baladei 
populare „Mioriţa” este nunta. „A lumii 
crăiasă” este moartea în ipostaza ei de 
spirit atoatestăpinitor. Ca şi în basmul 
„Tinerețe fără bătrineţe...”, eternitatea 
înseamnă nunta cu îmblinzitoarea fia- 
relor sălbatice. Aşadar, moartea la care 
se gîndeşte păstorul presupune sacri- 
ficiu, suferinţă şi dobîndirea armoniei 
desăvirşite, adică „tragicul” sentiment al 
sfirşitului şi „extazul nunţii”, cum spune 
Blaga, sau, în sens creştin, moarte şi în- 
viere. 

În literatura cultă, nunta confirmă 
desăvirşirea personajului, ca și în bas- 
mul popular, încheiat, de regulă, cu o 
nuntă. Excepţie face proza realistă, în 
care nunta nu apare ca simbol, ci mai 
degrabă ca temă cu semnificaţii sociale 
(ca la Rebreanu). 

În „Nunta Zamfirei” de G. Coşbuc, 
motivul nunţii e reflectat drept un mo- 
ment unic, irepetabil, consacrator, ce 
așază tînăra pereche în rindul celor ma- 
turi, integrînd-o rosturilor ancestrale. 

Simbolistica nunţii soarelui cu luna 
exprimă „setea de anulare a dualisme- 
lor, a eternei reîntoarceri și a existențe- 
lor fragmentare”. Întilnirea soarelui cu 

luna reprezintă un simbol al armoniei 
de dincolo de timpul profan, de aceea, 
în balada „Mioriţa”, păstorul îşi imagi- 
n&ază soarele şi luna coexistînd: „Că la 
nunta mea/ A căzut o stea,/ Soarele și 
luna/ Mi-au ţinut cununa”. Cuplul ce- 
resc simbolizează împăcarea luminii cu 
întunericul, sugerează anularea sfirşitu- 
lui, a destinului limitat de evenimente 
istorice. 

În romanul „Nuntă în cer” de M. 
Eliade, motivul semnifică idealul erotic, 
raiul, dragostea fără fruct, or, nunta veş- 
nică este posibilă numai în cer, unde su- 
fletele se împletesc în eternitate: „...noi 
nu sîntem din lumea asta, nu ne putem 
împotrivi destinului care ne-a adus unul 
altuia pentru o astfel de nuntă”. Apogeu 
al vieţii, nunta simbolizează armonia, 
abandonul de sine şi împlinirea prin 
celălalt. Importanţa nunţii în existenţa 
românească este conferită şi de sensul 
ritorţii mioritice, imaginată ca o întâlni- 
re cu spiritul universal. În acest roman, 
poarta morţii se deschide în faţa perechii 
regăsite, căci împlinirea iubirii destinate 
înseamnă fuziune, crearea unui individ 
nou, dual. „Nunta în cer” este o-cale de 
eliberare, de ieșire din labirint, dincolo 
de moarte. Nunta este primul act de eli- 
berare de sub povara timpului istoric; 
perfecțiunea spirituală începe cu stră- 
dania de anulare a contradicţiilor care 
stăpînesc lume 


Ochi 


Cel mai important organ de simţ 
al omului, în simbolistică, ochiul este 
asociat cu lumina şi capacitatea de per- 
cepţie spirituală. Albul ochilor simboli- 
zează puritatea văzduhului, limpezimea, 


iar pupila - stelele de pe bolta cerească. 
În unele viziuni, luna este ochiul stîng 
al conştiinţei unversale, iar ochii sînt 
definiţi ca niște zei. De aceea mișcarea 
ochilor în microcosmos echivalează cu 
mișcarea lunii în macrocosmos. 

La Eminescu, în „Sara pe deal”, 
ochii simbolizează conştiinţa individua- 
lä: „Ochii tăi mari caută-n frunza cea 
rară”. Ochiul apare „de mort” în cazul 
stingerii sentimentului de dragoste („Pe 
lîngă plopii fără soţ”), iar, în alt context, 
acesta denotă absenţa calităţilor inte- 
rioare, spoiala: „Și cînd răsai nainte-mi 
ca marmura de clară,/ Cînd ochiul tău 
cel mindru străluce în afară,/ Întunecînd 
privirea-mi, de nu pot să văd încă,/ Ce- 
adînc trecut de gînduri e-n noaptea lui 
adincă...” („Nu mă înţelegi”). 

Ochii devin simbol central în poezia 
„izvorul nopţii” de L. Blaga; ei reprezin- 
tă; frumuseţea fizică, dar şi pe cea sufle- 
tească (ochii — ferestre ale sufletului) a 
iubitei. Iubita capătă trăsături specifice 
elementelor naturii, ochii devin izvor 
sau mare. Natura întreagă, însăși noap- 
tea, pare a se naşte din ochii iubitei; din 
profunzimea lor plină de mistere se 
naște marea de întuneric ce se revarsă 
pe pămînt. Ochii iubitei sînt purtători 
de taine, încadrînd astfel fiinţa umană 
în „corola de minuni a lumii”. Ochii şi 
buzele din „Eu nu strivesc corola de mi- 
nuni a lumii” de același autor susţin co- 
respondenţa celor două lumi ale omului: 
cea interioară şi cea exterioară. 

În poezia „Legămint” de G. Vieru, 
motivul se face prezent prin sintagma 
„stinge-mi-s-or ochii mie” şi sugerează 
viaţa, iar la I. Vatamanu se identifică 
chipului matern îndurerat: „Bate roua- 

n geam cu picătura ei —/ Sînt ochii tăi, 
o, mamă, ochii tăi./ Ce veste mi-ai adus, 
de apă ori de lut,/ Ori chipul aşteptării 
pe care l-ai pierdut?” („O, mamă, ochii 
tăi...”). 

Personajul central din romanul „Pă- 
durea spînzuraților” de L. Rebreanu 
Apostol Bologa este şocat de expresia 
ochilor cehului Svoboda, la a cărui exe- 
cuție contribuise, și se va îndrepta, ca un 
halucinat, spre spinzurătoare. 


Oglindă 

Poartă magică între realitate şi iluzie, 
oglinda este şi o replică a realităţii, un 
semn al unui eu ce vrea să-și privească 
cu certitudine adevărata esenţă. În cre- 
dinţele românești, oglinda face să apară 
oameni care încă nu există sau reflectă 
acţiuni viitoare. Se crede că oglinda poa- 
te schimba chipul ființei inocente și de 
aceea copii nu sînt. lăsaţi să privească în 
ea. De asemenea, se spune că oglinda 
poate reţine sufletul sau forţa vitală a ce- 
lui ce se reflectă în ea, de aceea, la moar- 
tea cuiva, oglinda se acoperă, ca sufletul 
să nu fie înlănțuit în camera mortuară, 
ci să poată lesne trece în Lumea de Din- 
colo. În iconografia apuseană, seminifi- 
caţia oglinzii este contradictorie. Ea este 
atributul cunoaşterii de sine (adevărul, 
înţelepciunea, prudenţa), întrucît Dom- 
nul s-a oglindit și s-a răsfrînt în Fecioara 
Maria prin chipul lui lisus, dar și al vicii- 
lor (desfătarea, infumurarea, vanitatea). 

Motivul oglinzii apare în mai multe 
opere eminesciene. În nuvela „Avatarii 
Faraonului Tlă”, personajul titular îşi 
vede în apele oglinzii toate întrupări- 
le viitoare, secvenţe din vieţile pe care 
urmează să le aibă. Simbol al regăsirii 


şi element simbolic al atitudinii narci- 
siste, oglinda devine, pentru Eminescu, 
un simbol al dublării: „Și Narcis, văzîn- 
du-și fața în oglinda sa, izvorul,/ Singur 
fuse îndrăgitul, singur el îndrăgitorul”. 
Reflectînd un univers asemănător celui 
real, fără a se identifica lui, oglinda este 
şi un simbol al morţii, în sensul că din- 
colo de viaţă începe o reflectare a vieţii, 
în care sînt alte dimensiuni decit cele 
cunoscute. 

În viziunea lui Eliade, lumea mor- 
ţilor este reprezentată prin săli de bal, 
împodobite cu oglinzi imense. Oglin- 
dă răzvrătită, marea, în viziunea lui Şt. 
A. Doinaș, este uriașa lentilă prin care 
Dumnezeu priveşte lumea. 7 

Motivul este revelator pentru for- 
mula lirismului coşbucian. În textul 
»La oglindă”, impersonalitatea oglinzii, 
fidelitatea „suratei iubitoare”, reproduc- 
tivă şi neproblematică, reflectarea atît de 
„reală” sînt contrazise însă de intangibi:, 
litatea imaginii, de fuga materiei, a certi- 
tudinii chipului răsfrînt: „Nu-i al meu, al 
meu e oare?” 


Omul comun 


În „Scrisoarea I” de M. Eminescu, 
oamenii adaugă nimicniciei universale 
propria lor nimicnicie: incapabili să as- 
pire la grandoarea geniului, îl vor cobori 
la micimea lor. Proiectaţi pe fundalul 
imens al Cosmosului (lumea „mare”), 
oamenii devin mărunți şi lipsiţi de va- 
loare: „Facem pe pămîntul nostru mu- 
șuroaie de furnici”. Ideea nimicniciei e 
sugerată și de imaginea succederii ge- 
neraţiilor, în care oamenii sînt „muște” 
care trăiesc o zi în comparaţie cu veșni- 
cia: „Ne succedem generații și ne credem 

minunaţi”. Răutatea omului comun se 
naşte din incapacitatea de a înţelege ge- 
niul. Lumea măruntă a omului comun 
(„nimicul mic”, cum îl numea G. Căli- 
nescu) este ridicolă din pricina luptei 
inutile a voinţelor individuale, dornice 
să se impună într-o viață dominată de 
soarta oarbă: „Ce-o să-i pese soartei oar- 
be ce vor ei sau ce gîndesc?.../ Ca și vîn- 
tu-n valuri trece peste traiul omenesc”. 
Uitînd că sînt supuşi prin destinul lor 
de rătăcitori pe pămînt, oamenii comuni 
alcătuiesc un tablou grotesc al ipocriziei 
şi nepăsării, în episodul de falsă solem- 
nitate al înmormîntării savantului: „lar 
deasupra tuturora va vorbi un mititel/ 
Nu slăvindu-te pe tine...lustruindu-se pe 
el”. Incapabili să înţeleagă tragedia unei 
minţi colosale, zăgăzuite de timpul finit 
al vieţii, incapabili să ajungă la înălţimea 
geniului, semenii îl vor cobori la mici- 
mea lor răutăcioasă: „Astfel încăput pe 
mîna a oricăriu, te va drege,/ Rele-or zice 
că sînt toate cîte nu vor înțelege...” 

Motivul este prezent în „Mistreţul 
cu coalţi de argint” de Şt. A Doinaș prin 
slujitorii ce reprezintă oamenii comuni, 
lipsiţi de genialitate şi ancoraţi în țeluri 
mărunte. Aceştia nu au privilegiul de a 
„vedea” idealul omului superior, pe care 
îl privesc ca pe un Don Quijote vrednic 
de compătimire. În realitate, acestora le 
lipseşte măreţia şi tragismul prinţului, 
dar nu au capacitatea de a-şi da seama 
de aceasta. 

În „Noapte de decemvrie” de A. Ma- 
cedonski, omul comun e reprezentat de 
drumeţul pocit care, spre a-şi atinge sco- 
pul, foloseşte ocolişurile şi vicleşugurile. 

La T. Arghezi, teroarea morţii care îl 
urmăreşte pe omul comun se traduce în 


coborirea pînă în mineral („Eu sînt risi- 
pit prin spini şi bolovani”), omul neavînd 
vocaţia lui lisus: „Am fugit de pe Cruce,/ 
Ia-mă-n braţe şi ascude-mă bine”. 


Orfeu 


Potrivit cunoscutului mit, Orfeu era 
un semizeu înzestrat cu harul de a cînta 
atit de frumos, încît mişca pînă şi pietre- 
le. El reprezintă simbolul muzicianului 
care, prin puterea covirşitoare a sune- 
tului, poate mişca animalele, plantele şi 
chiar pietrele şi poate îndupleca zeitățile 
infernale. Cînd soţia sa a murit muşcată 
de un şarpe, Orfeu a coborit în Infern, 
fermecîndu-l cu harul său pe regele Ha- 
des. Prin urmare, i s-a permis să o ia cu 
el înapoi pe soţia sa, Euridike, însă nu- 
mai cu condiţia să se întoarcă spre ea şi 
să o privească doar după ce vor fi ajuns 
dincolo de tărîmul morţilor. Dar, împins 
de dor, el uită de această condiţie şi Eu- 
ridike se destrămă ca o umbră, întorcîn- 
du-se pentru totdeauna la Hades. 

În poezia „Memento mori” de M. 
Eminescu, motivul semnifică destinul 
artistului, al geniului neînțeles de lumea 
comună, ba chiar osîndit la suferinţe: 
„lar pe piatra prăvălită, lîngă marea- 
ntunecată/ Stă Orfeu — cotul în reazim 
pe-a lui liră sfărimată/... De-ar fi aruncat 
de haos arfa-i de cîntări umflată,/ Toată 
lumea după dinsa, de-al ei sunet atirna- 
tă,/ Ar fi curs în văi eterne, lin şi-ncet ar 
fi căzut...” 

Noul Orfeu din poezia lui G. Me- 
niuc „Toamna lui Orfeu” realizează un 
superb gest de creaţie: îşi făureşte chipul 
iubitei pierdute, răsărit „dincolo din aer, 
din valuri”, pentru a-l păstra întru ne- 
moarte. 

În eseul „Pașii lui Orfeu” de N. Da- 
bija, motivul semnifică permanenţa su- 
flului orfic creator pe plaiurile moldave: 
„În tot cazul, ne-ar plăcea să ştim că 
aceste locuri, pe unde trăim azi, e posibil 
să fi fost cutreierate şi de Poetul Poeţilor 
— Orfeu, cel care putea, cu ajutorul cu- 
vintului, împlini destine, naște fiinţe...” 


Os 


Osul este elementul permanent şi, într- 
o anumită măsură, primordial al fiinţei. 
Simbolismul osului se dezvoltă urmînd 
două linii principale: osul este sheletul cor- 
pului, elementul său esenţial şi relativ con- 
stant; pe de altă parte, osul conţine mădu- 
va, precum sîmburele — miezul. În primul 
caz, osul este simbolul fermităţii, al forței şi 
al virtuţii. Contemplarea scheletului de că- 
tre şamani este un fel de întoarcere la starea 
primordială prin despuierea de elementele 


perisabile ale trupului. Partea cea mai puz .. 


ţin perisabilă a trupului fiind alcătuită din 
oase, acestea exprimă materializarea vieţii 
şi reproducerea. Pentru anumite popoare, 
sufletul cel mai important îşi are lăcașul în 
oase, de aici şi respectul care li se arată. 

În nuvela istorică „Valea Albă” de 
Gh. Asachi, motivul evocă o pagină zgu- 
duitoare din istoria noastră. Pentru ose- 
mintele celor căzuţi în lupta de la Valea 
Albă, Ştefan cel Mare face panahidă, apoi 
înalţă o biserică întru consfinţirea eroi- 
lor căzuţi pentru patrie, ale căror oase 
zăceau neingropate de douăzece de ani: 
„Pe locul însemnat de Ştefan voievod, 
care era acela unde au urmat cea mai 
crîncenă luptă, iar afinii morţilor adu- 
nau cu simțămint respectuos de pe cîmp 
oasele răspîndite, prepuind în fiecare 
tidvă capul iubitului său, dar nime n-au 


recunoscut mai bine decît Radaman tid- 
va părintelui său înfiptă în os. Acest cap 
prețios al mîntuitorului vieţii sale Ştefan 
voievod, cu mîna sa, l-au depus sub locul 
unde avea să fie altarul, iar celelalte se 
depuneau în miezul temeliilor bisericii, 
lingă altarul preste care se înălța sînta 
cruce umbrită de flamurile Moldovei”. 

Osul e simbol al morţii, al credinţei 
în învierea ce va să vină (cînd mormin- 
tele se vor deschide la sunetul trîmbiţei, 
vor fi împreunate şi acoperite iar cu car- 
ne). În alte culturi, e un semn al biruinţei 
temerilor faţă de moarte. 

În romanul „Baltagul” de M. Sado- 
veanu, motivul reprezintă partea cea mai 
puţin perisabilă a fiinţei lui Nechifor Li-"* 
pan, cu atît mai mult cu cît se consideră 
că sufletul şi-ar avea lăcaşul în oase; de 
aceea Vitoria caută cu insistență aceste 
rămășițe spre a le înhuma: „Oase risipite, 
cu zgirciturile umede, albeau ţărîna...” 

În lirica argheziană, viaţa este vă-i: 
zută ca durată între „germinația eternă 
și enormă” (cum o numea Călinescu) 
şi mormintele de oseminte în care se 
transformă eforturile inutile ale Firii: 
„osemintele vărsate-n mine”. 


Paradis 


Paradisul este imaginea unei grădini 
lipsite de primejdii, care a fost destina- 
tă oamenilor primordiali fără de păcat. 
În paradisul biblic, există doi arbori 
tabuizaţi de Dumnezeu, pe care oame- 
nii primordiali nu ar fi avut voie să-i 
pîngărească. Paradisul ar fi fost centrul 
Universului, marcat de cele partu rîuri 
ce izvorau din el: unul aducînd apa lim- 
pede a vieţii, al doilea — vinul ce nu te 
îmbăta, iar al treilea - laptele ce nu se 

strica şi mierea. Paradisul este deosebit 
prin prezenţa Creatorului. „Paradisul 
pierdut” a devenit destinaţia oamenilor 
credincioşi, care speră să-l regăsească în 
ceruri. El e imaginea vieţii trăite în liniș- 
te şi recreiere tipică oazelor de odihnă 
din universul oriental. 


Pasăre 


Zborul păsărilor este simbol al relă- 
țiilor dintre cer şi pămînt. Nemuritorii, 


iau o înfățișare de pasări pentru a sem- 
nifica uşurinţa, eliberarea de greutatea 
pămîntească. În aceeaşi perspectivă, 
pasărea este imaginea sufletului care 
scapă din trup sau numai a funcţiilor 
intelectuale. Numeroase păsări albastre 
sînt zîne nemuritoare, mesagere cerești. 
Prezicerea după zborul şi cintecul pă- 
sărilor nu este ea, într-un anume fel, o 
înţelegere a limbajului păsărilor şi deci 
a limbajului divin?: Uşurinţa păsărilor 
are însă, un aspect negativ, pentru că sînt 
instabile, zburătăcind de colo-colo, fără 
metodă şi fără coerenţă. În China, Hao- 
sul este simbolizat printr-o pasăre galbe- 
nă şi roşie, ca o minge de foc fără chip, 
dar înzestrată cu 6 picioare şi 4 aripi, în 
stare să danseze şi să cînte. Chinezii'cred 
că atunci cînd o pasăre își distruge cui- 
bul sînt prevestite tulburări și dezordini 
în Imperiu. Textele vedice arată că pasă- 
rea este considerată drept un simbol al 
„prieteniei pe care o au zeii faţă de oa- 
meni”. O pasăre se duce pe un munte in- 
accesibil şi-l dă oamenilor. Tot păsările 
atacă șerpii. Cuibul păsărilor ascuns în 
înaltul arborilor este considerat o repre- 
zentare a Paradisului, loc suprem de şe- 
dere, unde sufletul nu va avea acces decit 
în măsura în care, dezbărat de greutăţile 


omeneşti, va reuși să zboare pînă acolo. 
De aici ideea că sufletul însuşi este o pa- 
săre. Sufletele martirilor vor zbura spre 
Paradis sub forma unor păsări verzi. 
Pasărea, în Coran, este și un simbol al 
nemuririi sufletului. Sufletul este com- 
parat cu pasărea închisă într-o colivie de 
lut. Pasărea — simbol al sufletului — joacă 
rolul de intermediar între pămînt şi cer. 
În unele tradiţii, Dumnezeu era repre- 
zentat, pe vremea în care tot universul 
era acoperit de ape, sub forma unei pă- 
sări aşezate pe o ramură de copac, ale că- 
rui rădăcini se înfig în aer. La începutul 
„Facerii”, duhul lui Dumnezeu se purta 
ca o pasăre deasupra apelor primordiale. 
Iakuţii cred că, la moarte, cei buni urcă 
spre cer, unde sufletele lor iau forma 
unor păsări. Sufletele-păsări se aşază pe 
crengile Arborelui lumii — imagine mi- 
tică. Aceste păsări par să fi simbolizat și 
sufletul strămoșilor. Păsările de noapte 
sînt adesea asociate cu sufletele morților 
care se întorc să se tînguiască noaptea 
lîngă vechea lor locuinţă. Buriaţii cred 
că bufniţele vînează sufletele femeilor 
decedate în timpul naşterii, care se în- 
torc şi:i persecută pe cei vii. 

Corbul, pasăre neagră, este simbolul 
inteligenţei; păunul, verde şi albastru, e 
simbolul aspirațiilor amoroase; lebăda 
albă e simbol al vieţii spirituale; phoenix- 
ul roşu e simbolul sublimităţii divine și 
al nemuririi. Iubirea, de la dragostea tru- 
pească la iubirea divină, va fi reprezen- 
tată de porumbel. În tradiţiile folclorice, 
ciocirliile reprezintă zorii, rindunelele şi 
cucii — venirea primăverii, privighetorile 
- noaptea, iar lebedele — harul poetic. 

Motivul e semnificativ pentru opera 
druţiană. Scriitorul ne îndeamnă: „pă- 

strai pasărea din voi — cu zbor, cu cîntec, 
cu pămîntul şi cerul pe aripi”. În piesa 
„Păsările tinereţii noastre”, păsările (cu- 
coarele mătuşii Ruţa şi ciocîrlia îndrăgită 
de Pavel Rusu) se identifică cu idealurile 
celor două generaţii, mesajul căpătind 
strălucire şi densitate: „În tinereţe toți 
vor să zboare, toți își aleg cîte-o pasăre 
care le este mai dragă. Noi, fiind oameni 
diferiți, ne-am ales şi păsări diferite, dar 
dragostea noastră, la rădăcina ei, e una 
şi aceeași - arătură, semănături, zare”, 
spune Pavel. Astfel păsările confirmă in- 
dividualitatea ambelor personaje. 

La N. Labiş, în „Momente biogra- 
fice”, pasărea capătă conotaţia morţii: 
"Pasărea cu clonț de rubin/ S-a răzbu- 
nat, iat-o, s-a răzbunat/ Nu mai pot s-o, 
mîngii/ M-a strivit/ Pasărea cu clonţ de 
rubin”, 

În poezia Pasărea” de G. Vieru, mo- 
tivul simbolizează mama, îndurerată. de. 
pierderea copiilor. Pana înălbită univer- 
salizează durerea umană, extinzînd-o la 
nivelul tuturor regnurilor: „Cînd s-a în- 
tors la puii ei cu hrana,/ Găsise cuibul 
gol/ Și amuţit./ l-a căutat/ Pînă-i albise 
pana,/ Şi-n cioc/ Sămînţa a-ncolțit”. 

Pasărea străină din „Balada morţii” 
de G. Topîrceanu este sufletul drumeţu- 
lui străin. Acesta i-a rămas în preajmă, 
pe-o creangă de stejar. Va fi fost un om 
adevărat şi bun, de aceea sufletu-i, slobo- 
zit din încleştarea materială, s-a întrupat 
în pasăre sfintă și neprihănită, care îi 
veghează odihna veşnică: „Stă şi-aşteap- 
tă fără glas/ Parcă să măsoare/ Cum se 
mută ceas cu ceas,/ Umbra după soare.” 

În poezia „Decor” de G. Bacovia, pa- 
sărea care înlocuiește cunoscuţii corbi 
bacovieni este o „pasăre de iarnă în ar- 


monie cu decorul” (G. Bacovia). De zbo- 
rul ei se leagă singura imagine auditivă a 
textului („glas amar”), integrată aceleiaşi 
suferinţe cosmice. 5 

Apariția unei păsări parcă de pe alt 
tărîm şi lacrimile unei icoane a Maicii 
Domnului, în contextul romanului „Zo- 
dia Cancerului sau vremea Ducăi-Vodă” 
de M. Sadoveanu, constituie „semne” ale 
unor nenorociri viitoare. 


Patru 


Semnificațiile simbolice ale număru- 
lui patru sînt legate de cele ale pătratului 
şi ale crucii. Există patru vinturi, patru 
stilpi ai Universului, patru. stări de spirite 
patru litere în numele primului bărbat, 
patru coline ale vieţii omeneşti (copilă- 
ria, tinereţea, maturitatea şi bătrîneţea), 
patru fiinţe cereşti (cerul, soarele, luna 
şi stelele), patru virtuţi fundamentale la 
femeie (îndemiînarea, ospitalitatea, loia-. 
litatea şi fecunditatea) și patru la bărbaţi: 
(curajul, generozitatea, fidelitatea şi pu- 
terea de a îndura). 

În drama „Meşterul Manole” de L. 
Blaga, meşterii sînt numerotaţi, autorul 
făcînd o specificaţie referitoare la pro-. 
fesiile iniţiale ale primilor patru dintre 
ei, meserii de care i-a rupt patima crea- 
tiei: cioban, pescar, călugăr şi ocnaș. În 
mod simbolic, ei unesc cele patru puncte 
cardinale, semne ele crucii, și cele patru 
medii şi stihii elementare ale genezei: 
pămîntul, apa, lumina şi întunericul 
subteran. 


Patul lui Procust 


În mitologia greacă, „Patul lui Pro- 
cust” simbolizează tilharul de pe drumul 

mare care îi ataca pe călători: îi aşeza pe 
cei înalţi și masivi pe un pat mic şi le tăia 
picioarele care nu încăpeau în el; pe cei 
de talie mijlocie îi culca într-un pat mare 
şi trăgea de trupul lor, întinzîndu-l, pînă 
cînd ajungea de măsura patului. Îl redu- 
cea pe oricine ajungea pe mîinile lui la 
dimensiunile pe care le hotăra el. Este 
simbolul perfect al banalizării, al reduce- 
rii sufletului la o dimensiune convenţio- 
nală. Este un simbol al tiraniei exercitate 
de către persoane care nu suportă şi nu 
tolerează acţiunile şi judecăţile celorlalţi, 
decît cu condiţia ca ele să fie confirmate 
cu propriile lor criterii. Patul lui Procust 
e simbol al tiranului totalitar, fie că aces- 
ta este un om, un partid sau un regim. 
În literatura noastră, simbolul este 
introdus de Camil Petrescu prin roma- 
nul întitulat chiar „Patul lui Procust”. 
Romancierul asociază timpul limitat al 
ynei „după-amiezi de august” cu patul 
de tortură din poveste, pentru că în acest 
interval este cuprinsă (condensată) în- 
treaga existență a personajului — nara- 
tor Fred Vasilescu. Acesta își revizuieşte 
viaţa citind scrisorile lui Ladima într-o 
după-amiază plictisitoare, pe patul din 
dormitorul Emiliei, unde nu intenționa- 
se să rămînă prea mult. El descoperă că 
destinul său este înrudit cu cel al lui La- 
mida, un poet care se sinucise. Întreaga 
poveste este limitată la o singură după- 
amiază, dar timpul subiectiv al aminti- 
rilor lui Fred „se dilată”, cuprinzindu-i 
toată drama cumplită care este cancerul 
vieţii lui. Camil Petrescu îşi numeşte teh- 
nica „patul lui Procust”, pentru că toate 
vocile narative intră în şablonul poveş- 
tii sale, adaptîndu-se, „lungindu-se” sau 
„scurtinde-se” după voia autorului. 


Păcat 


La Goga, motivul comportă semnifi- 
caţia vinovăţiei de a se fi îndepărtat de 
casa părintească şi de a-şi fi pus întrebări 
pe care strămoşii săi nu şi le-au pus de-a 
lungul generaţiilor: „Am înţeles păcatul 
ce apasă peste casa mea/ Ca un mușchi 
strămoşesc.../ De ce am dorit alt zîmbet 
decît al pietrarului/ Ce scapără scîntei în 
margine de sat?” 


Păianjen 

Simbol al pîndei şi al seducţiei, pă- 
ianjenul simbolizează, totodată, şi singu- 
rătatea; este creator al unei lumi efeme- 
re (pinza fragilă), presupunînd munca 
neîntreruptă. Este un simbol animalier 
cu semnificaţie negativă, uneori un per- 
sonaj viclean, ce se foloseşte de şiretli- 
curi. Păianjenul e copia „rea” a albinei 
„bune”, adesea simbolizind pornirile 
pBăcătoăse care le sug oamenilor sîngele. 
În unele ţinuturi ale Europei Centrale, 
păianjenul cu cruce, datorită desenului 
de pe spatele său, e considerat făptură 
binecuvintată şi norocoasă, de aceea nu 
este îngăduită omorirea lui. 

La Eminescu, păianjenul împodo- 
beşte cu pînza lui lumea zinei Mirado- 
niz: „Dintr-un copac într-altul numai 
țes/ Păianjenii de smarald păienjenişul/ 
Cel rar de diamant...” 

Blaga adoptă simbolul ca semn al 
pustiirii universale; în poezia „Paradis în 
destrămare”, „apa vie” este invadată de 
păianjeni mulţi - simbol al abandonului 
şi al singurătăţii („odată vor putrezi și în- 
gerii sub glie”). Ideia pe care ne-o suge- 
rează poetul contextualizind acest motiv 
este că universul interior al omului este 

răvășit de duhurile rele: „vai mie, vai ție, 
păianjeni mulți au umplut apa vie”. 
Într-un alt sens, înrudit, Voiculescu 
are obsesia „păianjenilor albi” - imagi- 
ne-a sacralităţii alterate: „Păianjenii albi 
atirnă-n cer/ Și-n piepturi negura stă 
gravă,/ Pier iar cocorii în mister/ Şi toată 
slava e bolnavă („Toamna la baltă”). 
Identificîndu-l atributului principal 
- pinda, Petre Stoica transfigurează în 
imagini suprarealiste un păianjen ne- 
cruțător, sugestie a timpului care ucide 
pe nesimţite: Vine păianjenul, / Vine din 
ungherul acela fără nume în calendar”. 
Pentru lon Vinea simbolul rămîne 
în sfera timpului seducător: în amurg, 
„păianjenul de lumină citeşte veşnicia”. 


Pămînt/ glie 

Pămintul, glia se opune, simbolic, 
cerului. Glia suportă, iar cerul acoperă; 
toate fiinţele se împărtășesc dintr-insa la 
naştere, căci este femeie şi mumă. Virtu- 
tile pămîntului sînt blîndeţea şi supune- 
rea, fermitatea liniştită şi durabilă. Pă- 
mîntul este substanţa universală, Haosul 
primordial, materia primă despărțită de 
ape, e materia din care ziditorul l-a mo- 
delat pe om. Glia este fecioara pe care a 
pătruns-o sapa sau plugul, fecundată de 
ploaie și de singe — seminţele Cerului. 
Pămintul, glia simbolizează funcția ma- 
ternă: „Ea dă viață și o ia înapoi”. Sint 
triburi africane care au obiceiul să mă- 
nînce pămînt; în acest caz pămîntul apa- 
re ca simbol de identificare. Pentru azte- 
ci, zeița Pămînt are două aspecte opuse: 
este Muma Nutritoare, care ne permite 
să trăim în vegetaţia ei; în schimb, ea cere 
morţi cu care se grăneşte şi, în acest sens, 
este distrugătoare. Un trib din Bolivia se 


întoarce la locul presupus strămoșilor 
săi de fiecare dată, cînd simte nevoia să- 
şi reînnoiască energia. Pămintul devine 
astfel simbol al conştientului, al dorin- 
tei pămînteşti și al posibilităţilor sale de 
sublimare și de pervertire”. Pămiîntul 
este arena conflictelor de conştiinţă în 
fiinţa umană. 

Pămîntul apare ca substitut al mării 
germinative, spaţiu al încolțirii mira- 
culoaselor seminţe, loc în care se repe- 
tă, în fiecare primăvară, Creaţia divină, 
precum în pastelul „Semănătorii” de V. 
Alecsandri: „Semănătorii harnici, cu sa- 
cul subsuoară,/ Pășescu-n lungul brazdei 
pe fragedul pămînt”. 

În poezia „Patria română”, G. Coş- 
buc suprapune ideea de pămînt cu cea 
de patrie: „Patria ne-o fi pămîntul unde 
ne-au trăit strămoşii”. 

Pentru N. Labiş, pămîntul este o co- 
moară sfintă: „Tu, pămînt al ţării noa- 
stre, pătimaș cuprins în palmă,/ Încălzit 
de buze arse de tot neamul lui lon”. 

Pămiîntul îl marchează pe Ilie Moro- 
mete din romanul „Moromeţii” de M. 
Preda. Durerii tatălui înşelat i se adaugă 
şi drama pămîntului: obligat de împreju- 
rări să vîndă o parte din acesta pentru a-l 
întreţine pe Nicolae la învățătură, Ilie își 
pierde veselia şi plăcerea de a vorbi, de- 
venind o umbră a ceea ce fusese cindva. 
Pentru el pămîntul înseamnă libertate 
materială şi spirituală: „Domnule, eu am 
dus totdeauna o viaţă independentă". 

În romanul „lon” de L. Rebreanu, 
pămîntul, ca simbol, se află în prim-plan 
și pare a respira forțe mistuitoare, ope- 
ra conferindu-i dimensiuni mitologice: 
în preajma lui şi auzindu-i „glasul”, Ion 
devine alt om („Ion se simți crescînd din 

ce în ce mai mare”), de parcă şi el ar fi 
devenit un Uriaş prin înfrăţirea cu acest 
Pămînt care respira şi trăia, unindu-şi 
glasurile într-un imn închinat soarelui. 
Gestul sărutului gliei este simbolic: „... 
încet, cucernic, fără să-şi dea seama, se 
lăsă în genunchi, îşi cobori fruntea şi-şi 
lipi buzele cu voluptate de pămîntul ud. 
Şi-n sărutarea aceasta grăbită simți un 
fior rece, amețitor...”. În ciuda spectaco- 
lului funest, în romanul „Pădurea spîn- 
zuraţilor” de acelaşi narator, pămîntul 
emană speranţă. 

Pămîntul este motivul-axă al poves- 
tirii „Frunze de dor” de I. Druţă: perso- 
najul Gheorghe Doinaru trăieşte drama 
pămîntului, dramă ce vine dintr-o men- 
talitate plămădită generaţii la rînd: „N-ar 
fi vrut să moară deloc, niciodată, pentru 
că iubea pămîntul din Hirtoape, iubea 
snopii mari şi grei cu spicul sunînd a 
griu răscopt, iubea iarba înaltă, bună de 
coasă, minjii cu stele în frunte, iar aces- 
te patimi, veşnice fiind, îi cereau şi lui să 
fie veșnic”, „Cîmpul îi făgăduise scîndu- 
ri pentru podele, parale pentru meșteri, 
vin pentru masa musafirilor, și Gheor- 
ghe a devenit un rob al pămîntului”, În 
romanul „Clopotniţa”, autorul afirmă: 
„Pămînt sfint al străbunilor, pămînt al 
părinților, pămînt al copiilor noștri și 
nu ştiu cum ar mai putea fi ea numită , 
acea matcă a neamului, acel fior dulce al 
inimii ce te zguduie de fiecare dată cînd 
rămii față în față cu el. Pămînt arat, arat 
și semănat...” 

„Botezul cu pămînt” din textul lui 
L. Blaga „Călugărul bătrin îmi şopteşte 
din prag” semnifică dorul de moarte, 
renaşterea prin moarte: „Azi tac aici, şi 
golul pămîntului/ îmi sună în urechi ca 


o talangă de lut./ Aştept în prag răcoarea 
sfirşitului./ Mai este mult? Vino, tinere,/ 
ia ţărnă un pumn/ şi mi-o presară pe cap 
în loc de apă şi vin./ Botează-mă cu pă- 
mînt.” 

Motivul comportă sensul matricei 
primordiale în contextul romanului 
„Baltagul” de M. Sadoveanu. Astfel, ose- 
mintele lui Nechifor Lipan sînt puse „în 
pămînt sfint”, hărăzindu-se astfel răpo- 
satului „binecuvîntarea din urmă şi ru- 
găciunile de care n-a avut parte”. 

Motivul pămîntului și al ţărînei, la 
D. Matcovschi, simbolizează mîndria 
naţională, patriotismul înflăcărat, du- 
rerea neogoită și rezistenţa prometeică, 
nemoartea și veșnica. înnoire: „lar el, 
pămîntul sfint, ne iartă răbdător,/ Cum 
tata-și iartă fiul cel mult risipitor”. 


Păr/ plete 


Se crede că, aidoma unghiilor. sau 
membrelor, pletele omului păstrează re- 
laţiile intime cu acesta, chiar după sepa- 
rarea lor de trup. De aceea, în multe fa- 
milii, există obiceiul de a păstra şuviţele 
de păr şi primii dinţi de lapte ai copilu- 
lui. Aceste practici trădează o voinţă de 
a face să supraveţuiască starea persoanei 
care purta acest păr. Eroii, în semnul sa- 
crificiului, oferindu-şi propria persoană 
ca jertfă pentru fericirea poporului său, 
îşi taie părul şi unghiile. În Vietnam, pă- 
rul tăiat sau smuls cu pieptenul nu este 
aruncat, căci poate servi pentru a influ- 
enţa prin vrăji soarta proprietarului lor. 
Tăierea părului corespunde nu numai cu 
un sacrificiu, dar şi cu o capitulare: re- 
nunţarea - voită sau impusă - la virtuţi 
şi prerogative, într-un cuvînt, la propria- 
ti personalitate. Urme ale acestei credin- 

te pot fi regăsite nu numai în groaznica 
scalpare săvirșită de indienii din Ameri- 
ca, dar şi în călugărire care presupune, 
aproape întotdeauna, tăierea părului. În 
Franţa, cînd lumea a început să-şi taie 
părul, regii şi nobilii și-au păstrat pletele 
lungi, în semn al puterii. Părul desple- 
tit sau răsfirat pe umeri semnifică ati- 
tudinea rituală. Pletele dispuse în jurul 
capului sînt, de asemenea, o imagine a 
razelor solare. Ele participă la relaţiile cu 
Cerul. Portul părului lung defineşte cali- 
tatea aristrocratică sau regală. Păr scurt 
poartă servitorii sau persoanele de rang 
inferior. În alte părţi, tăierea părului este 
suspendată pe durata unui război, a unei 
călătorii sau în urma unui jurământ făcut 


în faţa altarului. A-ţi lăsa părul să creas- 


că, fără a-l tăia sau pieptăna, este semn 
de doliu la numeroase popoare, adesea 
consecinţa unui jurămînt. În anumite 
părţi din Germania, nu i se tăia părul 
copilului înainte de a fi împlinit un an, 
ca să nu i se taie norocul. Prima tăiere 
de păr a prinţului moştenitor, la incaşi, 
coincidea cu înţărcarea lui, la vîrsta de 
doi ani. Atunci îşi primea şi numele. O 
femeie nu are voie să intre într-o biserică 
cu capul descoperit: ar însemna să pre- 
tindă o libertate nu numai de drept, dar 
şi de moravuri. În Rusia numai fetele 
tinere poartă o singură coadă împletită, 
semn de feciorie; femeia matură poartă 
două cozi. Socotindu-se că puterea zace 
în portul părului lung, a-l tăia înseamnă 
o pierdere a puterii. 

Potrivit credinţei populare, părul e 
purtătorul energiei vitale, care continuă 
să crească și după moarte. Părul lung ce 
învăluie trupul este, în legende, o trimi- 
tere la viața de dincolo de lume. Aceeaşi 


semnificaţie comportă motivul în poe- 
zia „Mioriţa” de N. Labiş. Autorul scrie, 
adresindu-se măicuţei: „De ce fugi pe 
cîmpuri, după ce chemări?/ Despletit ți-i 
părul — albă vilvătaie...”. 


Păstor 


Este un simbol creştin. „Eu sînt păs- 
torul cel bun”, spuse lisus. Păstorul nu 
este un simbriaş, ci acela căruia îi apar- 
ţin oile și care este gata să moară pentru 
ele. Prin asociaţie cu Christos-păstorul 
au fost denumiți păstori şi şefii spiritua- 
li, a căror funcţie se referă constant la 
cea asumată de Domnul lor, păstorul cel 
mare. Simbolismul păstorului cuprinde 
şi un sens de înţelepciune intuitivă și 
experimentală. Păstorul simbolizează 
veghea; funcţia sa presupune exercita- 
rea constantă a vigilenţei: este treaz şi 
vede. Simbolizindu-l pe nomad, nu are 
rădăcini, el reprezintă sufletul care, în 
această lume, e, întotdeauna, în trecere. 
Este un observator al cerului, al soarelui, 
al lunii şi al stelelor; poate prevedea tim- 
pul; distinge zgomotele și aude venind 
lupii sau behăind mioara rătăcită. Din 
cauza acestor funcţii diferite pe care le 
exercită, păstorul apare ca un înţelept, a 
cărui acţiune se sprijină pe contempla- 
re. În întuneric, păstorul joacă rolul de 
psihopomp, de călăuză a sufletelor spre 
pămînt. Puterile cosmice sînt turme- 
le lui şi el se dovedeşte a fi stăpinul lor 
suprem. Simbolismul din Evanghelii al 
păstorului şi al turmei sale este binecu- 
noscut, este acela al șefului spiritual ce 
călăuzeşte masa discipolilor săi pe Calea 
adevărului şi a mîntuirii, are grijă de tur- 
ma de oi și miei. Oile şi mieii reprezintă 
discipolii unui conducător spiritual, care 

se supun autorităţii acestuia, idee reluată 
de credinţa creştină şi literatura cultă. 

Rolul de „păstor al neamului româ- 
nesc” aparţine personajului central din 
drama „Apus de soare” de B. Şt. Dela- 
vrancea - Ștefan cel Mare: „Țineţi min- 
te cuvintele lui Ștefan, care v-a fost baci 
pînă la adinci bătrîneți... că Moldova n- 
a fost a strămoșilor mei, 

„Nalt, voinic și frumos”, creşte în di- 
mensiunile sale simbolice, alături de cei 
„mărunţei şi de tot felul”, ciobanul din 
„Toiagul păstoriei” de I. Druţă. El este sfint 
prin iertarea ce-o face oamenilor, prin lo- 
cuinţa lui situată pe înălțimi, în apropierea 
lui Dumnezeu. El e asemenea lui Christos, 
e un bun păstor pentru oile sale, pe care, de 
fapt, nici nu le avea: oamenii satului erau 
cei pentru care își punea păstorul sufle- 
tul. Urcînd pe deal, păstorul n-are oi, dar 
devine conducătorul spiritual ce domină 
satul, apropiind lumea de el, ca atunci cînd 
va reînvia, ca mire cosmic; de fapt, nu el 
va reînvia, ci spaţiul natal va renaşte prin 
moartea lui. 

Eroul liric din poezia „Păstor de ful- 
gi” de A. Blandiana, se vrea un păstor 
bun pentru oile sale (fulgii), adică seme- 
nii lui în caz că aceștia vor fi adevăraţi 
creştini: „Mi-ar place să mă fac păstor 
de fulgi,/ să am în grijă turme mari de- 
omăt/ pe care să le port prin ceruri lungi/ 
și să le-aduc mai albe îndărăt”. 

În romanul „Baltagul” de M. Sa- 
doveanu, motivul reprezintă destinul 
uman cu întîmplări de rang universal. 
Rupt din Univers prin naștere, păstorul 
se reintegrează în acesta prin moarte, 
pentru ca splendida unitate să perpetue- 
ze. Nechifor devine Omul universal şi 
personaj-sumă a lumii. 


Phoenix 


Pasăre phoenix întruchipează în- 
vierea. Părinţii bisericii o consideră 
modelul simbolic al sufletelor nemu- 
ritoare şi al învierii lui Christos după 
odihna de trei zile în mormiînt. În le- 
gendele iudeilor, această pasăre e nu- 
mită Milcham, iar nemurirea ei este 
explicată în felul următor. Cind mama 
primordială, Eva, a păcătuit, ea a fost 
cuprinsă de invidie faţă de nevinovăția 
celorlalte făpturi ale Creatorului şi le-a 
îndemnat să măniînce şi ele din „fruc- 
tul interzis”. Doar pasărea Milcham 
nu a ascultat de ea. Drept răsplată, în- 
gerul morţii a primit porunca divină 
ca această pasăre să nu aibă moarte: 
»O mie de ani sînt anii săi de viaţă şi, 


„cînd trec o mie de ani, din cuibul său 


țișneşte un foc ce arde pasărea. Rămîne 
doar un ou, care însă se preschimbă în 
pui şi pasărea trăieşte mai departe. Se 
spune că atunci cînd împlineşte iarăși 
o mie de ani, ea se zbîrceşte şi aripile 
îşi pierd penele, astfel încit arată ca un 
pui. Apoi își înnoiește penele și se în- 
alță în zbor asemeni unui vultur și în 
nici un chip nu mai poate fi atinsă de 
moarte”. Mitografii antici au adăugat 
legendei şi alte motive. Astfel Phoeni- 
xul mănîncă numai rouă, zboară spre 
tărimuri exotice şi culege ierburi bine 
mirositoare, pe care le stringe pe al- 
tarul din Heliopolis, apoi le dă foc şi 
arde și ea, prefăcîndu-se în cenușă. 
Însă după trei zile renaşte din propria 
cenușă, la o nouă viaţă. În Roma antică 
această pasăre a devenit simbolul re- 
naşterii perpetue a forței de viaţă, fiind 
reprezentată pe monedele imperiale și 
pe mozaicuri. 

Pleavă/ Paie 


În versurile „...puterile lui Hassan- 
tăriile plevei”, din opera „Paşa Hasan” 
de G. Coşbuc, motivul marchează slăbi- 
rea şi nimicnicia dușmanului. 

Motivul reluat de M. Eminescu în 
„Scrisoarea III” prin versurile „Într-un 
ceas păginătatea e ca pleava vînturată” 
are menirea de a reduce oastea otomană 
la condiţia nimicului: micşoraţi la di- 
mensiunile inexistentului şi comparați 
cu pleava vinturată, turcii sînt nimiciţi, 
iar cununa de paie a bătrînului rege Lear 
din poemul „Împărat şi proletar” de ace- 
laşi autor, simbolizează gloria prăbuşită: 
„Trecea cu barba albă - pe fruntea-ntu- 
necată/ Cununa cea de paie îi atîrna us- 
cată —/ Moşneagul rege Lear”. 


În poemul „Dan,căpitan de plai” 


de V. Alecsandri, motivul contribuie la 
relevarea forţei şi patriotismului perso- 
najului central şi, dimpotrivă, sugerează 
lipsa de consistenţă morală a tătarilor: 
»Și mult iubea cînd țara striga: „La lup- 
tă, Dane!'/ Să vinture ca pleava oștirile 
dușmane”. 


Plins 


Prin plins, fiinţa se eliberează, se 
purifică, îşi diminuează orice tensiune 
emoțională. 

Plînsul copilului, în poezia „Moartea 
căprioarei” de N. Labiş, denotă compa- 
siune, dar mai mult remuşcare, vinovă- 
ție determinată de imposibilitatea de a 
salva animalul inocent, adică copilăria: 
»Măninc și pling...” 

În poezia „Lacustră” de G. Bacovia, 
eroul liric aude ploaia și „materia plin- 
gind” — imagine ce comportă semnifi- 


caţia de marş funebru. Simbolul denotă 
adîncimea însingurării pînă la dispari- 
ţia totală, or, plinsul este al poetului, ca 
şi spaima care e atît de profundă, încît 
se extinde în spaţii nelimitate, cosmice. 
Plinsul reprezintă integrarea în ritmuri- 
le universale: „Hai, să valsărn, iubito, ho- 
hotind,/ după al toamnei bocet mortuar” 
(„Vals de toamnă”). Plinsul exprimă 
participarea plenară la destrămarea lu- 
mii; de aceea eul liric plinge rătăcind pe 
străzile pustii („Fanfară”), în beatitudi- 
nea de toamnă („Note de toamnă”) sau 
în ritmurile clavirului. Plînsul înseamnă 
nu doar singurătate, ci părăsire, adică 
neputinţa de a se mai manifesta. Cale de 
purificare a sufletului constrîns la com- 
promisuri, plinsul răscumpără vina şi 
deschide cerul. În poezia „Monosilab de 
toamnă” „Lampa plinge „.anii tăi, anii 
mei trec”, plînsul este al celor mulţi care 
nici fericiţi, nici mîntuiţi nu sînt. 


Ploaie 


Ploaia coboară pe pămînt din cer şi 
simbolizează fertilitatea minţii, lumina, 
influenţele spirituale. Ploaia cerească, 
apele din înalt constituie echivalentul 
cosmologic al seminţei. Dumnezeu îşi 
trimite îngerul cu fiece strop de ploaie. 
Căzind din cer, ploaia înseamnă şi un 
dar al zeilor, cu dublu sens, material şi 
spiritual. Simbol vitalizator, de purifica- 
re periodică, ploaia este considerată un 
semn divin aproape la toate popoarele 
arhaice. 

În literatură, simbolul este asociat cu 
sentimentul de melancolie, cu depresii- 
le (Bacovia), este privită ca o răzvrătire 
a naturii (Bogza), iar alteori — ca o pe- 
deapsă a cerului. Dintre scriitorii româ- 

ni, Bacovia pare obsedat de acest simbol. 
În textele sale, ploaia narcotizează şi de- 
clanșează nevrozele: „Va bate ploaia... şi 
tîrziu, la geamul tău voi plinge-ncet...” 
(„Nervi de toamnă”). Pentru Bacovia, 
ploaia reprezintă „plinsul materiei”: sub 
umezeala grea ce stăpineşte lumea, toa- 
te amănuntele ei triste se dilată, accen- 
tuînd depresia. Ploaia se subordonează 
sentimentului de dramatică singurătate 
a fiinţei, care trăieşte sub permanenta 
ameninţare a sâirşitului, e un dor de sinu- 
cidere prin înec. Bacovia resimte sensul 
descompunerii sub agresivitatea dezar- 
mantă a ploii. Ploaia depresivă acompa- 
niază autumnalul: este ploaia-moină ca 
regim nocturn al oraşului („Orașul doar- 
me ud în umezeala grea”, „Nocturnă”), 
declanșind tristeţi acute şi conducînd la 
moartea visurilor: „Da, plouă cum n-am 
mai văzut.../ Și grele tălăngi adormite,/ 
Cum sună sub şuri învechite/ Cum sună 
în sufletu-mi mut!”. Ploaia e percepută 
ca o desfăşurare monotonă şi obsedantă 
(„Plouă, plouă, plouă, vreme de beţie”), 
facilitînd golul existenţial şi sentimentul 
singurătăţii cosmice („I-auzi cum mai 
plouă/ Ce melancolie/ Singur, singur, sin- 
gur”). Cînd umezeala ploii pătrunde în 
pămînt în suficientă măsură, ea permi- 
te pămîntului să germineze. Cînd însă 
ploaia cade în exces, ea distruge pămiîn- 
tul prin înecarea semințelor. În poezia 
„Lacustră”, prezenţa apei simbolizează 
atit descompunerea lumii, cât şi moartea 
lentă a individului. Dacă în toată poezia 
lumii apa fertilizează, fiind comparată și 
cu energia vitală a sufletului făcîndu-l să 
înflorească, la Bacovia ea duce la o dizol- 
vare perpetuă, la o surpare continuă. 
Chiar la începutul romanului „Clo- 





potniţa” de I. Druţă, Horia îşi reamin- 
tește de ploaia de dăunăzi - o metaforă 
a agitării trăite de personaj. Motivul se 
va repeta; vom simți năvala ploilor peste 
existenţa eroului, ne vom amări odată 
cu el, vom aştepta o zi bună pentru el. 
Horia le re-vede, le re-trăiește, le re-in- 
terpretează pe toate, bune şi rele, le caută 
sensul, explicaţia, rădăcinile... Înţelegîn- 
du-le şi trecîndu-le încă o dată prin su- 
fletul său, devine mai puternic. 

„Ploaie, zăpadă, măzărică și vînt 
vrăjmaș se abătu peste sat și ținu trei zile 
și trei nopți; drumul era pustiu, nici un 
glas de cîine nu se mai auzea”. Aceas- 
tă vreme urită, în nuvela „În vreme de 
război” de I. L. Caragiale, este în conso- 
nanţă cu sufletul agitat al lui Stavrache 
şi deosebit de sugestivă pentru obsesiile 
personajului. 


Plug 


Plugul este esențialmente simbol al 
virtuţii regale, dar mai ales al stăpini- 
rii pămîntului. Plugul împărtăşeşte din 
simbolismul începuturilor lumii, de des- 
chidere a unei brazde. În tradiţia crești- 
nă, plugul este un simbol at creaţiei şi al 
crucii. Lemnul şi fierul plugului simboli- 
zează unirea întru Christos a celor două ; 
naturi. Plugul şi stilul simbolizează de 
asemenea strădania scriitorului. Scribii ; 
vechi își trasau liniile precum un plugar 
brazdele. Pagina albă este comparată cu 
un cîmp care n-a suferit încă de pe urma .: 
fierului plugului. 

Simbol agrar, semn al fecundității, ; 
plugul este adeseori evocat în literatură ` 
ca semn al biruinţei; de asemenea, plu- 
gul săvirşeşte un ritual similar frăţiei 
de cruce şi marilor jurăminte, ca într-o ; 

poezie de loan Alexandrescu: „Și astfel, 
plugule, pe urma ta,/ Izvorul viu desfere- 
cat va curge/ lemnul fragil împreunat cu 
foc/ va stinge-n brazde urmele de singe” 
(„Imnul Plugului”). 

Un element al creaţiei argheziene este 
perspectiva cosmică: în această lumină, 
plugul devine un simbol central, mijlocul 
prin care se realizează creaţia sempiternă 
pusă în relaţie cu rotația planetelor. 

În poemul „Plugul blestemat” de 
V. Alecsandri, plugul apare ca simbol 
al stăpînirii pămîntului. Cînd plugul 
rece trage brazda neagră, întinsa pajişte 
geme, căci acest fier blestemat lasă nu 
brazdă, ci „O rană lungă, largă, din care 
amărit/ Se-nalţă-n cer blestemul pămîn- 
tului răpit”. 


Plumb 


Simbol al greutăţii corporale și al in- 
dividualităţii inatacabile, metal ce atirnă 
greu, plumbul este atribuit, prin tradiţie, 
zeului Saturn. După Paracelus, plumbul 
ar fi apa tuturor metalelor, materia Ope- 
rei ajunse la negru; plumbul alb ar putea 
fi identificat cu mercurul ce simbolizea- 
ză materia. Plumbul simbolizează baza 
cea mai modestă de la care poate porni o 
evoluţie ascendentă. 

Simbol tutelar al întregului univers 
bacovian, plumbul conotează apăsarea 
sufletească, surparea lăuntrică, prăbuși- 
rea speranţei, viața amorfă, opacă, lipsită 
de deschidere, existența cenuşie, supusă 
tragic gravitaţiei universale. În poezia 
Poetului, această existenţă apare grea, 
apăsătoare, dezolantă, consumată sub 
un cer de plumb și traversată diametral 
de corbii morţii. Plumbul este culoarea 
amurgurilor „de humă” ale toamnei ba- 


coviene; metalul, infiltrat în „zarea grea 
de plumb”, se întoarce pe pămînt sub 
formă de ninsoare „gri”, acoperind oa- 
menii și lucrurile cu vălul putreziciunii. 
Greutatea plumbului, integrată și fiinţei 
umane, va aduce căderea, prăbuşirea 
în abisul temporal („Lacustră”) sau în 
moarte: „Ascultă cum greu, din adîncuri/ 
Pămiîntul la dinsul ne cheamă” („Melan- 
colie”). În „Plumb”, simbolul apare ob- 
sesiv de trei ori în fiecare strofă, de fieca- 
re oară avînd conotaţie inedită: „sicriile 
de plumb” semnifică moartea grea; „flo- 
rile de plumb” — viaţa apăsătoare; „aripi 
de plumb” — aspiraţia frîntă, imposibi- 
litatea zborului, a ridicării din încleşta- 
rea pămîntului; „coroanele de plumb” — 
virtuțile doborite; „veșmiîntul de plumb” 
— faptele nerecunoscute ; „amorul de 
plumb” — dragostea ce moare. Plumbul 
este un simbol malefic, e semn al nepu- 
tinţei. Sensul major al acestui simbol este 
alunecarea lentă a oamenilor în moarte, 
a lucrurilor şi a lumii, sub greutatea de 
plumb a destinului universal. Semnifi- 
caţia simbolului se amplifică atunci cînd 
poetul invocă amorul său „de plumb”, 
indicînd apăsarea sufletească, sentimen- 
tul înăbuşit, impresia de univers închis, 
ca şi cavoul în care se izolează, unde o 
gravitate colosală trage totul în jos. leşi- 
rea din acest spaţiu de metal nu se poate 
face decît prin strigăt („Și-am început 
să-l strig”), dar evadarea este imposibilă: 
coroanele de plumb ale arborilor atestă 
o invazie de plumb şi în natura exterioa- 
ră; s-ar părea că totul s-a întors cu faţa 
către apus, ca şi mortul din cavou. Inte- 
grat somnului de plumb, mortul bacovi- 
an devine o ipostază întoarsă a Creaţiei 
universale. 

La G. Coşbuc, motivul comportă 
semnificaţia unor chinuri de nesuferit: 
„Bătăi şi chinuri, cînd țipăm,/ Obezi și 
lanț, cînd ne mișcăm/ Și plumb, cînd is- 
toviţi strigăm/ Că vrem pămînt” 


Poartă/ uşă 

Poarta sau ușa simbolizează locul 
de trecere dintre două stări, dintre 
două lumi, dintre cunoscut și necunos- 
cut, dintre lumină şi întuneric, dintre 
bogăţie şi sărăcie. Poarta se deschide 
spre un mister. Ea nu doar marchează 
un prag, ci îl şi invită pe om să-l trea- 
că. Poarta este o invitaţie la călătorie 
spre un alt tărîm. Trecerea prin poartă 
este, cel mai adesea în sens simbolic, 
o trecere de la profan la sacru. Porţile 
bisericilor sînt deschideri ale pelerina- 
jului sacru ce duc spre locul prezenţei 
adevărate a Dumnezeirii. Ele rezumă 
simbolismul sanctuarului, poartă a 
Cerului. Trecerea de la pămînt la cer 
se face prin poarta soarelui, care sim- 
bolizează ieşirea în cosmos, spre Îm- 
părăţia Cerurilor. Același lucru îl ex- 
primă trecerea aţei sau a cămilei prin 
urechea acului. Poarta mai este trece- 
rea de la viaţă la moarte, dar și de la 
moarte la eliberare. Deschiderea şi în- 
chiderea, rînd pe rînd, a porţii traduce 
ritmul universului. Porţile din Vechiul 
Testament — cînd Christos se arată în 
toată slava lui la Judecata de apoi - li 
se deschid pelerinilor sau credincioşi- 
lor. Frumuseţea ce luminează suflete- 
le trebuie să le călăuzească pe acestea 
spre lumina a cărei poartă adevărată 
este Christos. Christos este ușa pe care 
se ajunge în Împărăţia Cerurilor: „Eu 
sînt ușa. De va intra cineva prin mine, 


se va mintui.” Ierusalimul are porți 
pe care intrăm în biserică şi în viaţa 
veşnică. Uşa devine simbolul firesc al 
pătrunderii într-o realitate superioară 
sau, invers, al revărsării harurilor ce- 
reşti asupra Lumii. Astfel, a două veni- 
re a lui Christos este vestită și descrisă 
ca sosirea unui călător care bate la uşă. 
Creștinismul aşteaptă întoarcerea lui 
Christos în noaptea de înviere și ce- 
lebrează priveghiul, pindind bătăile 
celui înviat la poarta lumii. După cum 
ea este închisă sau deschisă, încuiată 
cu cheia sau batantă, uşa înseamnă — o 
prezenţă sau o absenţă, o chemare sau 
o oprelişte, o perspectivă sau un plan 
orb, nevinovăție sau greşeală. Poarta şi 
uşa simbolizează intrarea într-un spa- 
tiu fundamental, în sens transcenden- 
tal. Sărbătorile religioase sînt marcate 
prin deschiderea unei „porţi sacre”. 


Pod 


Podul care îngăduie trecerea de pe 
un mal pe celălalt înseamnă trecerea de 
la pămînt la cer, de la starea omeneas- 
că la cele supraomeneşti. E de remarcat 
simbolismul trecerii și caracterul adesea 
primejdios al acestei treceri, specifică 
oricărei călătorii iniţiatice. Trecerea 
de la pămînt la cer identifică podul cu 
curcubeul — punte azvirlită de Zeus în- 
tre cele două lumi. Această înrudire este 
evidentă în cazul podurilor în formă de 
arc. Podul aminteşte cînd calea Iadului, 
cînd calea cea dreaptă pe care o urmează 
credincioşii. „Doar aleșii îl pot trece; cei 
osîndiți vor aluneca sau vor fi înhăitați 
de niște cîrlige şi, înainte de a apuca să 
ajungă în rai, vor fi azvirliţi în iad”. Unii 
trec podul în o sută de ani, alţii în o mie 

de ani, după curăţia în care-şi vor fi trăit 
viaţa. 

Viziunea este transfigurată simbo- 
lic în visul povestitorului din romanul 
„Craii de Curtea-Veche” de Mateiu Ca- 
ragiale, vis care vestește sfîrşitul crailor: 
„Și plecam tustrei pe un pod aruncat spre 
soare apune, peste bolți din ce în ce mai 
uriașe, în gol.” Rostul omului este de a 
se elibera de lumea infernală, de aceea 
o punte, o trecere, moartea însăși indi- 
că nemijlocit soluţia de continuitate a 
spaţiului; de aici, marea lor importanţă 
religioasă, deoarece sînt simboluri şi, to- 
todată, vehicule ale trecerii. 

Podul rămas la mal, în contextul poe- 
ziei „Lacustră” de G. Bacovia, semnifică 


un pericol (locuinţa lacustră, în epoca . 


primitivă, îi apăra pe oameni de fiare), 
iar podul asigură legătura cu pămîntul, 
cu lumea. Simbol al trecerii peste apa ce 
separă lumea aceasta de Lumea de Din- 
colo, podul mai reprezintă şi starea de 
trecere într-o nouă formă de existenţă. 
În text, se comunică sentimentul însin- 
gurării totale, într-o lume în care poetul 
se simte despărţit printr-un „gol istoric”: 
„Tresar prin somn şi mi se pare/ Că n- 
am tras podul de la mal.” 

Podul din „Povestea lui Harap-Alb” 
de I. Creangă sugerează trecerea într-o 
altă etapă a vieţii, de la adolescenţă la ti- 
nereţe. 


Portocaliu 


La jumătatea drumului între galben 
şi roşu, portocaliul este cea mai actinică 
dintre culori. Această culoare simboli- 
zează punctul de echilibru dintre spirit 
şi libido. Este crucea din catifea porto- 
calie a Cavalerilor Sfintului Duh. Mu- 


zele, care apar drept fiice ale cerului şi 
pămîntului, sînt înveşmiîntate în haine 
de culoarea șofranului. Piatra de iacint, 
de culoare portocalie, era considerată o 
emblemă de fidelitate. Putea fi regăsită 
pe coroana regilor Angliei, simbolizind 
cumpătarea şi sobrietatea Regelui. 


Porumbel 


Porumbelul care, începînd cu „Noul 
Testament”, va reprezenta Sfintul Duh 
este, în mod fundamental, un simbol al 
purității, al nevinovăţiei. Atunci cînd 
aduce ramura de măslin la Arca lui Noe, 
e un simbol al păcii, al armoniei, al spe- 
ranţei, al fericirii regăsite. Porumbelul 
reprezintă adesea ceea ce are omul în 
sine nepieritor, adică inima. Iconogra- 
fia creştină înfăţişează un porumbel ie- 
şindu-i omului din trup după moarte. 
Simbolismul provine din frumuseţea şi 
graţia acestei păsări, din albul său ima- 
culat, din dulceaţa gînguritului său. Ter- 
menul de porumbiţă se numără printre 
cele mai universale metafore celebrînd 
femeia. Pe măsură ce sufletul se apropie 
de lumină, el devine frumos şi ia în lu- 
mină forma de porumbiţă. 

Porumbelul este un simbol al iubirii. 
Acest simbolism este explicat prin pere- 
chea de porumbei. Cu atît mai mult cu 
cît la aceste păsări bărbătușul cloceşte 
ouăle. Prin alte părţi însă, ei sînt consi- 
deraţi păsări de rău augur, căci gînguri- 
tul lor ar fi tînguirea sufletelor chinuite. 

În „Paradis în destrămare” de L. Bla- 
ga, Duhul Sfint, care a generat concepte- 
le, textele sacre nu mai dă lumină, ci le 
stinge şi pe cele existente: „Trece printre 
sori vecini/ porumbelul Sfintului Duh, cu 
pliscul stinge cele din urmă lumini”. 

Potop 


Printre cataclismele naturale, poto- 
pul este semnul regenerării. Un potop 
nu distruge decit pentru că formele sînt 
învechite şi epuizate, dar el este întot- 
deauna urmat de o nouă umanitate şi de 
o nouă istorie. El evocă ideea de dispari- 
ţie a umanităţii în apă şi instituirea unei 
noi epoci, cu o nouă umanitate. Potopul 
trimite adesea la păcatele umanităţii, la 
greşeli şi la încălcarea legilor. Potopul 
este un imens botez colectiv, hotărît nu 
de o conştiinţă omenească, ci de una su- 
perioară și suverană. Viaţa omului apare 
ca un lucru fragil care trebuie să dispa- 
ră periodic, pentru că destinul tuturor 
formelor este de a pieri, pentru a putea 
apărea din nou. Dacă formele n-ar fi 
regenerate prin dispariţia lor periodică 
de ape, păcatele ar reuşi să desfigureze 
omenirea. Potopul biblic simbolizează 
limita dintre preistorie şi istorie. 


Privighetoare 


Privighetoarea se bucură de un re- 
nume universal, datorită perfecțiunii 
cîntecului ei. În „Romeo și Julieta” de 
W. Shakespeare, privighetoarea este 
opusă ciocirliei. Dacă cei doi îndrăgos- 
tiţi ascultă de îndemnul privighetorii, 
ei rămîn împreună, dar se expun peri- 
colului de moarte; dacă ascultă ciocîr- 
lia, el își salvează viaţa, dar trebuie să se 
despartă. Prin frumuseţea cîntecului ei 
care umple de farmec nopţile de veghe, 
privighetoarea este vraja care te face să 
uiţi de pericolele zilei. Melancolia naşte 
cîntecul atît de melodios al privigheto- 
rii, face mai greu de suportat durerea 
de a fi lipsit de ea sau obligat să renunți 


i 


la ea odată cu apariţia soarelui. Pasărea 
aceasta, din care poeții au făcut cîntăre- 
tul iubirii, ne arată, într-un chip izbitor, 
prin toate sentimentele pe care le naşte | 
în noi, legătura intimă ce există între 
moarte şi iubire. Denumită poetic „fi- : 
lomelă”, în antichitate era considerată | 
mama bocitoare, care îşi jeleşte puii. Era, : 
în acelaşi timp, şi simbolul priceperii : 
spre care năzuiesc oamenii, iar poeţii o . 
considerau discipolul lor. : 

În poezia „Răsai, soare” de V. Ro- ` 
manciuc, privighetoarea e . născătoare : 
de valori, e, în reprezentarea poetului, 
o „inimă zburătoare”. Cîntecul ei e, de 
asemenea, un preludiu al răsăritului de 
soare, ce ne dăruieşte lumina vieţii. În- 
tre lumina soarelui şi lumina cîntecului 
există o polarizare anume, ce determină 
marele sens al existenţei: „Răsai, soa- - 
re,/ cîntă, privighetoare,/ Marele Soare/ 
ascultă de pasărea aceasta/ cît o inimă 
zburătoare”, 


Privire l 

Privirea este instrumentul ordine- ; 
lor primite dinăuntru: ea ucide, fas- i 
cinează, fulgeră, seduce, tot atît pe cit d 
exprimă. Privirea îndreptată încet, de; 
jos în sus, este semnul ritual al binecu-: 
vîntării. Metamorfozele privirii nu ni-: 
l dezvăluie doar pe acela care priveşte; 4 
ele îl descoperă pe cel care este priviţi | 





atît lui însuși, cît şi observatorului. 
Privirea ne apare ca simbolul și instru- + 
mentul unei revelații. Ea este un reac- , 
tor acţionînd reciproc asupra celui ce ; 
priveşte şi a celui privit . Privirea ce- d 
luilalt este o oglindă care reflectă două ` i 
suflete. Privirea este asemenea rhării, ; 


schimbătoare și sclipitoare, reflectind, ; 

în acelaşi timp, adîncimile submarine 
şi pe cele ale cerului. 

Motivul este prezent în romanul 
„Baltagul” de M. Sadoveanu. Îndreptată 
în afară, privirea cuprinde lumea „de sub 
brad”, în interiorul căreia Vitoria este un 
personaj exponențial; îndreptată spre 
interior, privirea va suprinde frămîntări- 
le lăuntrice ale femeii, care vor conduce 
la lunga ei călătorie. 


Prometeu 


Prometeu e cel care a furat de la Zeus 
simbolul spiritului,sămînţa focului, luîn- 
du-l fie din „roata soarelui”, fie din vatra 
lui Hefaitos. E} a furat focul spre a-l adu- 
ce pe pămînt şi dărui muritorilor. Zeus 


l-a pedepsit pe Prometeu, legîndu-l de: 


o stincă și trimiţindu-i un vultur care-i 
mînca zilnic ficatul. De aceea Prometeu 
devine simbol al frămîntărilor pricinui- 
te de sentimentul vinovăţiei refulate şi 
neispăşite. Dar Heracles l-a eliberat de 
torturile la care era supus, rupindu-i 
lanţurile şi ucigind vulturul cu o săgea- 
tă. Descinzind din Titani, el va fi mînat 
mereu de gîndul răzvrătirii, al revoltei. 
Dar nu simbolizează revolta simţurilor, 
ci pe acea a spiritului, a unui spirit care 
vrea să devină egalul inteligenţei. Focul 
furat de la zei simbolizează intelectul re- 
dus la situaţia de a nu fi decit un mijloc 
al vieţii. Mitul lui Prometeu ilustrează 
voinţa omenească care accede la o viaţă 
intelectuală după modelul zeilor, o viaţă 
Care să nu se afle într-o dependenţă ab- 
solută faţă de principiul utilității. Să așe- 
zăm sub numele lui Prometeu tendinţele 
care ne împing să știm tot atit cît părinţii 
noştri, mai mult decît părinţii noştri, atit 
cît maeştrii noştri, mai mult decît ei. 


Titan din mitologia greacă, „cel ce se 
gîndeşte dinainte”, Prometeu este simbo- 
lul încrederii în omenire, chiar şi în po- 
fida deciziei zeilor. În numeroase opere 
literare, Prometeu reprezintă semnifica- 
ţia răzvrătirii îndărătnice a ginditorului 
creativ în faţa unui destin potrivnic. În 
„Meşterul” de N. Labiş, Manole e un 
Prometeu, care poate crea frumuseți 
mai înalte decit cele realizate pînă acum: 


„Tu, Prometeu român, purtind alt mit/ 


Cînd ridicat pe cea mai naltă turlă/ Cu 
glas profetic domnului despot/ I-ai dat 
răspunsul răzvrătit: „Mai pot!”. 


Punct 

Punctul simbolizează starea limită 
de abstractizare a volumului, centrul, 
originea, focarul. El desemnează pu- 
terea creatoare și sfirșitul a toate cite 
sint. Punctul se poate extinde în toate 
direcţiile spaţiului: este, așadar, intersec- 
ţia celor două braţe ale crucii. Lipsit de 
dimensiune, punctul cuprinde în sine 
cercul. El poate însemna rezolvarea ten- 
dinţelor antagoniste; este golul și butu- 
cul roții cosmice şi centrul nemișcat al 
cercului, echilibrul şi armonia. 

În „Scrisoarea I” de M. Eminescu, 
motivul pare să prezinte prin sine ori- 
ginea, locul de apariţie a universului, 
însăşi geneza: „Dar de-odat-un punct se 
mişcă. „cel întii şi singur. lată-/ Cum din 
chaos face mumă, iară el devine Tatăl.../ 
Punctu-acela de mişcare mult mai slab 
ca boaba spumii,/ E stăpinul fără margi- 
ni peste marginile lumii.” Astfel, naşterea 
lumii prezintă un paradox, căci punctul 
își este sieși tată, el este săminţa lumii 
capabilă să germineze doar pentru că 
îşi capătă conştiinţa propriei identități, 

pentru că ştie că există. În context, mo- 
torul lumii stelare îl constituie energia 
iniţială a punctului desprins din haos. 

În pastelul „Oaspeţii primăverii”de 
V. Alecsandri, motivul semnifică în- 
ceputul renașterii naturii ce se produce 
odată cu întoarcerea cocostircilor: „În 
fund, pe cer albastru, în zarea depărta- 
tă,/ La răsărit, sub soare, un negru punct 
s-arată...” 


Pupăză 

O legendă povesteşte că toate păsări- 
le din lume pornesc în călătorie în cău- 
tarea unui rege. Călăuză le va fi pupăza. 
Ea se înfăţişează ca solie a lumii și este 
descrisă ca „purtând pe cap coroana ade- 
vărului”. Această călătorie a păsărilor 
simbolizează drumul mitic al sufletului 
în căutarea divinului. Se spune că pupă- 
za este singura pasăre în stare să-i arate 
lui Solomon punctele pe apă. Potrivit 
legendelor persane, pupăza era o femeie 
măritată. Ea se pieptăna în faţa oglinzii, 
cînd socrul ei se întoarse acasă fără ves- 
te. Speriindu-se, ea s-a prefăcut într-o 
pasăre şi şi-a luat zborul cu pieptenul 
prins în cap. 

Pupăza are numeroase calităţi magi- 
ce. Măruntaiele ei scoase şi uscate apără 
de deochi şi dezleagă farmecele. Unele 
populaţii cred că ochiul drept al unei 
pupeze, prins între ochii cuiva, îi îngă- 
duie acestuia să vadă comorile îngropate 
în pămînt. Sîngele sau inima de pupăză 
sînt utilizate ca leacuri sau farmece. Pu- 
păza este simbolul isteţimii: ea nu numai 
că descoperă comorile ascunse, dar şi 
apără de capcane. 

Reluat de I. Creangă în opera „Amin- 
tiri din copilărie”, motivul capătă cono- 


taţia de călăuză şi ceasornic: „Mai auzit- 
ai dumneata, cumnată, una ca asta, să 
fure Ion pupăza, care zicea mătușa cu 
jale, ne trebuește des-dimineaţă la lucru 
de atiţia ani?” 


T sita 


Pustiu / deşert 


Deşertul închide în sine două sen- 
suri simbolice esenţiale: nediferenţierea 
originară. şi întinderea sterilă sub care- 
trebuie căutată Realitatea. Făcind un pa- 
radox verbal,se poate afirma că simbolul 
deşertului este unul dintre cele mai fer- 
tile din Biblie. Pămînt arid, pustiu, fără 
locuitori, deșertul semnifică pentru lu- 
mea îndepărtată de Dumnezeu, tărimul 
demonilor, locul pedepsirii lui Israel şi al 
ispitei lui lisus. Călugări creştini de mai 
tirziu se vor retrage în deşert ca eremiţi, 
pentru a-și înfrunta atît propria natură, 
cît şi pe cea a lumii numai cu ajutorul 
lui Dumnezeu. Probabil, nu din întîm- 
plare loan Botezătorul propovăduieşte 
în pustie pentru a vesti iminenta venire 
a lui Mesia cel așteptat. Loc propice re- 
velaţiilor, deşertul favorizează demersu- 
rile falşilor profeţi, cît şi pe cele ale celor 
adevăraţi. 

Simbol al confruntărilor, spaţiu asce- 
tic şi de reculegere, pustiul este invocat 
şi ca loc al regăsirii de sine. În basmul 
„Tinerețe fără bătrineţe” de P. Ispirescu, 
prinţul îşi ia rămas-bun de la însoţito- 
ri şi renunţă la provizii în momentul în 
care ajunge la capătul lumii cunoscute şi 
intră în ţinuturile pustii locuite de Scor- . 
pie şi Ghenoaie. Pustia este un labirint ` 
inițiatic care evocă, prin peisajul mono- 
ton şi fără sfirşit, imaginea purgatoriu- 
lui. În scrierile lui Eminescu, pustia este : 
cuprinsă de visări, iar în deşerturi învie : 


y 

şiruri de visuri („Egipetul”), căci pustia 
„e ninsă de razele lunii”. 

Cel mai productiv motiv, în planul 
semnificaţiilor, în poemul „Noapte de 
decemvrie” de A. Macedonski este „pus- 
tia”, adică calea, semnificînd singură- 
tate, dezolare, suferinţă, efort neistovit. 
Zona halucinantă a pustiei se detașează 
ca simbol al unei infinite stăruinţe, în 
măsură să producă un „salt” spre cea- 
laltă lume, spre cer. Pentru Macedonski, 
„Mekka e-n zarea de flăcări — departe-/ 
De ea o pustie imensă-l desparte,/ Și pra- 
dă pustiei cîți oameni nu cad?/ Pustia e- 
o mare aprinsă de soare,/ Nici cîntec de 
păseri, nici pomi, nici izvoare —/ Şi dulce 
e viața în rozul Baltag” („Noapte de de- 
cemvrie”). , 

În romanul sadovenian „Fraţii Jde- 
ri”, călugării din mănăstirea Neamţului 
înalță un imn către spaţiul purificator, în 
care fiinţa se eliberează de ispitele diavo- 
lului: „O, preafrumoasă pustie,/ Poftesc 
să te am soţie...” 


Paradis/ Rai 


Reminiscenţă a unei stări pierdute 
sau aspirație către o stare viitoare, pa- 
radisul e un suspin adinc şi universal 
omenesc. 

În „Țiganiada” lui I. Budai-Delea- 
nu, raiul este o grădină desfătată, în care 
curg „rîuri de lapte și de rachiu”, în copa- 
ci cresc „turte, colaci și covrigi”, iar dea- 
lurile sînt de „caș, de brînză și slănină”. 

Paradisul lunar din nuvela „Sărma- 
nul Dionis” de M. Eminescu este creat 
pe sugestii legate de concepţia folclori- 
că, întrucît şi aici dorinţele şi modelele 
călugărului se întrupează. El îşi face un 
univers subiectiv, reconstituie lumea sa 


ideală: a pus doi sori și trei luni în alba- 
strul cerului, a creat insule cu „scorburi 
de tămiie și prund de ambră”, păduri, 
dar şi cireşi înfloriţi şi flori care fac „să 
se cutremure lumea de un murmur vo- 
luptos”. 


Rază 


Razele simbolizează o emanaţie lu- 
minoasă care se răspindeşte dintr-un 
anume centru, fie acesta soare, sfint 
erou, duh sau altă fiinţă. Ele exprimă o 
influenţă fertilă de ordin material sau 
spiritual. O fiinţă care radiază, care stră- 
luceşte de lumină aparţine unei naturi 
înrudite cu soarele, ce va putea să încăl- 
zească, să stimuleze, să însămînţeze: 


Riu 

Din punct de vedere simbolic, rîul re- 
prezintă apa care nu este stătătoare, pre- 
cum marea, ci, prin curenţii săi şi prin 
revărsări, influenţează dinamica lumii. 
În epoca creștinismului, rîurile Paradi- 
sului erau deseori interpretate, simbo- 
lic, drept cristelniţe, iar apa de botez era 
comparată cu acea a lordanului, în care 
lisus a fost botezat de Ioan. Simbolismul 
fluviului, al curgerii apelor este, totoda- 
tă, cel al posibilităţii universale şi cel al 
scurgerii formelor, al fertilităţii, al mor- 
ţii şi al reînnoirii. Coborirea spre ocean 
este înapoierea la nediferenţiere, accesul 
spre Nirvana; urcuşul este evident în- 
toarcerea la izvorul divin. Traversarea 
de pe un mal pe celălalt e cea a unui ob- 
stacol care separă două domenii, malul 
opus fiind starea de dincolo de ființă. La 
greci, fluviile erau elemente de cult, fiind 
divinizate ca fii ai Oceanului şi taţi ai 

Nimfelor. Li se oferea sacrificii, înecînd 
în valurile lor tauri şi cai vii. Rîurile nu 
puteau fi traversate decit după ce erau 
respectate riturile purificării şi ale ru- 
găciunii. Coborind munţii, purtîndu-şi 
apele sinuoase peste văi, pierzidu-se în 
lacuri sau mări, riul simbolizează viaţa 
omenească și scurgerea acesteia cu toate 
dorinţele, sentimentele, năzuinţele sale 
şi nenumăratele modificări. Semnificati- 
vă este, în acest context, teoria lui Hera- 
clit: „Pe cel care coboară în aceleași rîuri 
îl scaldă mereu alte unde...”. Platon va 
folosi o formulă mai concisă: „Nu poţi 
intra de două ori în același fluviu”. 

Motivul rîului, în „Amintiri din co- 
pilărie” de I. Creangă, este unul cu co- 
notații aparte: Ozana coboară parcă din 
mit, este chiar oglinda veșniciei, reflec- 
tînd, în undele ei, de sute de ani, Cetatea 
Neamţului. Imaginea „Ozana cea frumos 
curgătoare și limpede ca cristalul” este o 
proiecţie în mit, apele riului devenind 
chiar oglinda veşniciei. 

Siretul „care-n veci curge” din pas- 
telul „Malul Siretului” de V. Alecsandri 
trimite cu gîndul la tema devenirii he- 
raclitiană. Acesta este o ipostază a rîului 
pe malurile căruia se aud paşii timpului: 
poetul contemplă peisajul unei dimineţi 
de vară, cind luminile şi umbrele se in- 
terpătrund, predispunînd la meditaţie. 
Siretul se dilată fabulos, devenind „ba- 
laur”, în timp ce valurile din lumina 
răsăritului sînt comparate cu „solzii de 
aur”. Creaţia universală pune în mișcare 
riul, a cărui curgere transformă durata 
în eternitate. 

Versul „Mie-mi curge Dunărea” din 
poezia „Revedere” de M. Eminescu con- 
ține sugestii din opera lui Heraclit: tim- 


pul curge asemeni rîului; numai codrul 
priveşte impasibil la lenta lui lunecare. 

Ţara descrisă de Goga în opera 
sa este, geografic, teritoriul traversat 
de Mureş şi de cele trei Crişuri; prin 
transfigurare, aceasta devine un tărim 
paradiziac, grandios şi plin de tristeţe, 
în care oamenii capătă trăsături de efi- 
gie. În poezia „Oltul” de O. Goga, riul 
devine personaj simbolic al conştiinţei 
naţionale care poate fi: haiduc, moș- 
neag, frate, tovarăș, tată, drumeţ, răz- 
bunător: „Iar tu, frăține, mare meșter,/ 
Biruitor fringeai zăgazul/ Şi,-mbujo- 
rîndu-te la faţă,/ Treceai prin văile 
afunde,/  Incovoindu-ți  îndărătnic/ 
Mărețul tău grumaz de unde”. Auto- 
rul proiectează mitic fraternitatea ro- 
mânilor cu bătrînul Olt, simbol al spa- 
ţiului viu prin care e reînnoită mereu 
durerea: Oltul e o împletire de lacrimi. 
Analogia apă - lacrimă hiperbolizează 
suferinţa. 

Rîul cu sălciile plngătoare ale copilă- 
riei din piesa „Frumos şi sfint” de I. Druţă 
sînt simboluri ale libertății originale a in- 
sului: „Pentru că apa, aerul și soarele sînt 
tot ce avem mai sfint pe lume”. Aceasta 
este replica finală a piesei. 


Roşu 

Se consideră simbolul fundamental 
al principiului vital. Cu forţa, puterea și 
strălucirea lui, e culoarea focului şi a sîn- 
gelui. Roșul viu, diurn, solar îndeamnă 
la acţiune. În Extremul Orient, roșul este 
culoarea focului, a Sudului şi, uneori, a 
secetei. Călăul, cu hainele lui roşii, este 
un paria, ca şi fierarul, căci el atinge în- 
săşi esenţa misterului vieţii întrupat de 
roșul sîngelui şi al metalului topit. 

Roşu viu, diurn este imaginea înflă- 
cărării şi frumuseţii, a forţei impulsive şi 
generoase, a tinereţii şi sănătăţii, bogă- 
tiei, a erosului liber. 

„Podul vopsit în roșu”, „braţul gol în- 
roșit de soare” din nuvela „Dincolo de 
nisipuri” de F. Neagu reprezintă seceta 
ce mistuie lumea. Roşul îndeamnă la ac- 
iune: „Acolo unde începe roșul, sufletul 
este gata de acțiune, începe cucerirea, 
încep suferinţele, apare sacrificiul, dar şi 
apăsările...” 

La G. Bacovia, roșul reprezintă con- 
vertirea în sînge a lacrimilor Cosmosu- 
lui: „Și-nsîngerat, amurgul/ Pătrunde- 
ncet prin geamuri”. 

Culoarea, în contextul poemului lui 
V. Alecsandri „Dumbrava Roșie”, suge- 
rează reînnoirea perpetuă a neamului 
românesc prin faptele de vitejie: „Aici, pe 
unde astăzi e numai cîmp, otavă,/ Um- 
brise-vor urmaşii sub „Roșia Dumbravă”. 


Rugăciune 

Motivul rugăciunii, în contextul 
poemului „În grădina Ghetsemani” de 
V. Voiculescu, e prezent prin amarnica 
strigare care stîrnește furtună în slăvi. 
Rugăciunea vine de la neliniştea lui lisus 
în aspiraţia sa către Dumnezeu, pentru 
protecţia și voinţa divină. 

În oda „Rugăciune”, poetul M. Emi- 
nescu, ca şi preotul sau profetul, caută să 
realizeze, prin poezie, un nou raport în- 
tre Dumnezeu și sufletul neamului său. 
Poetul se adresează Preasfintei Fecioare 
să înalțe şi să mîntuie neamul românesc: 


„Înalţă-ne, ne mîntuie/ Din valul ce ne 
bintuie”, 


Sacrificiu / Jertfă 


Sacrificiul este acţiunea prin care 
ceva sau cineva este făcut sacru, adică 
sufletul este despărţit de cel care îl ofe- 
ră. Poate fi vorba de un bun personal 
sau de propria viaţă. El se mai desparte 
şi de întreaga lume rămasă, se desparte 
de sine şi îi este oferit lui Dumnezeu ca 
zălog de supunere, de ascultare, de căin- 
tă. Sacrificiul este un simbol al renunță- 
rii la legăturile pămîntului din dragoste 
de spirit sau de Dumnezeu. Întilnim în 
toate tradiţiile simbolul fiicei sau fiului 
jertfit/e. Singurul sacrificiu autentic este 
cel al purificării sufletului de orice exal- 
tare, unul dintre simbolurile constante 
ale acestei purificări fiind animalul nevi- 
novat, berbecul. Cu cît obiectul material 
este mai preţios, cu atît energia spirituală 
primită în schimb va fi mai puternică. 

În tradiţia populară, motivul apare 
ca o condiţie a trăiniciei. Motivul jertfei 
străbate întreaga baladă „Monastirea Ar- 
geşului” şi este mitic; explicaţia lui trebu- 
ie căutată în credinţa că, pentru a dura o 
construcţie, ea trebuie să primească via- 
tă şi suflet. Şi cum „transferu!” sufletului 
nu se poate face decit printr-o moarte 
violentă, ritualul jertfirii capătă accente 
dramatice. Prin „zidul părăsit/ Și ne- 
isprăvit” creatorul anonim sugerează că 
în acest spaţiu care refuză zidirea unui 
lăcaş, pămîntul va trebui să fie îmbunat 
cu o jertfă. În drama „Meşterul Manole” 
de L. Blaga, jertfa rituală devine o tulbu- 
rătoare dramă umană. Atunci cînd soar- 
ta hotărăşte să fie aleasă Mira, meşterul 
contopeşte cele două iubiri: dragostea 
de soție şi dorul de biserică. În virtutea 
destinului său de Creator, Manole alege 
sacrificiul şi drama tulburătoare cum n- 

a mai fost alta: cîntecu-i e un cîntec de 
iubire împletit cu un cîntec de moarte. 
Starețul Bogumil încuviinţează jertfa, 
Mira sugerează sacrificarea dragostei 
lumeşti a lui Manole pentru a obţine 
iubirea eternă, sacră a îngerilor, aşa cum 
fac cei ce se călugăresc. Jertfirea Mirei a 
împlinit creatorul, dar Manole aspiră să 
desăvirşească şi omul, iar pentru aceas- 
ta „încă o jertfă îl mai așteaptă”. După 
ce trage pentru prima dată clopotul cel 
mare „pentru aceia care cîntare de clopot 
n-a avut”, Manole îşi provoacă propria 
moarte: nu pentru a anula jertfirea so- 
ţiei, ci pentru a confirma superioritatea 
fiinţei creatoare şi pentru a regăsi iubi- 
rea. 

Motivul este reluat în poezia „Meş- 
terul” de N. Labiş prin fapta meşterului 
valah Manole - tipul omului din popor 
mistuit de focul creaţiei, idealul căruia 
este să creeze ceva unic, prin care să 
depăşească pe înaintași şi să uimească 
veacurile viitoare. Surparea zidurilor îi 
aduce mare suferinţă: „Tu ţi-ai strivit 
sub talpa mănăstirii/ Inima ta, tot ce-ai 
avut al tău”. 

Balada populară „Constantin Brîn- 
coveanu” ridică motivul jertfei la pro- 
porţii sublime, conferindu-i personaju- 
lui central o aureolă de martir. 

Identificăm motivul și în legenda 
„Muma lui Ştefan cei Mare” de D. Bo- 
lintineanu, în care mama lui Ştefan cel 
Mare e gata să-și sacrifice feciorul pentru 
binele patriei. În momentul de primejdie 
pentru fiul său, eroina nu-l ascunde, ci-i 
spune: „Dacă tu ești Ștefan cu adevărat,/ 
Apoi tu aice fără biruință/ Nu poți ca să 
intri cu a mea voinţă./ Du-te la oştire! 
pentru țară mori!/ Și-ţi va fi mormîntul 


coronat cu flori!”. 

Motivul este atestat şi în poemul 
„Luceafărul” de M. Eminescu: Hiperion 
decide să-şi depășească condiţia în nu- 
mele iubirii pe care o vede ca ideal tan- 
gibil doar prin credinţă, devotament şi 
sacrificiu. 

Motivul jertfei pentru ţară se contu- 
rează într-un important fragment din 
romanul „Fraţii Jderi”de M. Sadoveanu: 
„cu mare pieire și jertfă din partea ră- 
Zășimii”. 

În naraţiunea „Căprioara” de E. Gâr- 
leanu, ştiind că iedul ar putea fi sfișiat 
într-o clipă, căprioara umanizată alege 
sacrificiul: se aruncă în luminişul pă- 
durii atrăgînd fiara flămindă. Căzută în 
sînge sub dinţii lupului, mama îşi urmă- 
reşte fiul cu privirea, pînă cînd acesta se 
mistuie în adîncul codrului; abia atunci, 
căprioara simte durerea, iar ochii i se 
împăinjenesc de întunericul nopţii. 

Trecut prin sensibilitatea acută a co- 
pilului din poezia „Moartea căprioarei” 
de N. Labiş, motivul devine palpitant şi 
dureros. Oarecum, sacrificarea căprioa- 
rei apare justificată: nu spiritul distruc- 
tiv pornește pe tată şi copil la vinătoare: 
„Dar legea ni-i deșartă şi străină,/ Cînd 
viața-n noi cu greu se mai anină”. Setea 
de viaţă e mai puternică decît celelalte 
sentimente omeneşti: „Mănînc și pling./ 
Mănînc”. 

Motivul jertfirii în numele creației 
este prezent în poemul „Mistreţul cu 
coli de argint” de Şt. Augustin-Doinaș, 
în care artistul moare răpus de însuşi 
idolul său creator. 

În „Alexandru refuzînd apa” de Şt. 
Augustin-Doinaş, motivul se materiali- 
zează prin renunţarea la apa salvatoare 





adusă de copii: „Cu coiful în mînă, cu 
apa visată/ El stă neguratic privindu-l 
abia/ Dar el se întoarce de-odată, și-apoi/ 
Comoara din coif le-o dă înapoi”. 

Salcie o 
Întrucît din salcie se pot tăia nfereu 
ramuri verzi, precum dintr-un izvor 
nicicînd secat, ea este considerată un 
simbol al nemuririi. Ea aduce. şi: îm 
parte fertilitate: dacă ramurile de salcie 
sînt înfipte în pămînt şi primesc puţină 
umezeală, multe dintre ele revin la viaţă. 
Mişcarea ramurilor copacului fac dintr- 
însa o imagine a graţiei şi a eleganţei 
formelor. Salcia are un caracter sacru, 
de protecţie, ea însoţeşte nașterile mi- 
raculoase. Se presupune că Diana a fost 
găsită într-un tufiş de răchită, iar Moise 
a fost descoperit într-un coș de răchită: 
coşul de răchită ocroteşte. Miţișorii de 
salcie sînt sfinţiţi în Duminica Floriilor, 
sînt păstraţi în casă și au menirea de a 
apăra de toate relele, îndeosebi, de fulge 
re. În China, se crede că ramurile de sal- 
cie apără de demoni, de aceea sînt oferi- 
te în dar din partea prietenilor, în semn 
de rămas bun, funcţionarilor mutaţi în 
provincie. Salcia pletoasă este conside- 
rată, din cauza ramurilor sale ce atîrnă 
„trist”, un simbol al morţii şi un arbore 
al cimitirelor. Găsindu-se, de obicei, în 
apropirea rîurilor, sugerează tînguirea 
chiar prin aspectul ei. În literatura cla- 
sică, salcia are o conotaţie specifică. Ho- 
mer descrie „o dumbravă cu plopi mari, 
cu salcii sterpe”. „Sterpe” fiindcă îşi lea- 
pădă florile devreme, înainte de a crește 
fructele; astfel florile erau luate în mod 
greşit drept fructele înseși. Salciile au 
ajuns să simbolizeze castitatea și soarta 

fetei care moare fără să fi avut un iubit. 


Salcia mai este comparată cu Biblia, iz- 
vorul înțelepciunii. 

Este simbol al melancoliei și tristeții 
apăsătoare în poemul „Împărat și pro- 
letar” de M. Eminescu: „Cezaru-ncă ve- 
ghează la trunchiul cel plecat/ Al salciei 
pletoase”. 

La G. Meniuc, în poezia „Geneză”, 
salciile sint năframa vîntului neogoit, 
care vine şi plinge cu sughiţuri în ele. 


Salcîm 


Coroana de spini a lui Christos era 
împletită din spini de salcim. Guenon 
subliniază faptul că razele coroanei de 
spini sînt cele ale unui soare. În gindirea 
creştină, acest arbust cu lemn tare, care 
aproape nu putrezeşte, cu spini de temut 
şi flori de culoarea laptelui și a sînge- 
lui este un simbol solar, al renașterii şi 
nemuririi, al învingerii morţii datorită 
lemnului său dur și rezistent. Pretutin- 
deni, salcîmul este legat de valorile re- 
ligioase, ca un fel de suport divin, ca o 
înfăţişare solară şi învingătoare. Simbo- 
lul salcimului mai comunică cu ideea de 
cunoaştere a lucrurilor secrete. 

Salcimul din poezia eminesciană 
„Sara pe deal” de M. Eminescu sugerea- 
ză un centru al Universului, către care 
converg eroii arhetipali — poetul şi iubita 
- spre a realiza iubirea: „Vechiul salcîm 
— Astfel de noapte bogată/ Cine pe ea n- 
ar da viața lui toată?” Simetria idilică a 
capetelor rezemate unul de altul pe ver- 
ticala axială a salcîmului devenit centru 
al lumii corespunde acestui sens. Astfel, 
salcimul presupune ideea de veșnicie, 
început și sfirşit continuu, reprezentind 
ocrotitorul iubirii pure, angelice. 

Tăierea salcîmului, în romanul „Mo- 
romeţii” de M. Preda, sugerează carac- 
terul iluzoriu al stabilităţii modului de 
viaţă rural. Spre sfîrşitul romanului, 
Niculae, venind la înmormîntare, îşi gă- 
seşte tatăl împuţinat într-un sicriu făcut 
din alt salcîm, ca un ecou - peste ani - al 
salcîmului copilăriei. 


Sat 


Satul reprezintă şi o emblemă a spe- 
cificului național reflectat în artă. Hu- 
muleştiul lui Ion Creangă apare ca un 
univers al armoniei în care oamenii sînt 
fericiţi: „...dragi-mi erau șezătorile, clăci- 
le, harile și toate petrecerile din sat”. 

„ În poezia lui Coşbuc, scenele. bucoli- 
ce e conferă. satului marca unei păci stră- 
vechi. 

În „Amintiri din copilărie” de I. 
Creangă, fiecare dintre cele patru părţi 
ale operei începe cu evocarea satului na- 
tal — spaţiu minunat şi irepetabi]. Pen- 
tru Nică, „boțul de humă”, satul e cen- 
trul universului, e matricea unde vede 
lumina zilei, unde personajul începe a 
învăţa alfabetul vieţii, unde revine după 
plecări. 

La L. Blaga, în textul „Sufletul satu- 
lui”, identificăm motivul prin ideea că 
vindecarea de răni lăuntrice e posibilă 
prin întoarcerea la virsta eternă a satului: 
„Eu cred că veşnicia s-a născut la sat./ 
Aici orice gînd e mai încet, — şi inima-ți 
zvicneşte mai rar,/ ca și cum nu ți-ar bate 
în piept,/ ci în pămînt undeva”. 

În opera lui M. Sadoveanu, satul e o 
proiecţie în miniatură a Moldovei. Sur- 
prins în momente diferite, acesta are o 
umanitate specifică: ciobani în „Bal- 
tagul”, pădurari în „Venea o moară pe 


Siret”, vinători în „Ţara de dincolo de 
negură”, pescari în „Nada florilor” şi 
„Împărăția apelor”. Motivul comportă 
semnificaţia izolării de civilizația mo- 
dernă. 

Satul așezat pe tipare arhaice, din 
romanul „Moromeţii” de M. Preda, in- 
tră într-un proces rapid de destrămare. 
Reluat şi în alte romane („Marele sin- 
guratic”, „Delirul”), satul devine un fel 
de centru de observare a lumii și sprijin 
prin profunzimea naraţiunii, centru de 
sprijin al Universului. 

La O. Goga, satul semnifică spiri- 
tualitatea populară. În multe texte, satul 
poartă pecetea durerii seculare; „Sat.al 
meu, ce porți în nume sunetele lacri- 
mei...”, iar alteori reprezintă sprijinul 
moral: „Mi-ar fi azi casa-n rînd cu toţi.../ 
Cum m-ar cinsti azi satul...” 

Satele Ciutura, Căpriana, Valea Ră- 
zăşilor din opera lui I. Druţă, sint pre- 
zentate ca spaţii reale și baladeşti. 


Sămînţă 

lisus spunea: „Sămînţa este cuvin- 
tul împărăției, iar pămîntul reprezintă 
diversele feluri de a înţelege ale celor ce 
ascultă”. 

Semințele din poezia „Făptura ma- 
mei” de G. Vieru simbolizează generații- 
le zămislite de mama-Biserică, de la care 
creștinii au primit.viaţă și har: „Ușoară, 
maică, uşoară,/ C-ai putea să mergi căl- 
cînd/ Pe seminţele ce zboară/ Între ceruri 
și pămînt!” În versurile „I-a căutat/ pin- 
îi albise pana/ și-n cioc sămința/ a-ncol- 
tit” („Pasărea”), motivul contribuie la 
conturarea ideii de durată a suferinţei, a 
căutării puilor pierduţi. 

Simbolul central al ultimului volum 

de poezii al lui L. Blaga este „mirabila 
sămînţă”, care implică nașterea, deveni- 
rea şi moartea. În poezia cu același titlu, 
eul liric este „sămînța ce-nchide în sine 
supreme puteri”. Spre a sugera, simbolic, 
acest lucru, poetul în ipostază de copil 
intră, ca o sămînţă între săminţe, în cada 
cu grîu. Semințele sînt simbolice şi au 
culori, deci cunoaşteri diferite: „boabele 
să ți le-nchipui: gălbui sau roșii, verzi, 
sinilii, aurii/ Cînd pure, cînd pâstriţe”. 
Simbolul „mirabilei seminţe” exprimă 
un drum de la exterior la interior, de la 
formă la conținut, la esenţă. 


Seară 


Tabloul înserării din poemul „Zbu- 
rătorul” de I. Heliade-Rădulescu, consti- 
tuie una din cele mai frumoase evocări 
descriptive ale înserării rustice, posedă o 
solemnitate deosebită: „soarele asfinţeș- 
te”, „aerul serii vibrează”, „zgomotele se 
pierd şi stelele apar una cîte una”, „frun- 
za nu mișcă”, „vîntul nu suspină”, „apele 
dorm duse”, „morile au stat”. | 

În poezia „Sara pe deal” de M. Emi- 
nescu motivul are semnificaţia de oprire 
a clipei în care se produce impercepti- 
bila trecere spre miracolul nopţii, blinda 
lunecare spre cer: „Sara pe deal buciu- 
mul sună cu jale,/ Turmele-l urc, stelele 
scapără-n cale...” 

În contextul poemului „Luceafărul” 
de M. Eminescu, „sara” este timpul pri- 
mordial de reeditare a Genezei („Căci 
este sară-n asfinţit/ Şi noaptea o să-ncea- 
pă”), „apa” fiind marea germinală, din 
care se naşte luna (poate prima planetă a 
lumii), cei doi tineri reprezentind pere- 
chea mitică, eternă. 

„Seara răzvrătită” din poezia „Testa- 


ment” de T. Arghezi sugerează adîncuri- 
le Genezei din care ies la lumină, într-un 
uriaș proces germinativ, primii oameni, 
golurile întunecate ale Increatului exis- 
tenţial, adincul temporal -în care sa 
născut omenirea; apariția „răzvrătită” 
a vieţii este uriașa forfotă universală din 
ziua cea dintii a omenirii, continuată cu 
suișul în timp al generaţiilor. 


Singur/ Singurătate 

Singurătatea este aliatul confesiunii 
poetice. 

La M. Eminescu, singurătatea apare 
ca însemn al pierderii amorului: „Sîn- 
tem tot mài departe deolaltă amîndoi,/ 
Visindu-se-ntr-o clipă cu anii înapoi./ 
Din ce în ce mai singur mă-ntunec și în- 
gheț,/ Cind tu te pierzi în zarea eternei 
dimineți.” 

În expoziţia romanului „Moromeţii” 
de M. Preda, imaginea lui Ilie Moromete 
este simbolică: el rămirie singur în mij- 
locul curţii, prevestind viitoarea lui sin- 
gurătate, după ce copiii şi prietenii îl vor 
părăsi. 

Motivul este reluat de T. Arghezi în 
ciclul „Psalmi”. Situat „între două nop- 
ți”, cea a umbrei iniţiale şi cea a umbrei 
finale, în care se varsă grămezile de ose- 
minte, poetul-om este sfişiat de faustiana 
sete ontologică și stă în faţa Divinităţii 
cu toate marile lui întrebări. Eroul liric 
trăieşte un acut sentiment de singurăta- 
te cosmică: „Tare sînt singur, Doamne, şi 
pieziș!/ Copac pribeag uitat în cîmpie”. N. 
Manolescu afirma că „psalmii sînt o lup- 


ta poetului cu sine însuşi, cu evidența 


sentimentului de solitudine ce-l cople- 
șește”| În poezia „Belșug”, singurătatea 
este apanajul ţăranului: „El, singuratic, 

duce către cer/ Brazda pornită-n țară 
de la vatră”. Singur, întrupat parcă din 
imensitatea cîmpiei şi trăgînd o brazdă 
nesfirşită, acest țăran pare a fi primul om 
al Pămîntului, care continuă-Creaţia di- 
vină, făcînd planeta să rodească. 

La Bacovia, motivul se concretizează 
prin faptul că eul liric se simte pribeag pe 
pămînt, odaia îl sufocă precum sicriul. O 
cauză a excitabilităţii şi agitaţiei este starea 

„de gol în care liniştea devine apăsătoare 
sau provoacă stări nelămurite: „Eu stau, 
și mă duc şi mă-ntorc”, „Stau singur în 
cavou”, „Singur, singur, singur”, „Eu sin- 
gur cu umbra”. Singurătatea ca neputinţă 
de a ieşi din sine, singurătatea de moarte, 
“cavoul lăuntric sînt iremediabile, viaţa ne- 
maifiind decît veghe zădarnică alături de 
imaginea „amorului de plumb”, pe care 
nici un strigăt nu-l poate clinti. 

Imaginea din „Baltagul” de M. Sado- 
veanu „stînd singură pe prispă”, prefigu- 
rează viitorul destin al Victoriei, eroina 
romanului. 

Senzaţia de singărătate din finalul 
dramei „Jona” de M. Sorescu este cople- 
şitoare: în hăul spaţial străjuit de imagi- 
nea angoasantă a altei posibile captivită- 
ti, Iona se află, parcă, la începutul lumii. 

În poezia „A căzut cerul din ochii 
tăi” de G. Vieru, sentimentul singură- 
tăţii este devastator: „Ca un pom dobo- 
rît/ Însuşi graiul/ Parcă se aude căzînd./ 
Doamne, atit de singur,/ Atit de singur/ 
N-am fost niciodată”. În alt text poetul 
mărturiseşte: „Îmi curge, mamă,/ Însin- 
gurarea pe trup/ Ca apa pe stînci.” 


Sînge 
Singele simbolizează toate valorile 
solidare cu focul, căldura şi viaţa, valori 


care se înrudesc cu soarele. Acestora li 
se asociază tot ceea ce este frumos, no- 
bil, generos, elevat. Focul e considerat a 
fi un vehicul al vieţii. În registrul biblic, 
sîngele este viaţa. Potrivit unei tradiţii, 
sîngele divin, amestecat cu țărînă, a dat 
naştere fiinţelor. Singele scurs din rana 
lui Christos în cupa Graal şi amestecat 
cu apă este, prin excelenţă, băutura vie- 
ţii fără de moarte. Aceleaşi semnificaţii 
simbolice sînt atribuite legămîntului de 
sînge. Singele mai corespunde şi căldu- 
rii vitale şi trupeşti, pasiunilor. Motivul 
duce cu gîndul la ideea de jertfă, la care 
se adaugă și cea de crimă. 

Sîngele are şi funcţie nefastă. În 
multe credinţe apare ca element bleste- 
mat, este considerat impur, declanșator 
al dramei instinctuale și al vrăjitorii- 
lor malefice. În credinţele româneşti, 
cu sînge de porumbel se fac farmecele 
de urit. Semn al deteriorării, sîngele ce 
curge ilustrează drama morţii. În balada 
„Mioriţa”, simbolul e asociat nefericirii 
pe care o declanşează moartea păstoru- 
lui: „Ș-oile s-or strînge,/ Pe mine m-or 
plinge/ Cu lacrimi de sînge!”. Scorpia din 
basmul „Tinerețe fără bătrîneţe...” se re- 
cunoaște învinsă şi îi dă lui Făt-Frumos 
„Înscris” cu sîngele ei. 

În opera lui D. Cantemir „Istoria 
ieroglifică”, Hameleonul merge zilnic la 
poalele Munţilor Vrăjbii și la „fîntînile de 
sînge”, care reprezintă sursa răului. Ast- 
fel, fintina, simbol al cunoașterii, se de- 
sacralizează, își pierde atribuţiile sacre, 
sugerîndu-se astfel prăbuşirea lumii. 

În „Moartea căprioarei” de N. Labiş, 
motivul este semn al vinovăţiei pe care o 
resimte eroul liric: „Pe zare curge sînge și 
pieptul mi-e roșu/ De parcă mîinile pline 

de sînge de piept mi le-am şters”. 

Trupul sîngerînd al lui Iisus, evocat 
în sonetul „În grădina Ghetsemani” de 
V. Voiculescu, este transfigurarea iubirii 
de oameni, a dorinţei de sacrificiu și, to- 
todată, a spaimei omeneşti de suferinţă: 
„Curgeau sudori de sînge pe chipu-i alb 
ca varul/ Și-amarnica-i strigare stirnea 
în slăvi furtuna”. 

Reluat de M. Sadoveanu în romanul 
său „Baltagul”, motivul compoită sem- 
nificaţia legăturii între generaţii: „Sin- 
gele și carnea lui Nechifor Lipan se în- 
torceau asupra lui, în pași, în zboruri, în 
chemări”, pe fierul baltagului fiind „scris 
sînge”. 

Motivul are conotații inedite în nu- 
vela „Moara cu noroc” de I. Slavici. Lică 
Sămădăul, personaj demonic, nu respec- 
tă norma creştină de a nu ucide, de aceea 
este invadat de patima vărsării de sînge: 
„Știu numai că mă aflam la strimtoare 
cînd am ucis primul om. Acum sîngele 
cald e un fel de boală, care mă apucă din 
cînd în cînd...” 


Soare 


Simbolismul soarelui e plurivalent. 
În primul rînd, el se înfățișează ca o ma- 
nifestare a divinității. În Australia este 
privit ca fiu al Creatorului și ca figură di- 
vină favorabilă omului. El poate însă să 
ardă sau să omoare; el poate să ducă oa- 
menii cu sine şi, apunînd, să-i omoare. O 
simplă privire aruncată apusului de soa- 
re poate, potrivit unor credinţe, să aducă 
moartea. Soarele este izvorul luminii, al 
căldurii și al verii. Razele solare sînt, în 
mod tradiţional, în număr de şapte. Într- 
o tradiţie din Grecia, un zeu solar mă- 
soară cerul şi pămîntul cu ajutorul unui 


compas. Din alt punct de vedere, soarele 
e şi distrugător, e principiul secetei. În 
China, sorii de prisos trebuiau doboriţi 
cu săgețile. Alternanța viaţă-moarte-re- 
naştere este sugerată prin ciclul solar: 
zilnic sau anual. Soarele este astfel ca un 
simbol al învierii și al nemuririi. 

În basmul popular „Greuceanu”, 
momentul în care viteazul aruncă pe cer 
soarele și luna îl apropie de personajul 
mitologic Prometeu, care a furat de:la 
Zeus focul pentru a-l dărui oamenilor. 

În „Imn lui Ştefan cel Mare” de V. 
Alecsandri, figura domnitorului capă- 
tă dimensiuni hiperbolice, cosmice; în 
acest sens, invocaţia „O, soare-nvingă- 
tor” face din marele voievod Soarele 


- Moldovei. Aceeaşi conotaţie o are sim- 


bolul şi în drama „Apus de soare” de B. 
Şt. Delavrancea. 

În „Amintiri din copilărie” de L. 
Creangă, copilul și soarele ocupă cen- 
trul universului: „Și mama...îmi zicea cu 
zîmbet uneori, cînd începea a se ivi soare- 
le dintre nori după o ploaie îndelungată: 
„Ieși, copile cu părul bălan, afară și ride 
la soare, doar s-ar îndrepta vremea”. Şi 
vremea se îndrepta după rîsul meu... Ştia 
vezi bine soarele cu cine are de-a face...” 

La M. Eminescu, soarele reprezintă 
forţa vitală a Universului. Fără puterea 
razelor lui, planetele „îngheaţă”, încre- 
menind într-o cădere continuă în abi- 
suri nemăsurate, iar stelele pier, aşa cum 
cad frunzele toamnei. Din grozava spai- 
mă de întuneric a omului, „catapeteas- 
ma lumii în adînc s-au înnegrit”, suge- 
rînd moartea altarului lumii: „Soarele, ce 
azi e mîndru, el îl vede trist şi roș/ Cum 
se-nchide ca o rană printre nori întune- 
coși”. 

Motivul soarelui e dominant în ro- 
manul „Baltagul” de M. Sadoveanu, 
conferind oamenilor şi întîmplărilor o 
aură de sacralitate. Prin el se realizează 
iubirea, viaţa şi moartea personajelor. 
Sub lumina soarelui, începe călătoria Vi- 
toriei. Semn al purității, al sincerității și 
căldurii sufleteşti, soarele e martor al cli - 
pei cînd Nechifor a stat în cumpănă cu 
Neantul şi face parte din destinul uman 
atiromânilor: „Mai cu seamă stau ei în 
fața soarelui cu-o inimă ca din el ruptă”, 
iar în romanul „Fraţii Jderi” soarele e 
„măsurariul” recunoștinţei față de eroii 
neamului românesc; „-Cînd răsare soa- 
rele, avem să ne aducem aminte de ei. Și 
avem să-i jelim-de asemeni cînd soarele 
asfinţeşte...” 

În poezia lui G. Vieru „Legămînt”, sin- 
tagma „răsărit de soare” şi „miez de noap- 
te” sugerează efortul neîntrerupt al mare- 
lui poet M. Eminescu de cugetare şi trăire 
completă: „Știu: cîndva la miez de noapte/ 
Ori la răsărit de Soare/ Stinge-mi-s-or ochii 
mie/ Tot deasupra cărții sale”. 

La L. Blaga, în versurile „Soarele în 
răsărit — de sînge-şi spală-n mare/ lăn- 
cile, cu care a ucis în goană noaptea/ ca 
pe-o fiară” motivul soarelui, prin lumina 
să purificatoare, simbolizează binele. 


Somn 


În poezia „Lacustră” de G. Bacovia, 
somnul este un „somn răsturnat”, deoare- 
ce presupune zvircolire, coșmar: „...şi mi se 
pare/ Că n-am tras podul de la mal”. 

La O. Goga, somnul poartă conotaţia 
posibilităţii de a ieşi din timp. 

Poemul „Scrisoarea I” de M. Emines- 
cu se deschide cu obișnuita somnolenţă 
eminesciană („gene ostenite”) - mijloc 


de încadrare în eterna rotaţie universa- 
14, lentă şi armonioasă, ca într-un mare 
somn. 

` Cei doi îndrăgostiţi din „Sara pe 
deal” de M. Eminescu, se identifică, da- 
torită somnului, cu elementele spaţiului 
paradiziac, reprezentînd, simbolic, cu- 


- plul adamic. Cufundarea în pacea eternă 


a firii —„somnul!” — e totuna cu dizolva- 
rea oricărei suferinţe, totuna cu sustra- 
gerea diri timp. 

Imaginea „somnul cel de moarte” 
din imnul „Deşteaptă-te, române” de A. 
Mureşan sugerează inerția în faţa unui 
destin tragic, hărăzit românilor de „bar- 
barii de tirani”. | 

În poezia „Somn”, L. Blagă coboară 
spre inconştientul colectiv, la obirşii, la 
„mume”, încercînd să depășească pre- 
zentul concret și să se reitereze în ance- 
stral. Mediul potrivit acestei întoarceri 
este somnul cînd „sîngele meu ca un val 
se trage din mine/ înapoi în prinți”. 
Spic 

În operele de artă ale Renaşterii, spi- 
cul apare ca atribut al verii, al secerișului, 
al zeiţei agriculturii Ceres, care le-a dă- 
ruit oamenilor grîul (ea este reprezenta- 
tă cu un snop de spice în mînă), al milos- 
teniei și belşugului. Spicul conţine bobul 
de griu care moare fie spre a hrăni, fie 
spre a încolţi. Spicul este simbolul creş- 
terii, fertilităţii, hrană şi săminţă deopo- 
trivă. El indică ajungerea la maturitate, 
atit în viaţa vegetală și animală, cît şi în 
dezvoltarea psihică; el înseamnă dezvol- 
tarea tuturor posibilităţilor fiinţei. 

Sadoveanu adoptă simbolul ca semn 
al belşugului și al fericirii bucolice: albi- 
nele fac miere densă, iar spicul de griu 

este mare „cit degetul mijlociu al unui 
bărbat plugar” („Frații Jderi”). Aceeaşi 
semnificaţie o comportă motivul şi în 
poezia „Vara” de L. Blaga: „În soare spi- 
cele îşi ţin la sîn grăunţele/ ca nişte prun- 
ci ce sug”. 

Reiterarea simbolului în „Ars poeti- 
ca” de G. Vieru nu e întîmplătoare: se- 
cerişul spicelor semnifică sfârșitul vieţii 
celor trei - mama, poetul şi iubita. În 
această mişcare circulară, tustrei, sînt în- 
cadraţi într-o procesiune în care ţin spi- 
ce emblematice (ale dragostei de mamă, 
ale iubirii și ale consumului sufletesc ar- 
dent al poetului): „Merg eu dimineața, în 
frunte,/ Cu spicele albe în braţe.../ Mergi 
tu, iubito, după mine/ Cu spicul fierbinte 
în piept.../ Vine moartea din urmă/ Cu 
spicele roșii în braţe/ Ale sîngelui meu”. 
„Spicele fierbinţi” sint semn al durerii, 
iar ideea sugerată de poet este că sufe- 
rinţa reprezintă o cale de purificare. 


Spin 

Spîn, în tradiţia folclorică româneas- 
Că, înseamnă om rău. Dintr-un dispreţ 
faţă de acest tip de oameni, poporul nici 
nu găseşte de cuviinţă să-i dea un nume 
propriu. Spînul din „Povestea lui Harap- 
Alb” de I. Creangă întruchipează răul; în 
opoziţie cu binele, este un fel de Zmeul- 
Zmeilor, care seamănă în lume teroare, 
răutate şi violenţă. Ca personaj real, el 
întruchipează individul perfid, deprins a 
obţine avantaje și bogăţie prin înșelăciu- 
ne. Spinul e viclean și ticălos: cîștigind 
încrederea fiului de crai prin lingușire 
şi făţărnicie, el reușește să-l facă slugă şi, 
pentru a-i stirpi originea adevărată, îi dă 
numele de Harap-Alb. 


Stea 


Stelele reprezentate pe bolta unui 
templu sau a unei biserici îi subliniază 
semnificaţia celestă. Steaua a fost ade- 
sea. asociată cu imaginea sau număle 
așteptatului Mesia. În Guatemala, pînă 
în zilele noastre, stelele reprezintă, prin 
credința populară, sufletele morţilor. 
Stelele sînt doamnele de la curtea Lunei 
şi însoţitoarele ei. Steaua polară joacă în 
simbolistica universală un rol priveligigt, 
acela de centru absolut în jurul căruia, 
veşnic, se roteşte firmamentul. Întregul 
cer se învirte în jurul acestui punct fix, 
care evocă, în acelaşi timp, întiiul mo- 
tor imobil şi-centrul universului: poziţia 
stelelor, a navigatorilor, a nomazilor, a 
drumeţilor călătorind, a mărilor şi ceru- 
lui, se defineşte prin raportare cu steaua 
polară. Cu ea îl compară Shakespeare pe 
omul ce rămîne inflexibil: Iulius Cezar. 
Steaua polară este motivul pentru care 
locuitorii nordului şi-au așezat altarele 
templelor în direcţia Nordului. Vehicul 
al sufletului, întrupare a îngerilor care 
au vrut să rămînă pe pămînt sau pere- 
che astrală a fiinţei, steaua reprezintă un 
semn divin şi un mod de comunicare 
dintre cer şi pămînt. În mentalitatea ro- 
mânească, stelele căzătoare sau apariţia 
cometelor anunţă nenorociri colective, 
molime şi dezastre cumplite. Stelele sînt 
considerate simboluri ale ordinii cosmi- 
ce datorită drumului lor în jurul Stelei 
Polare (Axa Lumii), dar și simboluri ale 
„luminii de sus”, care nu totdeauna este 
recunoscută. În numeroase mitologii, 
stelele sint morţii care au fost primiţi 
în cer. Maria, Maica Domnului, este re- 
prezentată adesea nu numai șezind pe 
cornul lunii, ci şi înconjurată de o aură 

în formă de coroană de stele. Imagi- 
nea-simbol a lui Christos este „steaua 
strălucitoare cea de dimineaţă”, „steaua 
din Bethlehem” cu opt raze. Stelele care 
cad din cer sînt trimişi ai Sfirşitului lu- 
mii. Steaua mai este vehicul al sufletului, 
întrupare a îngerilor. Motivul posedă 
multiple semnificaţii, dar mai des sim- 
bolizează infinitul, gloria, profeția, soar- 
ta. În Biblie, stelele simbolizează, uneori, 
gloria omenească. 

În credinţele româneşti, apare ideea 
că fiecare suflet îşi are steaua sa; Emines- 
cu transpune această credinţă în „Po- 
vestea magului călător în stele”, în care 
steaua sufletului este numită „candela 
vieţii”. | 

Pentru poeţii romantici, steaua este, 
în primul rînd, un simbol al singurătăţii; 
bolta înstelată declanșează melancoliile 
ascunse, inoculează o stare de tristeţe 
meditativă. Imensitatea cerului înstelat 
stimulează intuiţia asupra nesfirşirii uni- 
versului. Steaua căzătoare anunţă moar- 
tea cuiva, motiv reluat de Heliade-Rădu- 
lescu pentru a sublinia funcţiile malefice 
ale Zburătorului: „Tirzie astă-seară ră- 
sare-acum și luna,/ Și cobe, citeodată tot 
cade cite-o stea” („Zburătorul”). 

În poemul „Luceafărul” de M. Emi- 
nescu, contemplarea stelelor deşteaptă 
aspiraţia fiinţei spre evadarea din cercul 
strîmt al lumii. Dragostea are forţa de a 
roti stelele, de a-l smulge pe luceafărul 
de seară din locul care i-a fost menit. 
Descoperirea lumii de către fata de îm- 
părat e intersectată de aspiraţia spre stea; 
atracţia departelui devine acum elegiacă, 
fata fiind incapabilă să încerce imposi- 
bilul. Cătălina are conştiinţa imposibilei 
întilniri cu „steaua”, dar proveniența şi 


aspiraţia ei rămîne de natură egală cu 
imensitatea galactică: „În veci îl voi iubi 
şi-n veci/ Va rămiînea departe...” Pentru 
Eminescu, steaua este şi semnul depăr- 
tării, imaginea opusă: „La steaua care-a 
răsărit/ E-o cale atît de lungă,/ Că mii 
de ani au trebuit/ Luminii să ne-ajungă” 
(„La steaua”). În poezia „Sara pe deal” 
de M. Eminescu, stelele care „nasc umezi 
pe bolta senină” sînt o aluzie la lacrimi- 
le:fiinţei copleşite de dragoste. Tînărul 
îndrăgostit din „Floare albastră” reface 
destinul Luceafărului: „cufundat în ste- 
le”, el trăieşte nostalgia unei iubiri pă- 
mîntene mereu refuzate. 

Bacovia transfigurează steaua, în 
tradiţie folclorică, ca semn al morţii in- 
dividuale: „Cu steaua care s-a desprins,/ 
Ce piere-acum în haos/ O inimă poate 
s-a stins/ Spre veşnicul repaos” („Ca mii- 
ne”). i | 

La T. Arghezi, steaua sugerează des- 
tinul, aspiraţia, cosmicizarea, corespon- 
denţa: „Ştiu că steaua noastră ageră-n 
Tărie/ Creşte și așteaptă în scripcă s-o 
cobor” („Psalm”). În textul „Între două 
nopţi”, simbolul se asociază cu imaginea 
lui Mesia: „Și am voit atuncea să sui și-n 
pisc să fiu./ O stea era pe ceruri. În cer 
era tirziu”. 


Stejar/ Gorun 


Arbore sacru în nenumărate tradi- 
ţii, stejarul este învestit cu privilegiile 
supremei divinităţi cereşti din pricină 
că atrage trăsnetul și simbolizează mă- 
reţia. Stejarul a fost mereu și pretutin- 
deni sinonim cu forța. Stejarul este, prin 
excelenţă, figura arborelui sau a axei 
lumii, instrument de comunicare între 
Cer şi Pămînt. În „Odiseea” de Homer, 

la întoarcerea sa acasă, Ulise consultă în 
două rînduri „frunzișul divin al marelui 
stejar al lui Zeus”. Lina de aur, păzită de 
balaur, era atîrnată într-un stejar: acesta 
avea valoare de templu. Prin trunchiul 
său, prin ramurile sale groase, prin frun- 
zişul său des şi prin propriul său simbo- 
lism, stejarul e o emblemă a ospitalităţii 
şi echivalentul unui templu. Semn al 
nemuririi și trăiniciei, în antichitate, era 
închinat zeului fulgerului şi al-ceriilui. 
Stejarul este des lovit de fulger, de aceea 
oamenii se feresc de el pe timp de fur- 
tună. Frunzelor de stejar li s-a atribuit 
capacitatea de a fermeca leii; un par de 
stejar alungă şerpii. 

În poemul „Dan, căpitan de plai” de 
V. Alecsandri, cei doi stejari sînt simbo- 
lul revelatoriu al permanenţei pămîntu- 
lui românesc: „Crescuţi dintr-o tulpină 
pe culmea cea de munte/ Și-avînd ca o 
coroană un secul pe-a lor frunte”. 

Gorunul este, în tradiţiile popula- 
re, o creaţie complementară nucului, 
reprezentînd cunoaşterea apocalinică, 
paradiziacă, așa cum o numeşte L. Bla- 
ga. În termenii lui, gorunul este Cunoaş- 
terea, este trupul, moartea, devenirea, 
efemerul, teluricul, eul biologic. În poe- 
zia „Gorunul”, intimitatea cu arborele 
iniţiază o nouă formă de comunicare. 
Poetul percepe lenta absorbţie a vieţii în 
liniştea fără de început şi sfirşit, avind 
presentimentul morţii. Meditativă, con- 
ştiinţa poetului — filozof „vede” creşte- 
rea neîncetată a morții în trunchiul viu 
al marelui univers: „O, cine ştie? - Poate 
că/ Din trunchiul tău îmi vor ciopli/ nu 
Peste mult sicriul,/ şi liniştea/ ce voi gust- 
o între scîndurile lui,/ o simt pe semne 
de acum:// o simt cum frunza ta mi-o 


Picură în suflet”. Tulburător e gindul la 
„sicriul” care „creşte” în copacul viu. Or, 
între viaţă şi moarte nu există separație, 
ci, dimpotrivă, un fluid de linişte din 
care omul „gustă” anticipat: „Ascult cum 
crește-n trupul tău sicriul,/ sicriul meu,/ 
cu fiecare clipă care trece,/ gorunule din 
margine de codru”. Motivul sugerează 
ideea că viața şi moartea curg împreună, 
că murim, puţin cîte puţin, din clipa în 
care ne-am născut, i 


Stincă 


Simbolistica stîncii prezintă aspecte 
diferite, dintre care cel mai evident este 
acela al nemişcării, al tăriei. E aceeași 
identificare cu stinca deşertului, din care 
Moise face să țișnească apă: izvor al vie- 
ţii şi manifestare a puterilor originare. 
Această stîncă îl prefigurează pe Chris- 
tos. Stînca lui Sisif, ce se rostogolește 
mereu în jos şi este urcată din nou în 
vîrf, caracterizează instabilitatea dorin- 
tei şi perpetuitatea luptei împotriva tira- 
niei sale. Legea omului este de a încerca 
mereu să ridice greutatea dorințelor sale 
şi să le urce la un nivel superior. Stînca 
lui Sisif este simbolul greutăţii zdrobi- 
toare a pămîntului. 

Mitul constituirii poporului român 
a intrat în conștiința colectivă datorită 
poetului Gheorghe Asachi. El imagi- 
nează o poveste în care Traian, vrăjit 
de preafrumoasa Dochia, încearcă s-o 
cucerească, dar aceasta se transformă 
în stană de piatră. Povestea este o sub- 
tilă pledoarie în susţinerea ideii că, deși 
Dacia a fost cucerită, spiritul ei neatins 
sălăşluieşte în mentalități, în psihologia 
şi atitudinea existenţială a românilor. 

Stinca din poezia „Floare albastră” 

de M. Eminescu simbolizează geologi- 
cul, amintind de peisajul selenar din nu- 
vela „Sărmanul Dionis”: „Stînca stă să se 


prăvale/ În prăpastia măreață.” 
i 


Străin 


Acest termen simbolizează condiţia 
omului. Adam şi Eva, alungaţi din Pa- 
radis, îşi părăsesc patria și dobîndesc 
un statut de străini, de emigranţi. Ori- 
ce fiu al lui Adam este, astfel, un oaspe- 
te în trecere, un străin în orice ţară în 
care se află, fie aceasta propria lui ţară. 
Fiecare dintre noi a intrat în această 
lume ca într-o cetate străină, din care 
nici o fărimă nu-i aparţine înainte de 
naştere. Patria fiind cerul, cel care este 
exilat din el nu va fi, în timpul vieţii 
sale pămînteşti, decît un străin. Străi- 
nul este, în orice societate, cel a cărei 
iubire se află altundeva. „Pe cine iubeș- 
ti mai mult, om tainic, întreabă Baude- 
laire. Pe tatăl tău, pa mama, sora sau 
fratele tău...ori poate pe prietenii tăi... 
sau patria, frumuseţea, aurul? Hei, pe 
cine iubeşti dară, nemaipomenitule 
străin? — Iubesc norii... norii ce trec... 
acolo ... uluitorii nori”. Doar Dumne- 
zeu este un adevărat cetăţean. 

Motivul este reluat în „Balada mor- 
ţii” de G. Topîrceanu. Drumeţul străin, 
căzut la umbra unui stog, a fost înhumat 
la întretăierea drumului satului cu pă- 
durea. Aici i s-a oprit mersul timpului şi 
al vieţii: „Oamenii l-au îngropat/ Într-un 
loc aiurea...” Eternă şi nepieritoare este 
natura, care l-a primit pe străin la „sînu-i 
mut”. 

Un străin e abatele din „Zodia Can- 
cerului” de M. Sadoveanu. El este călă- 
torul prin ochii căruia prozatorul evocă 


secvenţe din istoria Moldovei, antrenîn- 
du-se în rolul de observator şi, în acelaşi 
timp, de comentator al aspectelor socia- 
le şi istorice din Moldova secolului al 
XVII-lea. 


Sus/ Jos 


Ca pereche de contrarii, sus-jos 
este un sistem dual al.simbolisticii. 
Motiviil Sugerează ţinutul cerului de 
tinde vine lumina şi ploaia fertilizatoa- 
re. Tot binele vine de sus, ei reprezin- 
tă tărimul spiritual, cel de jos fiind al 
materiei. Omul este văzut ca fiinţă ce 
aparţine ambelor lumi. Chiar şi numai 
faptul de a fi deasupra, de à se afla sus 
înseamnă a fi puternic (în sensul reli- 
gios al cuvîntului) şi, ca atare, saturat 
de sacralitate. Omul „îşi înalţă fruntea 
spre stele” şi percepe murdăria pămîn- 
tului, de care nu se poate elibera, ca 
rămăşiţă pămiînteană greu de dus, din 
care s-ar putea smulge doar zbătîndu- 
se. Ținutul de sus al cerului, de unde 
vine lumina şi ploaia fertilizatoare, 
este un atribut al lui Dumnezeu şi al 
îngerilor, în timp ce pămîntul rămîne 
ţinutul omenirii muritoare, sub care 
sălăşluieşte tărimul Infernului. 

În poemul „Luceafărul” de M. Emi- 
nescu, motivul indică lumea superioară 
a Luceafărului: „Eu sînt Luceafărul de 
sus,/ lar tu să-mi fii mireasă”. 

Călăreţii din nuvela „Dincolo de 
nisipuri” de F. Neagu caută apa tot 
mai sus, deşi ştim că apa vine din pă- 
mânt, dedesubt şi de departe: „Șuşteru 
rupse cel dintii tăcerea: — N-au ținut 
apă aici, zise. Mai în sus, la morile ce- 
lelalte, acolo să mergem”. Această ima- 
gine este un simbol al perseverenţei cu 

care își urmărește împlinirea idealului 
personajul. 


Şapte 

Este o cifră cosmică, sacră, benefi- 
că, simbol al perfecțiunii și unicităţii, 
semnificînd totalitatea spaţiului și a 
timpului. Șapte sînt: zilele săptămînii, 
planetele, treptele perfecțiunii, sferele 
celeste, petalele trandafirului, ramuri- 
le arborelui cosmic. Cifra comportă, i În 
acelaşi timp, o mare neliniște prin fap- 
tul că indică trecerea de la cunoscut la 
necunoscut: s-a încheiat un ciclu, ce va 
aduce următorul? 

În „Sărmanul Dionis” de M. Emines- 
cu, Dan întoarce șapte foi din cartea lui 
Zaroastru şi umbra prinde contur, apoi 
mai întoarce încă șapte şi „umbra se des- 
prinse încet” şi „sări jos de pe perete”. 

Meşterii din drama „Meşterul Ma- 
nole” de L. Blaga, muncesc şapte ani la 
zidurile ce se prăbușesc de şaptezeci și 
șapte de ori. Artistul e măcinat de îndo- 
ieli, deoarece sufletul însetat de absolut 
întilneşte bariera incertitudinii. Astfel, 
drumul creaţiei e foarte anevoios, cu ur- 
cușuri și căderi, cu jertfe și moarte prin 
sinucidere. 

Personajul lui M. Eliade din nuvela 
„La ţigănci” are nevoie de şapte chei 
- cheia castităţii, cheia armoniei, cheia 
dulcei răbdări, cheia enigmei, cheia 
contemplării eterne, cheia îndum- 
nezeirii, cheia perceperii adevărului, 
pentru a trece dintr-o cameră în alta 
a labirintului. Trecînd de uşa a șaptea 
(cifra trimite la numărul zilelor crea- 
tiei divine), Gavrilescu nu-și mai poate 
recrea iubirea păminteană; Hildegard 
este găsită mult mai departe şi-l ia în 


stăpinire pe cel care-l chemase, mereu, 
din moarte. 


Ştefan cel Mare 

Simbol al stabilităţii şi trăiniciei ideii 
de ţară, simbol al ţării ideale. Ştefan este 
simbolul puterii, al autorităţii, instanţei 
supreme, întrucît el este cel care trebuie 
să înţeleagă „de ce răsare și asfinţește 
soarele”, deoarece „numai prostimea vie- 
țuiește pentru pintece”. Voievodul eșie. 
un înţelept, care ajunge la cunoaștere” 
prin respectarea ritualurilor strămo- 
şeşti. Ştefan simbolizează domnitorul 
suveran luminat și autoritar, înconjurat 
de boieri şi răzeși supuşi voinţei sale. El, 
este exponent al idealurilor de libertate 
şi dreptate ale poporului său, fiind în- 
ălţat la condiţia de suveran şi căpătînd 
trăsături mitice şi legendare. 


Tăcere 


Tăcerea este un preludiu al deschi- 
derii spre revelaţie. Ea deschide o cale 
de trecere, un pasaj. Conform tradiţiilor, 
înainte de creaţie, ar fi fost tăcere şi tă- 
cere va fi la sfirşitul timpurilor. Tăcerea 
acoperă marile evenimente, conferă lu- 
crurilor măreție şi maiestate. Dumne-. 
zeu ajunge în sufletul în care domnește 
tăcerea. Ca simbol, tăcerea presupune o 
imensă oboseală, resimţirea existenţei ca 
pură suferinţă. 

În romanul „Moromeţii” de M. Pre- 
da, motivul semnalează închiderea în 
sine a personajului şi dispariţia din viaţa 
socială: „Nu mai fu auzit răspunzînd cu 
multe cuvinte la salut. Nu mai fu auzit 
povestind”. 

La L. Blaga, în „Eu nu strivesc corola 


rr ri 


140 





de minuni a lumii”, prin tăcerea lui ra- 
țională, poetul ascultă cu auzul acutizat 
prelungirea sensurilor în mister. 


Tei 


Teiul, ale cărui flori parfumate pose- 
dă virtuţi calmante, a fost considerat în- 
totdeauna un simbol al prieteniei. El este 
simbolul unei statornice fidelităţi. 

Prezenţă obsesivă în poezia emines- 
ciană, teiul este arbore „sfint” pentru că 
induce o stare de tranșă revelatoare, în- 
rudită cu narcoza rememorării, cu visul 
de iubire și cu moartea. Magia florilor de 
tei pare bintuită de secretele lui legături 
cu apa izvoarelor: „Dar prin codri ea pă- 
trunde/ Lîngă teiul vechi şi sfînt,/ Ce cu 


flori pină-n pămînt/ Un izvor vrăjit as- 


cunde” („Povestea teiului”). Ploaia flo- 
rală a teiului are valoarea unui ritual de 
trecere spre înălțare: „Teiul vechi un ram 
întins-a,/ Ea să poată să-l îndoaie,/ Ra- 
mul tînăr vint să-şi deie/ Şi de brațe sus 
s-o ieie,/ Iară florile să cadă peste dinsa”. 
Adormirea sub troianul de floare ex- 
primă o formă de extaz: „Adormi-vom, 
troieni-va/ Teiul floarea-i peste noi („Po- 
vestea codrului”). Troienirea florilor de 
tei simbolizează moartea prin „otrăvire 
subtilă”. Căderea lor declanşează o stare 
de reverie poetică, de abandon spiritual, 
pe care Eminescu o echivalează cu som- 
nul morţii: „Deasupra-mi crengi de tei/ 
Să-și scuture floarea” („Nu voi mormînt 
bogat”). 

În tradiţiile germanice, se consideră 
că teiul este un simbol al jurisdicției lo- 
cale. Pe de altă parte, este „o floare cal- 
dă”, simbol al fragilităţii. El are calitatea 
de a face ochii limpezi. 


Testament 


În balada populară „Mioriţa”, moti- 
vul reprezintă un episod de un profund 
lirism, din care străbate ideea că omul 
este trecător, că ucigaşul este chiar soar- 
ta omenească. Versul „Și de-a fi să mor” 
reflectă conştiinţa atotputerniciei desti- 
nului uman, seninătatea în fața morţii. 
Dorinţa de a fi îngropat „Aici, pe-aproa- 
pe” sugerează că baciul hărăzit morții 
reprezintă o ipostază a omului religios 
etern. 

Testamentul haiducului din balada 
populară „Toma Alimoș”, este al unui 
om împlinit: „ce-am gîndit/ am izbân- 
dit”. Acesta are aceeaşi dorinţă de a fi 
îngropat în sînul naturii, ca şi ciobanul 
mioritic, fapt ce semnifică prelungirea 
vieţii în moarte. Prin testament, perso- 
najul transmite tovarășilor să continuie 
lupta pentru împlinirea dreptății: „Apoi, 
mări, să te duci,/ Drumu-n codru să apu- 
ci/ Pîn la paltinii trăsniți,/ Unde-s frații 
poposiți”. Toma îşi pune nădejdea într- 
un tînăr prieten, care va fi capabil să-i 
continuie idealul de dreptate: „Fraților 
de vitejie,/ Tovarăși de haiducie”. 

Motivul testamentului din poezia 
cu același titlu de T. Arghezi semnifică 
treapta cea dintii şi cea mai grea pe care 
o urcă poetul după un lung trecut de 
trudă şi suferinţă al generaţiilor care l- 
au precedat. Testamentul reprezintă ze- 
strea lăsată urmaşilor. Aceştia au datoria 
să pornească de aici şi să urce cit mai sus, 
să împrăștie definitiv întunericul în care 
şi-au dus existenţa urmaşii lor. Creato- 
rul vrea să lase o urmă a trecerii sale prin 
veac, prin testament, el iși dăruieşte ope- 
ra viitoare generaţiilor de urmaşi: „Nu-ţi 
voi lăsa drept bunuri, după moarte,/ De- 

cît un nume adunat pe-o carte.” 

Nuvela „Moara cu noroc” de Ioan 
Slavici se deschide cu un „preambul 
gnomic”: „Omul să fie mulțumit cu să- 
răcia sa, căci, dacă e vorba, nu bogăția, ci 
liniştea colibei tale te face fericit”. Rostit 
de un personaj cu experiența și înțelep- 
ciunea vieții, ni se înfățișează — la înce- 
put - ca prevestire, dar, în final, consta- 
tăm că el joacă rol de cod moral, adică 


de testament. Acest testament e „vocea”. 
moralistului Slavici. În plan filozofic, el 


duce cu gîndul la destinul care i-a fost 
hărăzit fiecărui om şi nimai acceptarea 
lui aduce ordine şi armonie în viaţa inte- 
rioară. | 

Discursul lui Ştefan cel Mare din 
„Apus de soare” de B. Şt. Delavrancea e 
un adevărat testament istoric, rostit de 
domn pentru viitorime: „Țineţi minte 
cuvintele lui. Ștefan, care v-a fost baci 
pînă la adinci bătrineți... că Moldova n- 
a fost a strămoșilor mei, n-a fost a mea şi 
nu e a voastră, ci a urmașilor urmașilor 
voştri, în veacul vecilor”. Acest testament 
verbal dezvăluie ideea că istoria e făurită 
de popor. 

În poezia „Legămînt” de G. Vieru, 
poetul își exprimă datoria sfintă de a 
cinsti şi a cunoaște opera marelui poet 
național M. Eminescu; el dorește ca, 
după dispariţia sa, „cartea” să rămînă 
deschisă pentru ca urmașii să-i continue 
efortul de cunoaştere și să-l împlinească. 
Dacă urmaşii nu vor reuşi să înţeleagă 
sensurile adinci ale operei, poetul doreş- 
te să i se aşeze cartea acestuia la căpărtii, 
Pentru a-i simţi și după moarte clocotul: 
„lar de n-au s-auză dinșii/ Al străvechii 
slove bucium,/ Aşezaţi-mi-o ca pernă,/ 
Cu toți codrii ei în zbucium.” 


V. Romanciuc, în poezia sa „Marii 
bărbaţi”, comunică ideea că generaţiile 
mai tinere au datoria testamentară de 
a păstra şi ocroti lumina darnică a celor 
care „au ars” şi au generat-o. Concluzia : 
la care ajunge poetul e că nu există viitor 
fără trecut: „Azi noi zidim, noi ocrotim 
lumina/ Cu gîndul la acei ce vor veni,/ 
Cu inima aproape de bărbaţii/ Ce-au 
fost, ce sint, ce pururea vor fi...” 

La N. Dabija, testamentul se identifi- 
că cu moştenirea spirituală: „Copiii mei, 
îşi toarce steaua firul —/ cu poezia nu 
aduni avere:/ vă las ca moștenire tran- 
dafirul,/ lumina lui de pace şi durere” 
(„ Testament”). 


Timp 

Timpul care macină lumea se regă- 
seşte în majoritatea operelor literare. 
Acesta exercită o adevărată teroare asu- 
pra fiinţei, convertită în frica de imbătri- 
nire şi de moarte. Timpul reprezintă un 
dar divin, de aceea se întreabă Emines- 
cu: „Nu e păcat/ Ca să se lepede/ Clipa 
cea repede/ Ce ni s-a dat?” („Stelele-n 
cer”). Mai cu seamă că limitele clipei 
capătă sens doar în intuiţia fiinţei: „Vii- 
torul şi trecutul/ Sînt a filei două feţe,/ 
Vede-n capăt începutul/ Cine ştie să le- v 
nveţe („Glossă”). Eminescu este preocu- 


„pat de relativitatea timpului şi, pornind 


de la viziunea lui Kant, afirmă în nuvela 
„Sărmanul Dionis”: „Trecut şi viitor e în 
sufletul meu, ca pădurea într-un simbu- 
re de ghindă”. El işi imaginează că orice 
lume supusă duratei reprezintă „o clipă 
suspendată”, în care limitele timpului 
sînt stabilite doar de „clipa de bucurie”. 
Chiar și într-o lume mică, de mărimea 
unui bob de rouă există secole, adică o 

măsură a timpului generată de modul 
subiectiv în care fiinţa receptează sensul 
trecerii. În textul „Glossă”, plasat între 
doi termeni antinomici. („Vreme trece, 


vreme vine”), motivul comportă sugestia. 


anulării contrariilor prin trecerea. con- 
tinuă a timpului, presupunînd ideea de 
timp circular: nimic nu se schimbă, tim- 
pul roteşte aceeaşi poveste a lumii, într- 
o expresie identic structurată: „Toate-s 
vechi şi nouă toate”. „Prezentul etern”, 
prin întîlnirea viitorului cu trecutul 
(„Sînt a filei două feţe”), evocă inelul şar- 
pelui, al cărui cap atinge coada („Vede-n 
capăt începutul”). Clipele fiind „vechi” şi 


„nouă”, nu alcătuiesc altceva decît nişte, 


secvenţe, o durată divizată; clipa efeme- 
ră se poate transforma în fericire, dar 
aceasta nu este decît o mască, neferici- 
rea fiind drama neschimbată a fiintei şi 
vieţii. În episodul final al primei părţi a 
poemului „Scrisoarea I”, pendularea în 
timp înainte și înapoi, atît de dragă ro- 
manticilor, se concretizează în tabloul 
extincţiei cosmice, culminînd cu moar- 
tea Timpului care „se întinde în veșnicie, 
adică în sicriu, figurînd astfel în poziţiu- 
ne de cadavru, ideea cea mai completă şi 
materială de extincție”. 

Motiv fundamental al întregii creaţii 
eminesciene, timpul reapare şi în poe- 
zia „Floare albastră”: „Și te-ai dus, dulce 
minune,/ Şi-a murit iubirea noastră — / 
Floare-albastră, floare-albastră.../ Totu- 
și este trist în lume.” Curgerea timpului 
nu-l mai poate reîntoarce în clipa care i- 
ar fi putut aduce fericirea şi ea rămîne în 
veci pierdută. Din această perspectivă, 
condiția omului este dramatică. Şi dacă 
priveşti totul sub incidenţa timpului 
„care trece și ne răneşte în treacăt”, cum 


va spune mai tirziu Arghezi, a modului 
său ascuns de a eroda condiţia umană, 
atunci poţi exclama cu infinită părere de 
rău: „Totuși este trist în lume”. 

“Pentru Lucian Blaga, mersul vremii 
urmează o direcție necunoscută, iar în- 
apoi nici un drum nu mai duce: 

„Apoi după un timp, adormind,/ fără 
gînd adormind,/ ajung la pămînt pe sub 
pietre/ Și flori” („Cîntare sub pietre şi 
flori”)... 

Seara de toamnă îi evocă lui Ion Vi-. 
nea repaosul timpului: moara pe cînte- 
cul apelor se opreşte („Plins”). 

Arghezi transfigurează trăirile unui 
muribund prin imagini ale degradării 
timpului: „Az-noapte, soră,/ N-a' mai 
bătut nici o oră” („Ceasul de apoi”). 

Romanul „Moromeţii” (volumul 1) de 
M. Preda este pus sub semnul Timpului: la 
început acesta părea a fi calm și îngăduitor 
(„timpul era foarte răbdător cu oamenii”), 
pentru ca, în final, intrind într-o curgere 
tumultuoasă, să schimbe istoria şi destine- 
le. „Nesfirșită răbdare” defineşte perioada 
de tihnă şi bunăstare din perioada interbe- 
lică. După război, cînd începe destrămarea 
lumii rurale, romancierul revine asupra 
motivului cu menţiunea că „timpul nu 
mai avea răbdare”. 

M. Eliade abordează motivul în nu- 
vela „Tinerețe fără tinereţe”. Personajul 
acestei nuvele, Dominic Matei, găseşte 
o cale de evadare din timpul normal; 
el este lovit de un trăsnet în noaptea de 
Înviere a anului 1938 şi devine contem- 
poran cu învierea lui lisus, transcende 
durata profană şi se deplasează într-un 
prezent etern. El se întoarce acasă, ca să- 
şi trăiască experienţa morţii sale. Ca şi 
prinţul din basm, se înalţă în eternitate 

şi recade în durată, adică întinerește şi 
moare. În nuvela „La ţigănci”, motivul 
este concretizat prin pierderea tramva- 
iului. Cînd personajul Gavrilescu rosteş- 
te „prea tirziu”, aceste cuvinte semnifică 
ieşirea din timpul curgător. i 
În „Amintiri din copilărie” de I. Crean- 
gă, coexistă două timpuri: trecutul văzut ca 
timp unic şi irepetabil din care se încheagă 


imaginea copilului Nică şi prezentul vîrstei 
mature, în care se aude vocea autoruluă ce: 


retrăiește înstrăinarea, presimţirea că tim- 
pul fericit a luat sfirşit. 


Toamnă 


Toamna celebrează roadele. verii, 
este echilibrul dintre belşugul, satisfacția 
roadelor și venirea iernii, a morţii. Ver: 
gilius califică toamna drept „încărcată 
de ciochini grei”. Este faza maturității sau 
vîrstei mijlocii din viaţa omului. Coaptă 
şi matură, ea este perioada temperată în- 
tre tinereţe și bătineţe. 

În poezia „Emoţie de toamnă” de N. 
Stănescu, motivul sugerează nu anotim- 
pul frigului, ci răcirea sentimentului de 
dragoste, distanţa dintre cei doi: „A ve- 
nit toamna, acoperă-mi inima cu ceva,/ 
Cu umbra unui copac sau mai bine cu 
umbra ta”. 


Toiag 

Toiagul apare în simbolistică, în 
principal, ca armă şi, mai ales, ca armă 
magică; el poate sprijini mersul păsto- 
rului şi al pelerinului sau poate fi axă a 
lumii. Totodată, este semn al autorității: 
bita ciobanului şi sceptrul. El înlătură 
influenţele dăunătoare, eliberează su- 
fletele din infern, îmblinzeşte dragonii 


şi face să ţîşnească izvoarele. În general, 

băţul pelerinului este considerat un sim- 

bol al calului invizibil, vehicul al călăto- 

riilor sale, care străbate planurile și lu- 

mile. Reazăim, protecţie, călăuză, toiagul: 
devine" sceptru, simbol al suveranităţii, 
al puterii şi al capacităţii de a comanda, 
atît în plan intelectual şi spiritual, cît şi 

în ierarhia socială. Toiagul este atributul 

ciobanilor ce anticipează cîrja episco- 

pală în formă de-cupă, cu care păstorul” 
poate lua de jos pietrele şi apoi le poate” 
azvirli. 

Bătrînul înţelept, puţin adus de spa- 
te, sprijinit într-un toiag simbolizează, 
deopotrivă, lunga sa peregrinare și arma 
împotriva nedreptăţii sau greşeli ce i-ar 
putea apărea în cale.‘ 

În versurile „Și de crunta-mi vitejie 
tu te aperi cu-n toiag?” din „Scrisoarea 
III” de M. Eminescu — cuvinte rostite de 
Baiazid — motivul sugerează bătrineţea, 
neputinţa, nevoia de sprijin. În sensul 
larg al termenului, Baiazid îl include și 
pe Mircea, așa cum îl vede el, de pe so- 
clul victoriilor anterioare: „Și, purtat 
de biruință, să mă- mpiedic de-un moş- 
neag?”. 

În lumina ca un apus de soare din 
nuvela „Toiagul păstoriei” de I. Druţă, 
nu mioarele sînt pîndite de primejdia de 
a rămîne fără stăpin, ca în „Mioriţa”, ci 
păstorul este îngrijorat de teama rătăci- 
rii lor (a consătenilor). 

Pentru Luceafărul din poemul omo- 
nim de M. Eminescu, toiagul prezintă 
axa călătoriei sale, cu ajutorul lui stră- 
bate spaţiile şi lumile: „Și ține-n mină 
un toiag/ Încununat cu trestii”, trestia 
reprezentind un însemn al dorinţei de 
reinnoire. 

Trandafir/ Roză 


Minunat prin frumuseţea, forma și 
parfumul său, trandafirul este cel mai 
des folosit ca simbol. El simbolizează 
Găpa vieţii, sufletul, inima, iubirea. În 
iconografia creştină, trandafirul este fie 
potirul în care a picurat sîngele lui Chris- 
tos, fie simbolul rănilor lui. Un trandafir 
apare aşezat în centrul Crucii, adică în 
dreptul inimii lui Christos, al Sfintei ini- 
mi. Grădina Trandafirilor este grădina 
contemplaţiei. Prin legătura sa cu sîn- 
gele vărsat, trandafirul pare adeseori a fi 
simbolul unei renaşteri mistice. Trebuie, 
scrie Mircea Eliade, ca viața omenească 
să se mistuie cu totul ca să epuizeze toa- 
te-posibilităţile de creaţie sau de mani- 
festare; chiar curmată brusc, printr-o 
moarte violentă, ea caută să continue 
sub o formă nouă - de plantă. În ritua- 
lurile de înmormîntare ale romanilor 
exista obiceiul de a pune în sicriu frunze 
sau flori de trandafir sălbatic, ca simbol 
al renașterii dincolo de moarte. Tranda- 
firul născut din sîngele lui Adonis ex- 
primă sacrificiul, suferinţa, renașterea și 
iubirea ca dimensiuni majore ale vieții. 
Trandafirul a fost preluat în creştinism 
ca efigie a iubirii, fiind considerat ima- 
gine a sufletului şi al lui Christos: „Cel 
care vrea să contemple slava lui Dumne- 
zeu, să contemple un trandafir roșu... Și 
precum realitatea poate fi concepută în 
contemplaţia nemişcată a unui trandafir 
roșu, tot așa cînd o floare minunată îţi 
încîntă inima, preț de o clipă te simţi din 
nou o plantă”. 

Ca floare ritualică, trandafirul apa- 
re în poezia lui Eminescu: „Dindu-și 
trestia-ntr-o parte,/ Stă copila lin pleca- 
tă,/ Trandafiri aruncă roșii/ Peste unda 


fermecată” („Crăiasa din povești”). Ca 
floare a iubirii, simbolul se regăsește şi 
în poemul „Călin”, în tabloul în care fata 
craiului îşi aşteaptă împlinirea erotică: 
». pe pat şi la capu-i presuraţi-s tran- 
dafiri”. 

Evocatori ai morții pentru Goga, 
trandafirii sînt doar „nemîngiiate flori 
bolnave” („Trandafiri”). 

Pentru. simbolişti, trandafirul este 
seihriul stingerii, prin prea repedea ofili- 
re. Mircea Eliade are un roman intitulat 
»19 trandafiri”, în care simbolul apare cu 
sensuri mistice: secretarul său primeşte 
nouăsprezece trandafiri cu mesajul „sîn- 
tem condamnaţi la libertate”; şase dintre 
ei se ofilesc şi rămîn treisprezece tranda- 
firi, cifră a începutului. 

În occident, trandafirul e simbol al re- 
generării, al iniţierii în mistere, al iubirii. 
Trandafirii roşii sînt simbol al dragostei. 

În „Nunta Zamfirei” de G. Coşbuc, 
trandafirul, ca termen de comparaţie al 
frumuseţii unei făpturi tinere şi curate, 
este de sursă populară, originală fiind 
potenţarea efectului prin spaţializarea 
imaginii comparative, de unde o tentă 
alegorică și o amplificare cosmică a fru- 
museţii florale a fetei: „Un trandafir în 
văi părea”, 

Motivul rozelor ca flori al căror par- 
fum diafan îl duce pe poet într-o lume 
ideală este macedonskian. Prezent încă în 
„Noapte de mai”, în universala chemare 
spre plenitudine vitală („În aer e parfum de 
roze. - Veniţi: privighetoarea cîntă”), acest 
motiv constituie axa lirismului din întreg 
ciclul intitulat „Rondelurile rozelor”. Im- 
portanța motivului rozelor este relevată 
prin prezenţa versurilor-refren atit de în- 
cărcate de sugestii, cît și prin repetarea 

verbului existenţial „a fi” la prezent, acest 
procedeu transformînd rozele într-un ga- 
rant al iubirii şi iertării: „Mai sînt încă roze 
— mai sînt,/ Și tot parfumate și ele,/ Aşa 
cum au fost acele/ Cind ceru-l credeam 
pe pămint.// Pe-atunci eram falnic avînt,/ 
Priveam, dintre oameni, spre stele;/ Mai 
sînt încă roze - mai sînt...”. Factorul olfac- 
tiv are un rol magic, necazurile anterioare 
fiind uitate atîta vreme cît pe pămînt în- 
floresc rozele. i 

În „Rondelul rozelor ce mor”, tran- 
dafirul constituie simbolul conştiinţei de 
sine, este floarea albastră pe care o aduce 
în fintîna sufletului zeiţa Isis: „E vremea 
rozelor ce mor,/ Mor în grădini și mor şi-n 
mine-/ Ș-au fost atit de viaţă pline,/ Şi azi 
se sting aşa ușor”. În „Valţul rozelor”, mo- 
tivul evocă frumuseţea efemeră: „Scăldate- 
n razele de sus,/ Muiate în argintul lunii,/ 
S-au dat în braţele minciunii,/ Și, rînd pe 
rînd, în vint s-au dus”, 

În lirica lui G. Vieru, trandafirul îi 
aduce eroului liric sentimentul unei 
bruște şi brutale retezări a visului şi a po- 
sibilităţii ideale de împlinire: „Tu care-n 
grădină,/ Lîngă zidul surpat,/ Erai frate 
cu mine/ Și erai împărat, Trandafirule./ 
Unde-i cămaşa de rouă,/ Cea de mire 
bărbat?/ Durerea-mi întunecă chipul,/ 
Nu, nu sînt supărat,/ Trandafirule” 


Transhumanţă 


Motivul transhumanţei, în balada 
Populară „Mioriţa”, evocă o atmosferă 
calmă, luminoasă, un acord deplin în- 
tre om și natură. Povestea păstorului se 
desfăşoară la poarta raiului, în intimita- 
tea morţii, într-un punct de trecere spre 
lumea sublimă, adică pe puntea paradi- 
Sului din poveștile populare: „Pe-un pi- 


cior de plai,/ Pe-o gură de rai”. Sensul 
propriu al cuvîntului „plai” este acela de 
versant al unui munte sau al unui deal. 
Metafora „picior de plai” desemnează 
spaţiul coboririi turmelor, un loc speci- 
fic activităţii pastorale într-un moment 
al transhumanţei. 

În „Sara pe deal” de M. Eminescu, 
motivul este identificat prin termenul- 
cheie din titlu, „pe deal” desemnind 
spaţiul. Este un topos mioritic alcătuit 
din deal şi vale, un univers rustic în care 
„buciumul sună cu jale”. 

Lucian Blaga defineşte spiritualitatea 
românească prin sintagma spațiu miori- 
tic, considerînd că atît cultura, cît şi isto- 
ria românilor se află în strinsă legătură 
cu existența pastorală, care presupune 
urcarea şi coborirea periodică a turme- 
lor de la munte spre cîmpie: această via- 
tă de pendulare a imprimat românului 
gustul cantemplaţiei, de aceea sufletul 
românului este „călător sub zodii dul- 
ci-amare”, pendulează între peisajul de 
munte şi cel de cîmpie. 


Trei 


E primul număr fundamental, cort- 
siderat de chinezi perfect; expresie a 
totalităţii, a desăvirşirii. În tradiţiile reli- 
gioase, numărul reprezintă o ordine in- 
telectuală și spirituală între Dumnezeu, 
cosmos şi om. Înainte de a crea lumea, 
Dumnezeu a izvodit din propria sa esen- 
tă trei îngeri. Trei sînt lucrurile ce năruie 
credinţa omului: minciuna, nerușinarea 
şi zeflemeaua. Cele trei faze ale existen- 
tei sînt, de asemenea, trei: naşterea, creş- 
terea şi moartea. 

În balada populară „Mioriţa”, în lu- 
mina nepăminteană a „gurii de rai”, se 

încheagă imaginea celot trei ciðbani, 
dintre care doi vor deveni instrumtnte 
ale destinului celui de al treilea: ei vor 
alege clipa în care omul şi soarele se vor 
cufunda în neguri. Zbuciumul mioa- 
rei ține „de trei zile-ncoace”, tot atit cît 
se ține mortul înainte de a fi îngropat. 
Totodată, cele trei fluiere („de fag”, „de 
os” și „de soc”) înlocuiesc, aici, obiectele 
rituale care, la orice înmormiîntare, au 
rolul de a facilita „marea călătorie” ace- 
lui plecat. | 

În planul construcţiei epice a basmului 
„Prislea cel voinic şi merele de aur”, se ob- 
servă preferința pentru cifra trei (trei fraţi, 
trei fete de împărat, trei zmei). 

În basmul „Povestea lui Harap Alb” 
de I. Creangă, depăşirea probelor de la 
curtea Împăratului Verde au un carac- 
ter ezoteric (prin folosirea cifrei trei). 
Craiul își supune cei trei fii la nişte pro- 
be ale curajului. Mezinul este „botezat” 
întru soare şi lună prin cele trei zboruri 
cosmice ale calului. Odată cu învingerea 
obstacolelor, personajul devine civiliza- 
tor: sălăţile din Grădina Ursului şi pielea 
Cerbului constituie, simbolic, împlinirea 
celor trei regnuri ale lumii (vegetal, ani- 
mal şi mineral), realizind astfel întregul. 

Cele trei fete din nuvela „La ţigănci” 
de M. Eliade reprezintă ursitoare, zîne 
sau spirite ale unor civilizaţii străvechi. 
Acestea semnifică, de asemenea, trei 
trepte ale iniţierii, ale cunoașterii şi afir- 
mării personajului central Gavrilescu. 


Tren 


Imaginea caselor în care ajungi cu 
întîrziere, pierzi trenul sau te urci în el 
în ultimul moment arată că ai lăsat să-ți 
scape o ocazie... sau că a fost cît pe ce să 


o scapi. Această imagine este, în general, 
însoţită de sentimentul de neputinţă, de 
nesiguranţă şi de inferioritate. 

În poezia „Acceleratul” de G. Topir- 
ceanu, trenul sugerează invazia omului 
în sînul naturii ca „fulger negru”, „trăs- . 
net lung”, „valvirtej de fum” . Acesta 
„scuipă foc”, „înghite drum”, „taie-n lung 
pădurea toătă”, iar animalele şi păsările 
disperate „și-tigrozite” „se ivesc pe jumă- 
tate” ca să-ntrebe: „— Cine-î?...Ce-i?” 

Motivul trenului, împreună cu cel al 
avionului şi vaporului, este reluat în poe- - 
zia „Toamna lui Orfeu” de G. Meniuc. 
Acesta semnifică curgerea neostoită în 
interiorul căreia poetul trăiește un acut 
sentiment de singurătate existenţială: 
» Trenul se pune în mişcare, contemplam 
din cupeu/ Cum aleargă înapoi: halte, 
păduri, salcîmi.../ Alergam şi eu...”. 


Umbră 

Umbra este, pe de o parte, ceea ce 
se opune luminii, iar pe de alta - însăși 
imaginea lucrurilor trecătoare, ireale şi 
schimbătoare. Absența umbrei se expli- 
că prin două feluri: prin permiabilitatea 
absolută a trupului în faţa luminii deter- 
minată de purificare sau de ieșirea în afa- 
ra limitelor existenţei corporale, aceasta 
fiind condiţia Nemuritorilor; prin pozi- 
ţia centrală a trupului, în aplombul exact 
al soarelui aflat la zenit. Umbra este so- 
cotită de multe popoare africane drept 
a doua natură a fiinţelor și a lucrurilor 
şi este, de obicei, legată de moarte. O 
poveste de Andersen, „Umbra”, descrie 
viaţa unui individ dominat de capricii- 
le crunte ale „umbrei” — echivalentul 
reflectării dublului său. Confom unei 
credinţe, omul care şi-a vindut sufletul 

diavolului îşi pierde şi umbra, ceea ce 
denotă că acesta nu mai există ca fiinţă 
spirituală, sub formă de suflet. 

Umbrele din poemul „Umbra lui 
Mircea la Cozia” de G. Alexandrescu 
sînt simbolul conştiinţei naţionale, sînt 
imaginea poporului român, care luptă 
împotriva „valului” otoman, ca acesta să 
nu distrugă ţara și lumea creştină: „Ale 
turnurilor umbre peste unde stau culca- 
te;/ Către țărmul dimpotrivă se întind, se 
prelungesc,/ Ș-ale valurilor mîndre gene- 
rații spumegate/ Zidul vechi al mănăsti- 
rii în cadență îl izbesc”, 

Motivul apare de cîteva ori, în poe- 
mul „Dumbrava Roşie” de V. Alecsan- 
dri, pentru a aureola chipul lui Ştefan 
cel Mare: „Coliba se deschide, umbra se 
scoală, crește/ Și splendid maiestoasă la 
oaste se arată.” 

În poemul „Luceafărul” de M. Emi- 
nescu, motivul umbrei reprezintă lumea 
meschină, neînsemnată, cu interese tre- 
cătoare („umbra negrului castel”, „noap- 
tea”, „corăbii negre”), în opoziţie cu lu- 
mea de lumină și adevăr a Luceafărului. 
În „Sărmanul Dionis” de acelaşi autor, 
motivul are următoarea explicaţie: dacă 
omul, care este un șir nesfirşit de oame- 
ni, lasă pe unul dintre ei să-i ţină locul 
în timpul în care insul va lipsi din el, 
aceasta e umbra lui. Omul și umbra sa 
îşi pot schimba firile pentru o vreme: 
„tu poți să dai umbrei tale toată firea 
ta trecătoare de azi, ea-ţi dă firea ei cea 
vecinică” şi atunci, înzestrat cu veșnicie, 
»Capeți chiar o bucată din atotputernicia 
lui Dumnezeu, voințele ți se realizează 
după gîndirea ta... se-nţelege, implinind 
formulele, căci formulele sînt veşnice ca 
Cuvintele lui Dumnezeu, pe care el le-a 


rostit la facerea lumii”. 

Umbrele din „Monosilab de toamnă” 
de G. Bacovia simbolizează sufletele unor 
ființe îndurerate ce rămîn doar să tacă: 
„Umbre imprejur într-un gol, tăcut,/ Loc”, 


Uriaş 

Uriaşii sînt fiinţe simbolizînd, prin 
gigantismul lor material şi prin sărăcia 
lor spirituală, predominanţa forţelor 
ieşite din pămînt. Ei reprezină bana- 
litatea ridicată în slăvi, sint imagini 
ale lipsei de măsură, în beneficiul in- 
stinctelor trupeşti și brutale. Ei nu pot 
fi doboriţi decît de loviturile conjugate 
ale unui zeu şi ale unui om. Zeus în- 
suşi are nevoie de Heracles, înainte ca 
acesta să fi devenit nemuritor. Tot ast- 
fel, Dumnezeu are nevoie de oameni 
în lupta cu fiinţele necurate, bestiali- 
tăţi terestre, dar şi omul are nevoie, în 
egală măsură, de Dumnezeu. Aceasta 
implică efortul omului care nu trebuie 
să se bizuie doar pe forţele venite de 
sus, ca să biruie tendinţele regresive 
ce sălășluiesc în el. Gigantul reprezin- 
tă ceea ce trebuie să înfringă omul, ca 
să-şi elibereze personalitatea şi să şi- 
o împlinească. Gigantismul nu este o 
marcă a lumilor de dincolo, ci o putere 
inferioară. 


Unu 


Meşterul Manole din balada popula- 
ră cu același titlu este singularizat, el stă 
sub semnul începutului și al echilibrului 
primordial — semnificaţie a cifrei unu. El 
este artistul pasionat şi salvatorul lumii, 
asemeni pătimitului lisus Christos. 

În poemul „Luceafăru!” de M. Emines- 

cu, motivul cifrei unu sugerează unicitatea 
superlativă a fetei de împărat: „Și era una 
la părinți/ Şi mîndră-n toate celea.” 


Uitare 


În literatura română, motivul uitării 
apare în basmul popular „Tinerețe fără 
bătrîneţe şi viaţă fără de moarte”. Ajuns 
în spaţiul eternității, prințului îi este in- 
terzis să-şi trezească amintirile și dorul 
originilor. Din ignoranță, el săvirșeşte, 
însă, ritualul amneziei, cînd intră în Va- 
lea Plinigerii, după ce trage cea de-a treia 
săgeată, spre animalul vînat. Ca toţi eroii 
ieşiţi din amnezie, este copleșit de amin- 
tiri şi se usucă de dorul părinţilor. Pen- 
tru el, drumul de întoarcere la casa pă- 
rintească echivalează cu aflarea marelui 
adevăr, căutat încă înainte de a se naşte; 
respectiv, el înţelege că singurul dat al 
fiinţei este viaţa şi că dincolo de moarte 
nu se află decît spaţiul steril al eternității 
şi Valea Plingerii. 

În nuvela eminesciană „Sărmanul 
Dionis” procesul este invers; după ce 
eroul dobindește accesul la fiinţa sa 
astrală, prin faptul că repetă experienţa 
pierderii paradisului, intră în uitare, dar, 
cu înţelepciunea căpătată prin întoarce- 
rea în timp, învaţă să se bucure de viaţa 
domestică. 


Vale 


Valea este deschiderea în partea de 
sus, deci partea receptivă la influenţele 
cerești. Valea este complementul simbo- 
lic al muntelui, locul unde se unesc pă- 
mîntul și apa cerului pentru a da recolte 
bogate. 

Valea este spaţiul prăbușirilor în 


care sînt reprimate dorinţele, aşa cum 
sugerează următoarele versuri popula- 
re: „Arde, Doamne, dealurile/ Să rămiie 
văile,/ Să se-adune dorurile!”. Valea apa- 
re în literatura populară ca emblemă a 
marilor încercări. 

În balada „Monastirea Argeşului”, 
meşterii „coboară” pe firul rîului, într- 
un loc blestemat, în care zidurile se sur- 
pă, loc nefast ce refuză Creaţia: „Merg cu 
toți în cale/ Să aleagă-n vale/ Loc de mo- 
nastire/ Și de pomenire”. Aceeaşi semin-. 
ficaţie, de loc nefast, ce aduce moldove- 
nilor pierderea bătăliei o are motivul în 
nuvela „Valea Albă” de Gh. Asachi. Şi 
„Mioriţa” debutează cu o coborire, care 
anticipă alunecarea gindului în lumea 
morţii, pe care eroul trebuie s-o înfrun- 
te: „Iată vin în cale,/ Se cobor la vale”. 
Coborirea aici are sens adiacent morţii, 
impresie întărită şi de locul („l-apus de 
soare”), şi de spaţiul acțiunii („în cimp 
de mohor”). Valea Plingerii în basmul 
„Tinerețe fără bătrineţe ...” reprezintă 
o interdicţie pentru ființa care și-a re- . 
fuzat destinul fără a fi pregătită pentru 
eternitate. Prințului îi este interzis să-şi 
trezească amintirile şi dorul originilor. 
Întimplător, pătrunde în valea haluci- 
nantă care îi reamintește condiţia de 
fiinţă muritoare. 

În contextul poeziei „Muntele şi va- 
lea” de B. P. Hasdeu, simbolul comportă 
o semnificație tangentă cu semnificaţia 
mării ca forță germinatoare: „Priviţi, 
priviți aceste văi,/. De riulețe şi de căi,/ 
De busuioace și de clăi/ Brăzdate ca un 
curcubeu.../ Poporul ce suspină jos/ E 
singur valea roditoare,/ În care crește 
griu şi floare, bun şi frumos!” 

Raportată la ciobanul din vîrful dea- 

lului, valea din nuvela „Toiagul păsto- 
riei” de I. Druţă, apare inferioară („se 
făcea a zîmbi şi cobora în vale să vadă 
ce mai face lumea”), deşi rămîne vatră a 
comunităţii („Venea pe locul cela sfint, 
unde se făcea joc...”). 

Drumul „coboritor” al meșterilor şi 
„valea” din drama „Meşterul Manole” 
de L. Blaga sînt argumente ale influenţei 
malefice a spaţiului. 


Valuri 

Valurile simbolizează principiul pa- 
siv, atitudinea celui care „se lasă dus, se 
lasă în voia valurilor”. Dar valurile mai 
pot fi şi înălţare. De asemenea, valurile 
pot fi ridicate cu violență de o putere 


străină. Cufundarea în valuri, ca şi mis- - 


tuirea în flăcări sau dispariţia printre 
nori, indică o ruptură cu viaţa obișnuită: 
o schimbare radicală urmează să se pro- 
ducă în idei, atitudini, comportament, 
existenţă. Este un simbolism care poa- 
te fi asemuit cu cel al botezului, cu cele 
două faze ale lui: afundare şi reapariţie. 
În Biblie, valurile simbolizează pericole- 
le de moarte. 

În poemul „Umbra lui Mircea la Co- 
zia”, valurile Oltului reprezintă genera- 
tiile, adică permanenţa, veşnicia, de fapt: 
„Mircea! îmi răspunde dealul; Mircea! 
Oltul reperează./ Acest sunet, acest nume 
valurile-l primesc;/ Unul altuia îi spune; 
Dunărea se-nștiințează,/ Şi-ale ei spu- 
mate unde către mare îl pornesc”. 


Verde 


Este culoarea Graalului, vasul de 
smarald ce conţine singele Dumnezeu- 
lui întrupat, în care se amestecă, topin- 


du-se, jertfa şi dragostea, amurgul şi zo- 
rii, moartea şi învierea. Pictorii din evul 
mediu zugrăveau în verde crucea — in- 
strument al regenerării lumii asigurată 
de moartea lui lisus. Este culoarea spe- 
ranţei creștine în miîntuire. Răcoritor, 
verdele este glorificat în monumentele 
religioase ridicate în deşert (dorita ver- 
deaţă). Sfinţii, în şederea lor în lumea de 
dincolo, poartă veşmint verde. Totodată, 
verdele e straniu, complex, dublu: ver- 
dele mugurului şi verdele mucegaiului, 
viaţa şi moartea. Spenser afirmă că „ver- 
dele e potrivit pentru fecioare”, ca semn 
al tinereţii lor. Unei boli răspindite în s. 
XVI numită „maladia verde” ce afecta 
tinerii, de obicei, fetele, i se atribuiau do- 
rinţele nesănătoase. 

În literatură, culoarea comportă cele 
mai diverse semnificaţii. În sonetul „În 
grădina Ghetsemani” de V. Voiculescu 
verdele evocă nu doar veninul, ci şi ca- 
racterul dezgustător al „infamei băutu- 
ri” din care e silit să bea Iisus. Verzuie 
e apa infestată, putrefactă; veninul evocă 
reptilele, răul primordial întruchipat de 
„șarpe”. l 

La Bacovia, verdele presupune ne- 
vroza. „Verde crud, verde crud/ Mu- 
gur alb şi roz şi pur/ Vis de-albastru și 
azur/*, 

Verdele din titlul poeziei lui G. Vie- 
ru „Pădure, verde pădure” simbolizează 
permanenţa dragostei și a vieţii, opti- 
mismul şi iubirea eternă. Aici dragostea 
se desfășoară feciorelnic, mai mult în 
decor natural. 

La D. Matcovschi, această culoare 
este expresia tinereţii și a nădejdilor, co- 
drul personificînd demnitatea bărbată, 
comuniunea dintre om, natură şi cos- 

mos: „Frunza verde, iarba verde,/ Verde 
griul răsărit./ Verdele dacă-l vom pier- 
de,/ Ca şi cum nici n-am iubit.” („Două 
culori”). 

Privirea verde a lui Ştefan cel Mare 
din romanul „Fraţii Jderi” de M. Sado- 
veanu semnifică forța majoră a eroului, 
marea sa voinţă, precum și autoritatea 
asupra celor din jur: „...Avea o puterni- 
că strîngere a buzelor şi o privire verde 
făioasă...” 


Violet 


Violetul simbolizează, tradiţional, 
spiritualitatea asociată cu singele jertfei. 

Culoare a măsurii, făcută din roșu 
şi albastru în proporţii identice, indică 
echilibrul dintre pămînt şi cer, uniunea 
dintre înţelepciune şi iubire. Pe monu- 
mentele simbolice Iisus Christos, în tim- 
pul patimilor, poartă un veșmînt violet: 
în clipa împlinirii sacrificiului, acesta 
uneşte total în el Omul, adică este fiu al 
pămîntului pe care-l va răscumpăra şi 
Duhul ceresc nemuritor în care se va în- 
toarce. În acest sens trebuie înțeleasă şi 
culoarea violet a veșmintului episcopu- 
lui. Însărcinat să-şi păstorească turma, 
acesta trebuie să-şi tempereze patimi- 
le. Or, violetul este culoarea măsurii, a 
cumpătării. În acelaşi timp, violetul este 
culoarea supunerii, a ascultării, în isto- 
rie fiind atestat obiceiul de a lega la gitul 
copiilor o piatră violetă, pentru a-i face 
ascultători şi cuminţi. 

La G. Bacovia, violetul este strigătul 
sufletului traumatizat de înserarea de 
toamnă: “Amurg de toamnă violet.../ Doi 
plopi, în fund, apar în siluete:/ Apostoli 
în odăjdii violete —/ Orașul tot e violet”. 


Vis 
Visul constituie o cale de a codifica 
idealurile şi imaginea lumii individuale; 


aspiraţiile secrete. Visul este un mijloc 


de transcendere și un reflex al morţii, e 


amorţire, e începutul decesului şi visul 


propriu-zis, e activitatea duhului. Gaus- 
sen a spus-o foarte bine: „Visul e simbol 
al aventurii individuale, atît de adînc în- 
rădăcinată în intimitatea conştiinţei și 
care iese de sub controlul propriului ei 
creator, el apare drept expresia cea mai 
falnică a fiinţei noastre. Cel puţin două 
ore pe noapte trăim în această lume 
onirică a simbolurilor. Ce izvor nesecat 
pentru cunoașterea noastră și a umani- 
tății ar deveni ele, dacă am putea întot- 
deauna să ni le amintim şi să le inter- 
pretăm”. „Interpretarea visurilor, a spus 
Freud, este calea regală pentru a ajunge 
la cunoașterea sufletului”. Visul este cel 
mai bun agent de informare privind 
starea psihică a celui ce visează. El oferă 
omului, printr-un simbol viu, printr-un 
tablou, printr-o imagine situaţia sa exis- 
tenţială prezentă: este pentru cel ce vi- 
sează o imagine a eului. Visul reliefează 
contrastul dintre real şi ideal, ca o unică 


evadare din realitate. „Toţi visăm, spune .- 


Hildegard. Așa începe... Ca într-un vis” 


La Alecsandri, visul lunii hipnotizea- 


ză Firea: „Visează luna-n ceruril.. sub vi- 
sul cel de lună/ Flori, ape, cuiburi, inimi 


visează împreună” („Legenda rînduni- : 
căi”). Pentru romantici, visul reprezintă . 
o aventură totală și tainică, o proiecţie - 


a dorințelor nemărturisite. „Visul are 


o densitate existenţială chiar mai mare ` 


decit a veghei, spune Roger Caillois, în . 
universul lui fantastic romanticul își : 
poate regăsi sinele.” „Vis al morții-eter. : 

ne e viaţa lumii-ntregi”, decretează M. 
Eminescu în poemul „Împărat şi prole- 
tar”. În poezia „Vis”, poetul transpune o 
viziune stranie asupra lumii de dincolo; 
în domnul de pe „insula în farmec” în- 
tilnește un chip ca-n somn, acoperit cu 
vălul morţii; după ce îi vede faţa, îşi dă 
seama că era chiar el; această întîlnire cu 
sine în spaţiul morţii îl urmăreşte mult 
timp după aceea. Motivul visului oracu- 
lar figurează în poemul „Povestea ma- 
gului călător în stele”; tînărul prinţ are 
un Vis prevestitor, află că orice om are 
un înger păzitor şi o stea, în afară de el, 
care este ocrotit de Îngerul Morţii. Sub 
îndrumarea Somnului, personajul stră- 
bate spaţii siderale pentru a ajunge la 


trăirea destinală sugerată de vis. Această . 


imposibilitate de a fiinţa sau de a muri 
este similară visului romantic. În nuve- 
la „Sărmanul Dionis” de M. Eminescu, 
operă structurată pe conceptul de lume 
ca vis, identificăm motivul prin ideea 
materializată în versuri: „Lumea-i visul 
sufletului nostru”. Dan duce un dialog 
cu tatăl său, al cărui chip iese din tablou, 
ceea ce îi aduce o alunecare extatică în 
vis. Călugărul Dan trăieşte în vis o prefi- 
gurare a vieţii sale ca Dionis. Aici visul şi 
realitatea se amestecă într-un mozaic de 
forme. Pentru Dionis, visul este un nou 
tărîm al libertăţii şi semnificaţiilor. Dar 
visul e şi o formă de cunoaștere, el stă- 
pineşte lumea cu fantezia şi cu întregul 
Curcubeu al posibilului. Contextul sim- 
bolic al evaziunii onirice din nuvelă este 
stagnarea boreală de o stranietate im- 
Presionantă: se configurează un spaţiu 
interior (odaia) și exterior (cimpia) al 
morţii prin „îngheţ” — stagnarea spiri- 
tuală a celor din jur. La marii romantici 


universali, visul este singura posibilitate 
de a comunica cu o iubire trecută sau 
dorită. În operele acestora, apare visul 
erotic, visul-coşmar, visul paradiziac, 
visul ca stare de farmec. În poeziile emi- 
nesciene, motivul prezintă o nostalgie a 
fiinţei: „Și eu trec de-a lung de maluri,/ 
Parcă-ascult şi parcă-aștept/ Ea din tres- 
tii să răsară/ Şi să-mi cadă lin pe piept”; 
este reverie sau aspirație „Vom visa un 
vis ferice/ Îngînane-vor cu-n cînt singu- 
ratice izvoare,/ Blinda batere de vînt” 
(„Lacul”). Dorita clipă de dragoste este 
imaginată ca o modalitate de încadrare 
în armonia cosmică. Şi în textul „Do- 
rinţa” visul e starea prin care perechea 
accede la eternitatea universului. Ador- 
mirea conştiinţei comune (mereu dure- 
roase, fiindcă e oglinda imperfecţiunii), 
graţie purității depline a sufletelor con- 
topite, reface edenul, perechea putind să 
dispară sub ploaia galben-aurie a flori- 
lor de tei, eliberată nu numai de timp, 
dar şi de spaţiu. „Visul ferice” permite o 
magică trecere spre o altă lume, senină 
şi netulburată. În poemul „Luceafărul”, 
visul în care cei doi se întîlnesc e sta- 
rea de graţie a romanticilor, prin care 
realitatea, transfigurată, devine ideală. 
Esenţa pură a feminităţii se dezvăluie 
în somnul adolescentin prin care copi- 
la aparţine încă paradisului; chemarea 
adresată fetei vine dintr-o conştiinţă 
încă nedesprinsă de lumina altei lumi, a 
cărei absenţă fata o resimte dureros („Și 
viața-mi luminează”). Fata rămîne fide- 
lä lumii onirice, visul fiind unica punte 
dintre dorinţă și împlinire. Ea trăieşte 
„în casă și în gînd”, într-o lume interioa- 
ră, care trebuie să stea sub semnul lumi- 
nii. Motivul este atestat în prima secven- 

ță a „Scrisorii III” de M. Eminescu. Un 
sultan vede în vis cum luna se coboară în 
chip de fecioară şi îi propune o însoţire 
simbolică: „- Las-să leg a mea viață de a 
ta ... în brațu-mi vino,/ Şi durerea mea 
cea dulce cu durerea ta alin-o...” 

În balada populară „Monastirea Ar- 
geșului”, visul prevestitor al lui Manole 
(se făcea că „o şoaplă de sus” îi cerea să 
pună la temelia bisericii pe cea dintii 
soţie sau soră care va veni a doua zi în 
zori „Aducînd bucate/ La soț ori la fra- 
te”) poartă semnificaţia unei porunci 
cereşti, aduce, în evoluţia conflictului, 
remediul eșecului, impunînd condiţia 
zidirii în temelii a unei ființe omeneşti. 
Manole construieşte sub impresia unui 
vis destinal. 

Visul prin care Vitoria din roma- 
nul „Baltagul” de M. Sadoveanu, capătă 
convingerea că Nichifor Lipan este mort 
este construit prin simboluri mitice: ea 
visează că Lipan trece călare o apă, în 
apusul soarelui. 

Pentru Mircea Eliade, Visul repre- 
zintă o tehnică de evadare. Legătură 
între fiinţa terestră şi cea astrală, visul 
presupune zbor, plutire, desprindere 
de realitatea înlănţuitoare. Dorina (din 
romanul „Şarpele”) află cum să evite 
blestemul prin intermediul unui vis. 
Scriitorul afirmă: „Intrarea în moarte 
așa începe, ca într-un vis” („La ţigănci”). 
Motivul visului în nuvela „La ţigănci” de 
M. Eliade este un mod de prefigurare a 
viitorului. 

Descrierea unor vise în cadrul ope- 
rei literare reprezintă și un mod de 
psihanaliză a personajului. În nuvela 
„În vreme de război” de I. L. Caragiale, 
scriitorul ilustrează starea obsesională 





a hangiului prin descrierea amănunțită 
a halucinaţiilor. Stavrache continuă să 
viseze venirea fratelui care îl întrebă ste- 
reotip: „Gindeai c-am murit, neică?” În 
romanul „Enigma-Otiliei”, G. Călinescu 
ilustrează teama de moarte a persona- 
jului Costache Giurgiuveanu prin vise. 
Visa că vrea să fugă, dar e ţinut în no- 
roaie. Visa că hoţii îi leagă picioarele cu 
o frînghie, că pică de sus cu capul în jos. 
Mai des visa gîndaci mulţi, mari şi negri. 
Romancierul psihanalizează aprehen- 
siunile personajului, punînd în legătură 
sentimentul morţii cu cel al avariţiei. 

În „Zbor frînt” de V. Beşleagă, osta- 
şul, printr-un tablou visat, îşi proiectea- 
ză acţiunile dorite: „În dimineaţa aceea 
am visat că s-a mîntuit războiul (bucu- 
rie, mare bucurie), eu mă întorc acasă în 
satul meu... o văd pe mama în prag, în- 
tinzînd mîinile spre mine, şi eu mă repăd 
la dinsa...” 


Vitoria 

Prenumele Vitoriei din romanul „Bal- 
tagul” de M. Sadoveanu simbolizează biru- 
inţa. Comparată cu „un Hamlet feminin” 
(Călinescu), Vitoria îi demască pe ucigași; 
pentru ca niciodată o astfel de faptă să nu 
se mai petreacă în lumea pură a muntelui; 
în acest mod, ea instaurează biruința bi- 
nelui asupra răului. Vitoria simbolizează 
triumful iubirii asupra dramei existenţiale 
a omului şi asupra răului din sufletul ome- 
nesc, deoarece, spune eroina, „lumea asta-i 
mare și plină de răutăţi”. l 


Vinătoare 


Simbol inițiatic, vinătoarea sin- 
tetizează sensurile marilor încercări, 

măsurarea cu forţa iraţională, săvirşi- 
rea sacrificiului de sînge, lupta pentru 
supravieţuire. Vînătoarea consfinţeşte 
maturizarea fiinţei masculine. Simbolis- 
mul vinătorii se prezintă destul de firesc 
sub două aspecte: omorirea animalului, 
adică distrugerea Ignoranţei, a tendințe- 
lor nefaste, şi căutarea vinatului, mersul 
după urmele lui, ceea ce reprezintă cău- 
tarea spirituală. A merge pe urmele lăsa- 
te de animal înseamnă a urmări calea ce 
duce la Marele Duh. În Egipt, este şi un 
sport, un joc. Cu toate acestea, ea rămîne 
un act religios de o mare importanţă so- 
cială. Vînătoarea este pentru rege un test 
de valoare, o afirmare veşnică de tine- 
reţe. Bucurîndu-se de privilegiul ritual, 
suveranul îl înfruntă pe leu. Zeița Diana, 
patroană a vinătorii, e evocată de Emi- 
nescu: „Un trup înalt şi mlădeit,/ Un arc 
de aur pe-al ei umăr,/ Ea trece mindră la 
vînat/ Şi peste frunze fără număr/ Abia 
o urmă a lăsat”. Sens sacramental are 
vinătoarea legendară a voievodului Dra- 
goş; urmărirea vinatului pînă în locul 
statornicit viitorului teritoriu statal su- 
gerează că rostul omului este de a căuta 
semnele devenirii sale istorice în forţele 
ascunse ale naturii. În basmul „Tinerețe 
fără bătrâneţe ...”, prinţul ajunge în va- 
lea Plingerii, după ce trage a treia săgea- 
tă după vînatul urmărit — ritual pentru 
fiinţa rătăcită, care a pierdut legătura cu 
lumea hărăzită prin destin. 

Vinătoarea domnească este un ritual 
de iniţiere. Pelerinajul domnesc ilustrea- 
ză motivul căutării soluţiilor de implinire 
a unui destin individual (al voievodului) 
şi colectiv destinul Moldovei. Vînătoarea 
apare ca o metaforă a acestei călătorii pe 
verticală, spre calea edenică a începuturi- 


lor. Ştefan cel Mare, personajul romanului 
„Fraţii Jderi” de M. Sadoveanu, participă 
la o vînătoare, care, de fapt, constituie un 
pretext pentru a se întilni cu sihaștrii de pe 
muntele Ceahlău, reluind parcă legenda 
întemeierii Moldovei cu vinătoarea bou- 
rului, dar şi legenda cu Daniil Sihastrul. În 
context, vinătoarea sugerează întoarcerea 
ciclică la obirşii, legătura cu cei ce stau sub 
țărîne. 

În „Moartea căprioarei” de N. La- 
biş, motivul implică o sugestie a iniţie- 
rii adolescentului în lumea maturilor. 
Odată cu moartea căprioarei, moare şi 
inocenţa copilului. 


Vînt/ Vifor 


Simbolismul vîntului îmbracă mai 
multe aspecte. Este, din cauza agitaţiei 
care-l caracterizează, un simbol de va- 
nitate, de instabilitate, de inconstanţă. 
Este o forță elementară care aparţine 
Titanilor şi deci e violent şi orb. Pe de 
altă parte, vîntul este sinonim cu sufletul 
şi, în consecinţă, cu Duhul, cu influxul 
spiritual de origine cerească. De la vînt 
vine şi numele Sfintului Duh. „Duhul lui 
Dumnezeu” ce poartă deasupra Apelor 
este numit „vînt”. După tradiţiile hin- 
duse, vîntul s-ar fi născut din spririt și 
ar fi zămislit lumina. Vîntul joacă rolul 
de suport al lumii şi de regulator al echi- 
librelor cosmice şi morale. În tradiţiile 
biblice, vînturile sînt suflul Domnului. 
Suflul Domnului a organizat haosul, a 
însufleţit primul om. Briza printre ra- 
muri anunţă apropierea lui Dumnezeu. 
Vînturile însufleţesc, pedepsesc, povă- 
ţuiesc, sînt o manifestare a divinului, 
care vrea să-şi comunice emoţiile, de la 
blindeţea cea mai drăgăstoasă la mînia 

cea mai impetuoasă. 

Forţă care marchează direcţiile spa- 
ţiului lumesc, divinitatea care contro- 
lează universul prin mișcarea lui neîn- 
treruptă, vintul este proiectat alegoric în 
imaginaţia populară străbătînd văzdu- 
hul pe un cal sau zburînd ajutat de aripi 
uriaşe; forţa lui destabilizează gindurile 
fiinţei şi are puterea de a deochea: „De-o 
fi deocheat de vînt,/ să-i pice aripile/ să-i 
fie ciudă...” 

V. Alecsandri descrie vintul ca pe 
un zeu infantil, lipsit de îndurare şi de 
remuşcări: „În tuspatru părți a lumei 
turbat vintul se tot duce,/ Ca păginul pe 
morminturi răsturnînd creştina cruce” 
(„Vintul”). Pentru Dimitrie Anghel vin- 
tul este „un uriaș nebun”, care „mingiie 
creștetele copacilor bătrîni”. 

În „Scrisoarea III” de M. Emines- 
cu, atestăm motivul uraganului, sensul 
propriu al căruia este acela de vint foar- 
te puternic, cu acţiune distrugătoare; 
figurat, el denotă forţa turcilor care au 
nimicit totul în înaintarea lor vijelioasă: 
„uraganul ridicat de Semilună”. 

În poezia „Fulg” de N. Labiş, motivul 
implică sugestia stării de agitație interioa- 
ră, ce schimbă condiţia fulgului de nea „ră- 
sucindu-l cu ură” către pămînt. Interven- 
ţia vîntului este brutală, declanșatoare de 
energii necontrolate: „Care vint neliniștit/ 
răsucindu-te cu ură,/ Ţi-a mînat către på- 
mînt/ Prea gingașa ta făptură?” 

Vîntul din pastelul „Sfirşit de toam- 
nă” de V. Alecsandri sugerează grozăvia 
iernii ce se apropie: „Ziua scade; iarna 
vine, vine pe crivăț călare!/ Vintul şuieră 
prin hornuri, răspîndind înfiorare”. 

La Bacovia, sunetele sinistre repre- 
zintă, simbolic, dezechilibrul lumii. Poe- 


tul trăiește realitatea intens, el coboară 
în infern, într-un bogat registru psiholo- 
gic, care atinge disperarea și dezordinea 
lumii organice: poetul este un însingurat 
într-o lume ce trece printr-o criză şi care 
intră în descompunere: „Toamna a fipat 
cu-n trist accent/ Vîntul sună.../ Lîngă 
ușă frunzele s-au strîns,/ De departe vin 
ecouri vechi de plins...” 

În textul „Epilog” de L. Blaga, vintul 
semnifică spulberarea vieţii, fără nici o 
consolare: „Îngenunchez în vînt,/ Miine 
oasele/ au să-mi cadă de pe cruce./ Înapoi 
nici un drum nu mai duce. Îngenunchez 
în vînt:/ lingă steaua cea mai tristă”. 

La O. Goga, motivul furtunii se aso- 
ciază frămintărilor celor mulţi și oropsi- 
ti: „În suflet seamănă-mi furtună, / Să-l 
simt în matca-i cum se zbate,/ Cum tot 
amarul se revarsă/ Pe strunele înfiorate” 
(„Rugăciune”). 

Vintul de afară, ajuns în culmea ne- 
buniei în nuvela „În vreme de război” de 
I. L. Caragiale, face să trosnească zidurile 
hanului bătrîn. Imaginea auditivă a vin- 
tului e un fel de cintare cu nenumărate și 
ciudate înţelesuri şi sugerează prăbușirea 
lui Stavrache, lovitură definitivă primită 
de mintea lui buimatică şi confuză, care 
încurcă realitatea cu imaginile din coşma- 
ruri. Hangiul se clatină puternic, de parcă 
„tot viforul care urla în noaptea grozavă ar 
fi năpădit dintr-o dată peste el.” 


Vultur/ Şoim 


Rege al păsărilor, mesager al focului 
ceresc, vulturul este singurul ce poate să 
privească soarele, fără a-și arde ochii. 
Vulturul însoţeşte pe cei mai mari zei - 
şi pe cei mai mari eroi: este atributul 
lui Zeus şi al lui Christos, este emblema 

imperială a lui Cezar şi a lui Napoleon. 
De asemenea, se prezintă ca simbol al 
tatălui și al paternităţii. Mai e simbol al 
contemplării, de care se leagă atribuirea 
unui vultur Sfintului loan şi Evangheliei 
sale. Aripile sale desfăcute evocă linia 
frântă a fulgerului sau braţele crucii. Cel- 
de-Sus trimite vulturul în ajutorul oa- 
menilor chinuiţi de duhurile rele, care le 
aduc boli şi moarte. Vulturul se expune 
soarelui; cînd penele lui s-au închis, se 
cufundă într-o apă limpede şi regăseşte 
astfel o nouă tinereţe. În lumea creștină, 
se crede că el ia sufletul mortului pe ari- 
pile sale pentru a-l duce înapoi la Dum- 
nezeu. Pasăre-mesager, vulturul simbo- 
lizează puterea, aspiraţia spirituală, dar 
şi rapacitatea. - 

În mituri, vulturul este socotit pasăre 
solară. În literatura noastră se regăsește 
ca simbol al puterii şi al înălțării. În dra- 
ma „Apus de soare” a lui Delavrancea, 
vulturul patronează simbolic nașterea 
lui Ştefan cel Mare, iar în „Nunta Zamfi- 
rei” de G. Coșbuc este însemn princiar: 
„Voinicii cai spumau în salt;/ Şi-n creas- 
ta coifului înalt/ Prin vulturi vintul viu 
vuia,/ Vrun prinț mai tînăr cînd trecea/ 
Cu-n braţ în şold și pe prăsea/ Cu celă- 
lalt”. Vulturul este reprezentat, în legen- 
dele românești, ca pasărea care poate 
privi soarele. În nuvela „La vulturi!” de 
Gala Galaction, simbolul apare cu sem- 
nificaţii legate de supraviețuirea precară 
a unei colectivități aflată sub amenința- 
rea istoriei. 

» Vulturii carpatici”, în poemul „Dan, 
căpitan de plai” de V. Alecsandri, sînt 
simbol al puterii, al dorinţei de libertate 
— aspirație raportată la spaţiul geografic 
românesc, al comuniunii om-natură: 





„Iar vulturii carpatici cu zborul îndrăz- 
neț/ Făceau un cortegiu falnic eroului 
drumeţ”. În acelaşi text, şoimul reflectă 
îndrăzneala, curajul, traiul aspru în sin- 
gurătate al personajului central:"Bătri- 
nul Dan trăieşte ca șoimul singuratic...” 

În sonetul „În grădina Ghetsemani” 
de V. Voiculescu, înaintea marii „nopți” 
pe care trebuie s-o străbată lisus trec pă- 
sările morţii, ulii: „Treceau bătăi de aripi 
prin vraiștea grădinii/ Și uliii de seară 
dau roate după pradă”. Ulii, păsări de 
pradă, sugerează dușmanii Domnului 
lisus Christos, precum şi ideea că, în cu- 
rînd, va avea loc jertfirea omului lisus, 
întru nemoarte. În poezia „Pasărea lui 
Dumnezeu”, motivul constituie o moda- 
litate de sacralizare a făpturii: „Un vul- 
tur are cuib în mine,/ Îl simt cum filfiie 
mereu/ Și vulturul, precum ştiţi bine,/ E 
pasărea lui Dumnezeu”. 

Este simbolic titlul romanului „Ne- 
amul Şoimăreştilor” de M. Sadoveanu, 
indicînd asupra celor mai alese calită- 
ţi ale neamului de răzeşi: dragostea de 
libertate, îndirjire, demnitate. Cînd se 
dezamăgește în dragostea pentru Mag- 
da, Tudor Şoimaru se întoarce la cuibul 
de pe Răut „ca un vultur rănit”. 


Zbor 


Zborul exprimă o dorinţă de sub- 
limare, de căutare a unei armonii inte- 
rioare, de depășire a conflictelor. Voința 
de a-şi afirma puterea în cer nu face de- 
cît să compenseze sentimentul neputin- 
tei de pe pămint. Există ceva infantil în 
dorinţa omului de a cuceri spaţii astrale 
prin zbor, or, dovedeşte incapacitatea 
acestei societăţi de a-şi rezolva propriile 
probleme. Zborul reînnoiește mitul lui 

Icar care fuge de sine, crezînd că se în- 
alță spre cer. El exprimă dorinţa de con- 
fruntare cu timpul şi de înfringere a dis- 
tanţelor. Zborul reprezintă o proiecţie a 
dorințelor nestăvilite. După Eliade, zbo- 
rul sugerează dorinţa omului de a rupe 
legăturile care îl ţin prins de pămînt. 

Ca simbol al libertăţii, poate fi in- 
terpretată şi încercarea lui Manole de a 
cobori de pe acoperişul bisericii cu aripi 
de şindrili uşoare („Monastirea Arge- 
şului”), dar şi ascensiunea lui Hiperion, 
care zboară purtat de dor, pentru a se 
elibera de povara veşniciei: „Porni lucea- 
fărul. Creşteau/ În cer a lui aripe,/ Și căi 
de mii de ani treceau/ În tot atitea clipe” 
(„Luceafărul” M. Eminescu). Zburind 
peste punctul zero al Creaţiei, în care să- 
lăşluia Demiurgul, Luceafărul îşi cîştigă 
condiţia de spirit pur: „El zboară, gînd 
purtat de dor...” 

La N. Labiş, zborul constituie setea 
unei schimbări aflate sub semnul insa- 
tisfacţiei, expresia spontană a spiritului 
lăuntric dornic să se afirme: „Aripa mea se 
izbește mereu de zăbrelele nemărginirii”, 

„Zborul spre zenit” din poezia „În 
noiembrie” de Şt. Augustin-Doinaş ex- 
primă căutarea armoniei interioare. 
Acesta e drumul poeziei, drumul literei 
de foc, pe care autorul o doreşte să cu- 
treiere prin lumea dreaptă şi purifica- 
toare: „Numai litera de foc ...ştie zborul 
spre zenit” . 

În poezia lui G. Vieru, motivul este 
utilizat cu un accent interior, drama- 
tic, ce ţine de îmbătrinirea naturii (fața 
măicuţei): „Pe sfinte ape tremurînde/ 
Din ceruri frunze se prăvăl/ Îmbătri- 
nind nespus de tare/ În zborul dintre 
ram și val”. 





Zburător 


În credinţele vechi, iubirea este con- 
siderată o forță magică şi este pusă pe 
seama unor ființe demonice - zîne şi 
zburători. Fiinţă fabuloasă, zburătorul, 
metamorfozindu-se într-un fermecător 
tînăr, se strecoară noaptea în casele fete- 
lor de măritat şi le răpeşte liniștea, ino- 
culindu-le o stare de dor greu, de boală 


-şt de fericire nelămurită, adică starea 


de îndrăgostit. Conform unei credințe, 
Zburătorul ia naştere dintr-un şarpe vic- 
torios; în urma confruntării dintre şerpi, 
din secrețiile lor se iveşte o piatră strălu- 
citoare și fermecată; șarpele care înghite 
piatra se transformă în zburător. lubirea 
demonică a zburătorilor pentru fiinţe 
pămînteşti reprezintă o amenințare, o 
probă şi o ispitire. 

Ca mit care explică apariţia senti- 
mentelor de iubire, a fost dezvoltat în 
numeroase opere din literatura noastră 
cultă. Motivul este reluat de I. Heliade- 
Rădulescu în poemul „Zburătorul”, în 
care este înfățișat ca apariţie luminoasă 
în noapte, fiind numit: „Balaur de lumi- 
nă cu coada-nflăcărată,/ Şi pietre neste- 
mate lucea pe el ca foc./ Spun, soro, c-ar 
fijune cu dragoste curată;/ Dar lipsă de-a 
lui dragosti! Departe de ăst loc!”. Florica, 
personaj din această baladă, e cuprinsă 
de un „dor nespus”, cade într-o visare și 
pierde legătura cu realitatea, 

Într-o poezie de V. Alecsandri, zbură- 
torul e reprezentat ca simbol selenar. Sub 


- impulsul lunii, „Zamfira în multe rînduri/ 


Videa o umbră zburînd prin nori,/ Și toată 
noaptea sta ea pe ginduri/ În doruri tainici, > 
în dulci fiori” („Crai Nou”). i 

M. Eminescu re-crează motivul în; 
poemul „Călin (file de poveste)”: „Ea a | 

doua zi se miră, cum de firele sînt rup- 
te,/ Şi-n oglindă-ale ei buze vede vinele 
sînt supte —/ Ea zîmbind şi trist se uită, 
șopoteşte blind din gură: „Zburător cu 
negre plete, vin-la noapte de mă fură”. 
În poemul „Luceafărul”, motivul se con- 
cretizează prin faptul că Luceafărul, ca şi 
Zburătorul, se arată fetei de împărat, o 
determină să se îndrăgostească de el şi 
apoi dispare. Astfel, fascinația resimţită 
de Cătălina sub imperiul luminii side- 
rale sugerează trăirea maladivă a fiinţei 
stăpînite de Zburător. 


Zimbru / Bour 


Animal din timpuri străvechi, bourul 
apare ca simbol al întemeierii Moldovei 
şi ca element preluat şi în stema Princi- 
patelor Unite; reprezentarea bourului cu 
stea în frunte şi așezat între soare și lună 
sugerează sensuri legate de armonia uni- 
versală și de imaginea globală a lumii. În 
mitul despre originea statului medieval 
Moldova, bourul, asemuit cu zimbrul, are 
rolul animalului vînat, dar şi al animalului 
îndrumător. În momentele de criză sau în 
marile încercări ale istoriei, omul primitiv 
avea nevoie de un „animal-îndrumător”, 
pe care îl angaja într-o vinătoare ritualică, 
adică într-o acţiune de găsire a drumului 
cel bun. Cu acest sens este posibil să fi fost 
folosit şi animalul menţionat în legenda 
despre vinătoarea lui Dragoş. În legenda 
despre întemeierea Moldovei, așa cum 
o expune Grigore Ureche în cronica sa, 
Dragoş pleacă în Maramureș în urmări- 
rea unui bour sau a unui zimbru și ajunge 
într-un loc din care nu mai pleacă; îşi înte- 
meiază un stat și îi spune Moldova. Legen- 
da sugerează și funcţia de jertfă sacramen- 


tală a bourului: orice sacrificiu de singe - 


consfinţește ceva. Faptul că efigia bourului 
apare apoi în stema Moldovei dovedeşte 
că el simbolizează un atribut al întemeie- 
rii, al câștigării identintităţii de neam; el 
este animalul cu stea în frunte, însemnat, 
ales şi destinat să reprezinte o colectivitate, 
întocmai ca în timpurile dacice, în care se 
ştie că animalul era venerat. 

Eminescu reia acest motiv mitic în 
poemul „Memento mori”, în care oști- 
rea zeilor daci călăreşte bouri care ajung 
cu „fruntea în nori”. În romanul „Fraţii 
Jderi” de M. Sadoveanu, bourul sihastru- 
lui este alb şi are funcţii protectoare; este 
„slujitorul schivnicului”, face legătura 
între peştera sihastrului şi mănăstire, că- 
lugării îl împovărează cu daruri pentru 
omul cel sfint, iar apariţiile lui regulate 
dau de veste lumii că schivnicul nu s-a 
stins încă. În timpul vinătorii voievoda- 
le, el trece ca o apariţie de vis, este „văzut 
de toți vinătorii”, pare coborit dintr-o 
poveste de „mirare”, este un mesager, 
dar şi un semn benefic pentru voievodul 
care voia să capete certitudinea că răz- 
boiul trebuie pornit. Astfel zimbrul este 
simbolul emblematic atestind vechimea 
Moldovei şi permanenţa vîrstei de aur, 
prelungite prin neîntrerupta persistență 
a preistoriei în istorie. 

Prezent în poemul „Dan, căpitan de 
plai” de V. Alecsandri, printr-o com- 
paraţie referitoare la personajul Ursan 
(„pletos ca zimbrul”), motivul, la modul 
simbolic, caracterizează pe toţi oşte- 
nii care coboară din istorie şi care „au 
dormit” „pe buzdugan”, fiind mereu in 
război. 

